
NOTA: Cu excepţia stilului romanesc și a introducerii unor 
personaje. fictive, intriga acestei cărţi este inspirată 
dintr-un caz autentic. 

PARTEA ÎNTIIA 


Capitolul 1 
PREIAU UN CAZ DE RUTINĂ 


în timp ce Dan răsfoia buletinul persoane- 
lor urmărite de Interpol, am tras mai aproape cores- 


„pondența ce-mi fusese adusă de curier. Atenţia 
"mi-a fost atrasă de un plic cu antetul Institutului 


medico-legal. După ce l-am desfăcut, am văzut 
citeva file dactilografiate reprezentînd rezultatul ne- 
cropsiei efectuate asupra unei persoane ce devenise 
obiectul unui caz de care mă ocupam. 


E 


* * 


Cu două zile mai înainte, pe la miezul nopţii, am 
fost anunţat de către dispeceratul Salvării că me- 
dicul unei ambulanţe a constatat un deces suspect, 
prin violenţă. Întrucît cu astfel de treburi mă ocup, 
m-am dus imediat la adresa indicată să văd despre 
ce-i vorba. 

Victima, o femeie corpolentă, în vîrstă de vreo 


"şaizeci de ani, zăcea într-un pat răvăşit. Cămașa 


de noapte era descusută în cîteva locuri, iar pe git 
se vedeau cîteva urme de culoare închisă. 'Ținind 


. 


seama. de rigiditatea cadaverică şi de faptul că ur- 
mele de violență încă nu se coloraseră spre vînăt, 


am apreciat că strangularea victimei fusese comisă. 


„cu cel mult două ore înainte, adică pe la zece şeara. 
După ce l-am poftit pe Dan să-i anunţe pe procuror 
şi pe medicul legist, m-am apucat de: meserie. . 
Persoana care anunţase Salvarea era o femeie 
tînără şi locuia în- gazdă la victimă. Mi-a relatat că 


înapoindu-se acasă, pe. la ora: unsprezece, şi-a. găsit + 
propietăreasa leşinată., S-a grăbit să-i dea cu oțet - 


pe la nas, dar văzînd că nu reușește s-o readucă 
în-simţire, a anunţat Salvarea. 


Cînd procurorul a comunicat medicului legist tz 


poate. să ridice cadavrul, era aproape două dimi- 
neaţa și mi-am spus că nu-i cazul să trezesc din 
somn -nişte oameni a căror. singură vină consta în 


faptul că, eventual, mi-ar fi putut furniza unele. 


informaţii necesare anchetei. În timp ce ne pregă- 
team de plecare, a apărut și cel de-al treilea locatar 
al apartamentului victimei. Era atît de beat, încît 
n-am reuşit să-l fac să priceapă ce căutam pe acolo. 
Întrucît unica soluţie în astfel de cazuri este un 
somn bun, n-am ezitat să-i dau sfatul de rigoare. 

A doua zi, adică ieri dimineaţă, am revenit la 


locuinţa victimei şi m-am pus pe-treabă. Am înce-. 


put cu audierea locatarilor din curte, care, fără ex- 
cepţie, au ţinut să-mi povestească că 'domnul soţ, 
„ deşi cumsecade şi blajin, are o mare slăbiciune, pen- 
„tru băuturi alcoolice, cea ce nu contribuise nicio- 
dată. la sporirea bunei dispoziții a decedatei. Mai 
precis, de cîte ori domnul soţ apuca să bea un pă- 
hărel prin oraș — şi isprava se repeta cam o dată 
la două săptămîni —, dădea o fugă pînă acasă pen- 


e 

tru a se aproviziona cu banii necesari continuării 

„ chefului. Acest moment festiv era adus de îndată la 
cunoștința vecinilor prin scandalul ce-l declanşa so- 

țul, jignit şi indignat de opoziţia neînţelegătoarei - 
sale neveste. O astfel de controversă se consumase 

“şi în noaptea cînd decedase victima; exact cînd se 

_ transmitea buletinul de ştiri de la ora zece. Apoi, 
cîteva minute mai tirziu, cînd disputa beligeranţi- . 
lor s-a liniștit, soţul a fost văzut ieşind satisfăcut 

3 din casă. Considerînd că sînt destul de bine informat, 
l-am vizitat şi pe domnul soţ. După cum arăta, am 
| fost sigur că martorul numărul unu nu se mai afla 
sub influența lui Bachus. M-a întimpinat deznădăj- 

1 duit şi, izbucnind într-un. hohot: de plîns,. a „recu- 
noscut dintr-o bucată că şi-a ucis soţia. N-a putut 

să explice exact cum a ajuns să-şi violenteze ne- 
vasta, datorită stării în care se aflase, dar asta nu 
mai prezenta prea multă importanţă. Deşi eram COn- : 
vins că desperarea lui nu era simulată, n-aveam 
„ce-i face şi l-am apoptat sub acuzaţie de „omucidere. 


ii 
* * 


tea furniza depeșa Institutului medico-legal, am ci- 
"tit cu îndiferență rezultatul necropsiei. Cînd mi-am 
terminat lectura, am rămas intrigat câteva clipe, apoi 
am lăsat să-mi scape un șuierat ușor printre buze. 
_.— Ce s-a întîmplat, șefu'? s-a interesat Dan, mi- 
rat, privindu-mă peste marginea buletinului  In- 

terpol. 
i Trebuie să-l eliberăm pe Dobre. 


, Întrucît nu vedeam ce fapte revelatoare mi-ar pu- 
Li 


“+ 


— Poftim?! 

— Nu-i vinovat. 

— Bine, dar a recunoscut... 

— Medicul legist e de altă părere. 

—— Ai putea să fii mai explicit? 

— Am să mă străduiesc. Decesul a survenit în ju- 
rul orei unsprezece, adică la o oră după ce soţul 
plecase să-şi continue supraalimentarea alcoolică... 

— Stabilirea orei decesului are numai un caracter 
aproximativ! a ţinut să-mi reamintească Dan. 


„Deoarece avea dreptate, am dat aprobator din cap 


și am continuat: 

— Decesul n-a fost provocat prin asfixie, adică 
strangulare, cum am presupus, ci de o criză de edem 
pulmonar ... 

— Asta ce-o mai fi? 

— Un fel de infarct cardiac. Plămînii nu mai pot 
asigura oxigenarea siîngelui, iar inima își oprește 
activitatea. Necropsia a relevat că victima suferea 
de această anomalie, care, după cum îţi spuneam, 
i-a şi provocat moartea. 

— Nu m-aş fi aşteptat la o astfel de chestie... 

— De fapt, Dobre nu-i străin de acest deznodă- 
mînt. Criza de edem n-a apărut din senin, ci prin 
provocarea unei stări de tensiune nervoasă, ca ur- 
mare a iritării bolnavei. 

— Deci poate fi considerat autorul moral... 

— Da, dar de un soi care nu face obiectul urmă- 
ririi penale. Deşi Dobre a contribuit la grăbirea 
sfirșitului, decesul prematur se datorește, în exclu- 
sivitate, maladiei. de care suferea soţia sa. Altfel, 
dacă ar fi fost sănătoasă, n-ar fi fost subiectul dis- 
cuției noastre... 


1 ovaz ie 


Cind am auzit zgomotul produs de apăsarea pe 
clanță, am tăcut şi am aşteptat să văd cine mă vi- 
zitează, cu dispoziția unui profesor întțrerupt, în mo- 
mentul cheie al prelegerii sale, de sosirea studentului 
veșnic în întârziere. 

— Eh!... Ce vă pasă! Toată ziua vă tăifăsuiţi, 
iar eu nu-mi văd capul de atîtea treburi... — a 
remarcat maiorul Iancu, şeful Secretariatului, strîm- 
bîndu-și nasul cu dezgust. 

— Ce-ar fi dacă ai trece direct la obiect? am zis, 
privind coala de hîrtie pe care o flutura în chip de 
evantai. 

— S-a primit o sesizare în legătură cu dispariţia 
unei femei... o profesoară de liceu. 

— În ce împrejurări a dispărut? 

— Din spusele secretarei liceului, profesoara a 
plecat de joi de la şcoală şi n-a mai apărut. 

— Dacă astăzi e marţi, una peste alta sînt vreo 
cinci zile de atunci — comentă gînditor Dan. 

— Poate o fi bolnavă. Locuieşte singură? am în- 
trebat. 

— Stă cu mama ei, deci ar fi avut cine să anunţe 
cauza absentării. 

— Nu era mai simplu dacă autoarea sesizării, în 
loc să apeleze la noi, ar fi dat o fuguţă pînă la lo- 


„ cuinţa profesoarei? se interesă Dan. 


— Nicule, frumușelu” ăsta al tău are impresia că 
eu sînt în meserie de azi, de ieri? se prefăcu Iancu 
supărat, arătînd cu privirea spre colaboratorul meu. 

— S-a deplasat cineva la domiciliul dispărutei? am 
zis. 

— Bineînţeles! A fost căutată atît pe acasă, cît? 
şi la telefon. N-a răspuns nimeni. Ce, altfel crezi 


- 


că aș fi dat curs sesizări?! Doar nu sîntem birou 
de comisionari! zise Iancu, aruncîndu-mi pe birou 
hîrtia ce o tot vînturase pînă atunci, 

Am luat-o şi m-am. uitat la ea. Era o notă tele- y 
fonică în care se consemnaseră atit numele și adre- 
sa persoanei ce făcuse sesizarea, cît şi cele ale Praiei 
soarei dispărute. 

— Mai ai nevoie de ceva? a întrebat Iancu. 

Văzîndu-mă că-mi clatin capul, mi-a urat să am - 


“de-a face cu o alertă falsă şi a pornit spre uşă. : .f. 


— Dane — am spus, cînd am rămas singuri —, 
în timp ce eu dispun eliberarea lui Dobre, dă fuga 
la locuința profesoarei şi vezi despre ce-i vorba. g. 
După ce şi-a extras picioarele de sub. Piri, s-a 
apropiat Și a luat nota telefonică. 


*, 


Mai întîi am pus concluziile de clasare a cazului, 
apoi l-am adus pe Dobre de la arestul preventiv.. 
Cînd i-am explicat cum stau lucrurile şi l-am anun- 
țat că nu va mai fi trimis în faţa justiţiei, am consta- , 
tat că nu mă înșelasem asupra psihologiei sale. În „ 
loc să se: bucure, a afişat o figură și mai nefericită 
ca cea din momentul arestării. În mod cert, ar fi 
preferat să-şi compenseze fapta prin privaţiunile în- 
chisorii. În momentul cînd a pornit spre ușă era atît 1 
de distrus, încît m-am temut să nu facă vreo faptă: 


_necugetată. L-am chemat înapoi şi am mai subliniat 


încă o. dată că, ţinînd seama de maladia ce o. avea, 


soția lui era condamnată oricum, şi ar fi putut de- 

ceda chiar şi în urma unui banal efort de a alerga 
după tramvai. A dat cu înțelegere din cap, dar nu 
sînt prea sigur că l-am convins pe depliă, și n-am 
fost mulțumit de mine. : 
Tocmai mă ridicasem de pe scaun, pentru” a preda 
dosarul la secretariat, cînd a început să zbirniie te- 
lefonul. Era Dan. Mă anunţa că mi-a expediat mași- 
na de serviciu și mă invită la locuinţa profesoarei. 


EA 


În timp ce mașina rula pe strada Dr. .Davilla, mă 
întrebam dacă starea-mi de bună dispoziție se. dato- 
ra felului în care se rezolvase cazul Dobre sau, poa- 


te, soarelui de aprilie. Priveam cu plăcere pomii în- 


floriţi și pietonii în talie sau chiar în cămăși ce de- 
filau prin faţa ferestrei de la portieră. Cred că nu 
mi-ar fi displăcut să fiu și eu ca ultimii și să mă 
plimb la șosea, cu mîinile înfundate pînă la: coate 
în buzunare şi fără nici o grijă pe cap. Cînd ma- 
şina a virat la dreapta pe: Bulevardul Eroilor, îmi 
explicam, cu regret, că o astfel de dorinţă, în pro- 


fesia mea, este irealizabilă. Noi, la fel ca medicii, 


nu ducem lipsă de pacienţi. Cu deosebirea că ai 


„noştri sînt de un alt gen. Incomparabil mai neplăcut, 
“mai anacronic într-o societate civilizată, caracterizată 


prin omenie. | 
După ce mașina a intrat pe strada Dr. Marinescu 
şi a început să piloteze pe strada General Demos- 
tene, am început să privesc cu interes casele pe care 
le depăşeam. : 


ul 


— Am ajuns, tovarăşe căpitan — mă anunţă 
Vartunian, şoferul nostru, oprind în faţa porții cu 
numărul 12. 

— Am coborit din mașină și am privit clădirea. 
Era o vilă cu două etaje, ultimul mansardat, ten- 
cuită într-un calcio-vecchio de culoare trandafirie și 
despărțită de stradă printr-un zid de ciment com- 
binat cu plasă din sîrmă. Între zidul care delimita 
proprietatea de vilă se afla o zonă, de vreo doi me- 
tri, plantată cu răsaduri de flori. M-am uitat la clă- 
dirile învecinate. În dreapta, pe colţ, la intersecţia 
străzii, se afla o vilă cu arcade boltite și îmbrăcate 


în iederă complet înverzită de primăvara timpurie. 


În partea stingă o altă vilă, după aspect, construită 
de puţină vreme. Peste drum, în faţa vilei ce mă in- 
teresa, am văzut o casă în construcţie. Avea ridi- 
cate trei planșee din beton, fără pereţi exteriori, 
iar în jurul ei domnea agitația caracteristică unei 
astfel de activităţi. Benzile de transport, stivele de 
cărămizi şi panourile glisante ajungeau pînă în mij- 
locul străzii. 

Readucîndu-mi privirea la vila trandafirie, am 
văzut o poartă metalică rezemată de canatul ei şi, 
împingînd-o cu un deget, am intrat în curte. N-am 
făcut decât doi paşi și în faţa mea a apărut Dan. 

— Cum e, Dane? - 

— S-ar părea că, într-adevăr, nu-i în regulă. 

— Adică? 

— Ușile sînt încuiate și nu răspunde nimeni. 

— Colocatarii imobilului? 

S-a răsucit pe călciie și mi-a arătat o scară din 
ciment cu cinci trepte. La capătul lor se afla o te- 

rasă mică şi două uşi din stejar, masiv, prevăzute 
cu vizoare. 

— Cea din dreapta este intrarea parterului, unde 
locuiește persoana dispărută, iar cealaltă aparţine 
etajului întîi. Locatarul de la etaj este plecat din 

țară. 
| — Şi etajul doi? 

— E o mansardă, locuită de un profesor de edu- 
„.eaţie fizică. Am bătut şi la ușa lui, dar nu a răs- 
> puns nimeni. 

— Ai discutat cu vecinii? am întrebat, rotindu-mi 
capul spre casele din jur. 

— Bineînţeles. Unii susțin că n-au mai văzut miş- 
care pe aici de aproape două săptămîni. Alţii sînt 
mai modești. Numai de cinci-şase zile. Nu asta-i 
însă semnificativ. Hai să-ţi arăt ceva! 

L-am urmat spre fundul curţii. După vreo opt 
metri, am ajuns în faţa intrării de serviciu. Am vă- 
zut o scară din beton care făcea legătura între piv- 
niţă şi etaje. După ce-am urcat cîteva trepte, pînă la 
nivelul parterului, mi-a arătat o uşă pe partea dreap- 
tă şi mi-a spus, fără să se oprească: 

— Asta-i ușa secundară a apartamentului ocupat 
de dispărută, profesoara Marieta Stanciu. 

? Am făcut cîţiva paşi, pe lîngă o stivă de scîn- 
duri noi de construcție, deasupra căreia se aflau 
„puse o teslă şi un ferăstrău, şi m-am oprit în fața 
„ unei uși; montată pe peretele opus celei de acces 
la apartament. Era deschisă și am văzut o încă- 
pere mică, fără ferestre. Pe o masă de bucătărie se 
afla un platou cu chiftele crude. 
— Apropie-te de ele — m-a îndemnat Dan, ară- 
tîndu-mi platoul. 

— Da, sînt alterate, — am zis strîmbînd din 
nas, după ce le-am mirosit. 

— Sînt cîteva zile bune de cînd zac aici — a 
comentat el. E firesc ca'o gospodină să muncească 
la prepararea unei mîncări, numai pentru a o lăsa 
să se strice? 

— Probabil că a intervenit ceva care a împiedi- 


cat-o să-şi mai realizeze intenţia . . „ Acest „ceva“ 
ar putea să ne intereseze și pe noi — am aprobat 
gînditor. 


— N-ar fi cazul să. vedem despre ce-i vorba? 

Am apreciat că altă. soluţie nu avem. M-am gră- 
bit să cobor în curte şi să ajung la maşina noastră. 
Am pus în funcţiune radio-telefonul și l-am cerut 
pe procurorul de serviciu. M-am bucurat cînd mi-a 
răspuns Mihai Lupu, un tip care-mi mai dovedise 
şi cu alte ocazii că are mintea sprintenă. M-a în- 
trerupt înainte de a-mi termina argumentarea, ta. 
nînd că porneşte imediat spre mine. 

Cînd am revenit în curte, m-am dus spre o fe- 
reastră mare, formată din trei tronsoane, cu deschi- 
derea spre stradă, și am încercat să privesc îndără- 
tul ei, dar am renunţat. Era acoperită din interior. 
Am revenit pe terasă și am constatat că și fereastra 


din dreapta apartamentului ce mă interesa era aco-. 


perită. i 

— Ce-i cu fereastra de lîngă intrarea de serviciu? 
am spus, reamintindu-mi de existenţa ei. 

— În afară de faptul că îndărătul ei se âflă o 
bucătărie, nimic interesant — a spus Dan. 


Întrucât nu mai aveam ce face pînă la sosirea | 


procurorului, m-am decis să iau loc pe unul din cele 


Li 
2 

ŞI: 


A . 


i capia 


două fotolii din trestie ce străjuiau o masă din ace- 
laşi material, pe terasă. Dan l-a ocupat pe celălalt. 

Cîteva minute mai! tirziu, în fața -casei a crt o 
ii, 


Capitolul. II 
MA STRĂDUIESC SĂ-MI PĂSTREZ. CUMPĂTUL 


Poarta s-a deschis şi în curte a ințrak un 
bărbat de vreo patruzeci şi cinci de ani, cu statura 
potrivită, suplu și ochii ascunşi îndărătul unei pe- 


„rechi de. ochelari cu rame groase, proptiţi pe un 


nas lung şi subţire. Era procurorul Mihai Lupu. 

— Ia mai spune o dată, căpitane, cum e? s-a in- 
teresat, după ce ne-am strîns mîinile. 

I-am expus elementele care m-au obligat să 


apelez la prezenţa lui. 


— Deh... S-ar putea să ai dreptate ... — a ca- . 
tadixit el, după ce şi-a masat de cîteva ori bărbia. 
Da' dacă “facem o boroboaţă? m-a întrebat temător. 

— Avînd în vedere circumstanţele, cred că ex- 


pectativa poate constitui o greşeală mai mare decît 


o descindare, eventual, fără obiect. 

— Ai chemat un lăcătuș? s-a decis el. 

— Şoferul nostru e specialist în treburi de astea, 
a spus Dan, plecînd spre stradă. 

Cînd tuciuriul şi viciul nostru plutonier şi-a făcut 
apariţia pe terasă, i-am arătat uşa apartamentului 
profesoarei Marieta Stanciu. 

— Ce părere ai despre broască? Ai putea s-o des- 
chizi, fără s-o pulverizezi? 


— Am să mă străduiesc, dar, ştiţi, e o broască 


yale ... 

— Pricep. Hai cu mine să-ţi arăt şi ușa de ser- 
viciu! 

— Asta-i altă gîscă — a zis, cînd am ajuns la in- 
trarea secundară. E o broască simplă. Dealtfel are şi 
cheia pe partea cealaltă. 

— L-am privit cum şi-a scos din trusă un cleşte 
cu fălci înguste. Restul a fost o jucărie. A prins ca- 
pătul cheii cu cleştele şi am auzit zgomotul metalic 
al dezăvoririi broaştei. 

Cînd s-a dat la o parte, am apăsat pe clanţă şi 
am deschis ușa. Aveam în față o încăpere de vreo 
şase metri pătraţi. Lîngă peretele din dreapta uşii 
se aflau o chiuvetă şi o mașină de aragaz. Urma o 
fereastră închisă cu o plasă de sîrmă, prin care se 
vedea curtea, iar la stînga am remarcat cea de-a 
doua uşă a încăperii. . Am ocolit masa de bucătărie, 
cu intenţia de a mă îndrepta spre ușa din faţa noas- 
tră. Dar, după trei pași, m-am oprit. Între peretele 
unde se afla fereastra și partea ascunsă de masă, 
am văzut ceva care mi-a astras atenţia. Mai întîi o 
pereche de papuci din pislă, apoi, pe măsură ce oco- 
leam cu prudenţă masa, a apărut și restul. O femeie 
stătea chircită lîngă maşina de aragaz. Am avut sen- 
zaţia că mă ia cu frig. O astfel de fractură crania- 
nă nu mai văzusem niciodată. 


M-am întors spre însoțitorii mei. Procurorul care . 


se afla în spatele meu, își ţinea o mînă la gură și 
respira neregulat, iar Dan, alb la față, mă privea 
înspăimântat. 

— Dane — am zis, încercînd să-mi stăpînese ne- 
siguranţa vocii —, medicul legist şi ofițerul de la cri- 
minalistică! 

— N-am văzut de cînd sînt așa ceva... — a în- 


„găimat Lupu, după plecarea în pas alergător a lui 


Dan. 
„— Victima trebuie să fi avut circa şaptezeci de 


ani, deci nu poate fi persoana căutată — am zis, 


încercînd să-mi pun ordine în mintea răvăşită în- 


tr-o fracțiune de secundă. 


Deși îmi simţeam picioarele moi și tremurînd, am 
reuşit să mă apropiu de ușa care ducea spre interio- - 
rul locuinţei. Nu era închisă, ci numai sprijinită de 
canatul ei. Am împins-o cu degetul înfășurat în ba- 
tistă. ! 

Camera în care am pătruns era a sufrageriei. La 
dreapta era o ușă deschisă, iar în spatele ei un 


vestibul mic şi ușa principală a apartamentului, care 


permitea accesul prin terasa unde-l aste else A pe: 


procuror. 


Am ocolit o masă masivă, din lemn de nuc, pe care 
se aflau un teanc de caiete de teză, şi m-am dus spre 
cele două uşi alăturate din faţa mea. Am început cu. 
cea din dreapta. Probabil pentru că era deschisă. 
M-am uitat înăuntru, dar n-am putut să disting de- 
cât contururi de mobile. Încăperea era scufundată în 
întuneric. Am dibuit cu mîna pe peretele din dreapta 
şi găsind întrerupătorul l-am răsucit. Am văzut fe- 
reastra care se deschidea spre terasă. Era complet 
acoperită de jaluzele. Încăperea era mobilată ca dor- 
mitor. În afara dezordinii şi a unui garderob cu ușile 
deschise, nu mi-a reținut nimic atenţia. 

A “Cina am făcut stînga-mprejur, am dat nas în nas, 
cu Lupu, de a cărui prezenţă uitasem în frigurile ce 


mă cuprinseseră după ce văzusem victima din bucă- 
tărie, S-a retras cu o jumătate de pas „pentru a-mi 
permite să merg spre cea de a doua ușă, din stînga. 


După ce am apăsat cu batista pe clanţă şi am împins - 
“ușa, m-a întîmpinat același întuneric ca şi în camera 
precedentă. Am pipăit i ptaiă interior și am răsu- i 


cit. întrerupătorul. 4 


Am rămas în pragul ușii şi, simțind pe ceafă ră- St 
suflarea grea şi neregulată a lui. Lupu, am început 
“să privesc încăperea. Era tot un dormitor. 


Am măturat cu privirea, de la dreapta spre stîn- 
ga, un garderob triplu, o toaletă încărcată cu dife- 


“rite produse cosmetice şi deasupra lor o fereastră, 


„cu jaluzelele lăsate în jos. Era fereastra compusă 


din trei tronsoane, cu vederea spre stradă. Am con- 
tinuat să-mi rotesc ochii prin cameră și am văzut 


„ lipit de peretele din stînga un pat mare străjuit de 


două noptiere. La vreun metru de ultima noptieră 
mai exista o ușă, întredeschisă. 


Ușile garderobului erau deschise, iar sertarele toa- : 


letei şi noptierelor erau scoase şi aruncate prin ca- 
meră, la întimplare, alături de conţinutul lor. Totul 
indica efectuarea unei „percheziţii“ grosolane, dar, 
în același timp, metodice; Era o „lucrătură“ care 
putea să-i lase plini de invidie chiar şi pe „gingaşii 
şi manieraţii“ reprezentanţi ai fostului Gestapo. Pe 
noptiera din stînga era o frucțieră cu mere, iar jos, 


lîngă tabliera patului, erau sprijinite trei reproduceri 
„după picturile lui Grigorescu; am privit pereţii şi, 
tot atîtea contururi, dreptunghiulare, cu o tentă mai 


" deschisă „decit tapetul, le-a explicat proveniența. 

Mi-am lăsat privirea pe mocheta plușată, de cu- 
loare gălbuie, şi am priceput că reprezentaţia încă 
nu era terminată. Dira groasă de pete brune ce se 
pornea de la pat şi se îndrepta spre ușa întredes- 
chisă, m-a îndemnat să-i trec pragul. Era o cameră 
de baie. Pardoseala, din mozaic alb, și cada de baie 
erau stropite din belşug cu dire și pete ruginii. 

Cînd am revenit în dormitor, Lupu continua să 
stea în pragul celeilalte uși, de unde, cu pupilele 
* dilatate, mă privea cu o fixitate de hipnotizat, 
aș = Să mergem mai departe, Mihai — am spus, cu 

$ vocea gituită, arătînd spre pat, unde, abia acum, du- 
m Pă ce venisem dinspre baie, reuşisem să disting ceva 
| care aducea cu silueta unui corp omenesc. 

A tresărit şi, parcă împotriva voinţei sale, a dat 
*aprobator din cap. Cînd m-am apropiat de pat, nu. 

s-a sfiit să rămînă în spatele meu, la o distanță a- 
preciabilă. Probabil că simţea nevoia instinctivă de 
a se adăposti, de a vedea cît mai puţin posibil. Şi eu 
aş fi preferat să am pe altcineva înaintea mea. Dar 
nu mă puteam bucura de șansa lui. 

Mi-am înfrînt ultima ezitare și. am ridicat perna 
„de la capătul patului. Nu i-am mai privit dosul deoa- 
e rece halatul de culoare deschisă, care se afla sub ea, 

„mi-a spus, destul. După ce ambele au fost aşezate „pe 
Î un taburet din apropiere, am privit așternutul și 

„. femeia care zăcea în el cu fața în sa A capul gasea 

“în pernă. 

I-am privit spatele zol şi tacut coborit spre 
coapse. Fusese ucisă în acelaşi mod ca e victima 
găsită în bucătărie. pa 

Am întors capul spre: procuror. i 


Cîteva clipe, ne-am sprijinit reciproc privirile, 
într-o speranţă deșartă că ne vom putea spăla re- 
tinele de imaginea apocaliptică ce-o înregistra- 
seră. 

Salvarea ne-a venit pe neașteptate, din sufragerie, 
sub forma unor zgomote de paşi și glasuri. Ca la un 
semnal, ne-am îndreptat spre ușă cu viteza unor șco- 
lari cînd sună de recreaţie. 

— Urită treabă, Nicule — a zis căpitanul Maier, 
de la criminalistică, arătînd cu degetul peste umăr, 
spre bucătărie. 

— Nu te grăbi cu aprecierile. Du-te vezi şi ce-i 
dincolo — am spus, arătîndu-i prin acelaşi gest dor- 
mitorul din care tocmai ieşisem. 

— Ce, încă o victimă?! a întrebat neîncrezător. 

Mi-am înclinat capul, scîrbit, şi am spus: 

— În bucătărie aţi terminat? 

— Numai cu fotografiatul. În timp ce medicul 
legist examinează victima, băieţii mai caută urmele. 
Bine, duceţi-vă şi în dormitor — am repetat. 

Cînd am vrut să pornesc spre bucătărie, a apărut 
Dan, care, în timpul discuţiei cu Maier, se strecu- 
rase în dormitorul unde se afla a doua victimă. Era 
livid. 

— Credeam că de-a lungul a trei decenii, de cînd 
fac treaba asta, am aflat limitele de manifestare ale 
fiarelor bipede, dar mereu am câte ceva de învăţat 


— spuse doctorul Capolide, ridicîndu-se de lîngă fe- 


meia chircită lîngă maşina de gătit. 

— Doctore, dacă ai terminat, du-te şi dincolo — 
am zis, arătînd spre ușa sufrageriei. Mai ai o victimă 
de examinat. 

A dat din umeri resemnat şi s-a îndepărtat bălă- 


bănindu-și trusa. 


— Cum merge, Costică? m-am adresat unuia din 
cei doi subofițeri care examinau cu lupa fiecare pal- 
mă de suprafaţă. 

— Ca de obicei, tovarăşe căpitan. Căutăm de zor 
impresiuni papilare, poate-poate le găsim și pe cele 
de care aveţi dumneavoastră nevoie — a răspuns, 
arătînd spre toporul lăsat în chiuvetă. 

M-am apropiat de chiuvetă şi l-am privit. Avea 
coada scurtă, ca la cele de măcelărie. Apoi mi-am 
scos lupa şi, fără să-l ating, am început să-l exa- 
minez. Toată lama era mînjită cu o cremă maronie. 
Mi-a atras atenţia tăișul ei. Avea o înălțime de vreo 
cinci milimetri şi pe alocuri începuseră să apară pete 
roşiatice, de rugină. M-am uitat la ştergarul care era 
agăţat, de un cârlig, deasupra chiuvetei și la săpunul 
din savoniera de sîrmă. Pe ambele se distingeau 
pete cafenii. 

Cînd să-mi bag lupa în buzunar, mi-am amintit 
că am uitat ceva important. M-am răsucit pe călcîie 
şi din doi pași am ajuns la scara de serviciu. Am 


străbătut repede curtea şi am urcat pe terasă, oco- 


lind fotoliile și masa din trestie împletită. M-am a- 


„- plecat asupra broaștei de la ușa apartamentului vic- 


timelor și am examinat-o cu lupa. Cînd am terminat 


„şi cu Yalele, am cercetat canaturile ușii. 


— Pozitiv? a vrut să ştie Dan, instalat îndărătul 


Mi-am clătinat capul și, pentru a fi cu conștiința 
împăcată, am examinat şi tocurile de la ferestrele 
celor două dormitoare. 

— Aici nu mai e nevoie să ne uităm. Plasa de 
sîrmă e o garanţie — a spus Dan pe cînd treceam 
înapoi, spre scara de serviciu, pe sub fereastra bu- 
cătăriei în care descoperisem prima victimă. 


— Dacă mai ţinem seama şi de faptul că, uşa de. 


acces. prin scara de serviciu era încuiată pe dinăun- 
tru, am făcut prima selecție — l-am aprobat. 


Cînd am intrat în sufragerie Lupu, Maier şi Ca- 


polide stăteau de vorbă. 


— Eşti de acord cu ridicarea cadavrelor? a vrut 


să ştie medicul legist. 


— Chiar te rog. Vreau să mă apuc şi eu de lu- 
cru. Dar mai înainte, spune-mi, ţi-ai format Vreo 


opinie? 
»— Ambele: eta au fost ucise cu toporul . . 
— Am remarcat. . . 


— Dublul asasinat a fost comis în urmă cu cel 
puţin şaptezeci şi două de ore. După sălbăticia cu - 


care şi-a lovit victimele, cred că autorul trebuie: să 
fie un psihopat. 

-- De ce? 

— Prin numărul de lovituri aplicat fiecăreia din- 
tre victime, a depăşit cu mult pe cele necesare pen- 
tru a le lua viaţa. A lovit atît de mult, încît am 
impresia că e stăpînit de o plăcere morbidă, că e un 
sadic. . 


— O să urmărim. şi această ipoteză. “Eventual, ai. 


putea lua legătura cu colegii dumitale de la spita- 
lul de boli nervoase? 

„— E-n ordine. Am să le cer o listă a pacienţilor, 
eliberaţi, care ar fi putut comite o astfel de ispravă 
— mă asigură Capolide. 


" Capitolul III 
S-AR PĂREA CĂ AM DIBUIT MOBILUL 


La ora două după-amiază, cînd am 'rămas 
în casă numai eu, Dan şi Maier, ne-am apucat să 
discutăm primele noastre constatări. 

— Ce iaca urmele, Eugen? m-am adresat lui 
Maier. 


i — S-ar piireai că agresorul şi-a luat măsuri de pre- 


cauţie. Acolo unde în mod obligatoriu ar fi trebuit 
să-şi lase cartea: de vizită — cum ar fi de exemplu 


coada toporului — n-am găsit nimic. Ceea ce în- | 


seamnă că s-a folosit de mănuși. 


— Deosebit de faptul că asasinul a pătruns i 


Casă în mod normal, fără efracţie, trebuie să ţinem 
seama de felul în care a străbătut locuința pentru 


'a-şi dobori şi cea de-a doua victimă. Dacă admitem 


deci că nu-i era străină topografia apartamentului, 


putem presupune că vizitase casa şi înainte de co-. 
- miterea agresiunii, cînd purtarea unei perechi de : 
mănuși n-ar fi fost justificată . . 


— Am ridicat din acest apartament tot ceea :ce se 


„poate numi amprente digitale. După ce le exclud. 
„pe cele ale victimelor, o să mai stăm de vorbă. 


— 'Tinînd seama de urmele dinamice, cum s-a de- 
ulat agresiunea? 


» — A început din dormitor și s-a terminat în bu- E 


cătărie, unde asasinul a lăsat arma crimei, în chiu- 
'vetă, şi s-a spălat pe mini. 
În timp ce-l urmam din dormitor spre bucătărie,: 


s-a aplecat, de cîteva ori și ne-a arătat cîteva pete 

' mici, brune, încercuite cu cretă. Erau aproape invi- 
zibile. 

— Deci — reluă el, cînd ne-am oprit în bucătă- 
rie, — dacă punctul terminus al drumului parcurs 
de arma crimei este aici, e clar că petele de sînge 
marchează traiectoria asasinului după utilizarea ei în 
dormitor. Vezi lucrurile altfel? 

Am clătinat capul şi m-am apropiat de mașina de 
gătit cu gaze. Pe unul din ochiuri se afla un ibric. 
M-am aplecat şi am mirosit lichidul care-l umplea 
pe trei sferturi. 

— Ceai — am constat. 

— Dar de ce e focul stins? a întrebat Dan, arătîn- 
du-mi robinetul ochiului respectiv în poziţia deschis. 

Pentru o clipă n-am priceput ce vrea, apoi m-am 
uitat să văd dacă nu-i închis robinetul din spate. Cel 
de racordare la reţeaua de gaz metan. Nu era închis, 
deoarece nici nu exista. Mașina funcţiona la butelie, 
iar aceasta lipsea. 

Dan, văzînd că privesc surprins capătul liber al 
furtunului de cauciuc, explodă: 

— O astfel de porcărie, pentru o butelie de ara- 
gaz?! 

— Exclus! a protestat Maier. Mai degrabă o în- 
cercare puerilă pentru a deruta cercetările. Gravita- 
tea faptelor comise înlătură, în mod cert, mobilul 
alui. 


întreaga casă a fost răvășită. Deci criminalul a cău- 
tat ceva, ceva care nu-i aparținea. Altfel ar fi ştiut 
unde se află acel „ceva“. Deci nu putem exclude mo- 
bilul jaf. . 

— Eugen — am intervenit eu —, să nu uităm că 


Căpitanul Maier m-a privit un moment descumpă- 
nit după aceea a spus: 

— Poate că a căutat un obiect de valoare, admit, 
dar să fi urmărit ca scop în sine furtul unei neno- 
rocite butelii de aragaz, refuz să cred! ... De ce n-am 
admite că a fost dată la schimb sau, poate, împru- 
mutată vreunui cunoscut... 

— Nu merge, tovarășe căpitan! îl întrerupse Dan. 

Atit poziția de funcţionare a mașinii de gătit, cît 
şi ibricul de deasupra, arată că agresiunea s-a de- 
clanșat în momentul în care victima prepara ceai. 
În consecinţă, „împrumutul“ la care vă referiţi nu 
a putut fi efectuat decît după agresiune, cînd de faţă 
a rămas numai autorul acesteia. 
„Întrucît disputa lor putea să se mai prelungeas- 
că încă mult timp, fără a putea stabili adevărul ab- 
solut, l-am poftit pe Maier să ducă la laborator arma 
crimei și în cel mai scurt timp să-mi povestească ce 
a ieșit din amprentele ridicate din apartament. 


E» 


În timp ce mașina rula pe modernul bulevard Ion 
Șulea și priveam blocurile nou construite; am rea- 
lizat că mă simt din nou în largul meu. Odată cu 
plecarea din locuinţa de pe strada General Demos- 
tene, mă eliberasem de sub influența năucitoare a 


„celor văzute acolo. Mă aflam din nou printre oameni, 


oameni care muncesc și se bucură de viaţă. Ei, cei 
care iorfoteau pe stradă grăbiţi sau plimbindu-se 
agale, nu știau ce se poate întîmpla la periferia so- 
cietăţii. Și asta nu era deloc rău! 


25 


Cu treburi din astea ne ocupăm noi, o mînă de 


anonimi, care avem misiunea de a-i proteja pe cei 


mulţi și onești, şi a-i izola pe descreieraţii care își 


permit să sfideze valorile fundamentale ale țării | 


noastre, ale societăţii omenești! 

— Am ajuns şefu'! îmi întrerupse Dan meditaţia, 
arătîndu-mi blocul turn în faţa căruia oprisem. 

După ce am apăsat pe butonul etajului nouă şi 
liftul s-a pus în mișcare, am respirat ușurat. Întrucît 
am citit destul prin ziare despre felul în care func- 
ţionează ascensoarele din noile blocuri, nu-mi do- 
ream şi o experienţă personală. Pentru a nu ne fi 
pierdut timpul degeaba, mai exista o condiţiune de 
îndeplinit. Persoana căutată să fie acasă. Și era. 

Nici n-a apucat Dan să apese bine pe butonul so- 
neriei şi ușa s-a deschis pentru a putea vedea o feme- 
ie de aproximativ treizeci de ani, scundă şi îmbrăcată 
într-o robe de chambre mai mult transparentă decît 
de culoare bleu. Chipul prevăzut cu doi ochi mici 
“și căprui, un nas lung şi subțire instalat ca un co- 
zoroc de șapcă peste o gură mare, era încadrat de 
un păr castaniu, pieptănat lins. Avea părul atit de 
lung, încît cred că depășea punctul în care strămoşii 
noștri își purtau cîndva coada. 

Cînd a deschis uşa surîdea, apoi, cînd ne-a vă- 
zut mai bine, a devenit circumspectă şi s-a pregătit 


să ne explice că am greşit apartamentul. Nu i-am - 


dat însă răgazul de a-și pune în mişcare buzele sub- 
țiri. I-am povestit repede cum ne numim și cu ce 
fel de treburi ne ocupăm. Ultima precizare i-a stir- 


nit interesul şi ne-a invitat în casă. Avea un apar- 


tament cu două camere. Am fost poftiţi în camera 


din stînga, un fel de bibliotecă-sulragerie, și rugaţi 

să ne așezăm pe două fotolii. Dînsa preferînd să 
stea pe un recamier, de care eram despărțiți prin- 
tr-o masă rotundă și joasă. 

— Aţi reuşit să aflaţi ce-i cu Marieta? s-a gră- 
bit să întrebe Cristina Damian, cînd mă DNegăi vada 
să probez calităţile fotoliului. 

— Ce v-a determinat să consideraţi suspectă ab- 
sentarea colegei dumneavoastră, profesoara Mari- 


„eta Stanciu? am răsucit-o eu, chestie de meserie. 


— Pentru că -a fost întotdeauna un om serios. 
“Chiar dacă era nevoită să lipsească sau să întîr- 
zie, mă anunţa prin telefon. Nu face parte din cate- 
„goria celor care-și permit, să absenteze fără motive 
bine întemeiate. Dacă v-am pus pe drumuri degea- 
ba, îmi pare rău. | 

— Siînteţi şi prietene sau numai colege? i-a în- 
dei Dan scuzele. 

— În primul rînd, prietene. 

— Există totuşi o diferenţă mare de vîrstă între 
dumneavoastră — am remarcat, gîndindu-mă că un 
compliment nu Stea, niciodată la o femeie. 

— E adevărat — mi-a mulţumit ea, printr-un 
- zîmbet —, dar asta nu ne-a împiedicat să ne apro- 


E piem, să ne împrietenim. Este uni om foarte bun și, 


y 


„în urmă cu trei ani, cînd m-am angajat ca secretară, 


„ne-am legat sufletește imediat. îi sînt recunoscătoare 
pentru felul deschis și amical în care m-a tratat, 


„încă din prima zi a instalării mele în școală. Spre 


„deosebire de ceilalți profesori, care mă priveau de 
sus, deoarece nu eram și eu licenţiată... Deşi ur- 
mam cursurile fără frecvenţă ale Politâhnieiii 

Anul acesta urmînd să-mi dau examenul de stat « și 

să mă încadrez în industrie — ne-a anunţat ea cu 
mândrie. 

— Vă vizitaţi şi acasă? am întrebat. 

— Bineînțeles! Chiar şi tîrguielile le făceam îm- 
preună. Mai ales în ultimele două săptămîni, de 
cînd Marieta a intrat în bani. Cum terminam pro- 
gramul la școală plecam să colindăm magazinele 
după cumpărături. 

— A cîștigat vreun premiu la Loto? se interesă 
Dan cu nevinovăție. 

— Da de unde! Și-a vîndut Rpastăpnei Ag de la 
etajul întîi... 

— A luat mulţi bani pe el? am întrebat eu, afi- 

şînd o nepăsare ce-mi era cu totul străină. 

— Optzeci de mii, din care jumătate urmează să-i 
încaseze peste două luni, cînd se înapoiază în ţară 
domnul inginer, Cozma cumpărătorul .. 

— Unde-i plecat? interveni Dan. 

— Cred că prin India, unde se ocupă de prospec- 
țiuni geologice, sau ceva de genul ăsta. 

— Şi acum cine locuiește în apartamentul de 1a 
etaj? Familia noului proprietar? 


—— Nu stă nimeni sus. Domnul Cozma are şi fa- 


milia cu el. După cumpărarea apartamentului, s-a 
limitat numai la renovarea lui. Mobilarea și insta- 
larea urmînd a fi făcute, după cum v-am spus, cînd 
revine în ţară. 

— Asta înseamnă că prietena dumneavoastră tot 
are vreo patruzeci de mii de lei în casă — a con- 
statat Dan, cu admiraţie. 

— Aş! Numai cîteva sute de lei. De cum a înca- 
sat avansul, s-a pus voiniceşte să-l toace. Treabă 
în care mi-am adus şi eu o contribuţie însemnată — 

a zis ea, uitîndu-se pentru a treia oară la ceas. La 
început am crezut că e un îndemn la scurtarea vi- 
zitei, apoi mi-am dat seama că este îngrijorată. Cînd 
ne-a deschis ușa, spera să vadă o altă figură decît 
ale noastre. 

— Cum, a cheltuit chiar atît de mulţi bani? m-am 
arătat eu surprins. Și de fapt chiar eram. 

— Ce vă miră? s-a amuzat ea. Noi, cueoanele, 
sîntem specaliste în treburi de-astea. - 

— Chiar aşa? s-a îndoit Dan. 

— Să ştiţi că nu şi-a risipit banii aiurea — ne-a 
asigurat ea. Şi-a cumpărat lucruri utile. Numai un 
covor persan şi un frigider au costat peste douăzeci 
de mii de lei. 

Cînd a constatat, după aerul ce-l arboram, că nu 
ne-a convins cine ştie ce, a explicat: 

— Marieta are impresia că rudele ei urmăresc s-o 
moștenească. Idee care n-a încîntat-o niciodată. Din 
acest motiv s-a decis să vîndă apartamentul de la 
etaj și să-și cumpere unele lucruri după care a tîn- 
jit întotdeauna. Poate cineva să-i ia în nume de 
rău dorinţa de a se bucura de munca ei de-o viaţă 
întreagă? 

Am dat aprobator din cap, gîndindu-mă că am 
atlat mobilul dublului asasinat. Pentru a descoperi 
autorul, nu-mi rămînea decît să stabilesc persoanele 
care aveau cunoștință de vînzarea încheiată în ur- 
mă cu două săptămîni. Treaba asta nu mi se părea 
complicată. În consecință, m-am decis să pornesc 
pe această cale. 

— Doamna Damian, profesoara Marieta Stanciu 
are rude multe? 

— Numai pe sora mamei ei, o femeie în virstă, 
care locuieşte în provincie... pare-mi-se la Bră- 


ila. E adevărat că mai are şi nişte veri prin Bucu- 
reşti, dar nu este în relaţii cu ei. Ce, vă gîndiţi că 


ar fi putut să plece să-și vadă neamurile? 

— Mi-am înclinat ușor capul, pentru a o lăsa 
să creadă ce dorește, și am continuat. 

— Aţi putea numi persoanele care o vizitau a- 
casă? 

— Desigur! Nimic mai simplu... — a început 
ea, însă a fost întreruptă de zbiîrniitul soneriei. 

A ţişnit de pe recamier şi, aruncîndu-ne o scuză, 
s-a lansat spre vestibul. Am auzit în mod succesiv 
ușa de afară deschizîndu-se și închizîndu-se, cîteva 
șușoteli, apoi gazda noastră a revenit însoţită de 
un bărbat ce părea să fi evadat chiar atunci din- 
tr-un jurnal de mode „dernier cri“. Sau — cine 
știe? — poate manechinul unei fabrici de confecţii 
plecat în haine de lucru de la vreo paradă a mo- 
dei. Întrucît şarada mă depășea, am amînat rezol- 
varea ei pentru concediul de vară, cînd mă voi afla 
cu logodnica mea pe litoral, într-o noapte cu lună 
plină. 

— Îmi permiteţi să vă fac cunoștință... Ingine- 
rul Johnny Ghiţă, viitorul meu soţ — ne anunţă ea, 
apoi continuă adresîndu-se noului venit. Domnii sînt 
ofiţeri de miliţie. 

— Ofiţeri de miliție?! s-a mirat el, țuguindu-și 
"buzele. 

Era înalt şi foarte frumuşel. Nu părea să fi împli- 
nit douăzeci și cinci de ani. Avea un aer afectat 


şi gesturi studiate, ca de gheişă debutantă. Mi- am 


spus că seamănă cu Elvis Presley, deşi nu știu dacă 


gi zu ae sale 

şi vedeta la care m-am gîndit obișnuiește să se par- 


fumeze tot atît de violent. 

„— Nu ţi-am spus că Marieta n-a mai dat pe la 
şcoală de cîteva zile? 

„— Şi ce legătură are Miliția cu treaba asta? a în- 
trebat, aprinzîndu-şi o ţigară Dunhill şi trăgînd din 
ea cu palma răsturnată spre noi. 

„— Aşa se obișnuiește, domnule inginer — am 
zis. Cazurile de absentare nemotivată sau dispariţie 
pot ascunde citeodată. situaţii grave, care _ intere- 


sează Miliția. | 


„Probabil că n-am fost prea convingător, deoarece 
a început să privească amuzat peretele, undeva în 


„Spatele meu, și să-și pufăie visător ţigara. 


__— Aţi rămas la precizarea persoanelor care vă vi- 
zitau prietena — i-am reamintit gazdei. 

— Da, aveţi dreptate! Deci, în afară de mine Și 
Johnny, care mă însoțea destul de rar... 

— Orice s-ar- spune, dar o discuţie între două fe- 
mei, din care una nu mai este demult tînără, nu-i 
tocmai atractivă — a întrerupt-o logodnicul, zîm- 
bind cu o superioritate de academician. 

Întrucît n-aveam de ce să-l contrazic, am rugat-o 
pe doamna Damian să continue enumerarea persoa- 


„nelor ce 'aveau acces la locuinţa victimelor. 


— În afară de Anica, femeia de serviciu, mai ve- 
nea cîteodată domnul Anton Costea, care locuieşte 


-la mansarda imobilului Marietei. Astea-s toate per- 


soanele care-i vizitau casa. 
Mi-am spus că una peste alta aveam de îndepli-- 


nit o sarcină uşoară. Trebuie să cern prin sită pe 


cei doi interlocutori, pe profesorul de la mansardă 
și pe femeia de serviciu. Și dacă mai adăugam că, 

din cele patru persoane suspectabile, numai doi erau 
bărbaţi, nici n-aveam cînd să mă desfășor și crimi- 
nalul era în mîna mea. 


— Ce situaţie civilă avea doamna Stanciu? Vă- 


duvă? am întrebat. 

Mi-am dat seama că am folosit pentru prima oară 
timpul trecut, abia cînd a tresărit și m-a privit in- 
sistent. 

— Este divorțată ... Dar nu înţeleg. De ce aţi spus 
avea? 1 s-a întîmplat ceva? 

Pină în prezent îmi făcusem meseria, care cere 
să afli cât mai mult și să spui cît mai puţin. Din 
acest moment, începea partea cea mai neplăcută a 
misiunii mele. Trebuia să-i spun adevărul. Un ade- 
văr urât, care se anunţă cu multe menajamente. Pen- 
tru astfel de situaţii îţi trebuie un tact ce nu consi- 
deram că-l am. M-am decis s-o iau pe departe. 

— Prietena dumneavoastră se află într-o stare 
gravă... 

— Bine, dar era perfect sănătoasă?! 

— A suferit un accident — mă ajută Dan. 

— Dumnezeule! Și mama ei, doamna Panaitescu, 
unde-i? 

Am privit-o, fără să-i răspund. 

— A murit?! a exclamat ea cu glasul înecat. Şi 
Marieta?! a adăugat, cînd m-a văzut aprobînd. 

— Cum s-a întimplat? a întrebat surprins Johnny 
Ghiţă, parcă renunţind să mai plutească în înaltele 
sfere ale preocupărilor sale. : 

— Le-am găsit ucise în locuinţa lor. 

— Ucise... a repetat doamna Damian, parcă 
încercînd să priceapă sensul noţiunii. 

Știind că singurul remediu împotriva șocului pro- 

vocat de o veste funestă consta în deconcertarea, în 
distragerea subiectului, mi-am reluat chestionarea: 
"— Doamnă Damian, acum cînd ştiţi despre ce. 


este vorba, vă rugăm să ne ajutaţi să-l prindem pe 

făptaș . . 
sia Cum să vă ajut? m-a întrerupt ea, vlăguită şi 
„cu ochii înlăcrămaţi. 

_— Când s-a despărţit de soţul ei? 

„— După ce-am venit eu în şcoală. Cred că sînt 
„vreo doi ani de cînd a divorţat. 

— Dumneavoastră l-aţi cunoscut? 

— Da. Pină la pensionare a predat și el la liceul 
nostru. 

— Puteţi să ne spuneţi unde locuiește? 

„ — Pe strada Italiană... nu ştiu însă unde anu- 
me. 

„— Din cîte cunoaşteţi, fostul soţ continua să vă 
mai viziteze prietena acasă? 

„—— Nu, datorită neînțelegerilor pe care le-a avut 
„cu mama “Marietei. Dealtfel, acestea au și fost cauza 
„despărțirii lor. În schimb, Marieta menținea legă- 

tura cu el. 

 — Pemeia de serviciu... Anica — zise Dan, du- 
„pă ce-și răsfoi carnetul în care stenografiase discu- 

ţia — unde domiciliază? 

— Nu știu. Nu eram în vizită — se forță ea să 
glumească, dar nu realiză decît un rictus. 

„ — Poate că făptaşul o fi vreun hoţ, care, aflind 
„A că în casă sînt două bătriîne fără apărare, a dat 
„buzna peste ele — ne sugeră domnul Ghiţă. 

Am făcut un semn de negaţie. 
— S-a stabilit că asasinul face parte din cercul 
persoanelor care vizitau victimele. 

— Atunci poate că ar trebui să-l luaţi la întrebări 
pe tipul care locuiește la mansardă. Niciodată nu 
mi-au plăcut ifosele şi mutra lui obraznică — in- 
sistă să ne ajute domnul Ghiţă, părînd că n-a sesi- 
zat din precizarea mea că şi el face parte din cate- 
goria suspecţilor. 

M-am abținut să-i povestesc că nici mie nu-mi 
plac gesturile şi atitudinea lui de playboy. N-avea 
rost. Oricum nu ţineam seama de antipatiile sau 
simpatiile ce mi le stimulau cei amestecați într-o 
anchetă judiciară. 

— Doamna Damian, vă rog să-mi spuneţi cînd aţi 
văzut-o ultima oară pe Marieta Stanciu — am Zis, 
în timp ce dădeam din cap spre domnul Ghiţă cu 
intenţia de a-l face să creadă că-i rămîn obligat pen- 
tru preţioasele sale indicaţii. 

— Joi după-amiază, pe la ora trei, cînd a plecat 
de la școală. 

— A rămas că vă mai vedeţi în ziua aceea? 

— Iniţial, da. Stabilisem cu o zi înainte că mă 
va duce la croitoreasa ei. Cînd a plecat, însă, m-a 
rugat să-mi amîn intenţia, deoarece are o zi foarte 
încărcată. 

— A precizat în ce sens? m-am precipitat. 

— Dăduse teză cu elevii ei şi a doua zi trebuia 
să le aducă înapoi lucrările corectate. O astfel de 
treabă cere timp, nu glumă. Ţinînd seama şi de 
elevul pe care-l medita, evident că nu mai avea 
cînd să meargă și cu mine. 

— Medita elevi la ea acasă? sări Dan, mai îna- 
inte de a formula și eu aceeași întrebare. 

— Numai unul singur. Pe Ilie Porumbaru din cla- 

sa a douăsprezecea. Un elev eminent de care se ocu- 
pa încă din prima clasă de liceu. 

— Doamnă Damian, a doua zi, vineri, ce-aţi făcut 
cînd aţi constatat că Marieta Stanciu absentează de 
la şcoală? am întrebat. 

— Toată ziua de vineri mi-am pierdut-o la mi- 
nister, prin diferite şedinţe de instructaj. "Tocmai 
sîmbătă am constatat că Marieta n-a venit la şcoală, 
cînd au început să mă asalteze elevii care se intere- 
sau de soarta tezelor ce trebuiau să le primească. Am 
sunat-o la telefon, dar n-a răspuns nimeni. Apoi, 
absorbită de treburi, am renunţat. Abia luni dimi- 
neaţa, cind am constatat că nici nu apare la şcoală, 
nici nu răspunde la telefon, m-am gîndit că poate 
O îi bolnavă şi are aparatul deranjat. Am plecat ime- 
diat la ea acasă. Nu mi s-a răspuns. Am mai revenit 
de două ori în aceeaşi zi, dar cu același rezultat ., . 
Acum pricep de ce... Sărmanele...— a spus ea, 
îngropîndu-și faţa în palme şi izbucnind în plîns. 

Am lăsat-o să se liniştească şi m-am adresat dom- 
nului Ghiţă, care era foarte ocupat cu examinarea 
dungilor de la pantalonii săi: 

— Mai puteţi adăuga ceva la spusele doamnei Da- 
mian? 

— În afara bănuielii exprimate la adresa tipului 
de la mansardă, nu, 

— Admiţind că va trebui să mai discutăm cu 
dumneavoastră, unde vă putem găsi? s-a interesat 
Dan. 

— Păi, de ce să mai discutaţi cu mine? V-am 
spus tot ce-am știut... Am fost pe acolo de două- 
trei ori și nu-i cunosc pe cei care vizitau casa. 

— Indiferent de faptul că aţi spus tot  ce-aţi 
ştiut, întrucît aţi cunoscut victimele — și deci aveţi 
calitatea de martor —, nu excludem posibilitatea 
unei noi discuţii. De aceea trebuie să știm unde vă 
putem găsi — i-am explicat. i 

Pentru a cîştiga timp, a început să se foiască pe 
recamier, evident, cu privirea lipită de dungile pan- 
talonilor. 

Trebuie să recunosc că ezitările dandy-ului din 
faţa mea au început să-mi placă în aceeaşi măsură 
în care-mi plăcea și el. De unde pînă mai adineaori 
era numai o persoană suspectabilă, dataorită faptului 
că făcea parte din cercul vizitatorilor, acum reușise 
să urce în clasament pînă la poziţia neinvidiabilă 
de suspect. Tocmai voiam să-i explic cum văd eu 
situaţia, prin prisma eschivărilor sale, cînd gazda 
noastră a intervenit contrariată. 

— Nu înţeleg, Johnny! De ce nu spui că locuiești 
la mine? 

— Pentru că nu sîntem încă căsătoriţi... și n-am 
vrut să-și facă dinșii o părere greşită despre tine 
— a asigurat-o el, bombîndu-și pieptul cu o trufie 
de cavaler medieval pus pe cuceriri sentimentale. 

Întrucît mutra drăgălașului nu-mi lăsa impresia 
că s-ar sinchisi prea mult de reputaţia unei femei, 
mi-am zis că n-ar strica dacă aş împinge lucrurile 
un pic mai departe. 

— Aveţi viză de flotant? 

— Credeam că aţi venit cu alt scop aici — a spus 
gazda, uitîndu-se la mine cu un aer în care ames- 
tecase în doze egale imputare și rugăminte. Am ne- 


a 

glijat această problemă, dar vă promit că mîine mă - 


voi ocupa de ea. 

Ținînd seama de tonul ei rugător, n-am mai in- 
sistat. Nici n-ar fi avut rost. Tot nu mă ocup de 
contravenţiile la Legea evidenţei populaţiei. Așa că 
am răsucit puţin volanul. 

— Ce specialitate aveţi, domnule inginer? 

— Agronomia. 

— Şi unde lucraţi? 

— Sînt funcţionar la serviciul de reclame al 
UCECOM-ului. Ştiţi, n-am avut chef să plec la ţară, 
unde fusesem repartizat... completă el, strimbînd 
dispreţuitor din nas. 

— De unde sînteţi de fel? Din Bucureşti? 

— Nu, din comuna Hălăuceşti, de lingă Piatra- 


„Neamţ. În orice caz, consider munca actuală ca un 


provizorat. Intenţionez să mă angajez la o fabrică 
de maşini agricole, dar pentru asta mi se cere să 
am domiciliul stabil în capitală. 

În sfîrşit pricepusem relaţia dintre interlocutorii 
mei. Ea făcea parte din categoria femeilor care, în- 
cepînd să graviteze în jurul vîrstei de treizeci de 
ani, sînt cuprinse, de panică la gîndul de a rămîne 
nemăritate. El, la rîndu-i, specula acest sentiment 
în dorinţa de a parveni spre o poziție cît mai co- 
modă. Cînd o obținea, căuta alta și mai favorabilă. 


„Eventual abandonînd primul mariaj, în favoarea al- 


tuia mai apt pentru asigurarea dezideratului său, de 
arivist. 

Odată caracterizată mentalitatea domnului, mi-am 
amintit, în sfîrşit, că-mi pierd timpul de pomană. 
Nu pentru asta mă aflam în faţa lor. 

— Ce program de lucru aveţi la serviciu? 

_— De la șapte-jumate la patru după-amiază — 
mi-a răspuns, parcă așteptindu-se să-l compătimesc 

pentru modul în care e obligat să-și irosească o 
treime din preţiosul său timp. 

— Ne-aţi putea spune cum v-aţi petrecut timpul 
joia trecută, după terminarea serviciului? a între- 
bat Dan, fără să-și ridice ochii de pe notes. 

După felul în care s-a manifestat domnul Johnny, 
s-ar fi putut crede că Dan i s-a adresat în limba in- 
cașă. Privea spre colaboratorul meu, care la rîndu-i 
își recitea preocupat notițele, de parcă aştepta să i 
se dea și traducerea. 

“Doamna Damian, cu o promptitudine pentru care 
nu m-am simţit obligat să-i rămîn îndatorat, i-a sărit 
din nou în ajutor: 

— E distrat ca toţi bărbaţii. Întrucât am fost însă 
toată după-amiaza respectivă împreună, dacă doriţi, 
vă pot răspunde eu? 

Dan s-a declarat de acord printr-o repetată în- 
clinare a capului. De îndată ce interpelatul stătea 
pe post de sfinx, tot n-avea altă alternativă. 

— La ora: patru după-amiază, m-am dus și l-am 
luat de la serviciu şi am plecat să .mîncăm la restau- 
rantul Pescarul. Cînd am terminat masa, am tra- 
versat bulevardul și am intrat la cinematograful 
Scala, unde luasem bilete cînd mă îndreptam spre 
biroul lui. După terminarea filmului, cred că era în 
jurul orei nouă seara, am pornit spre casă, unde 
am urmărit și emisiunea de la televizor. Pînă a 
doua zi dimineaţa, cînd am plecat spre treburile 
noastre, n-am mai ieșit din casă — a terminat ea, 
ridicînd din umeri și zîmbind ironic spre Dan, pe 
care aprecia că l-a făcut knock-out. Probabil şi da- 


torită faptului că lunganul nu îndrăznise să-şi ri- 


dice nici o clipă ochii spre ea. 

Mi-am spus că, în condiţiile date, tot nu puteam 
scoate mai mult. Cine a mai văzut alibiu enunțat 
de o altă persoană decit cea a subiectului? În con- 
secință, m-am ridicat din fotoliu şi le-am cerut 
scuze pentru timpul ce le-am răpit. 

Mai înainte de a ieşi în vestibul, în compania 
doamnei Damian, m-am întors spre domnul Ghiţă 
şi l-am rugat să-mi precizeze unde-şi are sediul in- 
stituţia căreia i-a concesionat dreptul de a-i folosi 
preţioasele servicii, provizorii. Abia după ce mi-a 
satisfăcut curiozitatea, am plecat de-adevăratelea. 


Capitolul IV 
STABILIREA OREI AGRESIUNII 


Cînd am ajuns în stradă și ne-am urcat în 
mașină era ora şase fără un sfert. M-am consultat 
cu Dan şi am căzut imediat de acord că este sufi- 
cient de devreme pentru a ne continua investiga- 
țiile. Deși nu mîncasem încă nimic, nu ne era 
foame. Nici nu era de mirare, după ce văzusem mo- 
dul în care fuseseră ucise cele două femei. 

Prin urmare, l-am invitat pe Vartunian să ne 
ducă la Institutul medico-legal. 

Am ajuns acolo repede. Doctorul Capolide toc- 
mai terminase necropsia victimelor. Ceea ce nu în- 
seamnă că a putut să ne și ajute. Punctul de ple- 
care al anchetei criminale este determinat întot- 
deauna de stabilirea momentului în care s-a comis 
fărădelegea. Iar medicul legist ne-a spus că, după 

opinia lui, dublul asasinat a fost comis cu patru- 
cinci zile în urmă. Cum pentru noi este foarte im- 
portant să cunoaştem ora şi chiar minutul în care 
s-a făptuit o omucidere, n-am avut motive să ne 
exteriorizăm entuziasmul. 

— Cum stăm cu lista psihopaţilor care ar fi pu- 
tut să comită isprava de care ne ocupăm? am în- 
trebat, ridicîndu-mă indispus de pe scaun. 

— Am cerut-o. Sper ca în patru-cinci zile s-o 
obţin. 

Cînd am ajuns lîngă ușă, m-a oprit: 

— Căpitane, mai e ceva, care s-ar putea să te 
intereseze... În rana victimei din bucătărie s-au 
găsit și urme din grupa sanguină a celei din dor- 
Tpitor ..... 

Am dat din cap şi am ieșit. Precizarea lui Capo- 
lide era tardivă. Ordinea în care fuseseră ucise vic- 
timele o stabilisem cu Maier prin datele anchetei. 

În drum spre locuinţa victimelor, am trecut și 
pe la circumscripţia de miliţie în raza căreia se afla 
situată strada General Demostene. Am vorbit cu 
comandantul și l-am rugat să-și trimită oamenii să 
discute cu toţi locatarii de pe strada care ne inte- 
resa. Niciodată nu poţi şti de unde sare iepurele. 
Un martor atent și ancheta e aproape terminată. 
Apoi, după ce-am obținut noua adresă a soţului 
Marietei Stanciu, am plecat. 

E 
se x 

Subofiţerul care făcea de pază în faţa casei ne-a 
raportat că nici o persoană n-a încercat să intre în 
curtea imobilului sau să ceară relaţii despre lo- 
catari. 

— Ca să vezi! Şi cînd te gîndeşti că mai există 
susținători ai ideii că asasinii trec în mod obliga- 
toriu pe la locul unde și-au comis fărădelegea —- 
glumi cu amărăciune Dan. 

Am pornit, fără să-i răspund, spre intrarea de 
serviciu. Ne-am uitat prin toate camerele, fără să 
ştim ce căutăm, şi ne-am oprit în sufragerie. Am 
privit absent parchetul, care scîrțiia îngrozitor sub 
pașii noștri, și ne-am tras două scaune lîngă masa 
mare de stejar. Pentru o clipă, m-am întrebat de 
ce stă într-o poziţie atît de excentrică față de mij- 
locul încăperii, unde este locul normal de amplasare 
al acestui gen de mobile. Apoi, spunîndu-mi că fie- 
care casă are obiceiurile ei, am întins mîna și am 
ridicat de pe parchet cîteva caiete de teză. Am 
început să le răsfoiesc distrat și am văzut că fu- 
seseră corectate şi apreciate cu note. Gindindu-mă 
cu nostalgie la frumoșii ani cînd, stăpînit de emo- 
ție, așteptam să mi se distribuie lucrările scrise, am 
zîmbit cu amărăciune şi le-am aruncat pe masă, 
lîngă celelalte. Vremea copilăriei a trecut demult, 
iar eu mă ocupam de niște treburi situate exact 
la antipodul nevinovăţiei, a curățeniei sufletești. 

Brusc, îndepărtata-mi incursiune spre anii cînd 
eram elev s-a curmat. Parcă trezit dintr-un somn 
adînc, creierul mi s-a pus în funcţiune. 

Am luat .din nou caietele pe care. abia le arun- 
casem şi m-am uitat la data corectării lor. 

— Dane — am zis, ridicîndu-mă de pe scaun —, 
trebuie să stabilim momentul crimei! 

— Medicul legist a spus că... 

— Puțin îmi pasă! Patru, cinci zile înseamnă o 
situare a momentului, undeva... în limitele a patru- 

zeci şi opt de ore! Cu o astfel de localizare nu se 
poate conduce o anchetă! m-am răstit, de parcă ar 
fi fost vina lui că medicul nu ne-a putut ajuta. 

— Cum vrei să începem? 

— Cu începutul! Cînd a fost văzută profesoara 
ultima oară? 

— Din declaraţia secretarei... — a spus, răs- 
foindu-și notesul — la ora trei, cînd s-au despărțit. 

— Cînd trebuia să vină la școală cu tezele co- 
rectate? 

— A doua zi, la ora opt dimineaţa... În orice 
caz, dacă aici voiai să ajungi, n-ai mers prea de- 
parte. Între orele trei după-amiaza și ora opt dimi- 
neaţa e un interval cam mare... de șaptesprezece 
or. 

— Uşurel! S-o luăm pe bucățele. Aceste lucrări 
au fost corectate în intervalul pe care l-ai spus — 
am zis, arătînd caietele de teză. După părerea ta, 
cît durează citirea şi notarea a circa treizeci de 
teze? 

— Mi-e greu să-ți răspund... N-am fost pro- 
fesor niciodată. Probabil vreo trei ore... 

— Cam așa am apreciat şi eu. Mai înainte de a 
se apuca însă de corectat, probabil că s-a schimbat 
şi a luat masa. După o zi de muncă, e firesc. Nu? 

— Pricep! se entuziasmă el. În jurul orei şapte 
seara mai trăiau încă. 

— Corect — am aprobat și l-am invitat prin- 
tr-un semn să mă urmeze în dormitorul victimei. 

— Oare de ce or fi fost lăsate jaluzelele jos? am 
întrebat, arătînd spre fereastră. 

-— Poate că soarele era prea puternic... 

— Prostii! l-am întrerupt. Era deja șapte seara... 


— De acord! Am admis că în jurul acestei ore 
mai trăiau încă. Și ce-i cu asta? Rezultă de undeva 
că bătrina Panaitescu n-a lăsat jaluzelele, să zicem, 
de la ora unsprezece dimineaţa? 

— Dane, jaluzelele au fost coborite numai la fe- 
restrele camerelor percheziționate — i-am atras 
atenţia, simulînd exasperarea. Deci a camerelor 
unde, după consumarea omorului, a urmat operaţia 
de căutare a banilor obţinuţi din vînzarea aparta- 
mentului de sus. Să fie asta numai o coincidență? 

— Șefule, s-o luăm metodic. Susţii că jaluzelele 
au fost lăsate de criminal pentru a nu fi văzut de 
trecătorii de pe stradă?... , 

— În sfîrşit! am oftat demonstrativ. Ai priceput 
tocmai cînd îmi pierdusem şi ultima speranţă ... 

— Am priceput de la început unde baţi, dar nu 
şi unde vrei să ajungi! mi-a aruncat el, înfuriat. 
De-a lungul a douăzeci şi patru de ore, puteau fi 
omorîte oricînd. La orice oră. Asta-i! 

— Vino cu mine! am spus, pornind spre bucă- 
tărie. 

Cînd am ajuns lingă maşina de aragaz, i-am ară- 
tat ibricul: 

— Vrei să vezi ce este înăuntru? 

— Nu. Ai spus că-i ceai şi nu sînt dispus să-mi 


„contrazic superiorul! m-a anunţat îmbutnat. 


— Îţi rămîn îndatorat pentru încrederea ce-mi 
acorzi — m-am prefăcut recunoscător. Oare ceaiul 
se bea oricînd, la orice oră?... 

— Depinde. Englezii se ocupă de acest sport, în 


mod tradiţional, la ora cinci după-amiază. Ruşii de 
„cîte ori le este frig, şi în nord nu duce lipsă de așa 


CEVA... 


— Sîntem în România! l-am întrerupt. 

— Dacă cafeaua poate fi băută la orice oră, nu 
văd de ce ceaiul ar avea un regim diferit. 

— Fără glume! 

— Uite ce-i... — a început el, cu un aer preo- 
cupat. — Dacă victima din dormitor era îmbrăcată 
sumar, am putea admite și că dormea. La fel a 
dormit și mama ei, pînă a trezit-o, să spunem, 0 
nevralgie şi s-a sculat să-și facă un ceai de muşe- 
țel... 

— În ibric e ceai chinezesc. 


— Cînd n-ai ceaiul care-ţi trebuie, poţi folosi 


şi altul. Ce nu face omw la ananghie! a afirmat el, 
maliţios. 

— Repet, Dane, bătrîna era îmbrăcată și, dacă 
dai o fugă în dormitorul ei, ai să constaţi că patui 
nu e făcut. 

— Ai dreptate! a exclamat, după ce m-a privit 
o clipă surprins. Mi-a scăpat acest amănunt. 

Am respirat ușurat. Dacă Dan îşi epuizase conira- 
argumentele, puteam să cred şi eu în corectitudinea 
supoziţiilor mele. Nu există nimic mai îngrozitor 
pentru un investigator decît urmărirea unei piste 
pe care o consideră el însuşi îndoielnică. 

— Perfect, Dane! Acum te rog să mă urmăreşti 
cu atenţie. Bătrînii, pentru a se conserva, obişnuiesc 
să se culce devreme... pînă la zece seara, această 
oră reprezentînd în consecinţă și limita de primire 
a vizitatorilor. Ceaiul, pentru a nu provoca insom- 
nii, se bea cu două-trei ore înainte de culcare... 

— Deci, putem admite că agresiunea s-a consu- 
mat între orele șapte și zece seara — a tras el 
concluzia. 

Am abrobat. 

— Ţinînd seama de timpul ce i-a trebuit crimi- 
nalului pentru a căuta obiectul mîrşăviei Sale, aş 
spune că uciderea victimelor a fost comisă la în- 
ceputul intervalului, pe la șapte-opt seara. Dar asta - 
nu mai prezintă importanță pentru noi. Oricum, 
criminalul s-a aflat în casa victimelor între şapte 
şi zece seara. Deci toţi bănuiţii vor trebui să ne 
spună cum şi-au petrecut timpul joi seara, în in- 
tervalul pe care l-am stabilit. 

Dan s-a declarat de acord, iar eu mi-am privit 
ceasul. 

— E ora opt. Dacă n-ai nimic împotrivă, pro- 


pun să mai facem un pas. 


Cînd am ajuns în curte, ne-a salutat un subofi- 
țer pe care nu-l mai văzusem. Ne-a raportat că a 
preluat paza de noapte a casei. 


Capitolul V 


SOȚUL VICTIMEI 


Cînd ne-am urcat în mașină, Dan i-a dat 
lui Vartunian adresa obţinută de la circumscripția 
de miliţie. 

Zece minute mai tirziu, autoturismul a virat din 
Bulevardul Republicii spre strada Italiană și, citeva 
case mai departe, s-a oprit în faţa unei clădiri cu 
opt etaje. 

Am intrat în holul blocului și am consultat ta- 
belul locatarilor. Apoi ne-am urcat cu liftul pînă la, 

etajul cinci. Ajunși în faţa apartamentului 23, am . 


citit numele gravat pe plăcuţa metalică de sub vi- 
zorul uşii: „Viorel Stanciu — medic primar“. 

Mai înainte ca Dan să fi apucat să ridice mîna 
spre butonul soneriei, clanța s-a înclinat şi ușa s-a 
deschis fără zgomot. În pragul ei a apărut un băr- 
bat care-și încheia nasturii la un trencicot bleu- 
marin. 

Avea părul complet alb, iar figura, ridată ca o 
scoarță de stejar bătrîn, era plină de bărbăţie, de 
îndrăzneală. La această impresie contribuiau din 
plin un nas mare, acvilin, şi o bărbie proeminentă. 
După cît era de băţos, puteam să jur că-i un gene- 
ral în retragere. 

Cînd a dat cu ochii de noi ne-a privit atît de 
surprins, încît m-am temut să nu ne ia drept spăr- 
gători şi să se apuce să strige după ajutor. 

— Bună seara. Îl căutăm pe domnul profesor 
Alexandru Stanciu — am zis repede, pentru a nu-i 
da timp să ne facă figura. Pentru că, orice s-ar 
spune, nu cred că poate fi prea plăcut să te trezești 
înhăţat de guler de vreo zece vecini nervoși, iar 
tu, căutîndu-ţi cu febrilitate legitimaţia, admiţînd 
că-ți mai lasă această posibilitate, să încerci să le 
explici că fac o confuzie de persoane. 

— Eu sunt. Cu ce vă pot fi de folos? a spus el, 
rămînînd pentru orice eventualitate bine înfipt în 
cadrul ușii. 

După ce ne-am prezentat şi s-a liniştit în pri- 
vinţa noastră, ne-a spus că are o întîlnire și s-a 
scuzat că nu ne poate invita în casă. 

Întrucît propunerea sa, de a-l însoţi şi a-i po- 
vesti pe drum ce ne-a adus la el, nu mi-a suris, 

i-am explicat că-l căutăm într-o problemă ce nu 
poate fi discutată pe stradă. Nu de alta, dar nu 
prea-l vedeam pe Dan stenografiindu-i depoziţia 
din mers. 

— Mda... Vă rog să intraţi — a 20 Ia el, 
fără prea mult entuziasm. 

L-am urmat printr-un vestibul, cu pereţii gar- 
nisiţi de cuiere, și am. ajuns într-o încăpere prevâ- 
zută cu trei uşi. Cu excepţia unei mese, rotunde 
şi joase, plină de reviste străine, mobilierul se com- 
punea numai din scaune şi fotolii. Fără nici o în- 
doială, ne aflam într-o sală de așteptare. 

— Credeţi că va dura mult discuţia noastră? a 
întrebat, fără să-şi debutoneze trencicotul şi invi- 
tîndu-ne printr-un gest să luăm loc pe fotolii. 

— Poate ar fi mai bine să vă scoateţi trencico- 
tul — am răspuns eu, indirect. 

— Întâlnirea, despre care v-am vorbit, are loc 
la Capşa, la ora opt şi jumătate. Intenţionam să 
ajung acolo pe jos. 'Ținînd seama de insistența dum- 
neavoastră, am să iau troleibuzul. Asta înseamnă 
că vă pot acorda cel mult zece minute! m-a aver- 
tizat amfitrionul. 

— Am să mă străduiesc să nu vă rețin mai mult 
decît este necesar — am zis. 

Pentru a se asigura că-mi voi ţine angajamentul, 
n-a ezitat să mă zorească să-i spun ce doresc. I-am 
făcut pe. plac. 

— O cunoaşteţi pe profesoara Marieta Stanciu? 

— Bineînţeles! Este soția mea! a exclamat el 
surprins. 

— Nu sînteţi divorțaţi? 

— Nu, numai despărțiți ... 


47 


— De cînd n-aţi mai văzut-o? l-a întrebat Dan. 

— Cred că or fi vreo zece zile. 

— În ce împrejurări aţi văzut-o ultima dată? 

— Nu vi se pare că sînteţi cel puţin indiscret?! 
se repezi el, revoltat, la Dan. Este soția mea și mă 
văd cu ea cînd doresc! Sau, pentru a-mi întîlni ne- 
vasta, trebuie să cer vreo viză a miliției?! 

Am vrut să intervin, pentru a aplana declanşa- 
rea unui conflict, dar m-a întrerupt cu autoritate! 

— Domnule căpitan, vă rog să n-o mai faceţi pe 
misterioşii! Ce-i cu soţia mea? 

Mai înainte de a apuca să deschid gura, a conti- 
nuat cu un glas ușor tremurat: 

— A suferit vreun accident ...? 

Am făcut un gest de afirmare. 

— A murit? a întrebat, aproape în șoaptă. 

Cînd mi-am repetat gestul de aprobare, bărbia a 
început să-i tremure, ca şi cum l-ar fi cuprins brusc 
un acces de îriguri, mîinile, sprijinite pînă atunci 
pe braţele fotoliului, i-au alunecat în jos, iar ume- 
rii s-au dus după ele. S-a chircit atît de repede, 
încît, fără să vreau, am asociat noua sa înfăţişare 
cu cea a unui elastic rupt. 

I-am văzut ochii, mai tîrziu, cînd şi-a ridicat băr- 
bia din piept. Deşi nu plîngea, erau congestionaţi. 

— I-am spus să nu-şi cumpere mașină... Asta-i 
lipsea... S-o facă pe şoferița la bătrîneţe... — 
monologă el, deprimat și fără adresă. 


— V-a spus că intenţionează să-și ia o mașină? 


am zis. 


— Da, dar n-am luat-o în serios... Credeam că 


glumeșşte, A suferit mult? 

Am fost tentat să-i răspund negativ, pentru 
a-l menaja. Dar am renunţat. Ce rost mai avea să 
învîrt limba în gură pe degeaba, cînd tot trebuia 
să-i spun adevărul? 

— Sincer vorbind, nu ştiu. Soţia dumneavoastră 
n-a suferit un accident de circulaţie, ci a fost ucisă. 
Ucisă cu sînge rece! La fel şi mama ei. 

S-a uitat la mine îndelung și calm, de parcă nu 
mi-ar fi auzit precizările. Apoi, deodată, a început 
să biiguie buimăcit: 

— ,.. Și mama ei... Ucise... Marieta... 

Şi-a ridicat mîinile care atîrnau vlăguite pe lîngă 
braţele fotoliului și, împreunîndu-și palmele pe ab- 


domen, a început să le frămînte cu disperare. Re- 


marcîndu-i pe timpla dreaptă o venă, care a în- 
ceput să-și sporească proeminența și să zvicnească 
cu acceleraţie, m-am temut că-mi face vreo figură 
urîtă. Emoţiile puternice nu sînt tocmai indicate 
pentru o inimă care a funcţionat circa şase decenii. 
Mi-am dat seama că are un temperament coleric 
şi dacă nu-l ajut să se calmeze, determinîndu-l să-și 
concentreze gîndurile în altă direcţie, voi fi nevoit 
să cer sprijinul Ascar-ului. 

— Domnule Stanciu, din cercetările întreprinse 
pînă în prezent, a rezultat că asasinul face parte din 
anturajul soţiei şi soacrei dumneavoastră. 

— Vă gîndiţi şi la mine? m-a întrerupt, dovedin- 


“du-mi astfel, împotriva temerii mele, că m-a urmă- 


rit cu atenţie. 

Cu sinceritate, i-am răspuns negativ. Dealtfel, 
niciodată nu mi-am bănuit martorii audiaţi pentru 
prima oară că ar fi amestecați în afacerea cerceţată. 

Ulterior însă, cînd îi prindeam cu fofîrlica, se mai 
întîmpla să-i suspectez. 

— Vă rugăm să ne spuneţi cine erau persoanele 
care le frecventau locuința — am cerut în conti- 


nuare. 

— Nu cred că vă pot ajuta. În ultimii doi ani, 
de cînd m-am mutat aici, la fratele meu, n-am mai 
intrat în casa lor. 

— Totuşi aţi continuat să vă vedeţi cu soţia 
dumneavoastră. 

— Numai în oraș, cînd mergeam împreună la 
vreun spectacol, sau cînd venea ea la mine, o dată 
la două-trei săptămîni ... M-am înţeles foarte bine 
cu Marieta. Dacă n-ar îi fost influenţată de mai- 
că-sa, am fi fost şi acum laolaltă... 

— Aţi stat mult timp căsătoriţi? 

—' Douăzeci de ani.  - 

— Cu o soacră care face mizerii ginerelui, nu-i 
puţin — l-am compătimit, cu intenţia de a-i stimula 
continuarea contesiunii. 

— Vă înşelaţi! Ne-am înţeles perfect, pînă m-am 
pensionat. O lună de zile mai tîrziu, constatind că 
veniturile mele s-au diminuat cu cîteva sute de lei, 
a început să-mi povestească că dacă ar fi în locul 
meu, decit să-și piardă vremea pe acasă mai bine 
s-ar apuca să mediteze cîţiva elevi. I-am replicat, 
în glumă, că și eu dacă aș fi în locul ei aş face 
acelaşi lucru. Consideram că totul n-a fost decît o 
vorbă aruncată, aşa ca o discuţie de... conversare, 
cînd, a doua zi, m-a luat în primire Marieta. Desi- 
_gur, montată de maică-sa. l-am explicat că, după 

ce-am muncit aproape patruzeci de ani pentru a 
băga carte în capul a zeci de mii de copii, acum 

am şi eu dreptul la odihnă. Mai cu seamă că leafa 


„soţiei mele şi pensiile ce le primeam eu şi soa- 


cră-mea ne asigurau un buget mai mult decit în- 
destulător. Marieta a sfîrșit prin a-mi da dreptate 
şi, timp de două-trei săptămîni, am crezut că su- 
biectul a fost abandonat. După acest intermezzo, 
soacră-mea a început să facă niște aluzii discrete la 
adresa unei anumite persoane, care se complace în 
a lenevi toată ziua. Mai întîi, m-am făcut că n-o 
pricep, apoi, cînd n-am mai putut răbda, i-am zis 
vreo două cuvinte, ca să mă ţină minte. Ea mi-a 


replicat cu vreo trei duzini. Cînd s-a înapoiat Ma- 


rieta de la şcoală, maică-sa s-a grăbit s-o cheme în 
bucătărie și să-i bage fitilul. În consecință, mi-a 
repetat în viteză argumentele soacră-mi, la care a 
mai adăugat şi cîteva, personale. Probabil, suge- 
rate tot de maică-sa, în bucătărie. Pe scurt, cum 
nu-mi place să se amestece cineva în căminul meu 
şi să-mi influenţeze nevasta, provocînd zîzanie între 
noi, mi-am luat lucrurile şi m-am mutat. 

Stratagema mea reuşise mai bine decît am scon- 
tat. Pe măsură ce-mi istorisea neînțelegerile sale 
familiale, se calma. De aceea, deşi îmi irosea 
timpul, nici nu l-am întrerupt. Cînd a tăcut, avea 
un aer amuzat. Vena de pe tîmplă, care mă îngri- 
jorase, dispăruse, iar palmele se odihneau pe bra- 
ele fotoliului. E 

— Domnule Stanciu, am reținut că vă vedeaţi 
destul de des cu soţia dumneavoastră. Din convor- 
birile pe care le-aţi avut, n-a rezultat cu ce per- 
soane se vizita? am zis. 

— N-a reieşit că se ducea undeva în vizită şi nici 

că a lărgit cercul persoanelor care-i veneau în casă 
pe vremea cînd stăteam cu ea. 

— Cine îi intra în casă în perioada cînd locuiaţi 
împreună? Nu mă refer numai la ceia ce se nu- 
mește musafiri — am precizat. 

— Păi, staţi să vedem... — a zis, apăsînd pe 
primul deget al palmei stîngi. Anica, femeia care 
ne făcea curăţenie... Tony, un student care locuia 
la mansardă şi venea din cînd în cînd să dea cite 
un telefon... Cristina, secretara școlii noastre... 
Asta-i tot... Ba, nu! Mai e cineva. Un copil. Ele- 
vul Ilie Porumbaru, despre care Marieta susținea 
că va ajunge un geniu — îşi încheie el scurta enu- 
merare. 

Probabil citindu-mi dezamăgirea, s-a simţit obli- 
gat să explice: 

— Ştiu că vi se pare curios, şi totuşi la atît s-a 
limitat lumea Marietei. Despre soacră-mea nici nu 
mai vorbesc. Evită şi să dea bună ziua unei vecine, 
de teamă să n-o viziteze şi s-o fure. 

— Sînteţi sigur că nu v-a mai vorbit şi de alte 
persoane? se arată neconvins Dan. 

— Foarte sigur. Amîndouă erau obsedate de ideea 


că cei din jurul lor nu urmăresc decît să profite 


de ele. De aici rezultă şi izolarea în care s-au com- 
plăcut. Culmea-i că mi-au impus şi mie această 
“condiţie. Văzînd mutrele pe care le făcea soa- 
cră-mea, cînd îmi invitam acasă prietenii sau co- 
legii, am schimbat sediul. Ne adunam la Capşa. 

— Cine este proprietarul casei din strada Gene- 
ral Demostene? am întrebat. 

— Mama Marietei, care, în ultima perioadă, nu 
uita să mi-o amintească de cîte ori avea ocazia. Și 

ştia să fabrice astfel de ocazii! Asta a şi influenţat 
hotărîrea mea de a mă muta. 

— Fosta dumneavoastră soţie mai avea fraţi sau 
surori? 

— Nu. 

— Dar soacra dumneavoastră? 

— Avea o soră în provincie. 

— Erau în relaţii bune? Se vizitau, corespondau? 

— Nu tocmai. Soacră-mea avea impresia că şi 
sora ei este o profitoare. 

— Ştiţi cumva dacă s-a întocmit vreun testa- 
ment? În caz afirmativ, ne puteţi spune cine-i lega- 
tarul? 

— N-am cunoștință despre existenţa unui astfel 
de act. În orice caz, dacă Marieta şi-ar fi făcut un 
testament, cred că mi-ar fi spus. În ceea ce o pri- 
veşte pe soacră-mea, deşi avea aproape optzeci de 
ani, se gîndea prea mult la viață pentru a putea 
vedea utilitatea numirii unui legatar. 

— După părerea dumneavoastră, cine credeţi că 
ar urma să moștenească averea rămasă? 

— Nu știu şi nici nu mă interesează! N-am ne- 
voie de bătaie de cap. Aici, la fratele meu, mă 
simt foarte bine. 

— Domnule Stanciu, cînd v-aţi întîlnit ultima 
oară cu soția dumneavoastră? am întrebat. 

— Nu duminica asta... duminica cealaltă, adică 
acum vreo zece zile. 

— V-a spus că a vîndut apartamentul de la etaj? 

— Da. M-a consultat încă înainte de a-l vinde. 
Am sfătuit-o să-l dea. Optzeci de mii de lei re- 
prezintă un preţ bun. 

— V-a spus ce intenționează să facă cu suma 
încasată? 

— Mi-a spus că e tentată să-și cumpere o ma- 
şină. Am povăţuit-o să-şi bage minţile în cap. De 
aceea, cînd mi-aţi vorbit despre... despre ce s-a 
întîmplat, m-am gîndit la un accident — a conti- 
nuat el, după o scurtă ezitare. 

Epuizasem întrebările de rutină și trebuia s-o 
pun pe cea capitală, după părerea mea. Eram sigur 
că, după ce o voi formula, se va ridica în picioare, 
în chip de general în retragere, și-mi va arăta ușa 
cu un gest fără echivoc. Dar n-aveam altă cale. 

— Domnule Stanciu, ce ne puteţi spune despre 
temperamentul soției dumneavoastră? am tatonat. 

— Nu înțeleg întrebarea — a zis, încruntîndu-și 
sprîncenele albe şi stufoase. 

— Noi nu excludem posibilitatea ca soția dum- 
neavoastră să fi avut un prieten intim — am spus 
repede. 

Contrar așteptărilor mele nu m-a poftit să închid 
ușa pe dinafară. 

— Deşi femeile nu ne oferă niciodată o certitu- 
dine în această. direcţie — a zis pe un ton neutru — 
în ceea ce o priveşte pe Marieta vă pot afirma cu 
certitudine că nu-i cazul să vă pierdeţi timpul cău- 
tînd o astfel de persoană. 

Mi-am privit ceasul. 

— Oooo!... S-a făcut deja zece! Din cauza noas- 
tră v-aţi pierdut întîlnirea — m-am scuzat, ridi- 
cîndu-mă din fotoliu. 

— Faţă de vestea pe care mi-aţi adus-o, credeți 
că asta mai prezintă vreo importanță — a zis, 


clătinindu-și capul cu tristeţe şi făcînd un gest de 

nepăsare. Mă duceam ca în fiecare seară la Capşa 
„să-mi întîlnesc prietenii. Întrucît în ultimele două 
luni n-am avut nici o absenţă, sper că se vor do- 
„vedi înţelegători — adăugă el, zîmbind cu amă- 
răciune. 
„Conducîndu-ne spre ușă, şi-a exprimat dorinţa 
de a-și vedea soţia. I-am dat îndrumările necesare. 
Cînd ne-am strîns mîinile l-am întrebat dacă ştie 
„unde locuieşte Anica, femeia de serviciu. A răs- 
puns negativ. 

— Dăm o fugă pînă la Capşa? a întrebat Dan, 
cînd am ajuns lîngă mașină. 

— Nu cred că-i cazul să-i verificăm alibiul. Dacă 
"se va ivi o astfel de necesitate, putem oricînd s-o 
„ facem. 


Capitolul VI 
FEMEIA DE SERVICIU 


E A doua zi dimineaţa, cînd ne-am înfiinţat 
4 în fața imobilului din strada General Demostene, 
subofiţerul care asigura paza casei ne-a informat că 
n-a încercat nimeni să intre sau să ceară relaţii des- 
„pre locatari. 

d, — Oare unde o fi chiriaşul de la mansardă? a 
"> întrebat Dan, în timp ce deschideam ușa și intram 
'în bucătăria apartamentului. 

— Să mai aşteptăm. Bărbaţii tineri mai dorm 
cîteodată şi prin vecini. 
n — Și dacă?... 


— Fără dacă! N-avem nici un motiv de suspec- 


tare. Numai prin faptul că dorim să-l audiem în 
calitate de martor, nu-i motiv să-i cerem reținerea 
prin urmărirea generală — am spus, îndreptîn- 
du-mă spre telefon. 

L-am sunat pe comandantul secției de miliție, care 
m-a informat că oamenii lui n-au reușit să depis- 
teze nici un martor interesant. S-a arătat totuși opti- 
mist, deoarece nu fuseseră verificate decât o treime 
din casele străzii pe care era situat imobilul unde 
se consumase drama ce o anchetam. Deși nu l-am 
contrazis, aveam o opinie diferită. Astfel de cerce- 
tări se pornesc de la vecinii cei mai apropiaţi de 
cîmpul infracţional şi se termină cu cei extremi. 
Dacă prima categorie, cunoscînd bine victimele, pu- 
teau remarca o prezență străină, ceilalți arareori 
aveau această posibilitate. 

Tocmai așezam receptorul î în furcă, cînd şi-a făcut 
apariția subofițerul care păzea casa: 

— A venit o tovarăşă care vrea s-o vadă pe 
doamna Panaitescu — a raportat el. 

— Ce i-ai spus? 

— Că facem o verificare pe linia evidenţei popu- 
laţiei. 

— Perfect! Pofteşte-o înăuntru. 

A intrat o femeie, în vîrstă aproximativ de cinci- 
zeci de ani, scundă şi dolofană. Era îmbrăcată mo- 
dest, cu lucruri uzate şi în culori stridente. 

— Bună ziua! a zis, intrînd în sufragerie și pri- 
vindu-ne surprinsă. 

I-am răspuns înclinîndu-ne. 

— Unde sînt doamnele? a întrebat, căutînd cu 
privirea în spatele nostru, spre ușile dormitoarelor. 

— Cine sînteţi dumneavoastră? 

— Dar dumneavoastră? mi-a întors-o ea. 

— Nişte rude ale doamnelor — a replicat Dan. 

— Nu vă cunosc! 

— Poate nu cunoaşteţi chiar toate rudele... . 

— Ba le cunosc! În cincisprezece ani, de cînd 
muncesc aici, am avut timp să văd toate rubedeniile 
doamnelor! 

— Dumneavoastră sînteţi Anica, femeia de ser- 
viciu? am intervenit. 

— Da, eu-s. Anica Traian. Da' ce s-a-ntîimplat 
aici?! Cine a devastat casa?! a exclamat ea, după 
ce a privit parchetul și masa pe care se aflau caie- 
tele de teză. 

— Cum adică? am tatonat. 

— Cum, cum adică?! s-a înfuriat ea. Unde-i co- 
voru' și cine-a zvirlit masa într-o parte?!... 

N-am apucat să deschid gura, că a și făcut stîn- 
ga-mprejur, pornind glonţ spre vestibul. 

— Unde plecaţi? am întrebat, văzînd că trage 
de clanța uşii care dădea accesul spre terasă. 

— Cine a luat cheile din ușă? Vreau să chem 
miliţianu'! Aici nu-i lucru curat! a zis, cu hotărîre, 
răsucindu-se pe tocuri şi lansîndu-se spre ușa ce 
ducea la bucătărie. 

— Nu vă mai osteniţi. Şi noi sîntem milițieni 
— am anunţat-o pentru a o linişti. 

A făcut din nou o manevră de întoarcere și m-a 
întrebat, neliniștită: 

— Unde-s doamnele? De ce nu-s aici? S-a întîm- 
plat ceva cu dînsele?... Vai! Au fost călcate de 
hoţi! 

Pentru a pune capăt întrebărilor ei, pe care |] 
punea mai abitir ca un anchetator, i-am DVR 
ce s-a întîmplat. 

A început să plîngă şi să se vaiete ca o bo eibaaaiă 
de profesie, cu deosebirea că o făcea simţit. Am 
aşezat-o pe un scaun şi am așteptat. 

— Veneaţi în fiecare zi aici? am întrebat-o, după 
ce s-a mai liniștit. 

A aprobat. 

— Se întîmpla să rămîneți şi peste iscate 

— Nu. Niciodat!. Am şi eu gospodăria mea. La 
doamnele lucram numai pîn' la amiază. 

— Cînd le-aţi văzut ultima oară pe doamnele Pa- 
naitescu și Stanciu? 

— Joi după amiază ... — zise ea, ţinîndu-și capul 
plecat și continuînd să-şi tamponeze ochii cu o ba- 
tistă mototolită şi îmbibată de lacrimi. 

— La ce oră? 

— Ca de obicei, pe la două și juma”, cînd mă . 
duc la mine acas'... i 

— Cînd aţi plecat, ambele doamne erau de faţă? 

— Doamna Stanciu nu venise încă de la şcoală. 
Era numa! doamna Panaitescu. 

— Deci începînd de joi, ora două şi jumătate nu 
le-aţi mai văzut? 

— Nu. Vineri dimineaţa, cînd am venit la lucru, 
n-am găsit pe nimeni acasă. 

_— De ce n-aţi intrat înăuntru? Doar aveaţi cheia 

de la ușă — blufă Dan. 

„.— De unde s-am eu chei? Numai doamna Stan- 
ciu avea... Și apoi ce-mi trebea mie chei, cînd 

doamna Panaitescu era totdeauna acas'? 

— Casa avea un singur rînd de chei? 


„pe-un belciug de care atîrna o pisică neagră... din 


„existat o legătură în care erau prinse şi cheile de 


„la dulapuri, da' s-au perdut. > a 
„— Cum s-au pierdut? să 
— Nu ştiu. N-au mai fost... şi atât! SĂ 
— De multă vreme? 

— Io ştiu?... Să tot fie la trei-patru săptămîni... j 


„mai apare, m-am dus şi eu acas”, să nu-mi pierd 


nu v-a deschis? Doar spuneaţi că stătea în perma- R 


de-l medita doamna Marieta... Mai venea şi dom- 


— Da, un singur rînd... Adică trei chei puse 


alea din cauciuc sau așa ceva... De fapt, a mai 


— Vineri, cînd aţi venit și aţi văzut că nu vă 
răspunde nimeni, ce-aţi făcut. 

— Ce puteam să fac? Am așteptat cîteva ore, 
crezînd c-a eșit puţin prin oraș, da' văzînd că nu 

timpu' pe degeaba. Am venit însă a doua zi și-n 
următoarele, da' nu-mi deschidea nimeni ușa. 
— Nu vi s-a părut curios că doamna Panaitescu 


nență acasă. 

„— Ba mi s-a părut, da' ce puteam să fac? Că eu 
mi-am zis că poate a murit ruda dînselor de la Bră- 

ila, şi s-or fi dus acolo. 

„— Întrucît dumneavoastră veniţi de mult timp 
aici, vă rog să-mi spuneţi cine le vizita pe doamne A 
— am cerut, convins fiind că, prin prezenţa ei co- 
tidiană, era persoana cea mai calificată pentru a 


furniza numele persoanelor din anturajul victi- 
„  melor. 


— Păi, din cîte știu eu, cel mai des și mai des 
venea doamna Cristina Damian ... Cîteodată şi so- 
țu'dinsei, da'mai rar.. Apoi venea lliuţă, un elev 


au” Toni, ăl de locuiește sus, la mansardă. 


— Altcineva? 

— Atît — a zis, ridicînd din umeri. 

— Cu vechii chiriași, de la etajul întîi, erau in 
vizită? 

— Mai-nainte de a se muta, mai dădeau p-aci, 
da rar. După aia, de cînd s-a mutat, n-au mai dat 
p-aici. 

— Astea sînt toate persoanele pe care le-aţi vă- 
zut? am zis, simțind cum mă indispun. 

— Da, doamnele trăiau foarte retrase. 

— Domnul Stanciu venea des? a intrat pe fir și 
Dan. 

— După ce-a plecat d-aici, acu' fo doi ani, nu 
l-am mai văzut... Da! știu că doamna Marieta se 
mai ducea pe la dinsu'. 

— Ştiţi de ce s-au despărțit? 

— Eu zic să din cauza lu' doamna Mioara, că nu 
se aveau bine. 

— Joi, cînd aţi văzut-o ultima dată pe doamna 
Panaitescu, v-a spus că aşteaptă pe cineva în sea- 
ra aceea? am întrebat. 

— Mie nu mi-a zis nimic... Adică parcă mi-a 
zis ceva... Aha! Acu știu! Doamna a zis că vor- 
bise cu doi dulgheri să vină după-amiază să facă 
niște rafturi-n cămară. 

— La ce oră trebuia să vină? 

— După cinci, cînd se scula doamna Marieta din 
somn. 

— Cine sînt şi unde locuiesc? se repezi Dan, plin 
de optimism, ca un anchetator stagiar, ceea ce, de 
tapt, nu prea era. 

— Nu știu, că nu i-am văzut, niciodat' ... Doam- 
na Mioara zicea parcă că-s ţigani, da' nu-s sigură. 

— În faţa uşii de la bucătărie, sînt niște scînduri 
mi-am amintit. Erau acolo și cînd aţi plecat dum- 
neavoastră? 

— Când am plecat, joi, nu erau. Da covoru' şi 
răcitoru' unde-s? zise brusc, căutînd cu privirea în 
jurul ei. ; 

— Vreţi să spuneţi că de aici lipsesc un covor 
și un frigider? am întrebat contrariat. 
da — Păi mai e vorbă?! Și-apoi, ce-i talmeș-balme- 
ŞC4 şu' ăsta?! Cînd am plecat eu totu” era-n bună ordi- 

> neșiacu'...? 

— Vă rog să fiţi amabilă și să ne însoţiţi prin 
locuinţă. Dacă remarcaţi că lucrurile sînt altfel decît 
i ar trebui sau că lipsesc anumite obiecte, să ne atra- 
„. geţi atenţia m-am decis, ridicîndu-mă de pe 

scaun. Pentru început, unde se aflau frigiderul și 
covorul care lipsesc. 

i — Covorul era pus aici, pe jos, iar răcitoru' acolo 
i — a arătat ea spre colţul format între peretele te- 
rasei şi cel al dormitorului Mioarei Panaitescu. 

— Ce marcă era? 

— Asta nu ştiu, da” era mare şi frumos... 

— Era în funcţiune? am întrebat, gîndindu-mă 
la chiftelele alterate. 

— Nu, pentru că nu se potrivea corentul. 

Am pornit spre dormitorul Marietei Stanciu și 
am deschis ușa. 

— A luat cineva rochiile din garderob! a excla- 
mat. 

— Erau multe? 

— Cite patru-cinci p-un umeraș. Doamna Mari- 
eta chiar glumea pe chestia asta, că zicea că-nainte 

n-avea. ce pune pe umeraşe, iar -acu' nu mai avea 
loc pe ele. j 

După ce a remarcat ca nefirească poziţia cobori- 
tă a jaluzelelor și a tablourilor scoase de pe pereţi, 
am dus-o în celălalt dormitor. 

— Şi aici sînt coborîte jaluzelele! 

— Altceva? 

— Nu mai e aparatul de radio! a arătat ea spre o 
măsuţă din apropierea patului. A fost cumpărat o- 
dată cu răcitorul de care v-am spus. 

— Lipsesc şi obiecte de îmbrăcăminte? am zis, 
privind spre garderobul prin ale cărui uși des- 
chise se vedeau atîrnînd cîteva umeraşe goale. 

— Da, rochiile doamnei! 

— Erau în dușmănie cu cineva? a întrebat Dan, 
cînd am revenit în sufragerie. 

— Cu cin! să fie? Că doar erau piîinea lui Dum- 
nezeu. 

— lliuţă, elevul pe care-l medita doamna Stan- 
cau, avea o zi precisă cînd venea la lecţii? 

— La asta nu pot să vă răspund, că el venea 
după masă, cînd io nu mai eram aici. 

— Toni şi mai cum se numeşte chiriașul de la 
mansardă? 

— Costea. 

— Cînd l-aţi văzut pentru ultima oară? 

— Joi dimineaţa. Cînd eu veneam la lucru, dîn- 
su' pleca la servici”. 

— Le vizita des pe stăpînele dumitale? 

-— Așa şi așa... Venea mai mult cînd trebia să 
dea p-undeva telefon sau îl căuta cineva. 

— Domnul Costea primea musatiri? 

— Părbaţi n-am prea văzut, da' domnișoare o 
puzderie. Cîte-odată veneau și ele să vorbească la 
telefon, iar după 'ce plecau, doamnele rîdeau... 
Că ştiţi, ele le ziceau la părinţii lor că-s la o colegă, 
de se pregătesc de ezamene... 

După ce-am rugat-o să ne lase adresa ei, am con- 
dus-o spre ușă. : 

— Sărăcuţele ... Ce rău o să le pară la copiii mei 
cînd le-oi zice ce li s-a-ntimplat la doamne... 

— Aveţi mulţi copii? am întrebat, din politeţe. 

— Patru, o fată și trei băieţi. 

— Mari? 

— Păi fata, care-i mai mică, acu' termină liceu” 
Alţi doi sînt căsătoriţi și au și copii. Lucrează îm- 
preună la Fabrica de mașini electrice. Sînt frun- 
taşi în producţie... Sînt foarte mulţumită de ei. 
Atîta bucurie să am şi eu... 

— Şi celălalt fiu? Parcă spuneaţi că aveţi trei 
băieţi? i-am reamintit, văzînd-o că oltează cu tris- 
teţe. 

— Și Manole are suflet bun, da' e cam copilă- 
ros... Nu i-a plăcut să-nveţe carte... 

— Unde lucrează? 

— Încă nu lucrează nicăieri, că-i încă mic... 

— Parcă aţi spus că fata-i cel mai mic copil? 

— Păi şi el e mic. Încă n-a împlinit douăzeci și 
unu de ani. 

— E bolnav? 

— De ce să fie bolnav? Eu am copii sănătoși... 

— Şi din ce trăiește? 

— Îi dau eu ce-i trebe! Ce, nu-s mama lui? 

— Decit să lucraţi prin case străine, n-ar fi mai 
firesc să vă întreţină el? a continuat Dan. 

— E încă foarte copilăros. Cînd o să-l ia în ar- 
“mată, o să se cuminţească. Eu am mai încercat să-i 
zic cîte ceva, da' e ştrengar şi nu mă ascultă. Chiar 
şi doamnele au încercat să stea de vorbă cu el, 
da' neam să le asculte... 
— Venea şi el pe aici? am intervenit. 
— Mai venea cîteodat”. 
— Locuieşte la aceeaşi adresă cu dumneavoastră? 
După ce mi-a răspuns pozitiv, am lăsat-o să 
plece, rugînd-o să se mai gîndească dacă n-a omis 
vreo persoană din cele care frecventau locuinţa vic- 
timelor. În timp ce Dan a plecat s-o conducă, am 
reflectat la spusele Anicăi. Chestia cu „ștrengarul“ i 
— care la douăzeci și unu de ani este atit de copi- “ 
lăros, încît nu vrea să muncească —, nu mi-a plă- 
cut. Chiar deloc! „Copilul“ făcea parte din cate- 
goria celor care ne dau cel mai mult de lucru. Mai 
întîi se complac în trîndăvie apoi, pe măsură ce 
exigenţele lor sporesc şi, firesc, nu pot fi satistă- 
cute din veniturile părinţilor, încep să. caute alte 
surse, neortodoxe. La început prin potlogării ne- 
semnificative, care, nefiind depistate la vreme, le 
creează impresia că sînt mai teribili decît Al Capone, 
Dillinger şi Arsene Lupin luaţi împreună. Acesta es- 
te punctul de răscruce al existenţei lor. Dacă au șan- 
sa să-i dibuim înainte de comiterea unor infracţiuni 
grave există posibilitatea de a-i pune pe linia de 
“plutire. În caz contrar, devin clienţii noștri cei mai 
credincioși. , 
I-am dat apoi telefon Cristinei Damian şi am 
rugat-o să-mi descrie bunurile achizionate în ulti- 
mul timp. Cu această ocazie mi-a spus şi unde își 
țineau victimele hirtiile personale. 

— Ce părere ai, şefu'? a zis Dan, după ce am de- 
pistat, într-un sertar al mesei din sufragerie, fac- 
turile frigiderului şi a aparatului de radio. 

— În primul rînd, ţinînd seama de volumul şi 
greutatea lucrurilor jefuite, nu mai avem de-a face 
cu un asasin, ci cu o bandă compusă din două-trei 
persoane. 

— Unul dintre ei menţinîndu-și în continuare po- 
ziția de cunoscut al victimelor — m-a aprobat Dan. 
Şi cele două rînduri de chei? 

— Cu cele utilizate pînă în momentul comiterii 
omuciderilor, nu trebuie să ne batem capul. Le-au 
luat asasinii cu ei, pentru a întîrzia descoperirea 
fărădelegii lor. În schimb, cu celelalte, care au dis- 
părut în urmă cu două-trei săptămîni, situaţia îmi 
pare diferită. Misterioasa lor pierdere poate indica și 
faptul că jaful a fost premeditat cu multe zile 
înaintea comiterii lui... 

— Ceea ce coincide și cu perioada cînd s-a tran- 
zacţionat vînzarea casei. 

— Întocmai! ... Însă mai rezultă şi altceva... — 
am realizat eu. Bandiţii au știut de încasarea bani- 
lor, dar nu și de chelţuirea lor. 

— Ceea ce demonstrează că în săptămina premer- 
gătoare dramei, n-au mai fost în contact cu vic- 
timele. 

L-am asigurat că exact aşa văd şi eu lucrurile, 
Apoi, spunîndu-mi că a venit momentul să-mi fac 
meseria, m-am dus la telefon. Cînd am avut legă- 
tura cu dispeceratul nostru, mi-am rugat colegul 
să-şi noteze lista obiectelor furate. După aceea i-am 
spus s-o transmită tuturor lucrătorilor noștri, în 


„vederea supravegherii eventualei lor tranzacţionări. 


5 — Surprizele căpitanului Apostolescu 65 


În încheiere, mi-am exprimat dorința de a sta de 
vorbă cu șoferul unei furgonete Getax, care ar pu- 
tea să-mi dea niscaiva relaţii în legătură cu trans- 
portul obiectelor semnalate, în noaptea de joi spre 
vineri. 

— Din chestiile astea n-o să iasă nimic — a re- 
marcat Dan, cînd am închis telefonul. 

— De ce? 

_— Pentru că au trecut șase zile de la comiterea 
jafului. Suficient interval pentru terminarea 0pe- 
raţiei de înstrăinare a produselor tîlhăriei. 

— Sînt şi borfași care aşteaptă „răcirea mărfii“! 


— Să sperăm — a admis el, sceptic. În ceea ce 
priveşte a doua pistă, am și mai multe rezerve. Mi 
se pare absurd ca nişte bandiți experimentați — și 
lipsa de urme dovedeşte că nu sînt ageamii — să 


apeleze la serviciile unui mijloc de transport atît 
de ușor depistabil. 

Nu-mi spusese nici o noutate. Însă în afacerile de 
care ne ocupăm n-ai voie să neglijezi nici o pistă, 
oricît ar fi ea de anemică, pentru că iepurele poate 
sări de oriunde. Și cu predilecție de acolo de unde 
te aştepţi cel mai puţin. 

— Încercarea moarte n-are... 

— Da' nici nume bun — s-a grăbit să mă com- 
pleteze. 

_—— Vom vedea. Pînă una alta trebuie să stabilim 
ce hram poartă „copilaşul“ femeii de serviciu şi să 
facem cunoştinţă cu dulgherii care trebuiau să con- 
fecţioneze rastelul din cămară . . . 

— Varianta „copilașul“ nu ridică probleme. Cu 
dulgherii n-o să fie însă chiar atît de simplu. Oare 

cîţi reprezentaţi o avea breasla lor în Bucureşti? mă 
întrebă el, cu candoare. 

— Habar n-am — am admis. Dar, de fapt, de ce 
te interesează numărul acestora? 

— Ca să pot aprecia anii de care avem nevoie pen- 
tru a-i depista, eventual, pe cei căutaţi. Sau între- 
vezi o metodă de scurtcircuitare? m-a întrebat, de 
astă dată cu interes. 

— Din depoziţia Anicăi, a rezultat că bătrîna Pa- 
naitescu nu și-a mai părăsit locuinţa în ultimul timp. 
În această situaţie, cum au putut totuși face cu- 
noştinţă? 

— S-au prezentat singuri. Probabil trimişi de ci- 
neva. 

— S-ar putea să ai dreptate. Dar eu prefer să 
admit o altă posibilitate. Tot atît de plauzibilă. 
Mai cu seamă că-i mult mai expeditivă decît a 
e ERERIE 

— Adică? 

— Cred că dulgherii lucrează în echipa care con- 
struiește casa de peste drum, iar victima, ieşind prin 
curte şi văzîndu-i cu ce se ocupă, i-a chemat şi le-a 
propus confecționarea rastelului. 

— Bună idee, dom'le! s-a entuziasmat el. Hai să-i 
căutăm! 

— Uşurel! De treaba asta mă ocup eu. Tu îl prinzi 
în colimator pe „copilaşul“ Anicăi. Nu ne putem iro- 
si amîndoi timpul pe aceeași pistă. 

Hotărirea mea nu i-a picat prea bine lunganului, 
dar a sfîrșit prin a-mi da dreptate. 

Capitolul VII a : 
NE LANSĂM PE DOUĂ PISTE 


Dan s-a urcat în maşină şi a plecat cu Var- 
tunian, iar eu am traversat strada. Am ocolit o ban- 
dă. transportoare și, strecurîndu-mă pe lingă nişte 


saci cu ciment şi o stivă de scînduri, am suprave-. 
gheat cu atenţie agitația muncitorilor de pe schela - 


de lemn. În mod cert, precauţia mea nu era stră- 
ină de zicala: „Prevederea-i mama înţelepciunii“. 
Eram atit de concentrat asupra forfotei de deasu- 
pra mea, încît, dacă n-aș fi fost distras de o voce 
puternică, care a răcnit: „Costică, adu-mi mai re- 
“pede graficul de turnare a betonului!“, nimeream 
drept într-o groapă cu var. Întrucît n-aveam nici 
un motiv să consider că o baie de var ar fi putut 
contribui la sporirea bunei mele dispoziţii, am ră- 
mas recunoscător vocii salvatoare și am vrut să-i 
cunosc tutorele. Privirea s-a oprit asupra unei ba- 
răci. a cărei unică fereastră era văduvită de gea- 
muri. Alături se afla o uşă pe care fusese ţintuită o 
bucată de carton. După ce am reușit să descifrez 
literele vopsite pe ea, cu mult timp înainte de a fi 
fost spălate de ploaie -şi decolorate de soare, mi- 
am spus că asamblarea lor ar 'putea să reprezinte 
şi avizul: „Şetul lotului“: Cind am deschis. ușa 
şi am intrat, am. fost încîntat de perspicacitatea mea. 
Nimerisem într-o încăpere al cărei aspect aducea cu 
traducerea ce-o făcusem. Tocmai începusem să-mi 
spun că Champollion n-ar fi avut nici o şansă să 
ajurigă faimos dacă i-aș fi fost contemporan, cînd 

bărbatul care scria zorit pe o masă de bucătărie, 


plină cu desene și grafice, mi-a întrerupt gîndurile. 


— Ce dracu te moșmondeşti atîta, mă Costică?! 

a aruncat el, fără să-și ridice nasul din hîrţoagele 
ce-l preocupau. 
_Era un bărbat voinic, cu părul șaten şi creţ. Pur- 
ta o cămașă în carouri, ale cărei manșete, suflecate, 
lăsau să se vadă două braţe vînjoase şi păroase. Din 
cînd în cînd punea stiloul pe masă pentru a mane- 
vra cu dexteritate o riglă de calcul. 

Probabil că imobilitatea mea l-a intrigat, deoa- 
rece s-a decis să-și ridice faţa spre mine. Avea un 
nas de o construcţie ciudată. Ceva între un nas de 
mulatru și cel de boxer încadrat de post de sparring- 


“partener al unui challanger la titlul suprem al lumii. 


— Dumneavoastră? s-a interesat, vădit indispus 
de prezenţa mea. 

— Scuzaţi- mă pentru deranj — am zis, înclinin- 
du-mă. Aș vrea să știu dacă. 

— Fiţi liniştit! Construcţia imobilului va fi ter- 


-minată conform termenului contractual! m-a între- 


rupt, el, cu o decizie ce dovedea că singura lui do- 
rinţă ar.fi să mă transform instantaneu în vestitul 
şi invizibilul personaj al lui H. C. Wells. 

— Altceva m-ar. fi interesat... — am început, 


„zîmbindu-i prietenos. 


— Vă ascult!. mi-a scurtat-o, trăi să ia în consi- 
derare atitudinea mea amicală. 

— Cîteva relaţii cu privire la muncitorii dumnea- 
voastră — am precizat, arătîndu-i legitimaţia. 

"Cîteva alde m-a privit surprins, apoi s-a ridi- 
cat de la masă și mi-a întins mîna. 

— Inginerul 'Tudorache Zaharia... Am crezut că 

sînteţi vreunul din beneficiarii apartamentelor pe 
care le construim. Se-nvîrt pe aici toată ziua, în- 
curcîndu-ne și ţinîndu-ne de vorbă — s-a scuzat el, 
mai binevoitor, arătîndu-mi scaunul din faţa me- 
sei de lucru. 

Deși eram grăbit, nu i-am respins invitaţia. 

— Vă stau la dispoziţie — m-a anunţat, reocupîn- 
du-și scaunul şi încrucişîndu-și braţele pe piept, ca 
un școlar cuminte. 

— 'Tovarăşe inginer, sînt în căutarea a doi mese- 
riaşi care au angajat o lucrare cu locatarii unei case 
situate vizavi de șantierul dumneavoastră. Mă pu- 
teţi ajuta să-i depistez? 

— Cu plăcere. Cum se numesc? 

— Nu le cunosc numele. Tot ce știu se rezumă 
la meseria lor. Sînt dulgheri sau  tîmplari.. 

-— Am o duzină de tîmplari în subordine. De un- 
de pot să ştiu cine sînt aceia pe care-i căutaţi? Sigu- 
ra soluţie ar fi să-i adun şi să discutaţi dumnea- 
voastră cu ei... 


Cred că un astfel de demers mi-ar fi atras un suc-! 


ces teribil. Un succes care l-ar fi eclipsat în totali- 
tate pe cel obișnuit de Louis de Funes, cînd o fă- 
cea pe jandarmul la New-York. N-aveam decît să 
apar în faţa frontului format din cei doisprezece 
tîmplari și să le spun ce doresc, și gata! Doi dintre 
ei ar fi făcut un pas înainte și, recunoscîndu-și fap- 
ta, m-ar fi rugat, cu ochii înecaţi în lacrimile po- 
căinţei, să-i arestez. După „gingășia“ dovedită în 
uciderea victimelor, nu era posibilă altă reacţie din 
partea înduioșătoarei lor sensibilităţi. 

Probabil că mi-am exteriorizat gindurile cu mult 
mai bine decît aș fi putut s-o fac prin grai. 

„— De ce-i căutaţi? Au făcut o faptă rea? s-a inte- 
resat el. 

I-am povestit în cîteva cuvinte despre ce era vor- 
ba. 

— Dumnezeule! E posibilă comiterea unor astfel 
de fapte?! a exclamat, scuturîndu-și înfiorat umerii. 

În timp ce inginerul mă privea cu un amestec de 
groază şi uimire, îmi frămîntam creierii în căutarea 
unei soluţii pentru identificarea suspecţilor. 

— Nu pot crede că printre oamenii mei există 
astfel de canalii... E imposibil! a protestat el, în- 
cercînd parcă să respingă dezonoranta băuială ce pla- 
na asupra - colectivului său de muncitori. 


— S-ar putea — am admis. continuînd să caut 
o modalitate de a ocoli impasul în care nimerisem. 
— De fapt... 


Nu și-a mai terminat fraza, deoarece a fost în- 
trerupt de intrarea în birou a unui constructor care 
purta pe cap o cască galbenă, de protecţie. 

— 'Tovarășe inginer, am adus situaţia turnării be- 
tonului — a anunţat noul venit, întinzînd o foaie de 
hîrtie. 

— Bine, Costică — a spus inginerul, luînd cu un 
aer absent hîrtia adusă. Du-te și verifică stadiul de 
pregătire a cofrajelor. Am impresia că nu se res- 
pectă graficul. 

După plecarea tehnicianului, mi s-a adresat: 

— De tapt, ce vă îndreptățește să bănuiţi că doi 
dintre oamenii mei ar fi implicaţi în grozăvia despre 
care mi-aţi vorbit? 

I-am povestit raționamentul care m-a adus la el. 

— Bucureştiul e plin de șantiere de construcţii, 
respectivi de tîmplari ... Dacă mai adăugaţi şi posi- 

'bilitatea ca derbedeii căutaţi nici să nu fie înca- 
draţi . . — a remarcat el, parcă satisfăcut că infa- 


mia de. care-i bănuiesc oamenii n-are nici o justi- 
ficare. 

— Scîndurile lăsate în locuinţa victimelor sea- 
mănă cu cele de pe şantierul dumneavoastră ..... 

„_— Fleacuri! m-a oprit el, disprețuitor. Cînd toa- 
tă producţia de cherestea este tipizată, e și firesc să 
semene. 

— Vopseaua roşie trasată pe capătul scîndurilor 
de pe șantierul dumneavoastră, este similară cu cea 
de pe scîndurile din casa de peste drum — am in- 
sistat. - « 

— Aş vrea'să le văd şi eu — m-a pa cu vă- 
dita intenţie de a scăpa mai repede de mine. 

Cînd am ajuns lingă scîndurile de lîngă ușa bu- 
cătăriei, s-a oprit şi a examinat dunga roșie trasată 
pe capătul lor. 

— Aveţi dreptate — a recunoscut el, nemulţu- 
mit. Atât vopseaua utilizată, cît și dimensiunile pen- 
“sulei folosite arată că provin de pe șantierul no- 
stru.. Dar cum. le-or fi sustras, domn'le?... Proba- 


bil după ce-am lăsat lucrul... . sub oblăduirea pazni- 


cului de noapte . 


Tocmai îmi spuneam că se impune o discuţie cu 
omul însărcinat cu Da şantierului, cînd- m-a în- 


trebat: d ' 


*— Ale cui sînt aceste scule? a arătat el spre tes- 


la și ferăstrăul aşezate pe scînduri. 


— Presupun că ale celor care au adus şi scîndu- 


rile... La ce oră preia paznicul supravegherea şan- 
tierului? am întrebat, privindu-mi ceasul pentru a 
vedea cîte ore mai am de așteptat. 

Fără a-mi răspunde, 's-a .dus și. a luat sculele. 
“Le-a examinat, cîteva clipe, apoi, luîndu-le cu el, s-a. 
întors şi a început să coboare scara spre curte. Cînd 
„am ajuns “lîngă el, mi-a revenit glasul. Tocmai des- 
chideam gura să-l invit să'nu le mîngiîie prea insis- 
* tent, deoarece mi-am amintit de posibilitatea identi- 
ficării proprietarilor sculelor prin sfinta metodă a 
dactiloscopiei. Nu mi-a acordat însă timpul necesar 
„de a-l avertiza că-mi distruge amprentele de pe 
scule. 

— Derbedeii dracului! Cum de nu m-am gîndit 
imediat la ei?! m-a cepe al el, roşu la faţă de miî- 
». nie. . 

Întrucât izbucnirea lui nu m-a A ajutat să pricep ce 
vrea, m-am abținut de la exprimarea vreunei opinii. : 
Jumătate: de minut mai tîrziu, a renunţat să mai 
spere în sprijinul ce-mi solicitase. Un rol determi- 
nant în luarea deciziei sale trebuie să-l fi avut şi 
aerul de inteligenţă ce-l arboram, în încercarea de 
a mă dumiri asupra cauzei care l-a supărat. 

„.„— Uitaţi-vă! m-a invitat el, arătîndu-mi coada 
teslei, 

M-am apropiat și am privit-o. Am văzut câtevă 
semne 'cabalistice în lemnul mînerului.. 

» — Zgirieturile astea vă spun ceva? m-am  în- 
doit eu. 

— Sigur! Muncitorii care lucrează în echipă obiş- 
nuiesc să-şi graveze numele pe scule, pentru a îm- 
„piedica rătăcirea lor. 

— Vă rog descifrați numele înscris! m-am grăbit. 

— Vasile Manga! si 

— Cunoaşteţi? : 

—. Bineînţeles, din păcate .. „O pușlama care-și 

bate joc de munca echipei unde-i încadrat. Cum ia 
„leafa, cum dispare pînă o termină la cârciumă! 

— De ce nu vă lipsiţi de serviciile lui? 

— Îmi daţi dumneavoastră un alt om în loc? 

Întrucît nu aveam la mine așa ceva, cu toată bi- 
necunoscuta-mi binevoință, nu i-am putut da un 
răspuns afirmativ. 

— Cred că dacă aș conversa puţin cu Manga, aş 
putea afla și numele celui de-al doilea personaj ... 
— am gîndit eu, cu glas tare. 

— Nu-i nevoie — a spus inginerul, privind mîne- 
rul ferăstrăului. Se numeşte Ghiţă Gogoașă. E la 
fel de „serios“ ca și Manga. 

— Aş vrea să stau de vorbă cu ei... 

— Şi eu! Deocamdată, nu-i posibil. N-au dat de-o 
săptămînă pe şantier! 

— Puteţi să-mi furnizaţi adresele lor? am între- 
bat, ascunzîndu-mi decepţia. 

A dat din cap aprobator şi mi-a propus să revenim 
la biroul lui. 

— Puteţi preciza ziua din care au început să ab- 
senteze? am întrebat, după ce mi-am notat adresele 
solicitate. 

— Din condica de prezenţă, rezultă că ultima lor 
zi de lucru a fost joi — mi-a răspuns, după cea 
răsfoit un caiet lunguieţi. 

După ce i-am mulțumit, am pornit spre ușă. 

— Pot să recuperez materialul sustras? a între-, 
bat, cînd am vrut să ies din cabană. 

— Numai scîndurile. De scule s-ar putea să mai 
am nevoie. 

Cînd am ajuns în stradă, am început să mă întreb 
cu ce autobuz aș putea să ajung în cartierul Lizeanu, 
unde locuiau cei doi tîmplari. Spre norocul meu, n-a 
trebuit să-mi bat prea mult capul. Maşina noastră 
tocmai venea spre strada General Demostene. 

— Ce-ai făcut, Dane? l-am chestionat, de îndată 
ce a deschis portiera. 

— „Ştrengarul“ Anicăi e „niţel“ pușlama. A suferit 
două condamnări penale. Trei luni pentru huliganism 
şi şase luni pentru complicitate la furt din automo- 
bile. Din ultima condamnare n-a executat decît opt 
zile. Chestie de amnistiere. 

— Interesant... — am apreciat. Ai reușit să afli 
cum s-a distrat în noaptea de joi spre vineri? 

— Eliberarea din pension a fost făcută acum două 
zile, adică luni dimineaţă. 

Întrucît interesul ce-mi fusese striînit de investi- 
gaţiile lui s-a prăbușit mai repede decît i-a trebuit 
pentru a se afirma, m-am suit în mașină și i-am 
spus lui Vartunian unde trebuie să mergem. 

Pe parcursul drumului, i-am povestit lui Dan cum 
m-am distrat în lipsa lui şi care este noua destinaţie. 

Un sfert de oră mai tîrziu, am intrat pe strada Li- 
zeanu și, după ce-am ajuns la calea ferată, am virat 
la dreapta. Am trecut prin faţa cimitirului Colentina 
și am oprit aproape de strada Maşina de Pîine, pe 
dreapta, în faţa unei căsuțe neîngrijite. După ce-am 
intrat într-o curte plină de buruieni și băltoace 
stătute, în care se lăfăiau niște rațe pricăjite, am 
fost întîmpinaţi de o puzderie de copii desculți și gă- 
lăgioși. Erau tot atît de dichisiţi şi curaţi ca şi îna- 
ripatele care lipăiau prin noroiul blătoacelor. 


Nici n-am apucat să-mi formulez întrebarea şi o. 


„jumătate de duzină de plozi şi-au sincronizat vocile 
“pentru a ne asigura că „Nea Gogoașă e roit“. 
Pentru că în meseria mea se întîmplă destul de 
rar să găseşti persoanele de care ai urgentă nevoie, 
am reuşit să-mi stăpînesc dorinţa de.a-mi manifesta 


nemulțumirea. Nu se făcea ca un reprezentant al 


legii să contribuie la sporirea erudiţiei unor copii, 


prin mărirea bagajului lor de înjurături. Mai cu 


seamă că mutrișoarele lor îmi spuneau că la mate- 
ria respectivă eu sînt handicapatul. 

— Nea Gogoașă a plecat de mult? am întrebat. 

— De dimineaţă, boierule! m-au anunţat ei, tot 
în cor. 

— A spus unde se duce? s-a interesat Dan, în- 
cercînd marea cu degetul. 


— Țţ! au făcut, clătinîndu- -şi capetele tuciurii. 


— Dacă-mi dai un ban să-mi iau ceva, îţi zic eu, 
boierule! Că l-am ginit unde-i... — mi-a propus 
o fetiță de vreo cinci ani. 

Sub privirile invidioase ale celorlalţi copii, am 
scos o monedă de trei lei şi i-am înmînat-o. După 
ce a luat-o cu o îndemînare de prestidigitator şi a 
miușcat-o de cîteva ori, probabil pentru a se asigura 
că are putere de circulaţie, s-a arătat satisfăcută. 

— E la nea Manga — a spus, arătîndu-mi cu o 
înclinare a capului spre o căsuţă alăturată. 


Am pornit spre locul indicat, spunîndu-mi amu-. 


zat că am făcut o investiţie nerentabilă, pentru că 
în orice caz n-aş fi plecat fără a-i face o vizită şi 


celuilalt timplar. Mai aveam cîţiva paşi pînă la 


poartă, cînd, în spatele meu s-a stîrnit hărmălaia. 
Mi-am continuat drumul fără să privesc îndărăt. 

„Le ce bun să mă conving că moneda mea era dis- 


_- putată ca un balon oval, la grămadă. 


Faptul că cea de-a doua casă era complet lipsită 


Ş de gard, mi-a permis să constat dintr-o privire că 


FA tu 


ansamblul nu-mi este necunoscut. Exceptînd lipsa 
copiilor şi rațelor, arhitectura, topografia şi atmos- 
fera de abandon general erau similare cu cele vă- 
zute la locuinţa lui Gogoaşă. 

Orientîndu-mă după poteca bătătorită care stră- 
bătea cîmpul de bălării, am ajuns în fața unicei 
uși a casei. N-a fost însă necesar să semnalez pre- 
zența noastră prin tradiționala ciocănitură în ta- | 


„bliera ei, deoarece am auzit un zvon de glasuri din- 


- 
Do 


spre latura ascunsă a casei. Am mai făcut cîţiva 
pași şi am văzut doi bărbaţi îmbrăcaţi în cămăşi 
de nailon; una era de culoarea lămiii și cealaltă 
a portocalei. Stăteau turcește, față în faţă, direct 
pe pămînt. Lângă ei se afla un scaun „de bucătărie 
pe care se aflau două căni din lut smălțuit și o 
sticlă de tescovină. dar: E 

Erau atit de preocupaţi de activitatea lor, încît 
nu ne-au sesizat prezența. Cînd am ajuns în drep- 
tul lor, cel cu cămașa portocalie, imitind gestul. ce - 
i s-a atribuit lui Iulius Cezar înainte de a decide 
traversarea - Rubiconului, tocmai striga: „Merge, . 


„căduc!, 

— Bună ziua — am spus. . . ZA : 

Au ridicat surprinşi ochii de pe zarurile aterizate 
printre cîteva bancnote soioase. pg : 

— Dumneavoastră sînteţi domnii Manga şi Go- - 
goașă? am continuat,. întrebîndu-mă dacă sportul 
care-i captiva nu se numeşte cumva barbut; o dis-. 
tracție nesimpatizată de Codul penal.  - 


— Noi sintem, boierule! Aveţi ceva de lucru pen- 
tru noi? mi-a răspuns, cu expansivitate, cel care 
avea între genunchi o grămadă mare de bani. Celă- 
lalt, care îndrăgea culoarea lămiii, părea trist și 
îngîndurat. Nici unul dintre ei nu depășea treizeci 
de ani. 

— Vă rog să vă ridicaţi, în picioare. Avem ceva 
de discutat cu dumneavoastră — a spus Dan. 

— Sile, ăştia-s presari! a exclamat portocaliul, 
înhăţînd printr-un gest rapid banii din dreptul lui. 
Coechipierul său, neavînd ce bani să adune, s-a re- 
zumat numai la strîngerea zarurilor, iar cînd a 
ajuns în picioare şi le-a azvirlit în gură. 

— 'Tovărăşeilor, acu' n-aveţi ce ne face! ne-a asi- 
gurat el, înveselit, după ce în prealabil a tras o în- 
ghițitură în sec. 

Şi eu am înghiţit o dată, cînd eram copil, o amă- 
rită de piuliță. Spre deosebire de „amic“, exerci- 
țiul respectiv nu numai că nu mi-a produs nici 
o bucurie, dar m-am și speriat vîrtos. Cum reacţia 
cîndva, mi-am permis să cred că domnul în galben 
este un expert în treburi din astea, de ascundere 
a corpurilor delicte. S 

Dacă mi-ar fi trecut prin cap că trebuie să-i în- 
vinuiesc pentru practicarea de jocuri interzise, aş 
fi avut grijă ca manevrele lor să nu poată depăşi 
stadiul intenţiilor. Atît eu, cît şi Dan am rămas 
simpli spectatori, deoarece oricum era departe de 
noi gîndul de a ne ocupa de fleacuri. 


— Să-ţi fie de bine! i-a urat Dan, rizînd amuzat, 


Vrei şi un şerveţel să te ştergi la guriţă? 

După felul în care s-au uitat unul la celălalt, era 
clar că abia acum au început să se mire de impasi- 
-bilitatea noastră. 

— Da, ce doriţi de la sufiețelu” nostru, tovărăşei- 
lor? a vrut să afle purtătorul cămăşii galbene. 

— Care dintre voi e Manga şi care-i Gogoașă? 
s-a interesat Dan. 

— Să trăiţi, eu-s Gogoașă, — ne-a anunţat porto- 
caliul, luînd -poziţie de drepţi, ca la armată. 

— Și eu-s Ghiţă Manga — s-a ceia şi celălalt 
să-i urmeze exemplul. 

— Nu lucraţi nicăieri? am început eu. 

— Ba cum să nu? Muncim p-un şantier, la con- 
strucţii ... — mi-a replicat Gogoaşă. 

— Şi acum de ce sînteţi acasă? 

— Nu pot lucra-n fitece zi că-s bolnav — a in- 
tervenit. Manga, punîndu-şi mîna pe piept și tușind 
de câteva ori, forțat. 

— Și dumneata ești bolnav? l-a întrebat Dan pe 
celălalt. 

— Eu am rămas acas ca să-mi îngrijes: pre- 
tenu' — a spus Gogoașă, cu aplomb. 

— Ieri aţi fost la lucru? 

— Păi da' cum altfel?... Ce, credeți că sîntem 


„ d-ăia care-și încurcă tovarășii de muncă — a de- 


clarat Manga, foarte jignit de insinuarea lui Dan. 

— De ce lipsiţi de la lucru, de aproape o săptă- 
mână? am zis. 

Au fost gata să protesteze, ofensaţi, apoi au re- 
nunțat. 

— Ce, ne obligă cineva să muncim-n toate zilele? 
E dimocraţie și lucrăm numai când vrem! a zis 
Gogoașă, pufăind cu nepăsare din ţigară. 

— Ce-aţi . căutat în .casa care-i sta. drum de 


șantierul unde lucraţi? am întrebat, omiţind să-i 


explic că democraţia: se deosebește pe undeva, prin 


părţile esenţiale, de anarhie. La ce bun s-o mai 


„fac cînd cei din tagma lor sînt ferm convinşi că 
asocierea dintre noțiunile demos şi kratos nu poate 


fi concepută, decît printr-o respingere a legilor şi. 
* normelor :sociale? 


— În ce casă? s-au mirat ei, într-un glas. 

— Cea din strada General Demostene 12 —.a 
"precizat Dan. o 
„_— Ai fost tu p-unde zice tovărășelu”, Sile? s-a 
adresat portocaliu prietenului său. 


— Să- -mi sar” ochii din cap dac-am fost. Asta-mi ua: 


“e crucea... — l-a asigurat Mânga, în timp ce-și.. 


plimba cu Viteză mâna de-a lungul şi, latul -elegantei 


sale cămăși. 
„= Vedeţi, n-am fost p-unde ziceţi — ne-a oa 
„tat Gogoașă, cu candoare. - 


— Sînteţi siguri că n-aţi fost în casa de care - 


v-am vorbit? am insistat. 

— Păi da'cum?! Ce, altfel nu vă ziceam, -tovără- 
şeilor? 

— S-ar pulea . să aibă dreptate — mi-a sugerat 
Dan înveselit. : i 

— Deh... Nu-i exclus — am admis eu, făcînd-o 
pe dezorientatul. Pentru asta ia BE trebui însă să 
fim „convinși . 

— Puteţi! să iţi! a sărit. Azur foarte perstiasiv. 

—.... Aşa că îi vom ruga să vină cu noi pentru 


- 


a:ne putea convinge pe de-a-ntregul că susţinerea 


lor e adevăratţă — am contiriuat către Dan. 

— Ba nu venim! De ce.să venim?! Noi sîntem 
„ tovărăşei cistiţi, nu mânglitori! s-a supărat Gogoaşă. 
— Pă noi n-aveţi voie să ne rigiil că sîntem 
şi-n. sindicat, cu carnetu-n Sept: — s-a soli- 
darizat și Manga. 
A — Nu sînteţi arestaţi, ci numai convocați! le-am 
„Na scurtat-o. 
ză — 'Tromboneală! Zmecherii d-astea nu ţin la noi! 
„Dacă. puteaţi dovedi c-am dat la oase, mergea cu 
+ priponw, da aşa... pă d-a moaca, nu ţine! Actele 
vorbeşte! îmi rânji în nas Gogoaşă. 
Trebuie să recunosc că băieţii aveau suficient 
haz, pentru a concura în condiţii onorabile gium- 
; bușlucurile lui Stan şi Bran, dar, din păcate, eu 
„nu mă aflam în faţa lor pentru a mă. distra, ci 
prin natura meseriei mele. 
— Perfect! m-am decis eu, adoptind o figură se- 
_veră. Sînteţi învinuiți de un furt comis în dauna 
avutului- obştesc! ... 
— Ce furt bre?! s-a arătat uimit Manga. 
— De scânduri! a aruncat Dan. 
— Sanchi! altă vrăjeală! a replicat și Gogoașă, 
fără să clipească. 
j — Hai să mergem! am decis, pentru a nu-mi mai 
=) pierde timpul cu pălăvrăgelile lor. 
— Fără noi! a decretat Manga. 
— Fără voi nu se poate! N-ar avea vaz — am 
zis, punînd mîna pe umărul lui Gogoașă.: 
— Aş vrea să văd cum ne săltaţi de aici, din car- 
A tierul nostru... — s-a arătat curios Manga, după 
ce şi-a lăsat şi Dan mîna pe umărul lui. . 
» — Cum doriţi?” Pe jos sau, dacă „preferaţi, 
sus? i-am consultat. 


6 —- Surprizele căpitanului Apostolescu 81 


Nu mi-au răspuns. Dealtfel de cum ne-au simţit 
miîinile pe umerii lor, s-au potolit. Probabil, rea- 
lizînd că nu ne arde de glumă. 

Am pornit spre stradă, însă, mai înainte de a 
ajunge lingă gard, mi-am dat seama că mai există 
o problemă. Dacă o rezolvam pe loc, puteam să 
cîştig o porţie de timp; ceea ce nu pică niciodată 
rău cînd ai de cercetat niște presupuşi răufăcători. 

— Aş vrea să-mi arunc o privire prin locuinţele 
voastre, dar n-am ordinul procuraturii. Prin ur- 
mare, curiozitatea-mi poate fi satisfăcută numai în 
cazul în care mă invitaţi voi. Consimţiţi? 

Întrucât, aşa cum mă: şi aşteptam, nu s-au do- 
vedit nişte amfitrioni prea binevoitori, am argu- 
mentat în continuare: 

— Dacă vă menţineţi refuzul, înseamnă că aveţi 
motive serioase. În această situaţie, în timp ce cole- 
gul meu o să vă ţină de urit, eu am să dau o fugă 
pînă la Procuratură, să iau o ordonanţă de perche- 
ziție. Astfel, în maximum o jumătate de oră, nu 
veţi mai avea dreptul să ne refuzați controlul do- 
miciliar. Consideraţi că această întîrziere v-ar pu- 
tea fi de vreun folos? 

— Mai întîi patalamaua, şi p-urmă vrăjeala! m-a 
anunțat Gogoaşă intransigent. 

Dacă nu-și dădeau acordul n-aveam ce le face. 
Tocmai mă pregăteam să-i spun lui Dan ce are 
de făcut în lipsa mea, cînd am remarcat o ezitare 
la Manga. 

— Oricum, colegul meu o să aibă grijă să nu 
se scoată nimic din locuinţele voastre pînă la îna- 
poierea mea — i-am prevenit. 

— Mă, de fapt, ce perdem de-i lăsăm? l-a con- 
sultat Manga pe Gogoaşă. 

— Nu vreau! E bine?! a sosit răspunsul ultimu- 
lui. 

— Eşti un ţigan prost! La mine-n casă puteţi 
intra... că eu-s om cinstit: ... Ce, matale n-o să 
ţineţi seama că şi eu am fost băiat de comitet? a 
întors-o el, cu şiretenie. 

Întrucât. nu-mi doream o surpriză neplăcută, mai 
înainte de a purcede la percheziţie, l-am pus pe 
Manga să-şi dea acordul şi în scris. După ce şi-a 
semnat consimțămîntul, a cedat şi Gogoașă. 

Cînd m-am apucat de treabă, am ştiut că frigi- 
derul n-avea ce căuta în casele lor, deoarece uşile 
erau prea înguste pentru a permite introducerea 
obiectului respectiv. Un sfert de oră mai tîrziu, am 
putut trage concluzia că nici celelalte obiecte je- 
fuite nu se aflau în locuinţele lor. 

În timp ce maşina se îndrepta spre inspectorat, 
m-am întrebat dacă lucrurile căutate n-au fost do- 
site la vreun vecin al bănuiţilor. Prin cartierul lor 
s-au mai folosit astfel de scheme. 


Capitolul VIII 

POVESTEA TIMPLARILOR 

Cînd am ajuns la destinaţie, l-am rugat pe 
subofițerul de planton pe culoar să aibă grijă de 


Gogoaşă, iar pe Manga l-am poftit în biroul nostru. 
— Domnule Manga — am început, după ce a 


luat loc pe scaunul din faţa mea —, vreau să-mi 
dai cîteva explicaţii . . 

— Sigur, tovărășele, vă spun tot ce doriţi ma- 
tale... — s-a oferit el, cu o sinceritate de prosti- 
tuată în exerciţiul profesiei. 

— Te rog să nu mă mai întrerupi! Ce ai făcut 
joi după-amiază? 

— Joi după-amiază ...? a repetat, făcînd vădite 
eforturi de concentrare. 

— Pentru a te ajuta, îţi amintesc că joi a fost 
ultima voastră zi de lucru pe șantier. 

— Ah! Acw mi-amintesc! Păi la șase seara, când 
am lăsat lucru', am plecat cu pretenu' meu  Go- 
goaşă să bem o bere, 

— Unde? a întrebat Dan, în calitatea sa de steno- 
graf. 

— La restaorantu' Mioriţa, ăla de-i pă colţ cu 
strada Mîntuleasa şi bulivardu” . 

— Cînd aţi ajuns şi cînd “aţi plecat de la Mio- 
rița? 

— Păi cred c-o fi fost șase juma cînd am ajuns. . 
şi v-o opt cînd ne-am luat tălpăşiţa . . 

— V-aţi întîlnit cu vreo cunoştinţă, care ar pu- 
tea să-ţi susțină declaraţia? . 

— Eu ştiu...? Ah! Sigur... Ne e martor nea 
Mărin, chelneru' de ne-a servit... Că doar dînsu' 
ne-a dat afar'. : : 

— De ce? 

— Pen-că zicea că-i enterzis cîntatu-n stare de 
ibretate-n local. 

— Asta, s-a întâmplat la ora opt, da? am spus. 
„— Da, cam așa ceva. 

— Bine, continuă. Ce-aţi făcut după ce aţi ple- 

“cat de la Mioriţa? 

— Ne-am dus la „Odobeşti“, restaurantu' de-i pe 
Calea Moşilor... că era-n drumu nostru. 

— La ce oră aţi ajuns acolo? 

— Asta nu mai ştiu, că ne cam matolisem... 

— Dacă erai băut, cum de-ţi aminteşti ora cînd. 
ai plecat de la „Miorița“? 

— Bine, da' nu v-am spuns ezact... Am apriciat 
și eu cum m-am preceput, ca să aibă şi tovărâșelu' 
„ce scrie. 

M-am uitat înveselit spre i torvărtiseluts Dan și 
am avut impresia că nu se simte prea recunoscător 
pentru „sprijinul“ ce i-l oferise Manga. 

— Reţin că după ce aţi fost daţi afară de la 
„Mioriţa“, v-aţi dus direct la „Odobeşti. Așa-i? 
trase concluzia Dan. 

— Aşa-i! 

— Pînă la ce oră aţi stat la „Odobeşti? am spus. 

— Cât am băut o sticlă de molan, că p-a doua 
n-am mai termenat-o... că ne-au unflat caralii . 
Vreau să spun că ne-au luat niște tovărășei de la 
secţea cincea . 

— Pentru ce? ; 

— Fiin-că le-a telefonat responzabi, că zicea 
că facem garagaţă-n local, da' să moară mama dac-a 
i fost aşa. 

i — Pînă Ja ce oră aţi fost reţinuţi la miliție? 

a — Pînă vineri dimineața, cînd ne-au dat dru-. 
mu'... spunînd că trebe să plătim cinci sute de 
marafeţi pentru culiganism . . Poate vorbiţi matale 
cu dînșii și le ziceţi că sîntem oameni pirliți și n-o 
să -mai facem . 

— Deci, una peste alta, după ce aţi părăsit șan- 
tierul, la ora șase după-amiaza, și pînă aţi fost 
reţinuţi la miliţie, n-aţi fost în locuinţa despre care 
am vorbit. Aşa este? 

— Să-mi sar' ochi dacă-i alfel! 

— În acest caz, cum îți explici prezența unor 
scînduri de pe șantierul vostru în locuinţa amin- 
tită? 

— Păi da' de ce să hexplic eu şi nu ăia care 
le-au șutit? a exclamat el, cu promptitudine. 

— Odată cu scîndurile au fost aduse o teslă şi 
un ferăstrău, care — să vezi ce coincidenţă! — vă 
aparțin tocmai vouă. 

— Eu zic — a spus el, după un moment de ezi- 
tare — că cine a șutit scîndurile, a șutit și sculele 
ca să ne compromiteze. 

— Ştii ce sînt alea amprente? 

— Da, degete — a confirmat el. 

— Cam aşa ceva — am admis. Pe scule au fost 
găsite numai amprentele voastre, ceea ce înseam- 
nă că n-a pus nimeni mîna pe ele, în afară de voi! 
am blufat, adoptînd o figură severă. 

Şi-a pierdut aerul de şmecherie și, evitîndu-mi 
privirea, a început să se foiască pe scaun. 

— Sînt nevinovat... — a biiguit el. 

— Ai mai suferit vreo condamnare? l-a întrebat 


Dan. 

— Nu... — a răspuns el, atît de puţin convin- 
gător, încît Dan s-a ridicat de pe scaun şi a părăsit 
încăperea. 


— De ce le-aţi ucis pe cele două femei? am în- 
trebat, deodată, cînd Dan a închis ușa după el.. 

— Care femei?! a sărit el, cu ochii măriţi de 
spaimă. : 

— Lasă teatrul! Ştii bine despre cine vorbesc! 
l-am repezit. 

— Să mă trăznească Dumnezeu, dacă:.. 

Cînd a intrat Dan şi-a curmat fraza. Am luat 
cele două fișe aduse de colaboratorul meu şi le-am 
privit. Atît Manga, cît şi Gogoașă aveau un palma- 
res bogat la evidenţa cazierului judiciar, dar nu- 
mai din categoria găinăriilor: escrocherii mărunte, 
„bișniţă“, furt de bicicletă și jefuirea unei persoane 
în stare de ebrietate. Ţinînd seama de evoluţia lor 
infracțională, am admis că și din punct de vedere 
al antecedentelor Manga și Gogoaşă ar fi putut co- 
mite delictul pentru care-i anchetam. 

— Parcă spuneai că n-ai mai avut de-a face cu 
miliția? a spus Dan, reocupîndu-și scaunul. 

Fiind o fire foarte sensibilă şi-a lăsat bărbia în 
piept, rușinat. 

— Ştii cum se pedepseşte uciderea a două per- 
soane? l-am consultat. 

Felul în „care a început să tremure și să transpire 
demonstrau că nu-i erau străine bursele acordate 
de justiţie. 

— Vă jur că n-am nici o vină!... Nu le-am făcut 
nimic... N-am nici un amestec... 

— Dar cine? 

— Nu știu! a strigat deznădăjduit. Vă zic orice 
vreți, da'asta nu! Nu-i adevărat! 

— Hai s-o luăm metodic. Aţi fost ori nu în casa 
celor două femei? 

— Am fost — a recunoscut el. 

— Bine, povesteşte cum aţi ajuns la ele. 

— Ne-a chemat baba. Lucram cu Ghiţă la nişte 
cufraje în fața șantierului pe trotal, cînd baba ne-ă 
strigat. S-a dus numai Ghiţă... Că noi ziceam că 
vrea să-i tăem vreo înaripată. Când Gihţă s-a-ntors, 
mi-a zis c-a aranjat cu baba să-i facem, o lucrare, 
adică un raft... Da' mai întîi, cînd lăsăm treaba, 
să mergem să ne tocmim cu fiică-sa. Pă la cinci şi 
juma ne-am prizantat şi ne-am învoit. să-i facem 
treaba pentru cinci sutari. Eu am cerut două su- 
tare arvună, da'a sărit baba ş-a zis că să nu ne dea 


nimic, că p-urmă nu ne mai prinde p-acolo. Atunci: 


baba mai tînără a zis că ne dă numai dacă aducem 
materialile şi sculile, ca să vadă că sîntem serioşi. 
Văzând că altfel nu-i rost de marafeţi, ne-am întors 
pe șantier și, în timp ce eu-l ţineam “de vorbă pe 
paznic, Ghiţă a zulit scîndurili. După ce le-am dus, 
ne-au dat banii şi-am plecat. Vă jur că d-atunci 
- nu le-am mai văzut — a încheiat el, plîngînd destul 
de convingător. 
_— La ce oră aţi plecat de acolo? a întrebat i 

— Cred că era aproape de şase. 

— Pe ce uşă aţi intrat în casă? am spus. 

— Pă cea din spate. 

— Dacă tot ce ne-ai spus acum e ideia de 

ce aţi negat că le cunoşteaţi pe cele două femei? 


— Pen-că ne-am temut că ne sai c-am furat 


scînduri dă pă şantier. 


— Nu-i adevărat! Dacă nu vrei să-i agravezi 


situaţia, spune tot. Dar absolut tot! am insistat eu, 
nu prea convins că teatrul ce ni-l jucaseră bănuiţii 
putea fi motivat numai de teama condamnării pen- 
tru furtul cîtorva scânduri. . 

Felul în care şi-a decolat privirea de la mine, 
mi-a spus că intuisem bine. 

— Ai de gînd să vorbeşti? a mîrîit Dan. 

— Vă zic tot — s-a decis el. Că eu-s nevinovat! 
Ghiţă, ardel-ar focu' de ţigan, a si pia moara . 
Mie, mi-a arătat-o abea-n stradă . 

— Unde se afla ceasul? 

— În sofragerie, pă masă. 

— Ce fel era? 

„— Dă mină... Ghiţă zicea că-i dă aor, da'era 
nruma'aorit. Abia am luat două sutare pă el. 

— În afara celor două femei, mai era cineva în 
casă? 

— N-am ocservat. 

— Mai ai ceva de adăugat la relatarea făcută? 
_—-Că numai paragladina de Ghiţă e vinovat. Eu 
n-am furat nimic, 

— Ajunge! Dane, scoate-l afară şi adu-l pe ce- 

4 lălalt. 

După ce am „conversat“ o jumătate de oră cu 
“Gogoaşă, am ajuns la concluzia că declaraţiile puş- - 
+ lamalelor coincideau, cu două excepţii. Prima, fur- 
tul ceasului fusese comis de Manga, fără ştirea lui 
Gogoașă. A doua, care era importantă pentru noi, 
Gogoaşă şi-a amintit că în momentul cînd Manga a 
furat ceasul, din sufragerie, a auzit un zbîrniit 
e scurt la soneria din bucătărie. 

| — Îi verificăm? a întrebat Dan, după trimiterea 
: bănuiţilor la arestul preventiv. 

Mi-am privit ceasul. Era ora două după-amiază. 
— Cu ocazia asta și mîncăm — l-am aprobat. 

Capitolul IX 
DOMNUL JOHNNY GHIȚĂ 


La ora trei şi un sfert eram edificaţi. Discu- 
ţiile avute la restaurantele Mioriţa şi Odobeşti, pre- 
cum și la secţia de. miliţie ne-au convins că bănuiţii 
n-au avut timpul material necesar comiterii dublu- 
lui asasinat. 

— Iar ne aflăm ca la început — a comentat Dan, 
cînd ne-am urcat în mașină. N-ar fi cazul să discu- 
tăm şi cu domnul inginer Johnny Ghiţă, logodni- 
cul secretarei? 

— Aș vrea să discutăm numai cu el. Crezi că-l 
mai găsim la serviciu? 

— Pe încercate. Ce facem cu cei doi derbedei? 
m-a consultat, după pornirea maşinii spre noua 
destinaţie. 

— Dacă excludem jocul de barbut şi furtul. cî- 
torva scînduri, ce mai rămîne? 

— Furtul ceasului. 

— Cine l-a reclamat? | 

Pină am ajuns la cooperativă, n-am mai discutat 
nimic. 

Domnul Johnny Ghiţă, fiind încă la serviciu, a 


fost invitat la inspectorat pentru a ne furniza unele 


lămuriri. Deşi nu s-a arătat prea încîntat de aten- 
ţia ce-i acordam, n-a făcut nazuri. 
js 


* * 
— Domnule Ghiţă — am spus, după ce ne-am 
instalat în biroul nostru —, pentru început, vă rog 


să-mi spuneţi de cînd locuiţi la doamna Damian. 

=— Ce, nu vă lasă inima să nu-mi ardeţi o amen- 
dă pentru că n-am făcut mutaţia? a zîmbit el sar- 
castic. 

— Nu mă ocup de contravenţii! Vă rog să răs- 
pundeţi la întrebare — am zis cu un ton oficial. 

-— De două săptămîni. 

— Mai înainte unde aţi stat? 

— La Ploieşti, la o rudă. Dar m-am săturat să 
tot fac naveta în fiecare zi... 

— La ce adresă? am cerut, conștient fiind că de- 
pășesc cadrul anchetei mele, dar filfizonul din faţa 
mea reușise să-mi stîrnească interesul. 

— Dar ce importanţă are asta?! s-a enervat dîn- 
sul. 

— Noi punem întrebările! l-a anunţat Dan cu 
severitate. 

— Zău, Franţ? a aruncat sfidător. 

— Buletinul de identitate, vă rog! am zis. 

A intenționat să se opună, dar s-a răzgîndit. Cu 
un gest de dispreţ, şi-a scos actul din portofel și 
l-a aruncat spre mine, pe birou. 

— Strada Republicii 321 — am zis către Dan, 
punînd buletinul pe masa de lucru și împreunîn- 
du-mi palmele peste el. Domnule Ghiţă, vă rog 
să-mi spuneţi ce-aţi făcut joi după-amiază. 

— Nu v-am spus ieri? 

— O să ne mai spuneţi o dată şi azi! 

— Ha, ha, ha!... Eterna poveste: Alibiul! a ris 
el forţat, apoi, văzînd că nu mă ostenesc să-i ţin 
isonul, m-a consultat indignat. Doar nu mă bă- 
nuiţi și pe mine...? 

— Ba da! am recunoscut, cu sinceritate. Deo- 
sebit de faptul că eraţi la curent cu vînzarea apar- 

tamentului victimelor, făceaţi parte din persoanele 
admise în locuinţa lor. 

— Asta-i bună! Da' bănuiala dumneavoastră mă 
jigneşte! 

— Reţinînd faptul că două persoane din antu- 
rajul dumneavoastră au fost ucise, cred că nu este 
cazul să vă formalizaţi... Dacă sînteţi nevinovat. 

— Bineînţeles că sînt nevinovat! 

— Asta şi vrem să stabilim, dar permanenta 
dumneavoastră obstrucţionare: ne împiedică. Dacă 
continuaţi să vă menţineţi poziţia, vom prelungi 
discuţia noastră atît cît va fi necesar pentru a ne 
edifica... În pofida aparenţelor, noi sintem cu 
mult mai puţin zoriţi decît vă imaginaţi — am zis, 
gîndind contrariul. 

M-a ascultat cotrobăind nervos prin portofelul 
care-i rămăsese în mînă. 

“— Eu nu sînt plătit să-mi pierd timpul degea- 
ba, ca alţii — a zis, ridicîndu-și privirea spre mine. 


Epuizaţi-vă mai repede întrebările, deoarece mai 


am și alte treburi. i 

— Ce-aţi făcut după terminarea serviciului? 

— Aşa cum vi s-a mai spus, la ora patru am 
plecat cu Cristina să mîncăm la restaurantul „Pes- 
carul“. După ce-am luat masa, ne-am dus și am 
văzut filmul de la Scala... 

— La ce oră aţi ieşit de la „Pescarul“ și la ce 
oră aţi intrat la cinematograful „Scala“? l-a în- 
trerupt Dan. 

Şi-a coborit din nou privirea spre portofel, de 
parcă acolo s-ar fi aflat precizările cerute de cola- 
boratorul meu. 

— De la „Pescarul“ am ieșit la şase seara... — 
s-a decis el. 

— Și la „Scala“ cînd aţi intrat? 

— Nu-mi mai amintesc... 

— V-aţi mai oprit undeva? 

— Nu! Am plecat direct spre cinematograf. 

— Cum distanţa dintre „Pescarul“ și „Scala“ este 
de cel mult cincisprezece minute, la pas de plim- 
bare, înseamnă că aţi intrat să vedeţi penultimul 
spectacol, cel de şase şi jumătate. Nu? l-a ispitit 
Dan. 

— Da cred că aveţi dreptate. 

— Ce film aţi văzut? l-am luat eu în primire. 
„3 - — Şi ce completare? m-a susținut și Dan. 

Domnul Ghiţă a deschis şi închis gura de cîteva 
ori, ca un pește scos din apă, și concomitent și-a 
plimbat ochii de la mine la Dan, apoi și-a con- 
centrat din nou atenţia asupra portofelului său. Îl 
Trămînta cu degetele atît de nervos, încît m-am 
simţit înduioșat de soarta lui. Am fost sigur că, 
dacă nu întreprind ceva, în următoarele minute îi 
vor ceda toate cusăturile. 

— Vom chestiona personalul restaurantului Pes- 
carul“ în legătură cu prezenţa dumneavoastră în 
local, în ziua și orele care ne interesează — am 
zis, fără vreo adresă precisă. 

— N-am fost nici la restaurant, nici la cine- 
ma... — a îngăimat el, ridicînd privirea spre mi- 
ne și punînd pe birou obiectul milei mele. Avea 
ochii congestionați și rugători. 

— Dar unde? am zis, în timp ce aduceam porto- 
felul spre mine. 

— Cu o doamnă... 

N-am izbucnit în ris. M-am stăpînit, deoarece 
seriozitatea instituţiei pe care o reprezint mă obligă 
să nu-mi exteriorizez sentimentele. Din doi bă- 
nuiţi audiaţi asupra modului în care şi-au petrecut 
timpul la un moment dat, cel puţin unul se simte 
obligat să ne plaseze pastila cu o doamnă. O doam- 
nă a cărei identitate, bineînţeles, nu poate fi divul- 
gată. Chestie de onoare şi cavalerism. 

— Numele şi adresa doamnei — am cerut, deși 
cunoșteam răspunsul. 

— Nu le ştiu. 

— Cum așa? m-am pretăcut contrariat, deşi, în 
realitate replica lui m-a bucurat. Nu se putea să 
nu remarce că de la banalul „nu pot să vă spun“ și 
pînă la „nu ştiu“ era un salt calitativ important, 
faţă de răspunsul monoton pe care-l scontam. 

_— Era căsătorită şi n-a vrut să-mi spună decît 
numele de botez: Gina. 

__ Aha!... — am zis cu înţelegere. Unde aţi cu- 
noscut-o? Ș 

— Pe stradă, cînd am ieşit de la serviciu. 

__ Era frumoasă? m-am prefăcut eu interesat în 
anecdotica legendei ce mi-o servea. 


— Un exemplar deosebit — m-a asigurat el, cu 
o trufie de conchistador — ... O adevărată doam- 
nă. 

— Şi cum a fost pînă la urmă? intră în joc și 
Dan. 


— Ce să vă spun? Ne-am distrat grozav. — 
ne-a anunţat, ridicîndu-și privirea spre tavan și 
zAmbind fericit, probabil cu gîndul la party-ul de 
care-i amintisem. 

— Aţi dus-o acasă la vreun prieten de-al dum- 

neavoastră? am început eu să-l ghidonez. 

— Nu, am fost la dînsa. 
__— Nu-i rău să rămii o noapte întreagă cu o ast- 
tel de femeie — a făcut-o Dan pe invidiosul. 

— Din păcate, a trebuit să plec înainte de mie- 
zul nopţii. Pe de-o parte ne temeam să nu se îna- 
poieze soțul ei din delegaţie... Deşi trebuia să 
vină abia a doua zi, în treburi de-astea nu poţi 
să ai niciodată o certitudine. Pe de altă parte, nu 
puteam nici eu să-mi creez probleme cu logodnica 
mea. Ce să-i faci? Așa-i viaţa! Orice sărbătoare tre- 
buie să aibă şi un sfîrșit! a conchis el, cu un gest 
de filozofică resemnare. 

— Înainte de a vă duce la dînsa acasă, aţi intrat 
în vreun restaurant? m-am interesat, pe un ton 
care trebuia să-i demonstreze că mă amuză grozav 
intriga lui amoroasă. 

Felul în care s-a uitat în ochii mei, pentru o 
fracțiune de secundă, m-a avertizat că-şi menţine 
garda ridicată. 

— Eu am invitat-o, dar n-a vrut să meargă. 
Ştiţi, starea ei civilă nu-i permitea să se afişeze 
cu un străin... Astfel, a trebuit să ne mulțumim 
cu ce-am găsit de băut la magazinul cu autoservire 
„Unic“. Ceea ce, după cum vă spuneam, n-a in- 
fluenţat cu nimic plăcerea de a ne fi cunoscut. 

Faptul că domnul Ghiţă ocolise cursa cu restau- 
rantul, preferînd un magazin cu autoservire, unde, 
datorită marei afluenţe de cumpărători, n-ar fi fost 
posibilă verificarea prezenţei sale, nu m-a mîhnit 
prea mult. 

— Şi n-a rămas să vă mai întilniţi? Dacă v-aţi 
simţit atît de bine împreună, era firesc să vă doriţi 
o nouă revedere. 

— Am decis ca prima noastră întîlnire să fie 
și ultima. Aceste aventuri, de tip scurtcircuit, sînt 
cu mult mai frumoase decît celelalte, care, deve- 
nind legături, se transformă într-o cruntă plicti- 
seală. De altfel, oricum, combinaţia ar fi fost com- 
plet lipsită de perspective. Gina e măritată, iar eu 
mă căsătoresc peste cîteva zile — mi-a reamintit 
el sentenţios. 

— Întrucît aţi fost la doamna despre care ne vor- 
biţi, înseamnă că ştiţi şi unde locuiește — am zis, 
mîngîind portofelul abandonat de domnul Ghiţă. 

— Tot ce pot să vă spun este că locuiește în car- 
tierul Drumul Taberei. Toate blocurile fiind la fel, 
mi-e imposibil să precizez în care dintre ele am in- 
trat. 

— Nu vă amintiţi nimic? Scară, etaj sau aparta- 
ment? 

— Numai de etaj sînt sigur. După ce ne-am urcat 
în lift, am văzut cînd Gina a apăsat pe butonul de 
la etajul şase. În rest, am fost tot timpul, parcă, 
hipnotizat de ochii ei. Erau albaștri și magnifici ca 
un ocean. 

— "Dacă v-aţi dus cu autobuzul sau troleibuzul, 
ar trebui să vă amintiţi staţia la care aţi coborit — 
mi-am dat eu cu presupusul. 


M-a îulgerat din nou cu o privire scurtă, iscodi- 


toare, apoi mi-a spus, confidenţial: 
— În treburi din astea, dacă nu lucrezi repede, 
ai toate șansele ca partenera să se răzgîndească, 

"Am apelat la serviciile unui taximetru, iar adresa, 
„cum era şi firesc, a indicat-o Gina. 

— Evident, datorită splendorii ochilor doamnei, 


n-aţi fost atent la ce i-a spus şoferului — a oitat 
Dan, dar nu de amărăciune. 

— În astfel de situaţii, lipsa vigilenţei, cum se 
spune, e scuzabilă! a confirmat el cu o ironie as- 
cunsă. 

Filfizonul era bucuros că ne-a turnat un basm 
frumos și complet neverificabil. Numai că încercînd 
să-mi ocolească cursele, reuşise să pice în cea mai 
mare. 

— 'Ţinînd seama de faptul că aţi fost în compania 
doamnei Gina aproape opt ore, sînt sigur că o să-i 
puteţi face o descriere completă. Nu? 

— Mai cu seamă că o femeie cu adevărat îru- 
moasă, după cum aţi apreciat dumneavoastră — 
care, fără îndoială, sînteţi un expert în materie —, 
nu poate trece prin viaţa unui bărbat fără a lăsa 
urme adinci, mă refer la memorie! s-a simţit Dan 
obligat să arunce gaz pe toc. 

— Nu înţeleg... La ce vă poate folosi des.rierea 
Ginei, dacă nu ştiţi unde locuieşte? Doar jumătate 
din locuitorii Bucureştiului sînt femei? 

— Şoferii de taximetre au o memorie vizuală ex- 
traordinară. Dacă furnizăm Getax-ului semnalmen- 
țele doamnei Gina şi ale dumneavoastră, neîndoiel- 


_nie că vom afla unde v-aţi petrecut seara de joi 


spre vineri — am spus, privind distrat hirtiile din 
portofelul ce-l toţ suceam între degete. 

Mi-a atras atenţia o hîrtie lucioasă. Am scos-v uşor 
de un colţ și am văzut că este o fotografie tip Pol- 
laroid. Am extras-o complet și m-am uitat la ea. 

Interlocutorul meu avea braţul stîng petrecut peste 
umerii unei necunoscute și cu cel drept ținea un 
copilaș, de vreo trei ani. 

— Pînă acum aţi încercat de două ori să ne in- 
duceţi în eroare.... ca să nu spun altfel. Vreţi să 
ne spuneţi adevărul sau preferaţi să vă rețin sub 
învinuirea de dublu asasinat? i-am sondat opinia, în 
timp ce continuam să privesc distrat fotogratia. 

— N-am nici o legătură cu... omorurile... Dar 
nu pot să vă spun unde am fost! 

Am răsucit fotografia și am citit dedicaţia de pe 
verso: „„Tăticu, mămica şi Cornel“. Era datată cu 
sase zile mai înainte și fusese făcută în localitatea 
Ploiești. 

Am lăsat fotografia și am luat buletinul de iden- 
titate, care rămăsese pe birou, și m-am uitat iar la 
pagina unde sînt menţionate schimbările de adresă. 

— Domnule Ghiţă, dacă sînteţi născut în judeţul 
Neamţ, cum aţi obţinut schimbarea domiciliului în 
localitatea Ploiești? am zis, ridicîndu-mi privirea 
spre el. 

Se uita la mine ca un înecat înainte de a se da 
la fund. 

— Prin căsătorie, nu? 

M-a aprobat cu privirea rătăcită. Impecabilul gu- 
ler al impecabilei sale cămăși era înmuiat de o trans- 
piraţie impecabilă. 

— Aţi divorţat de doamna? am întrebat, arătînd 
cu degetul spre fotografia de pe birou. 

— Nu... — a biiguit el sleit de puteri. 

— Atunci cum aţi vrut să contractaţi o nouă 
căsătorie? am încercat să-l pricep. 

Dai 


— Trebuia neapărat să obțin mutația în Bucu- 
reşti... Altă cale nu exista. 

— Şi cu soţia și copilul dumneavoastră, lăsaţi la 
Ploieşti, ce se întîmpla? 

— După ce mă stabileam şi-mi luam un serviciu 
aici, găseam eu o modalitate să-i aduc și pe ei. 

— Și cu Cristina Damian ce făceaţi? 

— Aş fi divorţat — m-a anunţat, reluîndu-şi su- 
a rîsul trufaș. Probabil că era mindru de inteligenta 
e sa combinație .... 
M-am uitat cu luare-aminte la el. Vroiam să re- 
țin bine chipul celui mai mare imbecil care a stat 
„Pînă acum în fața mea. 

— Ştiţi că „aranjamentul“ dumneavoastră repre- Sai 
zintă infracţiunea de bigamie şi se pedepsește cu 
pînă la cinci ani de închisoare? m-am interesat, 
pentru a stabili dacă nivelul inconştienţei sale are 
vreo limită. 

— Se poate, dar n-aveţi ce-mi face. Intenţia nu 
se pedepseşte — mi-a comunicat el rînjind sarcastic. 

M-am întors spre colaboratorul meu, care rămă- 
sese uimit de stupiditatea clientului nostru, şi i-am 
spus: 

ă — Dacă căsătoria urma să se oficieze peste cîteva 
% zile, înseamnă că actele au fost deja depuse. Miine. 
dimineaţă te duci la primăria sectorului patru, în 
raza căreia domiciliază Cristina Damian, şi ceri re- 
ținerea lor, pentru a proba infracțiunea. 

— Intenţia ... 

— 'Tentativă, domnule Ghiţă! Şi tentativa se 
pedepsește ca și infracțiunea — am blufat eu. 

După ultima mea precizare, n-a mai fost în stare 
să-și menţină aerul de superioritate. Cuprins de 


panică, a început. să-și umezească buzele cu ca- 
dența unui ştergător de parbriz și să. respire cu 
opinteli, ca un bolnav de astmă. 

— De ce v-a acoperit Cristina Damian, spunînd 
că aţi fost împreună cu ea? 

— Joi după-amiază, cînd am plecat la Ploiești, 
i-am spus că mă duc la un şpriţ cu o persoană 
influentă, capabilă să mă ajute în obținerea unui 
post bun... — a spus cu o voce cavernoasă, în 
timp ce-și ștergea cu batista transpiraţia. 

— Nu era mai bine să vă prezentaţi la locul de 
muncă unde aţi fost repartizat? 

— N-am vrut să mă duc la ţară... — a oftat, 
făcînd un gest de resemnare. 

— Atunci de ce v-aţi înscris la un institut, care, 
prin profilul ce-l are, pregătește specialiști numai 
pentru mediul rural? De ce aţi ocupat locul unui 
candidat care, iubindu-şi meseria, ar fi vrut să-și 
desfășoare activitatea acolo unde era necesară? 

— Dă-i doamne rumânului mintea de pe urmă... 
— a oftat el din nou şi a început să-și frîngă cu 
desperare mîinile. 

Deşi n-aş putea spune că deznădejdea ce-l cu- 
prinsese m-a înduioșat prea mult, mi-am spus că 
trimiterea lui la închisoare nu reprezintă cea mai 
ideală soluţie. 

— Domnule Ghiţă, în ciuda prevederilor legii, 
sînt dispus să vă dau o şansă. 

— Vă ascult — s-a repezit el, uitîndu-se la mine 
ca un bolnav de inimă la doctorul Cristian Barnard, 
pe vremea cînd se mai credea în eficiența grefelor 
cardiace. 

— Vă acord șaptezeci și două de ore pentru a vă 

prezenta la locul de muncă unde aţi fost repartizat 
de; Institutul pe care l-aţi absolvit. Dacă în acest 
interval de timp primesc prin poștă confirmarea 
angajării dumneavoastră, vă trimit actele depuse la 
primărie şi uit că ne-am întîlnit vreodată. 

— Sînt de acord! s-a luminat el la faţă. Vă 
mulțumesc din suflet pentru... 

— În caz contrar, trimit dosarul de urmărire pe- 
nală la Procuratură! am continuat cu severitate. 

— N-o să fie cazul! O să vedeţi... 

— Puteţi pleca — l-am concediat, întinzîndu-i 
buletinul de identitate și portofelul. 

— Ce să-i spun Cristinei? m-a întrebat el, slu- 
garnic, în timp ce se ploconea de zor, ca-un maho- 
medan la ora rugăciunilor. 

— Asta-i treaba dumneavoastră! În orice caz, 
decît să i se desfacă căsătoria din oficiu, iar soţul 
să-i fie închis pentru bigamie, e de preferat un lo- 
godnic care, răzgîndindu-se, dă bir cu fugiţii. Ori- 
cum, ultima situaţie e mai frecventă. 

A dat din cap aprobator și mi-a întins mîna cu 
timiditate. Se temea că n-am să i-o remarc. Dar 
n-a fost cazul, deși ar fi meritat. 

— Un moment, domnule Ghiţă! am zis, cînd să 
iasă din birou. Trebuie să vă fac o precizare. Maşi- 
naţia pe care aţi pus-o la cale ar fi fost depistată 
și independent de incidentul care ne-a adus faţă în 
față. Primăria în care aţi oficiat căsătoria cu Cris- 
tina Damian era obligată să anunţe primăria unde 
s-a înregistrat nașterea dumneavoastră. Astfel se 
constata imediat că aţi contractat o a doua căsă- 
torie. și, douăzeci, și patru de ore mai tirziu, eraţi 
pus sub urmărire judiciară. În consecință, conside- 

raţi-vă un om norocos — l-am prevenit, pentru a 
nu-i lăsa impresia că planul său a fost dejucat de 
o întîmplare, de faptul că incidental am dat peste” 
el în timp ce căutam cu totul altceva. 


Capitolul X 
VERIFIC O NOUĂ IPOTEZĂ 


— Şefule, nu te-ai pripit? a spus Dan, cînd 
am rămas singuri. 

— Ghiţă nu poate fi amestecat în omoruri. Dato- 
rită poziţiei pe care o avea faţă de Cristina Damian, 
trebuia să știe că victimele nu mai aveau bani li- 
chizi în casă. Iar felul în care a fost răvăşită casa 
dovedeşte, cu prisosință, că autorii omorurilor igno- 
rau cumpărăturile ce s-au făcut în ultimele zile 
premergătoare agresiunii. 

— Dacă nu mă înşel, iar ne aflăm la cota zero — 
a constatat, după ce s-a declarat de acord cu discul- 
parea lui Ghiţă. 

În loc să-i răspund, am întrebat: 

— Cum spuneai că e cu băiatul femeii de ser- 
viciu? 

— În problema noastră, e curat ca un sugaci 
adăpostit la sînul mamei. Cînd s-a comis agresiu- 
nea, medita în dosul gratiilor. 

— Cînd a fost închis? 

— Cu opt zile mai înainte. 

— Foarte interesant... Ce-ar fi dacă am sta de 
vorbă un pic cu el? 


102 


Ki 


rd 


Ii 


— Crezi că...? ; 

— Sîntem în faza în care putem admite orice 
ipoteză. Tu ai discutat cu el? 

— 'Ţinînd seama de precizările băieţilor de la 
secție, n-am mai considerat necesar. 

— Atunci, cu atît mai mult, merită să facem 
cunoştinţă cu el — am decis, ridicîndu-mă de pe 
scaun. 


Mașina a rulat spre şosea, a lăsat în urmă lacul 
Herăstrău și ştrandul Floreasca. A intrat pe şoseaua 
Pipera şi, virînd la stinga am continuat cursa pe 
strada Zăgazului. După vreo sută de metri, ne-am 
oprit în fața unei căsuțe bine întreţinute. În dosul 
gardului din lemn, văruit de curînd, se vedeau flori 
şi o vegetaţie luxuriantă de care se ocupa o mînă 
de gospodar. 

Cînd am vrut să deschid poarta, m-am răzgîndit. 
Am remarcat o tăbliță pe care scria: Cîine rău! 
Deși îmi plac grozav patrupezii lătrători, trebuia să 
admit că în cadrul speciei respective puteau exista 
și indivizi periculoşi. În consecință, am bătut în 
poartă, gîndindu-mă că n-am nici un motiv să risc 
integritatea costumului meu, proprietate personală. 

— Bună seara! ne-a urat Anica, cîteva clipe mai 
târziu, deschizînd poarta. Vă rog să poftiţi înăuntru. 

— E legat? a întrebat Dan, precaut, arătînd spre 
tăblița prinsă de poartă. 

— Cine?... Ah! a priceput ea. Nu, că-i cuminte 
săracu' — a zis, arătîndu-ne un baset piperniciţ, 

care, dînd cu ochii de noi, s-a grăbit să fugă ca 
din calea potopului lui tata Noe! 

— Am putea sta de vorbă cu băiatul dumnea- 
voastră cel mic? am întrebat, cînd am ajuns în faţa 
verandei. 


— Numa” de n-o fi plecat, maică... Ionel, Ionel! 
a strigat ea spre ușa deschisă. 
— Acw, acu'... — s-a auzit o voce groasă din- 


spre interior. 

— Da' ce-aveţi cu el, maică? lar a mai făcut v-o 
ștrengărie? s-a îngrijorat ea, după ce ne-am oprit 
în încăperea care urma verandei. 

— Nimic deosebit. Dorim să-i cerem cîţeva in- 
formaţii — am liniștit-o, încercînd să stabilesc des- 
tinaţia camerei în care ne oprisem. Dar mi-a fost 
imposibil. Mobila era atît de variată, ca stil, culori 
şi destinaţie, încît aveam impresia că am nimerit 
într-un magazin de consignaţie. Chiar și cele patru 
scaune, care înconjurau masa rotundă din mijlocul 
încăperii, erau diferite; de la un scaun alb, din 
trestie împletită, pînă la jilţul sculptat și tapiţat 
cu mătase roşie Henri IV. 

Nu m-am gindit la o lipsă de gust, ci la mijloa- 
cele reduse ale Anicăi, care o obligaseră să-și mobi- 
leze camera în timp și în funcție de reformările 
operate de vechii proprietari. 

După ce ne-am așezat pe scaune, am vrut să-mi 
bag nasul în liliacul alb ce se afla în vaza așezată 
pe masă, dar nu mi s-a oferit răgazul. 

— Bună seara! ne-a urat un bărbat înalt și cu 
figură de adolescent. 

În conformitate cu ultima modă, purta un pan- 
talon atît de evazat, încît aveam impresia că-i îm- 

„„brăcat cu două rochii de seară. Urma un tricou de 
„Pumbac, aproximativ alb, de pe pieptul căruia, sub 
inscripția „Jimi Hendrix“, mă privea un troglodit 
cu părul mare şi ţepos. Deşi tipul părea a fi un 
contemporan al strămoșului nostru din Neanderthal, 
„dacă l-aș fi întîlnit noaptea pe stradă, sînt sigur 
că primu-mi gest ar fi debutaţ prin aruncarea pisto- 
lului din toc. Chestie de tactică, deoarece în acest 
fel aş fi putut alerga mai repede, spre mama, ur- 
a ind îngrozit după ajutor. Spre a-mi evita cîteva 
luni de coşmaruri, mi-am mutat grăbit privirea spre 
chipul interlocutorului. Avea trăsături șterse, ochii 
verzui-spălăcit și era blond. Cred că obișnuia să 
se tundă cu un ceaun pe cap. Bretonul îi plonja pe 
frunte, pînă la sprîncene, iar urechile, admiţind că 
le purta cu el, își păstrau anonimatul îndărătul 
unei clăi de păr care rupsese de multișor relaţiile 
diplomatice cu pieptănul. 

— lonele, domnii sînt de la miliţie și vor să vor- 

bească cu tine — l-a anunțat Anica. 

S-a uitat mirat la noi, apoi s-a înclinat res- 

pectuos. 

— Să ştiţi că mi-am ţinut angajamentul luat la 
„eliberare. De două zile lucrez la Întreprinderea 
„> unde am fost repartizat... De aici-ncolo nu mai 
„aveţi probleme cu mine! ne-a asigurat, ducîndu-și 

mîna spre buzunarul de la spate al blugilor. Gata, 
„„băiatu' a trecut pă bune! zise, arătîndu-ne cu mîn- 
„_drie o legitimaţie de serviciu, cu un gest ă la loco- 
„tenentul Columbo, un coleg de meserie, care, știind 
„de la începutul anchetelor cine-i criminalul, își con- 


„centrează „inteligența numai în direcţia acumulării 
probelor de incriminare ale vinovatului. Într-o Zi 


dacă o să am timp, am să-l rog să-mi împărtășească 
şi mie trucul pe care-l foloseşte. 

— În regulă, lonele. la loc — am spus, dînd 
mîna cu el. Am venit pentru a te ruga să ne dai 
cîteva informaţii. 

_— Băiatw e salon şi ciripeşte tot ce vreţi — 
s-a oferit el surîzător. 

— Când ai fost ultima oară în casa doamnelor 
Panaitescu și Stanciu? 

_—_ Cu vreo trei zile înainte de a fi priponit . . . 
— a zis, parcă pierzînd din siguranţa de pînă atunci. 
Doar nu credeţi că eu...? i 

L-am liniștit printr-o clătinare a capului. 

_— Deci erai la curent cu vînzarea apartamen- 
tului de la etaj? 

__— Sigur! Chiar doamna Stanciu mi-a spus, cînd 
am fost împreună în oraș şi mi-a cumpărat cliftu' 
ăsta — a zis, arătînd spre superbul său pantalon. 

__ Perfect! Acum, dacă într-adevăr, dorești să 
devenim prieteni, trebuie să fii sincer cu mine. 
Vreau să-mi spui toate persoanele cărora le-ai vor- 
bit despre doamnele unde a lucrat mama ta. 

__ N-am vorbit cu nimeni despre dinsele... De 
ce aș fi făcut-o? s-a mirat el, coborîndu-şi bretonul 
sub nivelul sprîncenelor, ceea ce m-a făcut să cred 
că-şi încruntase fruntea. 

— Jonele, te rog să te gîndeşti bine — am in- 


sistat. De răspunsul tău ar putea să depindă ares- * 


tarea criminalilor . . . 

— Zi-le, băieţelu' meu — a intervenit Anica. 
Doară ştii cum te iubea doamna profesoară, de ţi-a 
luat şi haine... 

— Da' ce să spun, mamă, dacă n-am vorbit cu 
nimeni despre dînsele? a răspuns el cu un glas tre- 
murat, de parcă se pregătea să plingă. 

Eram convins că nu încearcă să ascundă adevă- 
rul. Spunîndu-mi că supoziţia mea a fost falsă, 
m-am ridicat de pe scaun. Mi-au urmat cu toţii 
exemplul. Am pornit spre ușă, dar, mai înainte de 
a-i trece pragul, m-am răzgîndit. Mișcarea-mi de 
întoarcere a fost atît de scurtă, încît Dan, care ve- 
nea după mine, era să mă răstoarne. 

— Ionele, cu cine ai fost vecin de celulă în cele 
opt zile de detenţiune? 

— Păi în primele trei zile am stat cu Gică Gaură, 
un spărgător, apoi, după ce a evadat l-a adus pe 
nea Mitică, un factor care măsluia mandatele poş- 
tale. 

— Pe Gică Gaură cînd l-au adus înapoi? 

— Nu ştiu. Pînă la eliberarea mea, nu-l harpo- 
naseră încă. 

— Și celălalt, factorul, a rămas în celulă? 

— Da, că mai avea trei ani de executat. 

— Eşti sigur că n-ai discutat nimic despre vînza- 
rea apartamentului cu Gică Gaură? 

— Nu!... Adică nu știu... — a început el să 
şovăie. Știţi, fiind toată ziua nas-n nas, am discutat 
despre multe... Nu-mi amintesc să-i fi povestit 
ceva... De ce să vorbesc cu păcate? 

— Gică şi mai cum se numea? 

N-a putut să-mi spună şi am plecat. 


* 

— Vă duc acasă, tovarăşe căpitan? s-a interesaj 
Vartunian, cînd m-am aşezat pe locul din dreapta 
lui. 3 
Fără să-i răspund, am pus mina pe receptorul 
radio-telefonului. Am cerut dispeceratului să-mi 
comunice tot ce ştiu despre un oarecare Gică Gaură. 
Mi-au spus că este vorba de recidivistul Gheorghe 
Samoilă, evadat în ziua de 13 aprilie. Dacă doream 
date de ultima oră, mi se recomanda să iau legătura 
cu maiorul Ciocârdel, anchetatorul care se ocupa 
de cazul respectivului. 

— E ora nouă seara — mi-a atras atenţia Dan, 
văzînd că vreau să manevrez iar staţia radio. 

— Vă duc acasă, tovarășe căpitan? a repețat Var- 
tunian, cu un glas, probabil, tot atît de ispititor ca 
al șarpelui care a sedus prima doamnă a Terrei. 

— Mergem în strada General Demostene! Dane 
_— am continuat —, s-ar părea că am picat bine. 

— Nici că se putea mai bine! E profesionist, ştia 
că în locuinţa victimelor sînt bani şi-a evadat exact 
cu două zile înaintea comiterii jafului! s-a entu- 
ziasmat el. 

— Ce faci, Vartunian! l-am întrebat, remarcând 
că tot moşșmondește comenzile, dar nu demarează. 

— Nu ştiu ce are... Nu vrea să pornească. Cred 
că ar trebui s-o duc la garaj, să-i fac o revizie... 

_— Altădată! Acum mergem unde ţi-am spus! 

_— N-ar fi mai bine să cereţi altă maşină? d 
_— Cel mai bine ar fi să pornească asta. Altfel, 
trec eu la volan şi tu o împingi pînă la destinaţie! 
Cîteva secunde mai tîrziu, mașina s-a urnit din 
loc. Probabil că nu se putuse edifica dacă glumesc 
ori ba. Am întors capul spre Dan şi l-am văzut 


bind amuzat. Amîndoi pricepusem intenţia şo- 
ferului. Să stai treisprezece ore la volan nu-i o 
„treabă ușoară, dar n-aveam ce-i face. Meseria noas- 
„__tră încă n-a fost normată! 

— De fapt, ce mai căutăm acolo? s-a interesat 
Dan, ridicînd fereastra portierei. = 

— Trebuie să mai verificăm o ipoteză... Vreau 
să fiu sigur că nu ni se-ntoarce căciula-n cap!. 

Cînd am ajuns la destinaţie, i-am spus lui Vartu- 
„> nian să vină cu trusa de lăcătuș şi ne-am luat lan- 
„_ternele. 

— Tovarăşe căpitan — ne-a întîmpinat subofi- a 
țerul de pază —, tovarășul comandant al secției = 
mi-a ordonat să vă raportez că dorește să discute 
cu dumneavoastră mîine dimineaţă. 

— Altceva? 

— Nimic. Celălalt locatar al imobilului încă nu 
şi-a tăcut apariţia. 

— Miine va trebui să ne ocupăm și de acest dis- da 
părut — i-am zis lui Dan, cînd am pornit spre in- 
trarea de serviciu. 

Am trecut pe lîngă ușa de la bucătăria victimelor 
„Şi am continuat să urcăm pînă am ajuns la etajul 
"întăi, 

— Vreau să deschizi uşa — i-am spus lui Var- 
tunian. 

— Pentru treaba asta n-am fi avut nevoie şi de 
asistența unui procuror? a spus Dan, din spatele 
meu, în timp ce Vartunian își scotea instrumentele 
din trusă. 

— Pentru ce? 
— Violare de domiciliu. 


— Fără exagerări! De îndată ce nu locuieşte ni- 
meni în apartament, n-avem de a face cu ceea ce 
caracterizează un domiciliu . . . 

Cind Vartunian a descuiat uşa, am intrat în casă 
şi am vizitat-o la lumina lanternelor. Apartamentul 
avea aceeași împărțire cu cel de jos. Deosebit de 
faptul că pereţii erau zugrăviți, lemnăria vopsită şi 
parchetul rașchetat de curînd, locuinţa era complet 
goală. După ce-am ieşit şi am încuiat ușa, ne-am 
continuat ascensiunea spre mansardă. Pe palier se 
aflau două uși. Întrucît pe una din ele se afla 
cartea de vizită a profesorului de educaţie fizică 
Anton Costea, m-am dus direct către a doua. Nu 
era încuiată. Am privit din prag interiorul. Era 
înţesat cu tot felul de obiecte vechi și inutile. Am 
coborât fasciculul lanternei pe duşumea. Praful gros, 
care se depusese pe scînduri de-a lungul anilor, 
mi-a garantat că acest pod nu mai fusese vizitat 
de multă vreme. 

Am închis ușa la loc şi am pornit spre scară. 
Nu m-am oprit la parter, ci am continuat să cobor. 
Am deschis pe rînd cele două uşi de la subsol. O 
pivniţă era goală, iar în cealaltă am văzut lemne de 
foc, o buturugă de spart lemne pe care se afla un 
topor şi un butoi cu murături. Atât! 

_— Ce-ai căutat? Obiectele furate? a întrebat Dan, 
după ce Vartunian a pornit mașina. 

—— Da. Mi-am amintit că asasinii, profitînd de, 
existența apartamentului nelocuit, ar fi avut un loc 
grozav pentru dosirea lucrurilor. Abia peste citeva 
luni, cînd s-ar îi înapoiat locatarul, am fi aflat că 
jaful a fost simulat pentru a ni se deraia ancheta. 

__ Acum te-ai convins că mobilul e corect? 

— Corect?... Nu, Dane, este absurd! Nişte minţi 
sănătoase nu pot fura obiecte atit de compromiţă- 
toare, cum ar fi un colos de frigider... 

— Dacă n-au găsit banii căutați, s-au mulțumit 
cu ce-au avut la îndemînă! 

— Dacă n-au găsit banii, trebuiau să se resem- 
neze şi să dispară cît mai repede. Numărul și volu- 
mul obiectelor jefuite cereau timp pentru a fi scoase 
și transportate. Cum de nu s-au temut că pot fi 
văzuți? De unde au găsit resurse pentru asumarea 
unui astfel de risc? 

— Şi totuşi, n-au fost văzuţi! 

— Dar au riscat! Dacă adaugi și sadismul ce l-au 
dovedit la suprimarea victimelor, ajungi imediat la 
concluzia că avem de a tace cu nişte descreieraţi 
complet lipsiţi de simţăminte omeneşti, nişte maşini 
de ucis. Dacă nu-i depistăm în cel mai scurt timp 
posibil, mă tem că ar putea să-și continue activi- 
tatea distructivă. 

— Miine va trebui să ne mişcăm mai repede — 
m-a aprobat Dan, cu amărăciune. 

Citeva clipe mai tîrziu, mașina a oprit în faţa 
casei mele şi am coborit. 


Capatolul XI 
EPILOGUL UNEI EVADĂRI. 


La vra şapte dimineaţa, cînd am ajuns la 
inspectorat, m-am dus întins spre biroul maiorului 
Ciocirdel. Am deschis uşa, fără să mai bat. Îndă- 

rătul biroului, înconjurat de un nor de fum de 
țigară, am distins o chelie ca un genunchi rotund 
de femeie cu picioare frumoase. Cînd şi-a ridicat 
nasul din hîrtiile pe care le citea, ochii săi, albaştri 
şi limpezi, m-au privit surprinşi. 

— Ce-i cu tine atît de matinal? a vrut să ştie. 

— Dar cu tine? 

— Am treabă. 

— Şi eu. 

— Atunci ce cauţi aici? a aruncat cu asprimea 
lui obişnuită, de mucalit. 

— Ce ştii despre Gheorghe Samoilă, zis și Gică 
Gaură? 

—— Ce-ai cu el? 

— Cred că e amestecat într-o afacere de care 
mă ocup — am răspuns, aşezîndu-mă pe un colţ al 
biroului. 5. 

— N-aş crede — m-a anunţat, schiţînd, un zîm- 
bet misterios, după ce am zis că aş vrea să aflu ce-a 
făcut bănuitul în noaptea de 18 spre 19 aprilie. 

— N-am venit să-ţi sondez opinia! l-am repezit. 
Știu că a evadat. L-ai prins? 

— Ce părere ai? 

— Fănică, fără bancuri! Sînt în urmărirea unor 
criminali deosebit de periculoși! l-am avertizat. 

— Bine, ascultă — s-a decis, probabil convin- 
gîndu-se că n-am o mină prea veselă. A evadat în 
seara de 13 aprilie, pe cînd se întorcea de la mun- 
că, şi patru zile mai tîrziu l-am arestat în locuința 
concubinei lui... 

M-am ridicat de pe scaun. 

— Cînd ai să fii mai bine dispus, treci pe la 

mine să mai stăm de vorbă — a zis, 
deschideam uşa. 
Am ieşit, fără să-i răspund. > 


— Dane, — am spus, intrînd în biroul nostru, — 
„pista care a pornit de la băiatul Anicăi nu e bună; 
trebuie să căutăm altceva. Hai să facem o plimbare! 


E 
îs A. ă E * 
“Maşina a oprit în fața Liceului „I. L. Caragiale“. 
„Am urcat treptele late din marmură şi am ajuns 
la parter. Înaintea noastră scara se continua spre 
etaje, iar la stînga și dreapta se formau două cu- 
loare. Pentru a nu mai pierde timpul, Dan s-a adre- 
sat unui elev şi cîteva secunde mai tîrziu ne aflam 
în fața unei uși duble, din stejar masiv, pe care era 
prinsă o tăbliță din metal emailat, ce înștiinţa că 
îndărătul ei se află „Secretariatul“. E 

Dan a bătut în uşor, apoi, văzînd că nu răspunde 
nimeni, și-a repetat gestul mai energic. În sfîrşit, 
- s-a auzit invitația unei voci feminine şi am intrat. 
E înăuntru se aflau două femei. Una bătea la o 

maşină de scris lîngă fereastră, prin care tocmai se 
zărea un tramvai hodorogindu-și tinichelele pe Ca- 
lea Dorobanţilor, iar cealaltă, stînd cu spatele spre 
uşă și ţinînd o foaie de hîrtie în mînă, dicta ceva 
dactilografei. 

Mai întîi se uită dactilografa spre uşă, apoi îi 
urmă exemplul şi cea care stătea în picioare. Ultima 
era secretara Cristina Damian. 
Recunoscîndu-ne, ne veni în întîimpinare. 


Surprizele căpitanului Apostolescu 


— Ceva nou, domnule căpitan? zise, invitîndu-ne 
printr-un gest să luăm loc pe scaunele înşirate lîn- 
gă pereți. 

— Nimic deosebit — am zis, refuzînd invitaţia. 
Am venit pentru a vă cere două informaţii. 

— Vă rog. Sînt la dispoziţia dumneavoastră — 
s-a oferit, în timp ce remarcam că e trasă la faţă 
și are cearcăne în jurul ochilor. 

— Aţi putea să ne spuneţi la ce școală funcţio- 
nează domnul Anton Costea, chiriaşul. la man- 
sarda profesoarei Stanciu? am spus, gîndidu-mă 
că după toate probabilitățile Johnny Ghiţă şi-a ţi- 
nut angajamentul luat. 

— Da. La Şcoala sportivă doi, din strada Doctor 
Staicovici. 

L-am lăsat pe Dan să-şi noteze precizarea şi am 
continuat: 

— Am putea discuta cu elevul care era meditat 
de profesoara Stanciu? 

— Numai o clipă... — a zis, luînd o condică de 
pe masă și apucîndu-se s-o  răsfoiască. Da, are 
cursuri dimineaţa. 

A privit ceasul de deasupra ușii și s-a adresat 
dactilografei: 

— Elena, mai întrizie cîteva minute sunatul pen- 
tru intrarea la clase. Dacă ne grăbim îl prindem în 
pauză — ne-a spus, pornind spre ușă. 

Cînd am ajuns pe palierul etajului întîi, și-a arun- 
cat privirea spre cele două sensuri ale culoarului. 
A ales partea dreaptă şi s-a îndreptat spre un grup 
de elevi care vorbeau și gesticulau. Cîţiva paşi mai 
departe se vedea o ușă pe care scria: „Cancelaria 
profesorilor“. 

— Iliuţă, vrei să vii puţin? se adresă ea spre 
grup. 

Un tînăr își întoarse capul spre ea şi, desprinzîn- 
du-se de ceilalţi, porni spre noi. 

Era înalt, slăbuţ şi brunet, cu părul tuns scurt 
şi pieptănat cu o cărare foarte aproximativă. Purta 
ochelari medicinali şi era îmbrăcat în uniforma 
bleumarin a liceenilor. 

Cînd ne-am recomandat, n-a părut surprins aflind 
unde lucrăm. 

— Vă aşteptam încă de ieri, cînd am auzit ce i 
s-a întîmplat doamnei Stanciu — a afirmat cu o 
voce nesigură, de adolescent. 

— Mai bine mai tîrziu, decît deloc, — am glu- 
mit. — 

— Desigur — a zis, controlîndu-şi ceasul. Numai 
că, din păcate, acum nu m-aţi prins prea bine. Tre- 
buie să intru la clasă... Mă întreb chiar de ce-o fi 
întârziind să sune — a privit el spre însoţitoarea 
noastră. 

Doamna Damian n-a mai avut cînd să-i răspundă. 
S-a auzit ţirfitul soneriei și elevii au început să se 
îmbulzească la uşile claselor. 

_— Ce oră ai acum? l-a întrebat Cristina Damian. 

— Framceza, cu doamna Angela Colomei. 

Secretara a dat din cap şi m-a privit întrebător. 
Am făcut un gest de confirmare. 

între timp culoarul se golise. Din cancelarie au 
început să iasă femei şi bărbaţi cu cataloage sub 
braţ. Din cînd în cînd mai apăreau cîte un elev sau 
o elevă întîrziaţi, care, în pas alergător, se grăbeau 
să intre în clase înaintea profesorilor. 

— Doamna Colomei — atrase atenţia secretara 

unei femei blonde, în jur de treizeci de ani, cu faţa 
ovală care trecea pe lingă noi. 

După ce ne-a făcut cunoștință cu ea, i-am expus 
rugămintea mea. 

Şi-a dat imediat asentimentul, adăugînd cu amără- 
ciune: 

— Sărmanele femei ... — Cine și-ar fi putut ima- 
gina un sfîrşit atît de tragic? 

— Eraţi în relaţii strînse? 

— N-am avut cînd să ne împrietenim. Am fost 
numită în această şcoală numai de două luni... lar 
orele noastre nu coincideau. De două-trei ori, am 
schimbat cîteva cuvinte în cadrul şedinţelor profe- 
sionale. 

Deşi era o femeie frumușică, precizarea ei mi-a 
redus la zero interesul ce mă pregăteam să i-l 
acord. 

Cînd s-a îndepărtat de noi, i-am admirat o frac- 
țiune de secundă silueta legănată armonios și glez- 
nele fine, apoi m-am adresat însoţitoarei noastre: 

— Doamnă Damian, există vreo încăpere unde am 
putea discuta cu tînărul Porumbaru? 

— Pentru ce-a mai rămas din cincizeci de mi- 
nute puteţi sta aici — a zis, pornind spre ușa can- 
celariei, unde ne-a invitat să luăm loc în jurul unei 
mese mari, ca de biliard, împresurată de scaune. 

— N-ai părut prea surprins de prezenţa noastră 
— i-am spus lui Porumbaru, după ce secretara ne-a 
lăsat singuri. 

— Ar îi trebuit să fiu? mi-o întoarse el zîmbitor. 

— Eu știu?... Poate că da, deoarece presupun că 
nu ești căutat chiar în fiecare zi de reprezentanţii 
miliției. 

- liţia l-am avut în urmă cu patru ani... cînd am 


— E adevărat ce spuneţi. Ultimul contact cu mi- 


primit Buletinul de identitate. 

— Atunci? întrebă Dan. 

— Am citit suficiente romane polițiste, pentru - aia 
şti că în cazul unei infracţiuni grave sînt căutate 
toate persoanele care ar putea da informaţii utile 
anchetatorilor. Nu-i adevărat? 

— Şi crezi că ai putea să ne dai astfel de infor- 
maţii? am întrebat. 

— Nu. Dar dumneavoastră n-aveaţi de unde să 
știți, așa că trebuia să luaţi legătura cu mine. 

Cînd am știut că voi avea de a face cu un elev A 
eminent, m-am gîndit imediat la un alt premiant, 
care mi-a fost cîndva coleg de clasă. Fostul meu 
coleg cunoștea materia predată cu atîta precizie, în- 
cît era oricînd gata să citeze pe de rost fraze întregi, 
indicînd manualul, autorul, pagina și rîndul. Iar 
dacă i se cerea, putea să adauge anul tipăririi și 
prețul cărţii. În rest, era- complet aerian. Dacă su- 
biectul unei discuţii ar fi depăşit cadrul materiei 
şcolare, devenea tot atît de inocent ca un nou năs- 
cut. Ilie Porumbaru era un alt soi. Un soi care-mi 
plăcea foarte mult. 

— Optimismul e un capital pe cât de rar, pe atît 
de preţios, așa că te rog să nu-l desfiinţezi mai 
înainte de-a mă bucura de efemerica sa prezenţă! 
l-am avertizat glumind. e: 

— Vă cer scuze. Nu mi-am dat seama că faceţi 
parte din categoria celor care se hrănesc cu iluzii 
deşarte — a răspuns el pe același ton. 

— Nu-i vorba atît de iluzii, cît de faptul că nici 
odată nu se ştie de unde sare iepurele. 


— Zicala e adevărată, dar numai în ceea ce-l 
priveşte pe vînător, deoarece iepurele, prin natura 
lucrurilor, îşi cunoaște intenţiile și, în cazul nostru, 
mai ales, posibilităţile. 

— De acord, cu o remarcă!  Vinătorul, datorită 
profesiei sale, nu se poate mulțumi numai cu afir- 
maţii, motiv pentru care-l roagă pe iepuraş să spu- 
nă tot ce ştie despre fosta sa profesoară. Pentru în- 
ceput este rugat să spună ce alţi elevi mai medita 
Marieta Stanciu! 

— Nu ştiu să mai fi predat lecţii acasă şi altor 
elevi ... În tot cazul, din școala noastră n-avea pe 
nimeni. 

— Cum se face că te bucurai de un regim pre- 
ferențial? a întrebat Dan. 

— Mă cunoştea încă din prima clasă de liceu şi, 
din afirmaţiile făcute faţă de alţi profesori, aprecia 
că voi ajunge departe... Ceva în genul lui Nobel 
sau Einstein. 

— Consideri exagerat pronosticul ei? l-am în- 
cercat. 

— Nu. E corect — a spus el cu un aer detaşat. 

— Poftim?! a sărit Dan. 

— Aprecierea doamnei Stanciu s-a dovedit mai 
mult decît bună... Pot continua sau să mă abțin? 
zise ironic. 

Am aprobat, în timp ce-mi spuneam că l-am su- 


praapreciat. 

— Dacă în fiecare liceu există cîte un elev care 
învață la fel ca mine, rezultă — ţinînd seama de 
numărul acestui gen de școli — că în fiecare an ar 


trebui să fie livraţi societăţii mii de genii. Cînd 
spun mii, mă refer numai la nivelul ţării noastre. 

Pentru ca socoteala să fie bună, trebuie să ţinem 
seama însă și de alte ţări de pe mapamond. Ast- 
fel s-ar putea ajunge la o producţie medie anuală 
de aproximativ o jumătate de milion de genii. Ah! 
Să nu uităm... — spuse lovindu-se cu degetul ară- 
tător pe frunte. Midimedia de viaţă a unui geniu, 
după ungerea sa ca atare, este de treizeci de ani... 
aşa că în orice moment societatea omenească poate 
folosi serviciile a cincisprezece milioane de astfel de 
vîrfuri. Oare poate? 

— Pînă acum, după ştirea mea, nu s-a remarcat 
o invazie de acest gen... genial — am constatat 
amuzat. 

— Firesc! Deoarece minţile cu adevărat superi- 
oare — printre care mă număr și eu — își dau sea- 
ma că e mai bine să nu participe la invadarea pla- 
netei ... 

— Crezi că o explozie de savanţi ar putea deter- 
mina un dezechilibru ecologic? 

— N-ar fi exclus, dacă-l luăm în serios pe Alvin 
Toffler, cel care a scris „Șocul viitorului“. 

— Și-l luăm? 

— Eu nu. Istoria dezvoltării societăţii arată că 
omul a ştiut întotdeauna să se adapteze la mediu 
și nu văd de ce n-ar face-o în continuare. Revenind 
însă la tema principală, cred că veţi fi de acord cu 
mine că Fundaţia Nobel nu va mai putea face faţă 
invaziei de genii și va da faliment, ceea ce înseamnă 
că nimeni nu-și va mai putea omologa genialitatea! 
În consecință, decît să ajung un geniu fără diplomă 
și premiu, am decis că-i mai bine să mă rezum la 
absolvirea cursurilor Facultăţii de Medicină. - 

Profitind de faptul că nu spun nimic, a adăugat: 

— Dacă consideraţi că expunerea mea n-a demon- 
„strat suficient cît sînt de genial, renunţînd să ajung 
„geniu, sînt gata s-o iau de la început — a rîs el. 
i: — Asta, nu! am protestat, prefăcîndu-mă îngrozit. 
„Dacă află şefii mei cu ce savantlicuri mă ocup în 
timpul unei anchete, s-a zis cu speranţele mele de 
avansare. Și n-aş vrea, deoarece şi așa sînt „cel mai 
bătrîn“ căpitan din miliția Republicii. 
— Dar nu sînteţi cu mult mai mare decît mine 
— s-a mirat el. 
— Întrucît am de două ori vîrsta ta, s-ar părea 
„că totuși sînt „niţel“ mai bătrîn decît tine. Acum 
însă să revenim la un subiect mai trist. Frecventai 
des casa profesoarei tale? 
— În ultimul timp, de două ori pe săptămînă. 
— În ce zile? 
— Marţea și joia. 
Am tresărit şi am devenit atent. Joi seară fuseseră 
ucise victimele. 
— Există o oră anumită sau după cum conveneaţi? 
— În principiu aveam stabilită ora opt. 
Cînd intervenea ceva ne anunțam. 
— Joia trecută, cînd te-ai dus la meditaţie, cine 
„ţi-a deschis ușa? a întrebat Dan cu un aer de indi- 
_ ferenţă. 
„.— Asta-i o cursă detectivistă, nu? a răspuns el, 
„izbucnind într-un rîs zglobiu, tineresc. Mai întîi o 
„discuţie cu un subiect cât mai îndepărtat de la tema 
„principală, pentru ca inculpatul să nu-și mai ţină 
garda ridicată, apoi, din cînd în cînd, strecurarea 
„unei şopîrle. 
„__—— Consideri că te afli în situaţia de inculpat? 
„— După întrebarea încuietoare ce mi s-a pus, 

n-am curajul să exclud faptul că dumneavoastră luaţi 
în considerare și o astfel de posibilitate. Corect? 

— Nu tocmai, Iliuţă. Inculpatul este un individ a 
cărei vinovăţie este dovedită în mod indubitabil, 
prin probe materiale. În ceea ce te priveşte, nu te 
pot considera nici măcar suspect. Pentru noi eşti nu- 
mai un martor. Adică o persoană care, prin relată- 
rile ei, poate ajuta la îndeplinirea unui act de jus- 
tiție. Din păcate, apar și situaţii în care martorii, 
în loc să ajute, mai mult încurcă lucrurile. Fie da- 
torită unor confuzii, fie din rea-voinţă. Deoarece şi 
dintr-un caz și din celălalt pot apare nişte încurcă- 
turi nedorite, sîntem obligaţi să utilizăm niște între- 
bări de control. Întrebări prin care putem stabili 
gradul de subiectivitate a martorului — l-am lămu- 
rit prietenește. 

— Deci pentru dumneavoastră nu sînt decît un 
prăpădit de martor.. M-aţi deziluzionat, domnule 
„detectiv& — a zis, făcînd-o pe bosumflatul. 

— Sînt căpitan ... 

— Lăsaţi detectiv, sună mai frumos. 

— Dacă îţi place mai mult așa, fie... Dar să 
revenim la problema noastră. Ce s-a întîmplat joi 
seară, cînd trebuia să te duci la meditație? 

— Mama nu s-a simțit bine și a trebuit să rămîn 
cu ea. În consecinţă, am dat un telefon pentru a 
anunţa situaţia intervenită. 

— Cînd ai dat telefon? 

— La ora șase — șase și un sfert. 

— A răspuns cineva? 

—— Da, mama doamnei Stanciu. 

— Ce-aţi discutat? 

— Am cerut-o pe doamna profesoară, dar mi-a 

spus că nu poate veni la telefon. Atunci am rugat-o 
să transmită mesajul meu. 

— “Ţi-a spus de ce? 

— Parcă mi-a spus că e bolnavă — a Zis, încrun- 
tîndu-se gînditor. Da, așa este! exclamă el trium- 
fător. Mi-a spus că nu poate veni la telefon deoarece 
își face frecţie. 

— Altceva? 

— La atît s-a limitat discuţia noastră. 

— Eşti sigur că n-ai greşit numărul de telefon? 

— Credeţi că după aproape opt ani, de cînd frec- 
ventez casa profesoarei mele, aş mai putea con- 
funda vocea doamnei Panaitescu cu o alta? 

__ Nu trebuie să te simţi ofensat de întrebarea 
mea — am zis, văzînd că mă priveşte mustrător. Ai 
vreo idee dacă aștepta pe cineva în ziua când ai ab- 
sentat la meditaţie? 

— Nu mi s-a spus nimic. Dealtfel nici nu văd de 
ce m-ar fi ţinut la curent cu vizitele pe care urmau 
să le primească. 

— Fii amabil și spune-mi, cine sînt persoanele pe 
care le-ai întîlnit în casa doamnei Stanciu? 

Precizarea lui n-a depăşit cadrul listei stabilite 
cu martorii audiaţi anterior. 

Cînd ne-am ridicat de pe scaune, pentru a ne lua 
la revedere, soneria şcolii tocmai anunţa recreaţia. 

Mai înainte de a părăsi școala, am mai trecut o 
dată pe la Cristina Damian şi relatîndu-i ce-mi spu- 
sese Iliuţă, am rugat-o să-mi răspundă la două în- 
trebări. La prima a răspuns că Marieta Stanciu nu 
i s-a plins că ar fi bolnavă, iar la a doua că n-are 
habar de faptul că prietena ei ar avea un medic 
de casă. 

Capitolul XII 


AFLU CUM SE POATE CIŞTIGA LA LOTO. 


Dănuţ — am zis, după ce ne-am urcat în 
mașină —, pe mine mă laşi la secţia de miliţie, iar 
tu îţi continui cursa. Vreau să știu dacă victimele 
au făcut apel la serviciile vreunui medic. Te intere- 
sezi la circumscripția sanitară, policlinica de cartier 
şi la Salvare. Deplasările medicilor la domiciliul pa- 
cienților sînt întotdeauna consemnate. 

— Felul în care au fost suprimate victimele nu 
prea aduce a ispravă de medic. 

— Adu-ţi aminte că am cercetat cîndva un medic 
care comisese nişte isprăvi și mai uriîte! Apoi, după 
ce te lămureşti, dă o fugă şi la şcoala unde lucrează 
chiriașul de la mansardă. Prelungirea absentării sa- 
le începe să pară suspectă. 

— Nu rezultă de nicăieri că nu-şi făcea singură 
frecţia de care ne-a vorbit puștiul. 

— Dar nici că nu i-o făcea altcineva! ... Așa că-i 
mai bine să cercetăm și această posibilitate — am 
zis, coborînd din mașină în fața secţiei. 

— Ai ceva pentru mine, Tudorică? i-am zis lui 
Udrea, comandantul secției, un bărbat voinic și cu 
tenul măsliniu. 

Și-a înclinat capul prevăzut în proporţii egale cu 
fire de păr negre şi albe, tunse scurt, ca o perie. 


— Oamenii mei au depistat cîteva persoane, prin- 
tre vecinii de stradă a victimelor, care s-ar părea 
că au văzut cîte ceva... — a zis, întinzîndu-mi pa- 
tru file, 
Le-am răsfoit cîteva clipe. Cuprindeau nişte de- 
- claraţii succinte şi adresele celor care le dăduseră. 
da _— S-a discutat cu toată lumea? am întrebat, ridi- 
„cîndu-mă de pe fotoliu. a 
- __ Nu. Au mai rămâs încă persoane neaudiate. ș 
Doar ştii cum e cu martorii? Exact atunci cînd ai : 
nevoie de ei, sînt plecaţi de-acasă. Dacă mai dibuim SI 
ceva, te anunţ. În ce stadiu te afli cu investigația? sd 
— În cel de început. Alerg pe toate pistele ca- 
re-mi apar în faţă... şi nu sînt puţine! În rest, ni- 
mic concret — am zis plictisit, întinzindu-i mîna 
peste birou. 


După ce maşina de serviciu a secţiei m-a lăsat 
pe strada General Demostene, am început să caut 
“adresele primite de la căpitanul Udrea. E 

Persoana care era înscrisă pe prima declaraţie să 
plecase după cumpărături. I-am lăsat vorbă unei 
„vecine că voi reveni și am plecat la adresa urmă- 
„toare, Pa 
Mi-a deschis uşa un bărbat scund, care-şi adă- : 
-_postea ochii, vioi şi pătrunzători, îndărătul unor oche- 

lari medicinali cu rame de baga. Nu părea să aibă 
mai mult de patruzeci şi cinci de ani, dar din discu- 


ţie a rezultat că trecuse de şaizeci şi era pensionar. 
LI Ă w 

După ce m-a invitat să iau loc într-un salon cu 
linii cubiste, m-a îmbiat cu un pahar de Cotnari 
veritabil. Am refuzat. 

— Domnule Vintilă — am zis —, cunoașteţi bine 
vecinele de la numărul 12? 

— Numai din vedere. Cînd ne întîlneam pe stradă 
ne salutam. 

— Aţi declarat colegilor mei că în urmă cu o 
săptămînă, adică joi seara, aţi văzut o persoană ie- 
şind din curtea vecinelor dumneavoastră. Vă rog să 
aveţi amabilitatea de a repeta tot ce-aţi remarcat 
atunci. 

— Veneam de la fata mea care s-a măritat de 
curînd... 

— Puteţi aprecia ce oră era? 

— Cu o abatere de cîteva minute, era zece şi ju- 
mătate. Cînd am trecut prin fața casei de care vă 
interesaţi, am văzut ieşind din curte un bărbat. Du- 
cea în brațe un aparat de radio. 

— leşea din curte sau numai se îndrepta spre 
poartă? 

— A ieşit în stradă. 

— În ce direcţie a pornit? Spre Academia MIili- 
tară? 

— Nu. A mers în acelaşi sens cu mine. În josul 
străzii, spre Grădina Botanică. 

— Deci oarecum aţi mers alături de el? m-am 
bucurat. 

— Nu. Eu mă aflam pe trotuarul de vizavi. 

— Aţi putea să mi-l: descrieţi? 

Şi-a clătinat capul cu regret. 

— Nu, n-aş vrea să vă derutez. Deosebit de fap- 

tul că l-am privit în mod mecanic, nici strada nu-i 
luminată cine ştie ce... îmi amintesc însă că n-a 
mers prea mult pe strada noastră. După vreo zece- 
cincisprezece metri a pornit spre dreapta, adică pe 
strada Doctor Petrescu. Din acel moment l-am de- 
păşit, așa că l-am pierdut din vedere. 

_— Aţi reţinut dacă ferestrele casei de unde ieșise 
erau luminate? 

S-a încruntat, lăsînd ochelarii să alunece spre vîr- 
tul nasului. 

__ Nu. Nu erau. În schimb, îmi amintesc cu cer- 
titudine că era întredeschisă ușa care dă spre te- 
rasă — a zis el, cu convingere, cîteva clipe mai 
tîrziu. 

Deşi se părea că a spus tot ce ştia, proverbiala lă- 
comie de informaţii a anchetatorului m-a îndemnat 
să mai insist. 

__ Era un bărbat înalt, nu? l-am provocat la în- 
timplare. 

— Nici gînd de aşa ceva! Era scund, așa ca mi- 
ne... dar mult mai slab. 

__ "Cum era îmbrăcat? purta un trencicot alb? 

A lăsat din nou ochelarii să-i alunece pe pîrtia 
nasului și s-a încruntat. 

— Nu știu... Nu-mi amintesc decît faptul că pur- 
ta o bască... Chiar mi-am zis că un om serios nu 
umblă cu flecușteţe de acest soi pe cap. 


* 
% * 


Următoarele două adrese se'aflau pe strada Doctor 
Petrescu, în același imobil, dar la nivele diferite. 
Martorele erau tinere; una elevă și cealaltă studentă. 

Ambele văzuseră, în jurul orei zece și jumătate, un 
autocamion staționind în fața casei lor, adică la cîţiva 
metri de colțul ce-l forma cu strada General De- 
mostene. Nu au putut preciza pînă la ce oră a ră- 
mas maşina în locul respectiv şi n-au remarcat nici 
o vietate în preajma ei. În lipsă de ceva mai bun, 
le-am cerut să facă o descriere a autovehiculului. 
Eleva a susținut că era un autocamion verde, pro- 
babil un Ford Mustang. Studenta a apreciat că era 
roșu și, consideriîndu-se foarte pricepută în materie 
de automobile, a declarat, fără să clipească, că era 
vorba de un Cadillac. 

Întrucît declaraţiile contradictorii făcute asupra 
culorii autovehiculului nu mi-au plăcut, am urcat 
și am coborit de cîteva ori etajul care le despărțea. 
După ce-am stabilit că nu suferă de daltonism, le-am 
invitat să-mi arate fereastra prin care au văzut ma- 
şina şi locul exact unde staţionase aceasta. 

Am plecat convins că în noaptea de joi spre vi- 
neri a staționat un autocamion în apropierea locuin- 
ței victimelor. Cum nu prea cred în coincidențe, mai 
ales atunci cînd îmi fac meseria, mi-am spus că 
martorele văzuseră vehiculul care a transportat obi- 
ectele jefuite. În ceea ce priveşte culoarea pe care 
a avut-o caroseria şi mai ales marca fabricii am pre- 
ferat să nu-mi notez nimic. Ar fi fost păcat de cer- 
neala consumată. 

* 
* * 

Revenind spre cea de-a patra martoră, m-am în- 
trebat dacă s-o fi înapoiat de la piaţă. După ce-am 
sunat, am constatat că n-am fost complet abandonat 
de noroc. 

Doamna care mi-a deschis ușa părea să aibă vreo 
şaizeci de ani și era ambalată într-o rochie atît de 
înflorată, încît și cea mai pretențioasă sorcovă ar fi 
leșinat de invidie, dacă şi-ar îi văzut concurenta. 
Era stafidită şi poseda o figură numai bună pentru 
a interpreta rolul de soacră: buze subțiri, nas ascu- 
țit, ochii mici şi severi, iar părul îl purta strîns pe 
creștetul capului, în coc. 

După ce i-am povestit cine sînt şi ce vreau de la 
ea, m-a poftit să intru. Apoi, explicîndu-mi că are 
ceva pe foc, m-a invitat pentru o clipă în bucătărie. 
M-am declarat de acord şi m-am trezit pe un scă- 
unel în fața unei mașini de gătit pe care fierbeau 
tot felul de oale, ulcele şi crătiţi. 


— Doamna Covrig — am început, dornic să scap 
cît mai repede din mirosul de usturoi, carne pră- 
jită şi aburi de varză murată —, vă rog să aveţi 


amabilitatea de a-mi relata ce-aţi văzut în casa si- 
tuată peste drum. 

— Cu plăcere — a declarat, zîimbindu-mi cu atîta 
satisfacţie încît am priceput că i-ar face plăcere să 
converseze cu mine cîteva ore, pînă termină de gătit. 
Ce spuneţi, domnule, de această tragedie? ... Şi ce 
femei cumsecade erau .. . 

— Le-aţi cunoscut? Eraţi în relaţii de prietenie? 

__ Nu. Nu le-am cunoscut personal... Îmi ima- 
ginez însă că erau două femei foarte de treabă. De- 
altfel e lucru cunoscut că bandiții îi atacă numai 
pe oamenii buni şi cinstiţi... Mai bine s-ar lovi 
între ei, ca să nu mai rămînă niciunul ... 

— Aţi declarat că joia trecută se aflau doi necu- 
noscuţi în curtea vecinelor dumneavoastră — am zis, 

9 — Surprizele căpitanului Apostolescu 


„pentru a o împiedica să mă potopească cu teoriile 
ci. La ce oră i-aţi văzut? 


— Să tot fi fost ora şase... Şase fără ceva, şase 
și ceva. Fiind o după-amiază foarte plăcută, mă 
aflam la fereastră pentru a simţi mai bine mireasma 
liliacului care începuse să înflorească. Ştiţi, mirosea 
atît de plăcut și pătrunzător încît nu-mi venea să 
mai plec de acolo... Bine a zis cine a zis că liliacul 
exală un parfum minunat, dumnezeesc... E ade- 
vărat că şi mirosul trandafirilor . ... 

— Ce făceau cînd i-aţi privit? am  întrerupt-o, 
tără să-mi regret lipsa de politeţe. Cu toată amabi- 
litatea pe care aş fi vrut s-o arăt, n-am găsit resur- 
sele de răbdare ce-mi solicita flecăreala ei. Îmi vor- 
bea despre parfumul liliacului şi trandafirilor, în 
timp ce mă sufoca cu miasme de varză şi usturoi. 

— Cum adică ce făceau? s-a indispus ea, străful- 
gerîndu-mă cu o privire severă. 

— Veneau sau plecau? 

— Coborau treptele terasei! a zis pe un ton în- 
țepat. 

_ Nu-mi păsa că se simţea ofensată. Provocîndu-i 
susceptibilitatea, consideram că m-am pus la adă- 
post de digresiunile ei. 

— ...Şi cînd au ieșit în stradă — a continuat 
ea, reîncepînd să suridă —, s-au urcat înitr-o ma- 
ro IP : 

— În ce fel de mașină?! am sărit mirat. Informa- 
ţia era atît de neașteptată, încît nici n-am oftat cînd 
am văzut că i-a revenit buna dispoziţie. 

— Într-o dubiţă... Adică o furgonetă care-i aş- 
tepta în faţa porții. 


Dacă pină să-mi vorbească de furgonetă o ascul- 
tam fără prea mult interes, considerind că-mi rela-" 
tează vizita dulgherilor, acum lucrurile stăteau 
complet diferiţ. 

— Aţi putea să-i descrieţi? am întrebat, pentru a 
înlătura echivocul. 

N-a trebuit s-o îndemn de două ori. Cîteva mi- 
nute mai tirziu, cînd totuşi a trebuit s-o întrerup, 
am ştiut că bărbaţii despre care-mi vorbise trebuiau 
identificaţi în viteză. 

— Aţi reţinut culoarea maşinii? am spus, hotărît 
să n-o consult asupra mărcii de fabricaţie. N-aveam 
chef să-mi spună că era un Porsche sau un Rolls- 
Royce. Mai auzisem eu o bazaconie similară la fe- 
tele chestionate puţin mai înainte. 

— Pentru ce aveţi nevoie de culoarea maşinii? 
mi-a suris angelic. Doriţi să aflați cui îi aparține? 

— Da, cam la asta mă gindeam — am mărturisit, 
fără să roşesc. 

— Nu-i nevoie să vă mai osteniţi. Eu am un spi- 
rit de observaţie foarte dezvoltat. Nu-mi scapă ni- 


mic... dar mai ales mojiciile — a zis privindu-mă . 


cu insistenţă. 

M-am făcut că nu pricep aluzia-i transparentă. 

— Notaţi-vă numărul maşinii! a zis cu o toleranţă 
imperială. 

— Vă felicit! Cum se face că aţi reţinut cu atîta 
exactitate numărul mașinii? am zis privind-o ca pe 
Mona Lisa, în original, la Louvre. 

De fapt, eram sigur că dacă o mai pun o dată să 
spună numărul maşinii, mă trezesc cu alte cifre. 

— E foarte simplu, domnule, joc cu perseverenţă 

la loto! a zis. cu mîndrie, de parcă mă anunţa că 
joacă în reprezentativa naţionalei de fotbal. 

-— Nu pricep ce legătură este între pasiunea dum- 
neavoastră şi rraşina de care mi-aţi vorbit — am 
mărturisit, aproape rușinat. 

— Dar e simplu, domnule! Eu îmi completez bu- 
letinele de joc prin combinarea cifrelor înscrise pe 
numărul primei maşini pe care o văd în ziua pre- 
mergătoare tragerii. Vă recomand şi dumneavoastră 
acest sistem. Este infailibil. Am cîștigat de multe ori 
prin această metodă. 

Metoda pe care mi-a recomandat-o mi s-a părut 
atît de bună, încît am apelat tot la cele vechi, pro- 
fesionale. 

— Cum se face că v-aţi notat atît de tîrziu nu- 
merele de la mașina ce trebuia să vă poarte noroc? 
Probabil că aţi mai văzut şi alte mașini în ziua 
aceea, dar aţi uitat că e joi, nu? 

—-Nu, domnule, eu nu uit nimic! În ziua aceea 
n-am ieşit din casă, deoarece am fost ţintuită în pat 
de o criză de lumbago. Cînd m-au mai lăsat dure- 
rile, spre seară, m-am uitat să văd maşina care tre- 
buia să-mi aducă norocul... 

Fiind convins că relatarea ce mi-o făcuse putea 
fi considerată cît se poate de corectă, i-am mulţu- 
mit și m-am retras. M-am retras atît de repede, în- 
cât, eu, mojicul, nici n-am avut timp s-o întreb dacă 
verificata-i metodă reușise din nou să devalizeze 
visteria întreprinderii Loto-Pronosport. 

Abia cînd am ajuns în aerul curat al străzii, am 
realizat cît de îmbiesit eram de mirosul bucatelor 
doamnei Covrig. Din punct de vedere olfactiv, aş fi 
putut rivaliza chiar și cu cel mai conştiincios bu- 

cătar şef de cantină uzinală. Am fost tentat să dau 
o fugă pină acasă, pentru a face un duş şi a-mi 
schimba hainele, dar am renunţat. Pista pe care ni- 
merisem era prea tentantă pentru a-i putea amîna 
explorarea. Am văzut un taxi şi i-am făcut semn 
să oprească. 


. 


Capitolul XIII 
CHERCHEZ LA FEMME 


Cînd am ajuns la inspectorat, m-am dus di- 
rect la Circulaţie. Le-am dat numărul mineralogic. 
primit de la doamna Covrig şi i-am rugat să-mi dea 
datele necesare pentru a putea face cunoștință cu 
proprietarul furgonetei. În timp ce unul dintre bă- 
ieţi verifica în evidența înmatriculării, am format 
numărul de telefon al biroului meu. Întrucît nu mi-a 
răspuns nimeni, mi-am zis că Dan ori nu-și termi- 
nase misiunea, ori mă aştepta în strada General De- 
mostene. Cum nici una din ipoteze nu mă aranja, 
de îndată ce am obţinut adresa solicitată, am coborit 
să caut o maşină de serviciu. 


* 


Întreprinderea de aprovizionare a unităţilor comer- 
ciale se afla pe lîngă Bariera Vergului. Portarul mi-a 
explicat cum pot ajunge la serviciul care mă inte- 
resa. După ce m-am strecurat prin nenumărate cu- 


A 


loare și am mai apelat la bunăvoința cîtorva sala- 


riaţi întîlniţi în drum, în sfîrşit, am ajuns la des- 


tinaţie. Uşa din fața mea era prevăzută cu firma 
„Șeful Serviciului transporturi. 

Am bătut în tablieră şi am așteptat. N-a răspuns 
nimeni. Deşi mi-am repetat gestul, mai insistent, 
situaţia nu s-a modificat. M-am gîndit că poate n-o 
fi nimeni îndărătul uşii și am încercat clanța. Un 
bărbat, de statură potrivită, stătea cu coatele propti- 
te pe pervazul ferestrei deschise şi admira circu- 
lația şoselei Mihai Bravu. Am dat bună ziua, dar tot 
nu m-a auzit. Am simţit cum prin uşa deschisă s-a 
format un curent şi am lăsat-o să se închidă singură. 
Bufnitura care a urmat şi-a făcut efectul scontat. 
A tresărit şi s-a întors cu fața spre mine. Avea tenul 
de meridional iar fruntea îi era prelungită de un 
început de chelie. Sub urechile clăpăuge, părul, ne- 
tuns de multişor, era încărunţit. Cred că avea în 
jur de treizeci şi cinci de ani. Costumul său bleuma- 
marin era ponosit şi pătat, iar cravata îi atîrna ne- 
glijent sub gulerul descheiat al cămășii. 

— Ce dorești? s-a răstit. 

Avea ochii şi pleoapele atît de roşii, încît l-am 
compătimit pentru conjunctivita ce-l supăra. 

— Miliția — am zis, arătîndu-i legitimaţia. Am 
nevoie de o informație. 

— Cu multă plăcere, domne! Sigur, domn'e... 
— a îngăimat cu o voce alterată, apropiindu-se de 
mine cu mișcări. șovăite. N-am probleme domn'e! 
La mine totu-i-n regulă... ca la carte! m-a asigu- 
rat, în timp ce-mi oferea o mînă transpirată. 

Deşi ne aflam la o depărtare de un metru, mi-am 
dat seama că n-am șanse să ajung un bun diagnosti- 

cian. La indispoziția ce mi-o provocase mirosul de 
varză de la doamna Covrig, nu lipsea decît du- 
hoarea de beţiv a tipului din fața mea. 

— Dumneata ești șeful transporturilor? am în- 
trebat, întorcînd capul într-o parte. 

— Eu, domne! m-a anunțat cu îngîmfarea lui 
Cassius Clay, înainte de meciul cu George Fore- 
man. Ce vreţi să știți, domn'e? 

— Cine este adjunctul dumitale? 

— Poftim? s-a arătat surprins. 

— Cine ar putea să-mi dea nişte informaţii pri- 
vitoare la activitatea transporturilor în această în- 
treprindere? 

— Cum cine?!... Eu, că doar sînt şefu'... 

— Cu dumneata nu se poate sta de vorbă! Eşti 
beat! 

— Cum îţi permiţi ...? 

— Vrei să mă duc la director? i-am  retezat-o 
scîrbit. 

A început să deschidă gura ca un peşte aruncat 
în iarbă, a plecat privirea și a pornit bălăbănindu-se 
spre ușă. 

Cîteva minute mai tîrziu, s-a deschis ușa şi a in- 
trat un bărbat îmbrăcat într-un halat albastru. Era 
blond și avea o figură de adolescent. 

— Bună ziua! Mi s-a spus că doriţi să staţi de 
vorbă cu şeful garajului a zis, rămînînd lîngă uşă. 

Din precauţie, m-am apropiat de el și i-am dat 
mîna. Nu mirosea a băutură. y 
Cine este șofer pe furgoneta cu acest număr? 
am întrebat, după ce m-am recomandat și i-am în- 
mînat numărul de înmatriculare primit de la doam- 
na care mă ţinuse în bucătărie. 

_— Petre Petre... Dar ce-i cu el? A făcut vreo 


“poznă? s-a îngrijorat el. 


— Asta aș vrea să aflu şi eu. E în întreprindere? 

— Da. Doriţi să-l chem? 

Am aprobat şi a ieşit. 

Cînd a revenit era însoţit de un bărbat, de vreo 
cincizeci de ani, scund şi gras. Pe cap, rotund ca o 
bilă de biliard, avea cocoţată o pălăriuţă verde, de 
vînător. 

_— Eu sînt Petre Petre —a zis, privindu-mă spe- 
riat. 

— Să stăm jos — am propus, arătind spre scau- 
nele care se aflau în faţa biroului tipului pe care-l 
trimisesem să se aerisească. 

— Ce-aţi făcut pe strada General Demostene? l-am 
luat repede. , 

Mai întîi a făcut ochii mari, părînd că nu mă pri- 
cepe, apoi obrajii săi, de tip sanguin, s-au înroşit 
şi mai mult. 

_— Strada General Demostene ...? Ce să caut eu 
pe acolo? s-a mirat el. 

— Nu încercaţi să negaţi! Nu mă aflu aici întîm- 


plător. Aţi fost văzut de mai mulţi martori — am 
exagerat niţel, ceea ce, în meseria mea, se mai în- 
tîimplă. 


Şi-a coborât privirea și a început să se agite pe 
scaun, de parcă ar fi stat pe pioneze. 

— Strada asta e pe lîngă Academia Militară? s-a 
interesat, admirîndu-și genunchii. 

— Cam așa ceva — am confirmat. 

__ Sînţ om sărac... Dacă vreţi să mă amendaţi, 
amendaţi-mă! s-a decis el, ridicîndu-şi resemnat pri- 
virea spre mine. 


12? 

— Ce puteam să caut?... Am făcut un ciubuc 
şi gata! M-aţi prins, m-aţi prins... Acu' ce să mai 
piei, 


— Cum aţi ajuns acolo? 

— Am dus niște stofă de mobilă la „Căminul“, în 
piața Amzei. Cînd am terminat de predat marfa, o 
cunoștință de-a mea mi-a propus să duc un covor la 
adresa care aţi spus-o. Tot era mașina goală... 

— Cine v-a propus să transportaţi covorul? 

— Nae, o cunoștință... 

— Nae şi mai cum? 

— Nu cunosc restul numelui... Lucrează în echi- 
pa de muncitori care ajută la transporturile de mo- 
bilă. 

— Cine v-a însoţit după ce-aţi luat covorul? 

— Doamna care-l cumpărase, Nae și un alt coleg 
de-al lui. 

— Ce-aţi făcut după ce-aţi ajuns la destinaţie. 

— Păi ce să fac? Am așteptat pîn-au transportat 
băieţii covorul în casă... După aceea i-am dus îna- 
poi, în piața Amzei şi m-am întors la întreprindere. 

— Dumneavoastră n-aţi intrat cu ei în casă? 

— N-aveam ce să caut. Ajungeau doi oameni pen- 
tru căratul unui covor, deși era foarte mare. 

Chestia cu covorul nu-mi pica prea bine. Dacă 
Anica remarcase lipsa covorului din sufragerie, re- 
zultă că acesta se afla în casa victimelor cu cel 
puţin o zi înainte de consumarea fărădelegii. Iar 
ceea ce susține şolerul tindea să demonstreze că 
femeia de serviciu n-avea de unde să ştie de exis- 


— Aştept să-mi spuneţi ce-aţi căutat la numărul E 


tența covorului. Mi-am zis că această nepotrivire 
„merită clarificată. 

— La ce oră aţi transportat covorul? am întrebat. 

— N-aş putea să vă spun cu precizie... Cred că / 
era între cinci şi şase seara. . 

Răspunsul m-a încurcat și mai mult. Admisesem i 
posibilitatea ca doamna Covrig să fi făcut o con- î 
„ fuzie între orele de seară şi cele dinaintea amiezii. sa 

Dar n-o făcuse. 
ra — În ce zi aţi luat covorul de la „Căminul“? am 
încercat s-o iau altfel. 

— Păi, staţi să vedem... — a început el, numă- 
rîndu-și îngîndurat degetele. Dacă miercuri mi-a 
intrat maşina în revizie... Marţi... Da! Marţi am - fe 
fost acolo cu Nae. 

Am întors capul spre şeful garajului, care ne 
asistase în tăcere. 

— Pînă cînd a stat furgoneta în revizie? 

— Stă şi acum. I s-a stricat pompa de ulei și 
n-avem alta s-o înlocuim. 

— Deci joi n-a ieşit din garaj. 

— N-avea cum. Pompa-i demontată de miercuri 
dimineaţă. 

m Mă lămurisem. Doamna vete-tot, aude-tot şi spu- 
ne-tot reușise să mă deruteze. Ceea ce credea ea că 
se petrecuse joi, de fapt avusese loc cu două zile 

„ mai înainte. 

— Ştiţi cumva în ce zi are loc tragerea la prono- E 
expres? l-am întrebat pe şeful garajului. e 

— Miercuri... — a zis privindu-mă suspicios, Ă 

„„ probabil temîndu-se să nu fi suferit vreo avarie la 
EoIeT, 

— Iar buletinele, firesc, se completează marţi... 
— am adăugat, pricepînd că martora, participînd 
atît la tragerea de miercuri cît şi la cea de vineri, 
încurcase zilele. 

Tocmai îmi explicam că ar fi cazul să-mi las in- 
tlerlocutorii să-și vadă de treburile lor, cînd m-ani 
trezit că am şi fabricat o nouă ipoteză. Dacă oame- 
nii care au transportat covorul au uitat, să zicem, 
o șapcă în locuința victimelor? Nu era firesc să 
revină după ea? 

— Vreau să stau de vorbă cu Nae, amicul des- 
pre care mi-aţi vorbit — l-am anunţat pe şofer. 
Vă rog să veniţi cu mine și să mi-l arătați. 


E» 


Cînd am ajuns în piața Amzei, şoferul furgonetei 
mi-a arătat, în faţa agenţiei CEC, cinci-şase bărbaţi 
care se desfătau, jucînd o biză îndrăcită. Cînd ma- 
şina s-a apropiat de ei, mi-a arătat pe cei care-l 
însoțiseră la locuința victimelor. Am coborit singur 
şi m-am apropiat de grupul lor. Toţi aveau petre- 
cute peste piept, în diagonală, niște frînghii. De de- 
parte semănau cu cartușierele lui Old Shatterhand 
Cînd m-am apropiat de ei, şi-au întrerupt amuza- 
mentul și, curtenitori, s-au interesat dacă am de 
făcut vreo mutare. 

Am arătat legitimaţia și le-am povestit celor care 
mă interesau că vreau să discut cu ei. Ceilalţi, pro- 
fitind că nu le acord atenţie, au dispărut nici nu 
ştiu cînd. Probabil că intervenţia mea i-a decis să 
dea bîza pe v-aţi ascunselea. 

Pe şoferul furgonetei l-am lăsat acolo, în piaţă, 
iar pe noii mei clienți i-am luat în mașina de ser- 
viciu. 


După ce i-am dus la inspectorat şi am stat de 
vorbă cu ei zece minute, le-am propus să facem 
împreună o plimbare la persoana care trebuia să 
le ateste nevinovăția. 

O oră mai tîrziu, eram edificat. Joia trecută, în- 
tre orele cinci și zece seara, participaseră la mu- 
tarea unui cetăţean în cartierul Baba Novac. Întru- 
cît familia care le-a atestat alibiul prezenta sufi- 
ciente garanţii morale, n-am mai avut motive să-i 
rețin ca suspecți. 

La ora trei am ajuns acasă. Primul lucru pe care 
l-am făcut a fost să mă dezbrac și să mă bag sub 
duş. Speram că în acest fel voi reuși să spăl sila 
ce-o acumulasem în ultimele trei zile. Trei zile în 
care nu obţinusem nimic altceva decît o sporire a 
sentimentului de anxietate, a senzaţiei că ineficienţa 
mea profesională va permite criminalilor să dea iar 
frîu liber demenţei ce-i stăpinea. 

Cînd am realizat că nu prin jetul de apă fier- 
binte voi reuși să-mi înlătur dezgustul, am închis 
robinetul dușului. Abia atunci am auzit telefonul. 
N-am mai zăbovit să-mi caut papucii. Mi-am luat 
din mers halatul de baie și am alergat să răspund. 

Era Dan. Voia să ştie ce mai fac. Mi-am privit 
picioarele goale şi băltoaca de apă ce se forma în 
jurul lor, pe mochetă. 

— Duș! l-am informat. 
— Te invidiez. 
| — Ai făcut ceva? 
A — În zece minute sînt la tine. 
ăi Am lăsat receptorul în furcă şi m-am înapoiat în 
A baie. Cînd a sunat Dan, eram îmbrăcat. 
— Ei? am întrebat, cînd am deschis ușa. 
— În ziua care ne interesează, nici un medic n-a 
fost chemat la locuinţa victimelor. 
4 — Şi pentru a stabili asta ai avut nevoie deozi & 


: întreagă? 
A — Aș! Chestia asta nu mi-a luat mai mult de-o 
oră! SI 
M-am uitat întrebător și a continuat cu nonșa- 
lanţă. i 


— Plecînd de la ideea că solda-mi merge ori- 
cum, mi-am spus că n-ar fi rău dacă aș încerca 


: să-mi lărgesc orizontul cunoștințelor folositoare. 

== — Grăbeşte-te, Dane! l-am zorit. 

i — Cum spuneam — a continuat impasibil —, 
i dacă tot aveam sub nas evidența apelurilor primite 
= de Salvare, şi cel care mă interesa nu se evidenția, 


= m-am uitat la celelalte. Apropo! Ştii ce-am consta- 
: tat cu această ocazie? 
Am tăcut şi l-am privit. L-am privit în aşa fel, 
încât a început imediat să turuie. d 
să — În ziua crimei, la ora opt seara, s-a înregistrat 
a o chemare în strada General Demostene 10... Adică + 
E casa din dreapta celei care ne interesează. Mi-am 
spus că n-ar îi rău dacă m-aș conversa puţin cu 
medicul care s-a deplasat acolo. Nu era de serviciu 
și l-am depistat foarte greu. 

— Ce-a spus? am întrebat stîrnit. 


A 


— Că pacientul era un copilaș de cinci ani, care 
se căptușise cu o gripă. Mi-a povestit că deşi gripa-i 
un fleac, la copii poate da complicaţii foarte grave, 
motiv pentru care s-a învirtit aproape o oră pe 
lîngă ţînc... 

— Ţi-a mai spus şi altceva? l-am întrebat. 

— Nu. N-a remarcat nimic din ceea ce ne-ar fi 
putut interesa pe noi. 

Am pus mîna pe braţele fotoliului, dar mi-a făcut 
semn să nu mă ridic. 

— Dealtfel, nici nu-i de mirare. Doar a stat tot 
timpul lîngă micuțul său pacient, în casă... 

— Şoferul ambulanţei?! mi s-a luminat mintea. 

— Exact! Asta-i concluzia la care am ajuns şi 
eu. M-am întors la Salvare și l-am căutat. Nu l-am 
găsit. Lucrase ieri noapte şi azi era liber. Am cerut 
adresa lui şi l-am căutat acasă. Dormea și n-a avut 
nici o bucurie cînd l-am trezit... Dar, pînă la 
urmă, ne-am despărţit prieteneşte ... . 

— Ce a spus, Dane?! m-am enervat. 

— În timp ce aștepta înapoierea medicului, a vă- 
zut o femeie ieșind din curtea victimelor... 

— Ora? 

— Aproximativ opt şi jumătate. A ieşit cu două 
geamantane și a pornit spre dreapta. Întrucît i-a 
întors spatele, n-a putut să-i vadă trăsăturile. Tot 
ce-a reținut este că femeia era îmbrăcată în negru 


„şi geamantanele păreau a fi foarte grele. Asta-i tot 


ce-am putut scoate de la el. Deci, ca de obicei, 
cherchez la femme! Tu ce-ai făcut? m-a întrebat. 


I-am povestit cum mi-am pierdut ziua degeaba. : 


— Deci femeia cu geamantanele a pornit spre 

autocamionul care o aştepta — a zis, cînd mi-am 
terminat repertoriul. 

— Pînă la ce oră a staționat ambulanţa? 

— A plecat pe la nouă, nouă şi ceva. 

— Nu prea se leagă. 

— De ce? 

— Pentru că șoferul n-a văzut-o revenind, deşi 
drumul pînă la autocamion nu-i lua mai mult de 
două minute. Sau te gîndeşti că...? | 

— Bineînţeles! A preferat să rămînă la adăpos- 
tul colţului pînă a plecat ambulanţa. După măsu- 
rile de siguranţă ce şi le-au luat, de ce ar fi riscat 
să se lase văzuţi de şoferul unei ambulanţe? 

Am ridicat din umeri și i-am propus să mergem 
să mâncăm. Mai înainte de a-şi da asentimentul, a 
început să sune telefonul. 

Era dispeceratul nostru. Mă anunțau că s-a pri- 
mit un mesaj pentru mine. Subofiţerul care păzea 
casa victimelor raportase prin emițătorul portativ 
revenirea la domiciliu a chiriaşului de la mansardă. 


Capitolul XIV 
PROFESORUL TONY COSTEA 


_— E sus? l-am întrebat pe subofițer, cînd 
am intrat în curte. 
— Da. l-am spus că un superior de-al meu do- 
rește să-i ceară cîteva informaţii. 
— Ştie ce s-a întîmplat? 

— Mirat că-l legitimez, a vrut să afle ce caut 
aici. l-am spus că va afla de la dumneavoastră. 

— Bine. La ce oră a venit? 

— Acum vreo oră... Adică pe la ora trei — a 
precizat privindu-şi ceasul. 

Am pornit spre scara de serviciu. Cînd am ajuns 
la ultimul palier, am trecut pe lîngă ușa podului şi 
mi-am oprit elanul în faţa celei de-a doua. 

Uşa s-a deschis mai înainte de-a avea răgazul să 
ciocănesc în ea. Nu m-am mirat. Treptele din lemn 
ale scării aveau o rezonanţă de tobă sub pașii 
noştri. 

— Cred că am să vă amendez! m-a anunţat un 
bărbat pină în treizeci de ani. Avea o figură pre- 
lungă, puternic bronzată, părul şaten, ochii căprui 
şi trăsăturile aspre, de sportiv. Era puţin mai înalt 
decît mine şi-mi suridea cu buzele îndepărtate, pro- 
babil pentru a se lăuda cu incisivii săi din aur. 
Apoi, văzînd că restul dentiţiei este puternică şi 
sănătoasă, m-am gindit că înlocuirea inventarului 
natural n-o fi fost impus de capriciile modei, ci mai 
degrabă de o lovitură de pumn bine ţintită. O in- 
fluenţă decisivă în formarea acestei păreri, a avut-o 
nasul lui. Un nas văduvit de cartilaje şi tot atît 
de proeminent ca şi o monedă de trei lei pusă ori- 
zontal. | 

— De ce vreţi să mă amendaţi? am zis, în timp 
ce, urmare a gestului său, treceam pragul uşii. 

— Pentru că cerberul dumneavoastră, fără a mă 
consulta, dacă sînt un simpatizant al metodei lui 
Ghandi, de autoînfometare, m-a sechestrat în casă 
— a ris, clătinîndu-și capul mustrător. 

— Îmi pare rău. Am să fac tot posibilul să nu 


143 


vă rețin mai mult decît este necesar — m-am an- 
gajat, spunîndu-mi „că de fapt şi mie îmi este foame. 

După ce ne-am recomandat, a luat de pe şifonier 
două taburete și le-a pus lîngă masă. 

— E cam strîmt la mine —s-a scuzat, trecîndu-și 
cu un gest, rapid degetul gros al mîinii drepte peste 
nas, în timp ce suflă în el ca Louis Armstrong în 
trompetă. Vă rog să luaţi loc. 

Nu exagera. "Toată încăperea se limita la cel mult 
şase metri pătraţi, iar garderobul și studioul nu 
mai lăsaseră loc decît pentru masa în jurul căreia 
poposisem. Cînd taburetele erau aşezate lîngă masă, 
circulaţia prin încăpere devenea imposibilă. Cu toate 
că spațiul disponibil nu-l depăşea pe cel oferit de 
autobuzele 1.T.B.-ului în orele de maximă solicitare, 
aspectul şi amplasamentul mobilei făceau ca încă- 
perea să fie aproximativ cochetă. 

— Într-adevăr, s-ar părea. că nu îndepliniţi chiar 
toate condiţiile necesare pentru organizarea unor 
baluri — am glumit, în timp ce el, strecurat pe 
somiera studioului, încerca să-și vîre picioarele pe 
sub masă. . 

— Şi totuşi, nu de puţine ori, organizez aici câte 
o serată dansantă. Desigur, redusă la strictul nece- 
sar... eu și partenera de dans — a zis, închizîn- 
du-și un ochi cu complicitate. 

— Întrucît m-am angajat să vă rețin cît mai pu- 
țin posibil, vă propun să trecem la obiectul vizitei 
noastre. 

S-a declarat de acord și, în cîteva cuvinte, i-am 
spus, fără ocolișuri, ce s-a întîmplat în locuinţa pro- 
pietăreselor sale. În timp ce-i relatam evenimentul, 
l-am privit așa cum examinează entomologii flu- 

turii rari, prin lupă. Surisul i-a îngheţat, a lăsat 
gura să se deschidă la cota-i maximă şi, deşi tăcu- 
sem de multişor, continua să se uite la mine de 
parcă nu spusesem nimic. 

— Vorbiţi serios? a întrebat cu vocea şoptită, 
după ce și-a mîngfiat nasul şi cu degetul gros al 
mâini stîngi. 

Am aprobat. 

— Dumnezeii mamii lor de bandiți! a izbucnit. 
Au pîndit plecarea mea de acasă pentru a-și putea 


face de cap!... Dacă eram aici îi nimiceam! a zis, 
începînd să lovească furios cu pumnul drept în 
palma stingă. Îi mîncam... Auziţi, îi mîncam! a 


şuierat, ameninţător, printre dinți. 

— Unde aţi fost? a intervenit Dan. 

— La Sibiu. Ah!... N-am fost eu acasă!... 

— Când aţi plecat? 

— Vineri dimineaţa. Crucea mamii lor! Dacă-mi 
cădeau-n mînă, nici în batistă nu-i mai adunaţi! 

— Aţi fost în vacanţă? 

— Nu, domnule. Sînt boxer — a zis, uitîndu-se 
urît la Dan, probabil nemulțumit de întrebările cu 
care-l hărțuia, împiedicîndu-l să-şi dezlănţuie furia. 

— Da tîmpiţii ăia de jos ce-au făcut? m-a în- 
trebat. : 

— Care tîmpiţi? m-am mirat. 

— Cum care?! Aia care s-au mutat la etajul întîi! 

— Vă referiţi la familia care a cumpărat aparta- 
mentul de jos? am încercat să-l pricep. 

— Da' la cine credeţi? 

— Încă nu s-au mutat, 

— Ei!... Asta-i bună! Cînd eu îi văd cărîndu-și 
boarfele, dumneata, care nici nu locuieşti aici, sus- 


10 — Surprizele căpitanului Apostolescu 


ţii contrariul! Cum vine asta?! a zis, pufăind iar pe 
nas în timp ce-și astupa alternativ narinele cu de- 
gerele groase. 

Devenise atît de livid, încît mi-am zis că dacă 
nu-l iau cu binișorul, se va simţi ispitit să îmi 
aducă nasul la același numitor cu al lui; perspectivă 
care nu mă tentă. 

— Domnule Costea, vă reamintesc că sîntem ofi- 
țeri de miliţie, că ne aflăm aici în exerciţiul func- 
țiunii şi că este departe de noi intenţia de a ne 
certa cu dumneavoastră! Întrucît, urmare a expe- 
rienţei mele, am constatat că răufăcătorii pot fi 
prinşi numai cu tact, vă propun o discuţie calmă. 
prietenească — am zis, cînd l-am văzut că reîn- 
cepe să-și lovească furios palma stîngă cu pumnul 
mâinii drepte. 

A oprit masacrarea exercitată asupra palmei și, 
împreunîndu-şi mîinile, s-a apucat să-și troznească 
degetele cu mișcări repezi. Cînd le-a epuizat re- 
zerva de pocnituri, a spus privindu-mă stingherit: 

— Vă rog să mă scuzaţi. Mi-am pierdut cumpă- 
tul... M-a revoltat indiferența tîmpiţilor de jos... 

— Vă propun s-o luăm metodic! l-am întrerupt, 
cu intenţia de a-l împiedica să-și deterioreze din 


nou buna dispoziţie. Acuzaţia de indiferenţă formu-! 


lată la adresa locatarilor de la etajul întîi este tot 
atît de valabilă și pentru dumneavoastră. 

— Nu este adevărat! În timp ce eu mă aflam la 
citeva sute de kilometri de locul tragediei, ei erau 
numai la cîțiva metri. Distanţă de la care nu se 
putea să nu-i audă pe hoţi. Chiar dacă le-a fost 
irică să intervină, din lașitate, să fi avut barem 

elementarul simţ civic de-a anunţa miliția! ... Dar 
lor puţin le-a păsat... 

— Domnule Costea, n-aţi vrea să ne spuneţi şi 
nouă de unde știți că noii locatari se aflau în imobil 
în momentul consumării tragediei? am zis, pentru 
a. pricepe de ce tot bate cîmpii. 

— Pentru că i-am văzut mutîndu-se! a spus cu 
impulsivitate, apoi, brusc, a continuat șovăielnic: 
Vreţi să spuneţi, că și-au adus mobila, dar nu s-au 
instalat? 

— Cînd i-aţi văzut venind cu mobila? am între- 
bat intrigat. 

— În urmă cu vreo săptămînă. Adică joi, în aju- 
nul plecării mele la Sibiu. 

— Aţi putea preciza în ce parte a zilei i-aţi 
văzut pe noii locatari? 

— Sigur! Seara, în jurul orei zece şi jumătate, 
cînd m-am înapoiat de la antrenament — m-a anun- 
țat, reîncepînd să-şi treacă degetele peste nas. 

— Relataţi-ne împrejurarea în care i-aţi văzut — 
am cerut, pe un ton neutru, deşi mă simţeam în- 
cordat ca un resort comprimat la maximum. 

— După ce-am intrat în curte, mi-am căutat ine- 
lul de chei pentru a încuia poarta. Datorită faptului 
că o mînă îmi era ocupată cu sacul de sport, am 
mai întîrziat puţin. Tocmai alesesem din legătură 
cheia care-mi trebuia, cînd a oprit în fața porţii un 
autocamion. Nu i-am acordat atenţie şi am vîrît 
cheia în broască. În clipa cînd o răsuceam, s-a 
precipitat o doamnă din cabina autocamionului şi 
a împins în poartă. Am întrebat-o dacă doreşte s-o 
descui şi mi-a răspuns afirmativ. După ce am des- 

cuiat, am pornit spre intrarea de serviciu şi m-am 
urcat la mine. 

— Şi doamna? 

— A urcat treptele terasei. Deci ştiu ce vorbesc 
cînd susțin că noul locatar şi-a adus lucrurile. 

— Nu înţeleg. De ce consideraţi că persoana pe 
care aţi văzut-o îl reprezenta pe noul locatar? Oare 
ar fi exclus să fi fost un membru al bandei care 
v-au ucis proprietăresele? 

— Bineînţeles că-i exclus! Bătrînele au fost ucise 
după plecarea mea. 

— Cum de sînteţi atît de sigur? Aţi stat de vorbă 
cu ele cînd aţi venit de la antrenament? 

— Nu, dar lumina era aprinsă în apartamentul 
lor. Şi, apoi, dacă ar fi fost călcate de hoţi joi 
seară, nu se putea să n-aud. Deosebit de faptul că 
am un somn uşor, de cum începe primăvara dorm 
cu ferestra deschisă — m-a anunțat, reluîndu-și 
figura cu trecerea degetelor peste nas. Ă 

— În urma verificării făcute, în apartamentul de 
la etajul întîi n-a fost adusă nici o mobilă. 

— Vreţi să spuneţi că mîrşăvia s-a petrecut în 
seara aceea... cu mine-n casă? lar femeia pe care 
am văzut-o...? 

— Era o complice. În ceea ce priveşte agresiu- 
nea, aceasta era deja făptuită cînd aţi venit acasă. 
Acum, după precizarea făcută, sînt sigur că reaii- 
zați cît de important este s-o identificăm pe iemeia 
care a intrat în curte după dumneavoastră? 

— De-aș fi ştiut...! mirîii el, scrîşnind din ma- 
xilare. i 

— Vă rog să ne-o descrieţi. 

— Era de statură potrivită, slăbuţă... Purta pe 
ea ceva negru... Da, acum ştiu! Era un imper- 
meabil din relon... Cînd a intrat în curte, am auzit 
fişîitul caracteristic. Avea capul acoperit cu un batic 
de culoare închisă... Cred că era brunetă sau 
şatenă. 

— Cum arăta la faţă? 

— Nu ştiu... Nu rețin. Dealtfel era şi întuneric. 

— Ce vîrstă credeți că putea avea? 

— Eu ştiu?... Mi-e greu să precizez. Poate două- 
zeci şi cinci, poate patruzeci... Efectiv, nu m-am 
uitat la ea. 

— Ce puteţi să ne spuneţi despre autocamion? 
În afară de şofer mai era cineva în cabină? 

— Nu ştiu, nu i-am acordat nici o atenţie. 

— Puteţi preciza marca autocamionului? 

— Cred că era un „Carpaţi“... culoarea n-am 
reținut-o. 

Am privit spre Dan şi am suspinat. A priceput că 
bîjbiiala răspunsurilor primite mă dăduseră gata 
și a preluat chestionarea. A început prin a-l în- 
treba cît de des își vizita proprietăresele și a ter- 
minat cerînd numele persoanelor întîlnite în casa 
lor. 

N-a adăugat nici un nume nou la lista stabilită 
cu ceilalți martori. 

În timp ce Dan îi cerea relaţii asupra deplasării 
sale la Sibiu, m-am gîndit să-i invit la inspectorat 
și să-i arăt albumele noastre. cu fotografii, dar am 
renunţat. După cît părea de sonat de la pumnii ce-i 
încasase, ar fi fost în stare să mă deruteze şi mai 

mult, susţinînd că două treimi din miile noastre 
de „artiste“ corespund ca înfățișare cu femeia îm- 
brăcată în negru. 


— Deci pentru a doua oră auzim vorbindu-se de 
femeia îmbrăcată în negru — a spus Dan, cînd am 
ajuns în stradă și ne-am oprit lîngă maşină. 

— Mda... E interesant, deşi nu pricep unde o 
fi fost timp de două ore... Ce naiba o fi făcut din 
momentul în care şoferul ambulanţei o vede ple- 
cînd şi boxerul nostru înapoindu-se?... 

— V-a căutat tovarășul căpitan Maier — mi-a 
întrerupt gîndurile Vartunian, scoțindu-și capul prin 
fereastra portierei. 

— Ce-a vrut? 

— V-a rugat să-l căutaţi, la inspectorat. 


Capitolul XV 
SUPOZIȚIA CĂPITANULUI MAIER 


— Ai ceva pentru mine? 
— Nu cine ştie ce, dar s-ar putea să iasă ceva... 
— mi-a răspuns Maier. 
— Dă-i drumul! l-am îndemnat, crezînd, după cît 
era de zîmbitor, că-i pus pe obişnuitele lui bancuri. 
— N-am relevat nici o dietă străină de ale 
victimelor și femeii de serviciu . 

— Foarte interesant! Din asta precis că poate 
ieşi ceva — i-am surîs mânzește. 


— Îţi aminteşti de fructieră?... Era pe o nop- 
tieră din dormitor — a completat el. 
— Ce-i cu ea? 


—  Înăuntru se afla și un măr mușcat. 

— Urme? am devenit curios. 

— Da, o impresiune digitală. Este incompletă, dar 
sper s-o pot descifra. 

— Cînd apreciezi că ne-o poți livra? 

— În patruzeci şi opt de ore, dacă reușește trata- 
mentul de relevare. 

— Acesta-i intervalul de care ai nevoie pentru a 
mă anunța că amprenta aparţine uneia dintre vic- 
time? am glumit cu amărăciune. 

— Nu aparţine nici victimelor, nici femeii de ser- 
viciu! 

— Ai început s-o faci pe astrologul?! De unde 
ştii, dacă n-ai reconstituit încă desenul papilar? 
m-am răstit la el. 

— Băiete — s-a întors el către Dan —, de ce 
nu-i reamintești sheriffului tău să-și ia doza zilnică 
de carbaxin? 

Văzînd că nici Dan n-are chef de glumă a con- 
tinuat: 

— Amprenta lăsată de mușcătura dinţilor n-apar- 
ține victimelor... Și nici Anicăi! Pricepi? 

Pricepusem ... Unul dintre participanţi la masa- 
cru a ignorat legenda expulzării lui Adam și Eva 
din rai. Dacă vream să-l dibuiesc pe cel ce se lăsase 
ispitit de „fructul oprit“, n-aveam decît să trec la 
o selectare a persoanelor care au studiat biblia su- 
perficial, adică fără conspecte bine întocmite. 

— Asta ar însemna că mai întîi îi prindem şi pe 
urmă aflăm cine a fost pofticiosul. Nu s-ar putea 
invers? am întrebat, pentru a-i dovedi că sînt spi- 
ritual. 

Bineînţeles că nu mi-a sesizat subtilitatea. M-a 
privit cu indiferenţă şi, extrăgîndu-şi voluminosul 
abdomen dindărătul biroului, s-a ridicat de pe scaun. 
Mi-a arătat spatele şi a deschis uşile dulapului de 
lîngă perete. 

— Ştii, Eugen, nu cred că pentru „preţioasele“ 
tale indicaţii era nevoie să mă cauţi prin dispece- 
rat! am zis, pornind spre ușă. 

— Uşurel! m-a strigat. Ce ţi-am spus pînă acum 
a fost doar un preambul. 

M-am răsucit şi am rămas lîngă ușă. 

— Cunoști chestia asta? a zis, punînd pe birou ar- 
ma crimei. 

— Oarecum — am admis. 

— Felicitări pentru perspicacitate.  Apropie-te. 
Am ajuns la concluzia că toporul a fost adus de cri- 
minali — a continuat, cînd am ajuns lîngă el. 

— Aţi recitit de curînd „Crimă şi pedeapsă“? l-a 
ironizat Dan. 

— Nici gînd! Dostoievski nu m-a atras niciodată. 
Nici cînd eram tînăr şi ageamiu ca dumneata, loco- 
tenent! răspunse acid Maier. 

— Explică-te, Eugen — am intervenit, pentru a 
împiedica o discuţie generatoare de timp pierdut. 

— Uită-te la asta — a spus, înmînîndu-mi cîteva 
fotografii color. 

— Ce reprezintă? am întrebat, după ce le-am 
privit. Insulele japoneze fotografiate din Skylab? 

— Sînt fotografiile mărite ale acestei porţiuni — 
a zis, indicîndu-mi cu degetul virful tăietor al la- 
mei toporului. Unele indică petele de rugină exis- 
tente în momentul examinării  toporului și altele 
acelaşi lucru astăzi, adică patruzeci și opt de ore 
mai tîrziu. 

— Da, s-au extins considerabil — am admis. 


A scos dintr-un sertar al biroului un topor fără “ 


coadă şi mi l-a înmînat. L-am luat și l-am privit. 
Vîrful tăietor era de asemenea pătat de rugină, dar 
într-o măsură mai redusă ca cel de la arma crimei. 

— Am luat o lamă de topor și, după ce am ascu- 
țit-o, am băgat-o în apă. Rezultatul experimentului 
judiciar este că oxidarea s-a instalat numai pe su- 
prafaţa proaspăt ascuţită. 

Străduindu-mă să pricep ce vrea, am reînceput să 
examinez fotografiile şi lamele celor două topoare. 

— Deci arma crimei a fost ascuţită cu puţin timp 
înainte de comiterea omorurilor — am reușit, în sfîr- 
șit, să-l înţeleg. 

— După felul în care a evoluat procesul de oxi- 
dare al lamei experimentate, cred că ascuţirea s-a 
făcut chiar în ziua cînd toporul a fost utilizat ca 
armă de agresiune. 

— Această constatare nu conduce în mod obliga- 
toriu la concluzia că toporul a fost adus de crimi- 
nali — a zis Dan din spatele meu. 

— Cînd a început să se contureze ideea pe care 
ţi-am expus-o — a spus Maier, părînd să ignore re- 
marca lui Dan —, am dat o fugă la locuinţa victi- 
melor. M-am dus în pivniţă şi am examinat toporul 
de spart lemne. Nu mai fusese ascuţit, probabil, de 
cînd fusese cumpărat. Adică de cîteva decenii. 


L-am ascultat și mi-am spus că are perfectă drep- 


tate. Dacă arma crimei ar fi aparţinut victimelor, 
în mod obligatoriu, trebuia să fie ascuţit şi toporul 
din pivniţă. Mai cu seamă că ultimul, prin utilizarea 
sa zilnică la spartul lemnelor, impunea cu priori- 
tate o astfel de intervenție. 

— În regulă, Eugen! Ai dreptate. Dar, din pă- 
cate, constatarea ta la fel ca și amprenta mușcătu- 
rii de pe măr, n-au aplicabilitate imediată... — 
am admis cu regret. 

— Aş! Dacă ești băiat deștept are. Ascuţirea a 
fost făcută cu polizorul de un expert. 

Mi s-au încălzit lămpile instantaneu. 

— Dane — am spus privindu-mi ceasul —, mai 
avem o oră la dispoziţie. Să profităm de ea! 

Mai înainte de a o zbughi pe uşa biroului, am 
avut timp să remarc zîmbetul de satisfacţie ce-l 
arbora figura grăsanului meu colaborator. 


* 

Am colindat în viteză trei ateliere de tocilărie, 
fără a fi găsit ce căutam. La ora opt fără zece mi- 
nute am ajuns pe Calea Griviței, vizavi de cinema- 
tograful „Feroviar“, şi am oprit în fața celui de-al 
patrulea atelier de ascuţit obiecte tăioase. 

Am încercat să deschid ușa, dar n-am reușit. Era 
încuiată. M-am uitat prin vitrină și am văzut un 
bărbat tînăr stînd cu spatele la mine. Își potrivea 
nodul cravatei într-un ciob de oglindă, ă 

Am bătut în geam, dar a făcut-o pe artileristul. 
După ce mi-am repetat gestul, mai insistent, a făcut 

„un semn de negaţie cu degetul arătător, fără să ne 


privească. 

Am bătut atît de tare, încît l-am convins să se 
întoarcă spre noi și să se apropie de cealaltă parte 
a ușii. 

— Miine! Miine! mi-a strigat, în timp ce arăta 
spre orarul de funcţionare al atelierului. 

— Azi! Azi! a replicat Dan, din spatele meu, în 
timp ce-şi proptea legitimaţia. de geamul ușii 

— Nu este încă opt — am spus, după ce s-a gră- 
bit să descuie ușa. 

— Oricum nu vă mai pot lucra nimic în minutele 


care au mai rămas... Dar dacă tot aţi venit, spu- 
ne-ţi-mi ce doriți — a admis el faptul împlinit, cu 
resemnare. 


Avea în jur de 25 de ani, era brunet, suplu și de 
statură mică. De sub nas se pornea o mustață nea- 
gră şi stufoasă ce-i înconjura gura pentru a face 
joncțiune cu ciocul din vîrful bărbiei, care, la rîn- 
du-i, se prelungea, prin două şuviţe, pe lîngă maxi- 
larul inferior, pînă la înălţimea perciunilor. Am în-= 
cercat să pricep cum reușește să manevreze aparatul 
de ras prin meandrele ce le forma combinaţia bărbii 
şi mustăţii sale, dar n-am reuşit. Cum întîmplător 
era grăbit, am amînat pe altă dată rezolvarea aces- 


“tui mister. 


— N-avem nimic de lucru. Dorim numai să vă 
întrebăm ceva — l-am liniştit. 

— Vă ascult. Știţi, am o întîlnire la ora opt — 
s-a scuzat, cînd a văzut că-i surprind privirea arun- 
cată pe cadranul ceasului. 

— Aţi mai văzut vreodată acest obiect? am zis, 

scoțînd toporul din sacoșa din masă plastică în care-l 
vîrîsem. 

L-a luat, s-a uitat la el şi, plimbîndu-și degetul pe 
tăiș, a zis cu înfumurare: 

— Ce părere aveţi, mai există cineva în Bucu- 
reşti capabil să ascută așa... ca mine? 

—— Dumneavoastră l-aţi ascuţit? am vrut să fiu 
sigur. 

— Eu nu fac cîrpăceală țigănească! Puneţi mîna 
pe tăiș și vă veţi convinge. Asta-i artă, nu treabă de 
miîntuială! O astfel de meserie nu se învaţă peste 
noapte, ci este rodul experienţei acumulate de-a lun- 
gul multor generaţii. Poate aţi auzit de italianul 
Declesis, celebrul ascuţitor de la fabrica Wilkinson, 
producătorul celor mai bune săbii din lume... Ei 
bine, acest om minunat a fost străbunicul meu! Îmi 
permiteți să mă recomand — a zis, luînd poziţie 
de drepţi şi pocnindu-şi călcîiele după cele mai 
severe canoane prusace —, Rino Declesis. 

M-a luat atît de repede, încît m-am temut să-l 
mai opresc. Mi-am zis că trebuie să fie: „un pic“ 
scrîntit şi e de preferat să-mi fac meseria pe alte 
meleaguri. Tocmai mă  pregăteam, cui precauţie, 
să-mi redobîndesc toporul, cînd m-a anunţat că se 
trage dintr-o familie de italieni. Această precizare 
mi-a anulat intenţia de a da bir cu fugiţii. Dacă 
avea în vine și sînge italienesc, volubilitatea se jus - 
tifica aprioric. lar în ceea ce privește periculozita- 
tea, nu mai aveam. de ce mă teme; obirşia lui era 
o garanţie. 

— Căpitanul Apostolescu — am spus, strîngîn- 
du-i mina. Dacă sînteţi sigur că dumneavoastră ați 
ascuţit acest topor, vă rog să-mi spuneţi cine vi l-a 

adus —- l-am luat repede, pentru a-l împiedica să-mi 
mai tragă o prelegere despre magnificul său arbore 
genealogic. 

— Dar ce s-a întîmplat?! Clientul meu s-a de- 
clarat nemulțumit de calitatea lucrării făcute? Nu 
se poate! Este exclus! În ultimele două secole n-au 
existat astfel de reclamaţii la adresa celebrei mele 
familii... 

— Cu toporul ascuţit de dumneavoastră domnule 
Declesis, s-a comis un omor! l-am întrerupt, spre 
a-l împiedica să deraieze din nou. 

Am constatat că mi-am atins scopul. Chiar mai 
bine decît aș fi vrut. Brusc, s-a îngălbenit şi-a în- 
cremenit mai abitir ca un pensionar din Muzeul fi- 
gurilor de ceară al doamnei Tussaud. 

— Cine a venit cu acest topor, domnule, Declesis? 
am întrebat din nou, pentru a-l readuce pe pămînt. 

A continuat să se holbeze la mine şi să tacă. 

— Cînd l-aţi ascuţit? am insistat. 

— S-săptămîna t-trecută... — a biiguit absent, 
de parcă ar fi fost un mediu căzut în transă. 

— Vă rog să vă reamintiţi, cine a fost persoana 
care v-a adus toporul la ascuţit? am revenit la în- 
trebarea anterioară. 

— O doamnă... adică o femeie... 

— Cum arăta? s-a grăbit Dan. 

— Avea vreo patruzeci de ani și era îmbrăcată 
cu un fulgarin negru, din fiș — a spus, reîncepînd 
să-şi capete culoarea inițială, măslinie. 

Dan m-a privit semnificativ. Supoziţia căpitanului 
Maier se dovedise corectă. 

— Cum arăta la față? Încercaţi să ne-o descrieţi 
— l-am îndemnat, 


— Nu ştiu. N-am reținut... Avea o figură din 
acelea pe care le uiţi imediat. 

— Ochii, părul? am încercat să-l canalizez. 

— Ochii erau negri sau căprui, iar părul, parcă, 
șaten... Nu mi-am putut da seama deoarece purta 
un batic... 

— Negru? 

— Da, din acelaşi material ca și fulgarinul. 

— Nas, gură, frunte? a cerut Dan. 

— Nu ştiu... zău, nu ştiu. Nu-mi amintesc şi 
pace. 

— Dacă aţi mai vedea-o, credeţi că ați putea s-o 
recunoaşteţi? am zis. 

După cum a aprobat cu capul, simultan cu înălța- 
'rea umerilor spre urechi, am știut că rezultatul unei 
eventuale confruntări ar fi, în cazul cel mai fericit, 
la fel de cert ca şi o prognoză meteorologică. 

— Era înaltă? a perseverat colaboratorul meu. 

— Da... Cam cît mine. 

— Corpolentă, slabă? am insistat. 

— Aş spune mai mult slabă. 

— Aţi putea preciza ziua cînd.a fost la dumnea- 
voastră? 

— A fost de două ori. O dată miercuri, cînd l-a 
adus, şi a doua zi, joi, cînd a venit să-l ia. 

— Ce-aţi discutat cu ea? 

— Păi ce să discut?... Miercuri, cînd a venit cu 
toporul, a insistat să i-l ascut pe loc. l-am spus că 
am angajate și alte lucrări pentru ziua respectivă și 
nu-mi pot încurca clienţii... Ştiţi, unui Declesis pe 
unde-i iese vorba-i iese şi sufletul... 

— Şi joi? am întrebat repede, pentru a-l împiedica 
să-l concureze pe strămoșul său Cicero. 

— Joi, pe la ora zece, a venit și l-a luat. 
Cu toate tentativele mele și ale lui Dan, n-am 
mai putut scoate nimic de. la el. 


E3 
* * 

— Du-ne undeva să mîncăm, Vartunian — am 
zis, după ce ne-am așezat pe bancheta din spate a 
maşinii. 

— Avem un portret vorbit a-ntiia! a constatat 
Dan, cu amărăciune. Trei oameni în toată firea dau 
nas în nas cu ea şi nu sînt în stare s-o descrie! 

Avea dreptate. 'Tot ce știam despre complicea cri- 
minalilor era că este, probabil, șatenă sau brunetă 
și avea înălțimea de circa un metru și șaizeci. Chiar 
dacă adăugăm și faptul că obişnuia să poarte un Îîș 
negru, tot nu se întruneau elementele pentru declan- 
area unei urmăriri pe bază de semnalmente. 

Am început să mă gîndesc, fără prea mult entu- 
ziasm, la friptura care mă aștepta. Deși nu mîncasem 
nimic toată ziua, mă simțeam prea coclit pentru 
a avea chef să mă înfrupt. Dar trebuia s-o fac. De 
trei zile mă hrăneam numai ca să nu zic că n-am 
făcut-o. 


Capitolul XVI 
CRISTINA DAMIAN ARE CEVA DE ADAUGAT 
Era vineri dimineaţă și, în pofida faptului 


că făcusem tot ce poate să facă un om de meseria 
mea, trebuia să constat că mă aflam ca la începutul 

anchetei. Cele patru-cinci persoane care aveau acces 
la locuinţa victimelor, deci singurele în stare să co- 
mită abominabila fărădelege, erau în afara bănuie- 
lilor=. 

Urcînd scara spre biroul meu, mi-am spus că, în 
ciuda aparenţelor, tot una dintre persoanele care 
frecventau locuinţa victimelor trebuie să fie impli- 
cată în agresiune. Doar constatările ; indicau fără 
echivocuri că bandiții cunoşteau foarte bine locuinţa 
victimelor şi obieciurile acestora. Cînd am des- 
chis ușa, eram decis să trec imediat la o reexami- 
nare a alibiurilor prezentate de persoanele din antu- 
rajul victimelor. N-am mai avut însă cînd să-mi 
materializez intenţia. Cum am intrat în birou, Dan 
m-a şi luat în primire: 

— Şefu', acum cîteva minute a sunat doamna Da- 
mian. Şi-a exprimat dorința de a te vedea. 

— În ce problemă? 

— N-a precizat. lar eu, fiind un tip cu mult mai 
discret decît discreţia personificată, n-am intrat pe 
fir. 

— Dă-mi numărul ei de telefon — am zis, pu- 
nînd mîna pe aparat. 

După ce-am ţinut receptorul la ureche cîteva mi- 
nute, l-am repus în furcă. N-avea ton. 

— Hai s-o vizităm! am propus. 


— Cam presupun eu cu ce rimează apelul ei — 


a spus, 'extrăgîndu-se dindărătul biroului său. 

— Cu ce? 

— Cu o reclamaţie privind dispariția misterioasă 
a unui domn logodnic. 

Am pornit spre ușă zîmbind. Ar fi fost amuzant 
ca Dan să aibă dreptate. Doar eu îi pusesem pe goa- 
nă „logodnicul“. 


— Ştiţi — a început secretara liceului, după ce 
ne-am instalat pe scaunele oferite —, m-am tot gîn- 
dit la întrebarea dumneavoastră cu privire la răceala 
Marietei ... 

N-am lăsat să mi se vadă deziluzia și am rugat-o 
să continuie. Dacă ieri considerasem interesant su- 
biectul, deoarece legam de el posibilitatea vizitării 
victimelor de către un medic, astăzi, după verilicări!e 
întreprinse de Dan în această direcţie, mă lăsa indi- 
ferent. Nu vedeam cu ce m-ar putea ajuta să știu 
cu precizie dacă una dintre victime fusese răcită ori 
ba cînd s-au comis omuciderile. 

—... Cred că undeva s-a produs o confuzie. Ori 
Ilie Porumbaru n-a reţinut bine ce i-a spus la te- 
lefon mama Marietei, ori aceasta s-a exprimat greşit. 

— Adică? am zis pentru a o încuraja, deşi eu 
aveam mai multă nevoie decîţ ea de o astfel de sti- 
mulare. 

— Cred că era vorba de masaj, nu de frecţie, 
cum a reţinut Ilie. 

— Vedeţi vreo diferență esenţială între aceste 
două noțiuni — am zis, strîngînd picioarele sub sca- 
un pentru a mă ridica. 

— Nu eu trebuie să apreciez deosebirea, ci dum- 
neavoastră! replică ea pe un ton înţepat. Eu, în cali- 
tate de martor, sînt obligată să spun tot ce ştiu. În 

rest, dacă este ori nu interesant ceea "ce: vă spun, 
e: tiedba “dumneavoastră! ” Bi bateti 

La început m-a surprins iritarea FE, apoi am înte- 
les. Dispariţia logodnicului însumată cu dezintere- 
sul pe care, fără voia mea, îl exteriorizasem, îi ex- 
plica pe deplin supărarea. 

— Doamnă Damian — am spus, clipind cu un 
aer :de autentică timiditate —, vă mărturisesc că nu 
văd cu ce ne poate afecta faptul că prietena dum .- 
neavoastră își făcea un masaj sau o frecţie. Vă rog 
să fiţi mai explicită. 

— Nu mi-aţi cerut dumneavoastră să vă precizez 
toate persoanele care intrau în casa Marietei? 

— Aţi omis pe cineva?:am tresărit. 

— Asta şi încerc să vă spun. Cînd, urmare a dis- 
cuției ce am avut ieri, am început să mă întreb 
ce i-o fi venit Marietei, aşa tam-nisam, să-și facă o 
frecție, mi-am spus că ar fi fost mai plauzibil un 
masaj ... 

— De ce? am zorit-o, cu curiozitatea aţiţată. 

— Pentru că Marieta mi-a spus mai de mult că 
are o femeie care-i face masaje . 

— Cînd v-a vorbit de maseză? De mult? m- am 
ambalat eu. 

— Cu vreo şase luni în urmă. 

— În ce împrejurări? 

— Am întrebat-o ce face în după amiaza acelei 
zile şi mi-a spus, printre altele, că trebuie să-i vină 
maseza acasă. Întrebînd-o dacă e pricepută, mi-a 
răspuns afirmativ. Nu ştiu ce mi-a venit atunci, pen- 
tru că eu n-am nevoie de masaje — a zis, privin- 
du-și admirativ bustul — y dar m-am trezit rugînd-o 
să mi-o recomande și mie: 

— Cum arată? a intervenit Dan grăbit. 

-— N-am văzut-o niciodată la față. Marieta 'mi-a 
spus în ziua următoare că maseza a respins cererea 
mea, deoarece avea prea multe cliente pentru a se 
putea ocupa şi de mine. A rămas să mai discutăm 
această problemă, dar am uitat. Probabil și datorită 
faptului că, efectiv, n-aveam nevoie de serviciile ei 
— a spus, măsurîndu- -şi din nou corpul cu încîntare. 

Nu știu cum se face, dar picioarele nu mi se mai 
aflau strînse sub scaun, ci destinse pe sub masă. 
N-am mai simţit dorinţa de a mă evacua repede 
din secretariat. Trebuia să recunosc că precizarea 
interlocutoarei mele reuşise să mă facă ţăndări. 
Nici nu se putea altfel! Aveam senzaţia că mi s-a 
luat o pînză de pe ochi. Printr-o străfulgerare, am 
revăzut-o pe Marieta Stanciu în pat, aşa cum o 
descoperisem. Numai prezența unei riaseze ar fi 
putut explica poziţia şi îmbrăcămintea sumară în 
care se afla victima. lar eu, sărman ageamiu, îmi 
lăsasem imaginaţia să zburde aiurea. 

— Doamnă Damian, apreciez relatarea ea 
voastră despre maseză ca deosebit de importantă. 
Vă rog să încercaţi să vă reamintiţi tot ce vi s-a 
povestit despre această femeie — am rugat-o. 

— Marieta mi-a spus că a cunoscut-o la mare, cu 
vreo doi ani în urmă, și este foarte mulțumită de 
iscusința şi destoinicia ei, calităţi care ar fi expli- 
cat și clientela ei aleasă pe sprînceană. 

— V-a spus cum arată sau pe unde locuieşte? a 
insistat Dan. 

A răspuns negativ. 

_—— Maseza a reprezentat capul de pod al bandei. 
Cu ajutorul ei criminalii, s-au strecurat în locuinţă 
pe nesimţite.. Poziţiile în care au fost găsite victi- 
mele nu lasă nici un dubiu că agresiunea s-a pro- 
dus prin surprindere. După ce-o identificăm, ares- 
tarea complicilor ei se va face în doi timpi și trei 
mişcări! se entuziasmă Dan, în timp ce Vartunian 
ne ducea spre adresa ce-i indicasem. 

Am aprobat. Spre deosebire de persoanele bă- 
nuite pînă atunci, maseza, prin profesia şi relaţiile 
ei cu victimele, satisfăcea în mod simultan toate 
elementele primordiale ale afacerii. 

Cînd mașina a oprit în faţa casei, am coborit . și 
am intrat în curte, fără a mai ţine seama de tăbliţa 
care anunţa prezenţa unui cîine rău. 

Anica Traian se afla lîngă verandă şi spăla rufe 
într-o albie. I-am dat bună ziua și am intrat în 
subiect. 

—— Am aflat că la doamna Stanciu venea și o 
maseză. Ce ştiţi despre ea? 

— Oh! Cum Dumnezeu am uitat de ea?!... Îmi 
pare rău... 

— Nu-i nimic, se mai întîmplă. Vă rog să ne 


spuneţi cum arată? am întrerupt-o, dornic să aflu - 


dacă semnalmentele furnizate de ceilalţi martori i 
se potrivesc. 
— Nu ştiu. N-am văzut-o niciodată... Ştiţi, eu 


plecam întotdeauna la ora trei, iar ea venea spre - 


seară ... așa că n-am întilnit-o niciodată. 
— Atunci de unde știți de existenţa ei? 
— Le-am auzit pe doamne vorbind între ele... 
— Ce spuneau? 
— Că-i o femeie pricepută şi foarte de treabă. 

Doamna Panaitescu mi-a spus că fata ei a fost 
într-o zi acasă la maseză și a rămas impresionată 
de curăţenia în care trăieşte. 

— Pe unde locuieşte? 

— Asta nu mi-a spus. 

— V-a spus care-i situaţia ei civilă? E căsătorită, 
are copii? 

— Da, e căsătorită și pare-mi-se că dbărttit Pa- 
naitescu mi-a zis că are şi un copil... da' nu-s 
sigură. 

— Aţi reţinut numele ei? 

— Nu. 

— Vă mai amintiţi și alte amănunte rezultate 
din discuţiile despre maseză? 

— Nu... Adică, ba da! Doamna Stanciu spunea 
că mai-nainte de-a se ține de masaje, fusese negus- 
toreasă. 

— Ce fel de „negustoreasă“? Ce comerţ făcea? 

— Asta nu ştiu, că nu-mi amintesc să fi zis... 

— Cam ce vîrstă putea să aibă? 

— Doamna Panaitescu zicea că-i o femeie tînără. 

— Venea des să facă masaje? 

— O dată pe săptămînă, joia, spre seară. 

Cum nu mai aveam ce scoate de la ea, am rostit 
formula clasică: „Dacă vă mai amintiţi ceva, vă 
rugăm să ne anunţaţi“. 


* * 


Cînd am ajuns în fața apartamentului 23, am 
sunat. 

— Pe cine căutaţi? s-a interesat o fetișcană de 
vreo douăzeci de ani, cu părul blond, revărsat ca 

o cascadă peste un pulovăr negru, și ochii mari, 
albaștri. 

— Pe domnul Stanciu, dacă este acasă — am zis, 
admiriîndu-i ovalul perfect al feţei și năsucul atît 
de săltat în vînt, încît aveam impresia că mă foto- 
grafiază cu narinele. 

— E acasă. Vă rog să aşteptaţi cîteva clipe — a 
spus cu o voce melodioasă şi a zîmbit, peste umerii 
mei, către Dan. | 

Ne-a invitat să intrăm în holul pe care-l cunoș- 
team de la prima noastră vizită și ne-a arătat foto- 
liile de lingă perete. Cînd ne-a întors spatele și a 
pornit spre una din uşi, i-am admirat pantalonii. 
Erau albi şi atît de strînşi, încît nu trebuia să-ţi 
forţezi imaginaţia pentru a-ţi da seama că are un 
corp.a la Raquel Welch. Cu toate că şi în biblie 
scrie că nu-i frumos să-ţi pizmuieşti aproapele, re- 
cunosc că am fost gelos pentru surisul ce i-l ofe- 
rise lui Dan. 

— Unchiule, te caută doi domni! i-am auzit vo- 
cea melodioasă, după ce a tras ușa după ea. 

— Dacă ştiam că dau peste o astfel de minunăţie, 
veneam singur! i-am şoptit lui Dan. 

— Şi eu... Chiar în afara serviciului! m-a asi- 
gurat, făcîndu-mi amuzat cu ochiul. 

Citeva clipe mai tîrziu, își făcu apariţia și cel 
căutat. Era îmbrăcat într-un halat de casă și în- 
vîrtea în miîini o pereche de ochelari. | 

— Ceva noutăţi? a zis, pe cînd ne stringeam mili- 
nile. 

— Aproximativ. . 
"—. Dar de ce nu luaţi loc? 

— Vă mulţumim pentru amabilitate, dar n-avem 
timp. Dealtfel, am venit numai penru o singură 
întrebare. Aveţi cunoştinţă de faptul că doamna 
Stanciu primea acasă o maseză? 

e Dal | 

— Aţi văzut-o cum arată? am întrebat: plin de 
speranţă. 

— Nu, niciodată. Marieta a iii (9) după ple- 
carea mea de acolo. 

— Ce v-a povestit fosta dumneavoastră soție des- 
pre ea? 

— Aveţi impresia că este implicată în... în ce 
s-a întîmplat? m-a întrebat, probabil intrigat de in- 
sistența mea. 

— Nu excludem această posibilitate. 

— Înţeleg. Doriţi s-o găsiţi, dar, din păcate, eu nu 
vă pot ajuta .. . Habar n-am cine-i această femeie. 

— Nu-i nimic. O găsim noi oricum — mi-am as- 
cuns eu nemulțumirea. Ceea ce vă cerem este să 
ne ajutaţi s-o depistăm. 

— Vă stau la dispoziţie, dar nu văd cum vă pot 
fi de folos. 

— Simplu. Încercaţi să ne redaţi tot ce aţi dis- 
cutat cu Marieta Stanciu despre maseza ei. 

— Mi-a spus că este foarte mulţumită de ea... 
Că îi plătește douăzeci şi cinci de lei de ședinţă.. 
Şedinţele au loc în fiecare. joi la ora șase după 
amiază ... Cam asta e tot ce am.reţinut.. E: 

Am apreciat că reținuse prea puţin și. am început 
să-l ajut. . 

— V-a povestit despre vizita pe care a făcut-o 
la locuința masezei? 

— Nu! Nu mi-a spus nimic despre aşa ceva... 

— V-a spus cum se numește? 

— Nu-mi amintesc. 

— Nu a citat numele vreuneia din clientele ma- 
sezei? 

— S-ar putea, dar nu-mi amintesc. Tot ceea ce 
rețin este că avea multe cliente printre actriţe, 
pare-mi-se de la „Savoy“. 

l-am mulțumit și am pornit spre ieşire. 


Capitolul XVII 
ÎNCEPEM SĂ TATONĂM 


Mașina trecu prin intersecţia bulevardului 
Magheru, rulă prin faţa Universităţii, viră la dreapta 
pe strada Academiei și strecurîndu-se la stînga, 
printr-un pasaj, opri în faţa teatrului Comedia. 

După ce-am coborit, am traversat Calea Victoriei 
și ne-am îndreptat spre sala Savoy. Cîteva minute 
mai tîrziu ne aflam în biroul directorului teatrului. 

— Aţi nimerit şi bine: și rău — ne comunică el, 
cînd am explicat ce dorim. Bine, pentru că în cel 
mult cinci minute se termină repetiţia și rău deoa- 
rece astăzi, avînd numai o repetiţie parţială;. sînt 
prezente numai o parte din actriţe: - 

— Nu-i nimic. Ne vom rezuma numai cu cele 
prezente, iar la nevoie o să vă mai facem o vizită. 


* 

O jumătate de oră mai tîrziu făceam calea îri- 
toarsă spre pasajul Comedia. Întrucît o parte din 
actrițele chestionate utilizau, cîte două trei, ser- 
viciile aceleiași maseze, audierea se soldase numai 
cu patru adrese. 

— Dane, dă-i lui Vartunian adresa cea mai apro- 
piată — am zis, cînd m-am lăsat pe pernele moi 
ale mașinii. 

A citit o adresă din notes, apoi, strîmbiînd din 
nas, s-a întors către mine: 

— Am impresia că ne pierdem timpul. Semnal- 
mentele femeii pe care o căutăm sînt atît de vagi, 
încît chiar dacă o să ajungă în faţa noastră, tot n-o 
să ne dăm seama că am nimerit-o! Adaugă la asta 
și faptul că n-am discutat decît cu o parte a actri- 
țelor de la Teatrul de revistă şi salata-i gata. 

— Deşi nu vreau să te indispun, trebuie să-ţi 
spun că nici indicația domnului Stanciu, referitoare 
la faptul că maseza „noastră“ ar număra printre 
clientele ei actrițe de la Savoy, nu trebuie consi- 
derată ca riguros exactă. În aceste condițiuni, de 
totală relativitate, noi trebuie totuşi să ajungem la 
suspectă. Iar pentru a satisface acest deziderat, 
n-avem altă cale decît aceea a extinderii ariei de 
investigații. 

— Cum? 

— Simplu. Plecînd de la ideea că membrii ace- 
leiaşi bresle se pot cunoaşte între ei, pe măsură 
ce vom audia masezele a căror adrese le avem, le 
vom ruga să ne furnizeze indicaţii despre alte co- 
lege de meserie. Și așa mai departe... 

— Asta înseamnă că numărul acestora va crește 

în progresie geometrică, iar noi, rămînînd la același 
numitor, vom intra în criză de timp. 

— În cazul în care temerea ta se va adeveri, o să 
facem apel la sprijinul colegilor noştri. Întrucît 
n-avem altă alternativă, trebuie să considerăm că 
aceasta este cea mai bună cale pentru a ajunge la 
suspectă. 

— Deci trebuie să ne aşteptăm la o alergătură 
cîinească. Iar eficienţa . . „Să nu mai discutăm! a 
oftat cu năduf. 

— Am omis o pistă mai bună? : 

Nu mi-a mai răspuns; 

Mașina a părăsit şoseaua Mihai Bravu şi a virat 
la dreapta, pe o stradă desfundată şi plină cu res- 
turi de materiale de construcţii. Strada Ilarie Chendi 
era aproape desfiinţată de blocurile cu zece etaje 
care o brăzdau. 4 

Am coborit în fața unei case gen vagon, numai 
cu parter. Cîndva trebuie să fi fost foarte arătoasă, 
acum însă, stînd înghesuită de uriaşele blocuri ce 
o împresurau, se armoniza cu mediul la fel de bine 


ca și un căţel pechinez rătăcit printre picioarele 


unei turme de elefanţi, gata să fie strivit. 

După ce am sunat, ușa a fost deschisă chiar de 
persoana căutată. Era de statură potrivită, subțirică, 
cu părul șaten și ochii adăpostiţi îndărătul unei 
perechi de ochelari cu lentile bifocale. 

I-am povestit care ne este meseria și ne-a con- 
dus, printr-un culoar întunecos, într-o cameră cu 
fereastra la stradă, 

— Cu ce vă pot fi de folos? ne-a zîmbit, după 
ce am luat loc pe scaunele oferite într-o sufragerie 
de culoarea șobolanului. Iniţial, cînd ieșise din fa- 
brică, cred că fusese neagră. 

Remarcînd modul prudent în care i-am luat în 
considerare invitaţia, a continuat: 

— Vă rog să mă scuzaţi pentru praful care dom- 
neşte la mine în casă, dar, vă mărturisesc, nu mai 
prididesc să-l șterg. Datorită construcțiilor din jur, 
acum îl curăţ și peste jumătate de oră e ca la-nce- 
Put. 

— Așa este întotdeauna în preajma unui şan- 
tier — am zis, admiţind că ar putea să aibă drep- 
tate, apoi simulînd că sînt foarte stînjenit, m-am 
pornit cu timiditate. Stimată doamnă, am venit la 
dumneavoastră într-o problemă foarte penibilă.... 
Nici nu știu cum să încep... Ştiţi, este vorba de 
o reclamaţie făcută împotriva dumneavoastră .. . 

Femeia, de unde la începutul tiradei îmi zimbea 
încurajator, a sfîrșit prin a mă privi contrariată. 

— S-a depus împotriva dumneavoastră o plinge- 
re... Se susține că aţi fi sustras un obiect de 
valoare ... — m-am decis eu, bineînţeles foarte ru- 
şinat de îndrăzneala mea. 

— Ce vreţi să spuneţi?... Nu înţeleg! Cine şi-a 
permis să mă reclame că-s hoaţă?! a strigat, aban- 
donîndu-și scaunul cu o energie superioară celei 
utilizate de rachetele Saturn cînd își părăsesc ram- 
pele de lansare. | 

— O clientă de-a dumneavoastră ... — am ezitat, 
necutezind să-mi ridic ochii -de pe covor! 

— O clientă de-a mea?! Care-i aia, domnule?! 
a întrebat bătăioasă. 

Mi-am ridicat cu sfială privirea spre ea şi, dintr-o 
bucată, am spus: 

— Doamna Marieta Stanciu. 

— Marieta Stanciu?!... Asta cine o mai fi? E 
prima oară cînd aud acest nume! Cum i s-a năzărit 
unei necunoscute să mă acuze de necinste? a vrut 
să ştie, călătorindu-și mirată privirea de la mine la 
Dan. 

— Este vorba de doamna Stanciu, care locuieşte 
pe strada General Demostene! a intervenit colabo-. 
ratorul meu, probabil mai puţin convins decît mine 
de sinceritatea interlocutoarei. 

— Repet. Habar n-am despre cine vorbiţi. Ba 
mai mult, pînă la venirea dumneavoastră, nici n-am 
ştiut că în București există o stradă Demostene. 


Probabil că trebuie să fie o confuzie — a zis, zîm- 
bindu-ne cu toleranţă. 
— La asta mă gîndesc şi eu, doamnă — am ad- 


mis. Mai există prin apropiere vreo persoană care 
face masaje? 

N-avea cunoștință de o astfel de prezență prin 
apropiere. Am insistat totuși să-mi vorbească de 
cele pe care le știa. Astfel, am obținut trei adrese. 

— Purtaţi în permanenţă ochelari? am întrebat, 
cu un ton ce trebuia să-i spună că problema pentru 
care venisem era lămurită. 

— Da, n-am încotro... Am vederea slabă din 
copilărie — a spus, făcînd un gest de resemnare. 

— Dacă nu sînt indiscret, ce dioptrii au bifocalii 
dumneavoastră? 

— Plus trei și jumătate jos și minus doi și un 
sfert. sus. Da” de unde această curiozitate? Aha! 
Înţeleg. Vă gîndiţi că nu i-ar strica o pereche de 

ochelari ca ai mei şi doamnei care m-a reclamat — 
a glumit ea. 

Am ris şi eu şi, cu bucurie, am abandonat scau- 
nul prăfuit. 

La plecare, făcînd apel la ceea mai cucernică și 
autentică pocăință din inventarul meu, i-am cerut 
scuze pentru bănuiala-mi nejustificată. 

M-a asigurat că nu poate fi supărată pe nişte 
oameni atît de simpatici ca noi. Greşeala aparţinînd 
în întregime aiuritei care ne-a trimis. 

— Ne ocupăm de adresele noi? a zis Dan, cînd 
am trîntit protierele maşinii. 

— Numai după ce le epuizăm pe cele primite la 
Savoy. 

Dan a spus lui Vartunian care-i următoarea des- 
tinaţie apoi s-a întors spre mine. 

— Şefu' nu ne-am pripit? Înălţimea și culoarea 
părului cam aduceau cu ceea ce căutăm. 

— Cu defecțiunea ei de vedere, fără ochelari n-ar 
fi putut să se aventureze noaptea în curtea victi- 
melor sau să discute cu tocilarul. 

— Și dacă i-a purtat, dar n-au fost remarcaţi de 
martori? 

— În nici un caz? S-a dovedit că singurul ele- 
ment reţinut, cu certitudine, de un martor sînt 
ochelarii subiectului. În rest, totul se limitează la 
niște aproximaţii ... foarte aproximative. 

Curînd, maşina a oprit în faţa unui imobil cu 
șase etaje, pe strada Vatra Luminoasă. 

Persoana căutată locuia la etajul trei. Cînd ne-am 
oprit în faţa apartamentului ei, am sunat. Femeia 
care ne-a deschis era atit de voinică, încît concura 
cu succes dimensiunile uşii căreia îi luase locul. 
Era încinsă cu un şorţ de bucătărie și mîinile, groase 
ca nişte parizeri, erau mînjite pînă la coate cu cocă. 
Avea în jur de cincizeci de ani. Întrucît genele și 
sprîncenele se confundau cu tenul, am dedus că 
era o blondă veritabilă. 

La întrebarea mea, mi-a spus, cu un accent ger- 
man, că ea este persoana de care mă interesam. 

Ne-a poftit în casă, dar am refuzat. Eram edi- 
ficaţi. I-am povestit că sîntem emisarii unei coope- 
rative care ar dori să înfiinţeze o unitate specia- 
lizată în masaje. Mi-a mulţumit pentru grija şi ini- 
țiativa conducerii cooperativei noastre, dar combi- 
naţia n-o tenta, deoarece are clientele ei. Am ru- 
gat-o să-mi furnizeze adresele colegelor ei de me- 
serie, pentru eventualitatea în care acestea ar fi 
ispitite de propunerea noastră. Povestindu-mi că 
este orădeancă şi s-a mutat în Capitală numai de 
două luni, m-a asigurat că n-a reușit pînă în pre- 
zent să facă cunoștință cu suratele din cetatea lui 
Bucur. 

Următoarea vizită am făcut-o într-un bloc de pe 
bulevardul Ilie Pintilie. N-a trebuit să zăbovim prea 
mult, deoarece n-a răspuns nimeni la prelungitele 
apeluri ale soneriei. 

— Ce facem Șefu'? s-a interesat Dan, săltindu-și 
dispozitivul olfactiv în vînt și adulmecînd cu sem- 

nificație mirosul. plăcut de mîncare ce emana - „pe 
sub ușile apartamentelor din jurul “nostru. - 

Am tăcut şi am mai acţionat o dată soneria. 

— Dealtfel, e ora două — m-a anunţat el, simu- 
lînd indiferența unui orologiu vorbitor. 

— Mergem la adresa următoare și apoi reve- 
nim — am zis, luînd-o înainte, spre Lift. 

Nu pot să spun că mirosul de mîncare, din care 
nu lipseau cel de sarmale și prăjituri, mă lăsaseră 
indiferent, dar m-am făcut că n-o remarc. Deciît să 
mănînc la botul calului, obsedat de teama că un 
criminal își poate face de cap în acel moment, mai 
bine îmi amîn plăcerea după ce-l harponez. Nu de 
alta, dar satisfacția datoriei împlinite, după cum 
am mai avut posibilitatea să constat, sporește gustul 
bucatelor. 


Am traversat piața Victoriei, prin faţa clădirii 
Consiliului de Miniştri, virînd la dreapta, spre bule- 
vardul 1 Mai. După cîteva sute de metri Vartu- 
nian a semnalizat viraj la stînga, a rulat cîţiva zeci 
de metri şi a întors din nou la stînga. 

—— Asta-i strada Maria Hagi Moscu, tovarăşe că- 
pitan + a spus el, reducînd viteza. La ce număr 
opresc? 

— Actriţa care ne-a dat adresa spunea că nu-și 
aminteşte bine dacă e 5 sau 15... — a ezitat Dan. 

— Începem cu numărul cel mic — am decis eu, 
privind strada pe care rulam. Era asfaltată, liniștită 
şi casele nu depășeau înălțimea unui etaj. 

Fiind o stradă scurtă, după aproximativ cinci- 
zeci de metri ne şi aflam în faţa numărului indicat. 

Cînd am coborit din maşină, am constatat, ne- 
mulţumiţi, că ni s-a oferit posibilitatea să admi- 
răm fațada fabricii de instrumente muzicale „,Doi- 
na“. 

I-am făcut semn lui Vartunian să vină după noi 
au ralenti și am plecat cu Dan să căutăm cel de-al 
doilea număr. 

Cinci case mai departe, am văzut bucata din ta- 
blă emailată care indica numărul 15. Stătea prinsă 
pe un gard, din zid, care avea înălțimea unui om 
de statură mijlocie. Era prevăzut cu trei creneluri, 
ca niște ferestre mici, şi o ușă îngustă, care repre- 
zenta poarta. Atît ferestrele cît şi poarta erau con- 
fecţionate dintr-o combinaţie de scîndurele care îm- 
piedicau accesul privirii în dosul gardului. 

Am văzut butonul soneriei și l-am presat. 

— Da, imediat. Vin acu'... — s-a auzit o voce 
feminină, tocmai cînd începusem să cred că ghinio- 
nul de la adresa precedentă a devenit molipsitor. 

S-a auzit zgomot de paşi precipitaţi, apoi a urmat 
cel produs de tragerea unui zăvor. Cînd s-a deschis, 
în cadrul porţii se afla o femeie, pînă în patruzeci 
de ani, cu părul roșu deschis şi îmbrăcată într-un 
capod de casă. 

— Pe cine căutaţi? a întrebat, privindu-ne“mirată. 

— Am vrea să discutăm cu doamna Silvia To- 
mescu — am zis, observîndu-i figura prelungă, cu 
trăsături comune, și ochii mici, negri. 

— Eu sînt — a confirmat, uitîndu-se întrebă- 
toare. 

Apelînd din nou la una din schemele mele, am 
ezitat un moment, m-am uitat temător în susul şi 
josul străzii, apoi, arătindu-mă satisfăcut că nu ne 
vede nimeni, am spus pe un ton confidenţial: 

— Doamnă, am fost sesizaţi că practicaţi mese- 
ria de maseză fără să posedaţi autorizaţia de liberă 
profesare. E adevărat? 

Mai întîi m-a privit speriată, apoi i-am citit pe 
faţă intenţia de a protesta. Dar nu i-am dat răgaz. 

— Avem probe suficiente că aşa stau lucrurile. 


Decit să negaţi, poate că ar fi mai bine să ne înţe- 


legem — i-am propus, clipind cu complicitate. 

Dan mi-a povestit ulterior, că mi-am jucat atît 
de bine rolul, încît chiar și maestrul Toma Caragiu 
ar fi avut motive să-mi invidieze arta interpreta- 
tivă. Ba, depășindu-şi necazul, să mă roage să-l 
învăţ şi pe el cum să transpună pe scenă un per- 
sonaj tipic de șperţar. Ţinind seama de ce a urmat, 
fără a mă înfumura, am considerat că Dan n-a exa- 
gerat în elogioasa sa apreciere. 

Femeia din fața mea, pricepîndu-mi „bunele in- 
tenţii“, în loc să protesteze, ne-a poftit să intrăm. 
Am cedat ispitei și i-am făcut pe plac. 

La vreo opt metri de redutabilul gard se afla 
o vilă mică, numai parter, acoperită cu ţiglă roşie. 

În timp ce Dan închidea poarta şi-i trăgea zăvo- 
rul, am pornit s-o însoțesc pe gazda noastră. Toată 
curtea era asfaltată şi am mers pînă la o uşă bol- 
tită şi ferecată cu garnituri din fier, care imita 
stilul medieval. Pentru completarea impresiei, un 
lampadar din fier forjat stătea, agăţat de o consolă, 
deasupra uşii. 

Ne-am strecurat prin ușa „medievală“ şi am păşit 

într-un hol micuţ, luminat indirect prin două glas- 
vanduri laterale. În peretele din faţă erau practi- 
câte două uși. 

— Acum vă rog să-mi spuneţi despre ce-i vorba 
—'a început ea, după ce ne-am aşezat pe scaunele 
unei garnituri populare de mobilă de sufragerie. 

— Așa cum vă spuneam, doamnă, am primit o 
sesizare, în urmă cu două săptămîni, prin care ni 
se aducea la cunoştinţă că practicaţi profesia de 
maseză fără autorizaţie ... Deşi nu-i un lucru prea 
grav, totuşi, din punct de vedere financiar, dum- 
neavoastră frustraţi statul de un impozit ce i se 
cuvine. Cu toate că impozitul este mic, în cazul în 
care se constată practicarea ilicită a unei meserii, 
se pot aplica amenzi mari. 

— Şi ce este de făcut? a vrut să ştie, cîntărin- 
du-mă din ochi; probabil pentru a putea stabili cît 
mai corect nivelul exigenţelor mele. 

— În mod normal, ar trebui să încheiem un pro- 
ces-verbal de constatare..., dar sîntem oameni. 
Nu-i păcat să plătiţi statului o amendă de trei-patru 
mii de lei? am exagerat cu un aer detașat. 

— Atît de mult? a exclamat speriată. 

— Ei, dar nu vă faceţi griji... Doar nu vă las 
eu aşa... — am asigurat-o de bunele-mi intenții. 
O să vă duceţi să vă scoateţi autorizaţia de liberă 
practicare a profesiei, care după cum vă spuneam, 
costă o nimica toată. În ceea ce privește amenda, 
atît timp cît nu închei procesul-verbal de consta- 
tare, nu se poate aplica. Este? am luat-o 'drept mar- 
toră. Ce, n-ar fi păcat să năpăstuim o femeie care 
trăiește în mod onest din munca ei? l-am consultat 
şi pe colaboratorul meu. 

Dan, care nu pricepuse nimic din basmul ce i-l 
depănam amfitrioanei, mă privea de parcă aș fi fost 
primul ambasador al planetei Marte trimis să-și 
prezinte scrisorile de acreditare pe Terra. A fost 
totuși suficient de isteţ pentru a se abţine- să mă 
întrebe dacă am suferit în copilărie de meningită. 
Deși uluit, a avut destulă prezenţă de spirit pentru 
a-și da acordul, printr-o înclinare a capului. 

Cînd mi-am întors privirea spre femeie, se uita 
întrebător la mine. Am făcut un gest de încurajare. 
S-a ridicat imediat de la masă și a pornit spre ser- 
vanta din spatele ei. A deschis o ușă, a tras un ser- 
tar și a revenit cu o poşetă. 

— În orice caz, vă rog să vă duceţi chiar azi 
la Secţia financiară după autorizaţie, altfel ne bă- 
gaţi şi pe noi în bucluc... Sînt sigur că doamna 
care v-a reclamat va reveni din nou... Şi dacă 
situația dumneavoastră nu-i reglementată, vă daţi 
seama ce neplăceri ne aşteaptă pe toţi? am turuit. 
făcînd-o pe îngrijoratul, în timp ce ea, moşmondinu 
prin poşetă, scotea două-trei bancnote împăturite 
de o sută de lei și le punea în fața mea, pe masă. 

Cu fineţea proprie șperţarului, am tras cu ele- 
ganţă banii mai aproape şi i-am acoperit, discret, 
cu palmele așezate una peste cealaltă. 

Aveam nevoie de ajutorul lui Dan şi l-am privit. 
Înlocuise o parte însemnată a uimirii, cu niște doze 
substanţiale de revoltă și dezgust. Apoi, întîlnin- 
du-mi ochii, și-a descreţit brusc fruntea. 

— Cum e oare posibil, domnule inspector, să 
existe pe lume oameni atît de răi? Ce i-o fi venit 
să denunțe o femeie așa de cumsecade? m-a con- 

sultat el, dovedind că, în sfîrșit, îmi pricepuse stra- 
tagema. 

— Răutatea... Invidia... Ori poate amindouă. 
Cine poate şti? am spus, dezaprobator. 

— Vă rog să-mi spuneţi cine m-a reclamat? s-a 
amorsat ea. 

— A, nu! Asta nu se poate! Ştiţi... secretul pro- 
fesional ne obligă să... — am încercat să rezist. 

— De ce nu vreţi să mă ajutaţi pînă la capăt? 
a insistat ea. 

— Aş vrea, doamnă, dar n-avem voie! Pot să 
vă spun numai că este o clientă a dumneavoas- 
tră ...Cum se zice: „fereşte-mă Doamne de prie- 
teni...* — am zis, pentru a mai turna o porţie 
de gaz pe foc. 

— Cu atît mai mult vă rog să-mi spuneţi cine 
este? s-a încins ea, întinzîndu-şi mîinile peste masă 
și aşezindu-le peste ale mele. Avea palmele trans- 
pirate. 

Dan, ca de obicei suflet caritabil, s-a revoltat: 

— Domnule inspector, eu cred că doamna are 
dreptate. De ce să n-o ajutăm să-şi cunoască duș- 
manii? Pentru ce să-i ascundem identitatea intri- 
gantei? 

— Eu ştiu?... Poate că ai dreptate... — m-am 
lăsat eu convins, poţi să-l spui! 

Dan, parcă temîndu-se să nu mă răzgîndesc, şi-a 

scos repede notesul din Buzunar și a început să-l = 


răsfoiască. Cînd a ajuns la ultima filă, o porni iar 
de la început, răsturnînd, de astă dată foarte tac- 
ticos, pagină după pagină. Ajungînd din nou spre 
sfîrşitul carnetului şi apreciind că nerăbdarea ma- 
sezei a atins cota dorită, se opri, puse degetul pe 

partea de jos a unei file oarecare și declară victo- 
rios: 

—— Bravo, am găsit! şi, ridicînd ochii spre gazdă, 
se interesă îngrijorat. Da' ne promiteţi că nu veţi 
spune de unde aţi aflat numele reclamantei? a mai 
ezitat el o dată. 

— Vă promit! a zis, aţițată la maximum. 

— Marieta Stanciu. 

I-am urmărit cu atenţie reacția. Mai întîi i s-au 
zbătut pupilele, apoi a început o schimbare succe- 
sivă a culorilor feţei; de la măsliniu, la roşiu-aprins 
şi s-a stabilizat la un galben palid. 

— Canaliile! a şuierat printre dinți. Şi dacă aţi 
şti cum m-am purtat cu ele. 

Oftatul de uşurare scăpat de Dan i-a curmat 
fraza. Mirată, şi-a plimbat privirea de la Dan la 
mine încercînd să realizeze schimbarea de atitu- 
dine survenită. Probabil că n-a sesizat decît dispa- 
riția aerului nostru de complicitate. Ni-l impuse- 
sem prea mult, pentru a nu simţi nevoia să-l aban- 
donăm. 


Capitolul XVIII 
SILVIA TOMESCU 


— De cînd o cunoaşteţi pe Marieta Stan- 
ciu? am zis, trăgîndu-mi mîinile de sub palmele ei, 
care căzură peste banii ce-mi oferise. 

— De aproape doi ani, şi, zău, nu m-aş fi aştep- 
tat la aşa ceva din partea ei... — răspunse, în 

timp ce ochii ei, îngustîndu-se ca două lamele, mă 
cercetau cu înfrigurare. 

— Îi făceaţi masaje? 

— Da, da' nu numai atît, sîntem chiar prietene. 
De aceea mă şi surprinde denunţul ei. 

— De cînd n-aţi mai văzut-o? 

— Nu înţeleg! Ce legătură poate avea amiciţia 
mea cu „aranjamentul“ nostru? a protestat, proba- 
babil cu intenţia de a sonda cauza schimbării ati- 
tudinii noastre. 

— Cînd aţi văzut-o ultima oară pe Marieta Stan- 
ciu? am repetat, fără s-o aud. 

— Nu văd rostul acestei întrebări! a spus, ridi- 
cînd tonul, enervată. Şi apoi eu am multă treabă... 
Vă rog să mă scuzaţi... — ne concedie, retrăgîn- 
du-și mîna şi abandonînd în faţa mea sutele ce 
trebuiau să-mi cumpere bunăvoința. y 

— Luaţi-vă banii! Sintem ofiţeri de miliţie! am 
anunțat-o, întinzîndu-i peste masă legitimaţia. 

În timp ce mă privea surprinsă, își mușca buzele 
subţiri, iar paloarea feţei făcea cale întoarsă spre 
roșu aprins. 

— Şi ce doriţi de la mine? a zis cu vocea gituită, 
pe cînd, cu un gest rapid, a retras banii din faţa 
mea și i-a vîrit în decolteul capotului. 

Manevra ei nu m-a indispus. Am înţeles-o și am 
aprobat-o pe deplin. Cine îşi putea dori o punere 
sub acuzaţie pentru tentativa de mituire a doi ofi- 
ţeri de miliție? Un „fleac“ de pe.urma căruia te 
poţi alege potcovit cu o pedeapsă de pînă la cinci 
ani închisoare. 

— Cînd aţi văzut-o ultima oară pe Marieta Stan- 
ciu? am repetat. 

— Acum vreo lună de zile. 

— În ultima lună n-aţi mai fost la dînsa? a în- 
trebat Dan, pregătindu-şi stiloul şi carnetul. 

— Nu. N-am vrut să mă mai duc, deşi ea insis- 
ela 4 

— Ce a decis această hotărîre? 

— Începuse să mă trateze urit, ca pe o servitoare. 
În această situaţie n-am vrut să-mi mai pierd timpui 
cu ea... Aveam suficiente cereri, pentru a-mi pu- 
tea alege clientele pe gustul meu. Probabil că din 
această cauză m-a şi reclamat. Îi era necaz că am 
abandonat-o! A 

'Trebuie să recunosc că răspunsul ei m-a descum- 
pănit. Oare speranțele şi toată alergătura noastră, 
pentru a o putea identifica, să fi fost gratuite? Deşi 
mi-am mai pierdut eu timpul şi altă dată, nu m-am 
simţit prea încîntat de ideea că va trebui să supli- 
mentez lista gafelor. 

— În perioada cînd îi frecventaţi casa, pe cine aţi 
întîlnit la dînsa? mi-am reluat chestionarea, cu do- 
rinţa de a afla pe ce picior dansez. 

— Nu înţeleg întrebarea. 

— Ce persoane aţi văzut în casa Marietei Stan- 
ciu cînd vă duceaţi să-i faceţi masaj. 

— Pe nimeni! Probabil că atunci cînd trebuia: să 
vin eu nu chema musafiri... E și firesc, o şedinţă 
de masaj dura mai bine de o oră și nu putea lăsa un 
invitat să aştepte atît de mult. 50 pi 

— Vă rog să-mi spuneţi ce-aţi făcut: joi 19 apri- 
lie? am trecut la elementul edificator: Alibiul...: . 

— Ce puteam să fac? La fel-ca și:în celelalte zile, 
mi-am vizitat cliențele programaţe pentru. masa). 

— Câte cliente vizitaţi zilnic? 


183 


— Între cinci şi șase. 

— Asta nu-i puţin! am spus cu admiraţie. Dacă se 
înmulțește acest număr cu cele șase-şapte zile ale 
săptămînii. 

— Într-adevăr, muncesc foarte mult — a admis ea. 

— Şi nu wi se întîmplă să mai încurcaţi orele, 
respectiv clientele? m-am mirat. 

— Cînd ai o evidenţă a programărilor, nu se pot 
comite astfel de greşeli — îmi comunică cu mîndrie. 

— Ei, bravo! Asta chiar că înseamnă muncă pla- 
nificată — aprecie şi Dan, continuînd să-și ţină na- 
sul ascuns sub notes. 

— Ţinînd seama de evidenţa pe care o aveţi, vă 
rog să-mi spuneţi unde aţi fost joi, între orele şase 
și zece seara? m-am declanșat, apreciind că am an- 
corat-o bine. 

— Regret, dar de trei zile nu-mi mai găsesc car- 
nețelul. Probabil că l-am uitat la vreo clientă... 
Dacă consideraţi important răspunsul meu, vă rog 
să-mi acordaţi un răgaz de cîteva zile pentru a-l cău- 
ta — s-a oferit ea, cu o bunăvoință de samariteană. 

— De fapt, eu cred că-mi puteţi răspunde şi fără 
să vă consultaţi carneţelul. Dacă de trei zile vă lip- 
siţi de serviciile lui, rezultă că aveţi o memorie su- 
ficient de bună pentru a ne spune la ce clientă vă 
aflaţi în ziua și orele precizate. 

— V-aş răspunde cu plăcere, dar nu mă simt în 
stare. În urmă cu vreo zece zile, am renunţat la 
unele cliente vechi şi am introdus altele noi. Încă 
nu m-am obișnuit cu modificările făcute și, decit 
să vă pun pe drumuri pe degeaba, mai bine mă ab- 
țin, 

— De unde știți că ne puteți pune pe drumuri, 
pe degeaba? am luat-o repede. 

— E firesc să mă gindesc la o astfel de posibili- 
tate, doar nu mă întrebaţi numai aşa de florile mă- 
rului — replică cu promptitudine. 

Trebuie să recunosc că interlocutoarea mea îmi 
plăcea din ce în ce mai puţin. După prima parte a 
discuţiei, cînd reușisem s-o fac să recunoască că nu 
era străină de victimă, se dovedise deosebit de te- 
nace. Adoptînd poziţia ariciului, ocolea imperturba- 
bilă toate întrebările ce-i păreau că sînt meșteșugite. 
Sau poate mi se părea? 

— Aţi mai avut de-a iace cu Miliția? am întrebat 
direct. 

A ezitat o fracțiune de secundă, apoi a confirmat. 

— Da. În urmă cu zece ani, am suferit o condam- 
nare de șase luni. Am revîndut un inel cumpărat de 
la un necunoscut, pe stradă. Ulterior s-a constata! 
că nu era din aur, cum crezusem eu. 

Începusem să mă lămuresc. Un pic escroacă, plus 
citeva luni de documentare și schimb de experienţă 
într-o închisoare, puteau explica destul de bine pri- 
ceperea și calmul ce le dovedea. În consecinţă, ad- 


__Miţîndu-i competența „profesională“, cu atît mai 


mult trebuia să iau în considerare posibila-i impli- 
care în afacerea de care mă ocupam. 

I-am examinat în tăcere chipul și am constatat 
că devenise la fel de expresiv ca şi cel al unui sfinx. 
Cunoşteam genul ei de oameni și mi-am zis că nu-i 
cazul să-mi mai probez schemele de persuasiune. 
Metoda “convingerii este aplicabilă numai la indivizii 
cu afectivitate normală, iar ea părea a fi tot atit de 
impenetrabilă ca și granitul. 

„I-am privit mîinile. Stăteau împreunate peste po- 
şeta așezată în faţa ei, pe masă. Văzind obiectul pe 
care-şi sprijinea mîinile, mi-am fabricat o întrebare. 
Dacă bărbaţii îşi poartă agendele în portofele, oare 
femeile unde le ţin? ă 

— Vă rog să răsturnaţi conţinutul poşetei pe 
masă! 

— Pentru ce? s-a mirat. 

— Notesul cu programarea clientelor dumneavoa- 
stră se află în poşetă. L-am văzut cînd aţi scos banii 
— am blufat. 

A schiţat în colţul buzelor un zîmbet ironic şi s-a 
conformat cererii. 

Nu mi-a trebuit decît o singură aruncătură de ochi 
pentru a constata că mă înșelasem. 

— Aţi avut impresia că am vreun interes să as- 
cund carneţelul cu programări de dumneavoastră? 
a zis, începînd să reintroducă în poșetă obiectele ex- 
puse pe masă. 

— De ce refuzaţi să spuneţi unde vă aflaţi în 
ziua de joi 19 aprilie? 

— Îmi pare rău că aţi rămas cu această impre- 
sie. Pur şi simplu nu-mi amintesc. Lăsaţi-mi un ră- 
gaz de gîndire și am să vă răspund. 

În definitiv, în afară de faptul. că nu-mi plăcea ae- 
rul ei, nu aveam ce să-i imput. Poate că într-adevăr 
nu-și amintea ce-a făcut în ziua aceea. Am întilnit 
destui oameni care nu pot preciza ce-au făcut chiar: 
cu cîteva ore înainte, darămite, după opt zile. Iar 
acest gen de amnezie n-a constituit niciodată un ele- 
ment de suspectare, ca să nu mai vorbesc de o pu- 
nere sub acuzare pentru comiterea unui act repro- 


“babil. În ceea ce priveşte posibilitatea ei de a fi pă- 

truns în locuința victimelor, prin mijlocirea relaţiilor 
ce le avea cu acestea, era anihilată de declaraţiile 
martorilor. Femeia care se învirtise în jurul casei 
avea părul negru sau șaten, iar cea din, faţa noastră îl 
avea prea roșu pentru a admite posibilitatea unei 
confuzii. i 

Tocmai vream s-o întreb dacă, după părerea ei, 
Marieta Stanciu n-ar fi putut s-o înlocuiască cu o 
altă maseză, cînd m-am oprit. M-am oprit deoarece 
am avut, brusc, senzaţia că privesc un obiect arhicu- 
noscut. În următoarea fracțiune de secundă, cînd 
mi-am reamintit ce-mi spusese Anica Traian, am 
avut impresia că și picioarele scaunului pe care stă- 
team începuseră să se înmoaie. 

— Un moment! am exclamat și, săltîndu-mă de 
pe scaun, i-am luat din mînă legătura de chei ce 
vroia s-o bage în poşetă; de unde fusese răsturnată, 
pe masă, odată cu întregul ei conţinut. 

Le-am examinat. O cheie yale şi două obișnuite, 
din fontă, erau legate de un inel, de care era prins 
un lănţișor scurt. Celălalt capăt al lanţului ancora 
o figurină neagră, de mărimea unei monede de un 
leu, din masă plastică. Îl reprezenta pe Hercules, in- 
dividul care-i mănîncă în permanență sufletul simpa- 
ticului și isteţului Pit le Chien. 

Dan uitase de existenţa notesului său și se holbă, 
cînd la chei, cînd la mine. 

— Sînt ale dumneavoastră? am întrebat. 

— Dacă-s la mine în poșetă... — a răspuns plic- 
tisită. 

— La care uși se potrivesc? am zis, arătînd cu de- 
getul, printr-un gest de rotaţie, spre uşile ce ne în- 
conjurau. 

— Sînt de la locuinţa sorei mele. 

— E plecată în concediu? 

— Nu. Este foarte uitucă şi ţine un rînd de chei 
la mine, ca rezervă. 

N-aveam motive să mă îndoiesc de spusele ei. 
Totuși coincidenţa era prea mare. Atît numărul chei- 
lor cît și prezenţa motanului, pe care îl vedeam pri- 
ma oară sub formă de breloc, mă obligau la o ve- 
rificare totală. 

— Sînteţi de acord cu efectuarea unei percheziţii 
domiciliare? am cunsultat-o. 

— Cum adică? Îmi puneţi la îndoială buna cre- 
dinţă?! s-a arătat ea jignită. Nu, domnule! Mă opun! 
N-aveţi dreptul să-mi cotrobăiţi prin casă. 

Nu-mi spusese nici o noutate. Ştiam că operaţia 
pe care i-o propusesem se poate face ori prin apro- 
barea Procuraturii, ori prin consimțămîntul subiec- 
tului. Deci era clar în ce fel îmi puteam satisface 
curiozitatea. Curiozitate care, după refuzul primit, 
devenise obsedantă. Oamenii cinstiţi, neavînd nimic 
de ascuns, nu se opun niciodată propunerii ce-o fă- 
cusem. 

— Dane, te rog să-i ţii de urît doamnei pînă mă 
întorc! l-am anunţat pornind spre ușa „medievală“. 

M-am aruncat în maşină şi i-am spus lui Vartu- 
nian unde trebuie să mă ducă. În încheierea explica- 
ției, am adăugat şi că sînt grăbit. A priceput atît de 
bine, încît a pornit pe roţile din spate, și, cîteva mi- 
nute mai tîrziu, a oprit pe cele din faţă. Mi-am 

adunat nasul de pe parbriz şi am trecut ca o vijelie 
pe lîngă subofiţerul care păzea casa victimelor. 
“Din cauza avîntului ce mi-l luasem, din obișnuinţă 
am trecut pe lîngă terasă. M-am oprit însă și am 
revenit. Mi-am spus că a venit momentul să-mi în- 
cerc șansa de a deveni boier... Şi am devenit. Două 
din cheile rechiziționate, de la femeia lăsată în 
compania lui Dan, se  potriveau atît de bine, în 
broaștele ușii principale, încît m-am trezit exami- 
nînd vestibulul. N-am intrat. Am tras ușa la loc si 
am încuiat-o. N-am avut cînd să respir ușurat, de- 
oarece, deşi nu sînt o somitate în probleme de ma- 
tematică, am constatat că dacă din trei scazi doi, 
oricum o întorci, tot mai rămîne una bucată cheie, 
din fontă, fără utilizare. Am rămas pe terasă și m-am 
întrebat pe unde şi-o fi ascunzînd anonimatul broas- 
ca celei de-a treia chei. Spre norocul meu, n-a tre- 
buit să-mi surmenez prea mult meningele. Mi-a atras 
atenţia subofițerul, care, rezemat de poartă, încerca 
să-mi afle intenţiile. Am coborit treptele de beton 
şi, cînd am ajuns lîngă el, i-am făcut semn să-și 
caute alt suport. După ce-am introdus cheia în 
broască, am rotit-o. N-am avut cînd să-mi strîng 
mîna şi să mă felicit. Am sărit în maşină și i-am 
spus lui Vartunian unde să mă ducă. Deşi nu-mi plă- 
cea felul în care-l concura pe Jackie Stewart, i-am 
spus să nu menajeze ciuperca acceleratorului. Mai 
erau opt minute pînă la trei şi jumătate. Dacă nu 
mă grăbeam o încuream. 

Cînd am ajuns în dreptul biroului, procurorul La- 
pu tocmai deschidea ușa şi ieșea. Îşi instalase pălăria 
pe cap ă la Maurice Chevalier şi părea foarte satis- 
făcut. Cînd m-a zărit, s-a bucurat și mi-a zîmbit. 

— Tocmai plecam — mi-a explicat, strîngîndu-mi 
mîna. 

— La masă? 

— Da, şi după amiază mă duc la Nora să văd cum 
s-a instalat în apartamentul pe care l-a cumpărat. 

Deşi ştiam că-i place să mănînce la oră fixă şi 
că-şi iubeşte fata, n-am ezitat să-i spun că avem 
ceva de discutat. Cînd a reintrat în birou nu mai 
zîmbea, dar nu m-am înduioșat prea mult. 

— Zi-i repede ce-ai de spus! m-a îndemnat, în 
timp ce-și consulta ceasul. 

Pentru a-i face pe plac, am început să-mi depăn 
povestea. 

— Perfect! Ai mai descoperit o persoană care a- 
vea acces în casa victimelor. Ocupă-te de ea! m-a 
întrerupt sfătos. 

— Tţţ... Nu pot... 

—— Asta-i bună! Cine te împiedică? 

— Persoana în chestie. Mi-a respins propunerea 
de a-i face o percheziție domiciliară. 

— Foarte bine face! E dreptul ei .. 

— Cam aşa ceva mi-am spus şi eu, de aceea sînt 
aici! 

— Pe ce-ţi întemeiezi cererea de aprobare a per- 
cheziţiei? 

— Pe refuzul de a explica felul în care și-a pe- 
trecut timpul în momentul agresiunii... 

— Nu-i suficient! a decis și a dat să se scoale 
din fotoliul său. 

I-am făcut semn să se reaşeze. 
— Mihai, dacă continui să mă întrerupi, n-o să 
ajungi acasă nici la masa de seară! 

Avertismentul meu l-a pus pe ginduri; situaţie 
de care am ştiut să profit. 

Cînd am terminat și cu povestea cheilor, a pus 
mîna pe telefon și şi-a anunţat nevasta că va trebui 
să mănînce singură. 


Capitolul: XIX 


O BRODESC CA LA CARTE! 


Am deschis ușa „medievală“ şi am intrat în 
casă. Atît doamna Tomescu, cât şi Dan se aflau pe 
scaunele pe care-i lăsasem. 

— Doamnă Tomescu — a început Lupu, după ce 
şi-a declinat calitatea —, vă rog să-mi spuneţi de 
unde aveţi cheile pe care le-a luat tovarășul că- 
pitan de la dumneavoastră? 

— Le-am găsit. 

— Mi-aţi spus că sînt de la locuința sorei dum- 
neavoastră — am intervenit. 

— Am făcut o confuzie. Astea sînt ale ei — a 
zis, scoţind din poşetă un inel pe care se aflau ciî- 
teva chei. 

— Bine — a admis procurorul. Să revenim la cele 
despre care discutam. Unde le-aţi găsit? 

„— În curtea Marietei. 

— Cînd? 

_— Cred că în urmă cu vreo lună de zile. Cînd am 
plecat, era întuneric şi, ajungînd lîngă poartă, le-am 
lovit cu piciorul. Le-am ridicat de jos şi le-am bă- 
gat în poşetă. Intenţionam ca la următoarea şedinţă 
s-o întreb pe Marieta dacă ştie cine le-a pierdut. 

— Și totuşi au rămas la dumneavoastră. 

_— Pentru că din seara aceea n-am mai fost pe 
la ea. Dar de ce acordaţi atîta importanţă unor chei 
oarecare? 

— Pentru că sint cheile locuinţei doamnei Stanciu. 

— Îmi pare rău, dacă ştiam că sînt ale ei, îmi fă- 
ceam timp să i le duc sau, poate, le trimiteam pe 
cineva. 

Trebuie să recunosc că noua poveste a masezei 
m-a cam indispus. Relatarea ei se corobora perfect 
cu declaraţia femeii de serviciu, ceea ce însemna că 
principalul element de suspectare era dezagregat. 

Lupu m-a privit întrebător şi am confirmat, prin- 
tr-un gest imperceptibil, că relatarea ar putea îi 
corectă. Şi-a clătinat capul mustrător şi a continuat: 

— Ce-aţi făcut în ziua de joi 19 aprilie, între ore- 
le șase şi zece seara. 

— Am fost la o clientă. 

— Numele şi adresa. 

— Doamna Lidia Zimnicaru, bulevardul Construc- 
torilor, numărul 2. 

Procurorul m-a consultat din nou cu privirea. 
N-am avut cînd să-mi exprim admiraţia pentru fe- 
lul impecabil în care a început să funcţioneze memo- 
ria suspectei, deoarece a intervenit Dan, care pînă 
atunci își tot răsfoise notesul. . 

_— Nu este adevărat! După declaraţia Anicăi Tra- 
ian, trusa care a fost pierdută conținea și cheile unor 

dulapuri din locuinţă. Deci cele găsite la dînsa sînt, 
în mod indubitabil, cheile utilizate de doamna Stan- 
ciu pînă în seara zilei de 19 aprilie. 

Am simţit cum optimismu-mi se regenerează, pre- 
cum Pasărea Phoenix, se amplifică şi, în cursa lui 
spre zenit, trece prin tavan. Satisfacţia-mi a fost atît 
de puternică, încît am uitat să-i înalţ osanele tipului 
care a introdus în cercetarea polițienească sistemul 
stenografierii obligatorii a depoziţiilor. 

— Ce aveţi de spus? s-a interesat Lupu. 

— Trebuie să fie o confuzie... 

— La cine? 

— Bineînţeles, la dînsul — a arătat spre Dan. Eu 
le-am găsit. Ce, dacă lucrurile ar fi stat altfel, cre- 
deţi că mi-ar fi teamă s-o spun? a zis cu nepăsare. 
Dealtfel nici nu pricep de ce faceţi atîta tevatură 
pentru niște chei. Sau... 1 s-a furat ceva din casă şi 
Marieta va trimis la mine...? Dacă e adevărat, să 
ştiţi că totul este numai o înscenare! 

— Din partea cui? s-a simţit Lupu ofensat. 

— A Marietei, desigur. 

— Ce interes ar avea? 

— Să se răzbune pe mine, pentru că am refuzat : 
să mă mai duc la ea. E 
w — De fapt, de ce aţi refuzat să-i mai faceţi ma- 

saj? 
— Pentru că se arăta din ce în ce mai nemulţu- 

» mită. Avea impresia că, pentru cei douăzeci şi cinci 

de lei plătiți pe şedinţă, n-o masez suficient. Că fac 
= lucru de mîntuială. În realitate, pentru că devenisem 
„şi prietene, mă ocupam de ea mai mult decît de ori- 
care altă clientă. Munceam cu ea de-mi ieşea su- 
fletul. Probabil că abia acum, cînd a apelat la servi- 

13 — Surprizele căpitanului Apostolescu 


ciile alte maseze, şi-a dat seama cît eram de con- 
știincioasă şi, prin înscenarea făcută, speră că mă 
voi duce la ea să-i cer sprijinul şi să-mi reiau. ma- 
sajele. Ei bine, se înșeală. Indiferent de presiunile 
care se fac asupra mea, eu nu-i mai trec pragul! 
ne-a anunţat. 

Trebuie să recunosc că a fost foarte convingătoare. 
Atît de convingătoare, încît am avut senzaţia că tre- 
buie să săr, să-i sărut mîna și, cu lacrimi în ochi, 
s-o rog să mă ierte pentru nesăbuinţa de-a îi în- 
drăznit s-o suspectez. Am reuşit totuși să-mi frînez 
imboldul. Probabil unde mi-am amintit că nu sînt 
plătit să mă las impresionat de basme, chiar dacă 
sînt, aparent, foarte veridice. 

— Marieta Stanciu a fost găsită ucisă în locuința 
ei! a zis Lupu. | 

— Vai!... Săracele... — a spus, luîndu-și faţa 
între miîini. 

— De ce săracele și nu săraca?! m-am grăbit să 
întreb. 

„Şi-a ridicat capul și a clipit buimacă. 

— Păi, dacă Marieta a fost omorită, iar mama ei 
nu obișnuia să părăsească locuinţa... Sau poate că 
totuşi era plecată? Mă bucură sincer. Ea, într-adevăr, 
era o femeie cumsecade — a zis, parcă înseninîn- 
du-se. 

Ori eram eu un idiot, ori ea era nevinovată. Cum 
nici una din variante, n-ar îi fost surprinzătoare, 
m-am decis să aflu pe unde înot. 

— 'Tovarăşe procuror, pentru a nu mai răpi tim- 
pul doamnei Tomescu, vă propun să ne edificăm 
prin efectuarea unei percheziţii domiciliare -—— am 


„Zis. 


N 


— De acord — a spus Lupu, cu o convingere ce-mi 
spunea că ar fi preferat să-l fi căutat la birou cu 
cinci minute mai tîrziu. 

— Nu ştiu ce speraţi să găsiţi la mine, dar, ori- 
cum, vă rog să nu-mi deranjaţi casa. Și, dacă se 
poate, să terminaţi mai repede. De cînd aţi venit, 
am pierdut programarea unei cliente, și pînă de- 
seară trebuie să mai vizitez încă două... 

N-am mai ascultat-o. Am deschis glasvandul din 
dreapta şi am intrat. Era un dormitor. Am rămas 
lîngă ușă şi am început să privesc încăperea. În față 
se ajla o fereastră prin care se zărea zidul gardu- 
lui. M-am uitat pe rînd la divanul-studio, la garde- 
robul dublu, la toaleta, la măsuța pe care se afla un 
aparat de radio, la lampa cu patru braţe din plafon 
şi la covorul plușat aşternut pe pardoseală. Tot ce 
mi-a reţinut atenţia a fost aparatul de radio. M-am 
apropiat să-i văd marca. Convingîndu-mă că nu era 
ce mă interesa, am pornit spre Lupu, care rămăsese 
în pragul uşii. Am ieșit.în hol şi, înainte de a în- 
chide ușa glasvandului, am mai aruncat o privire de 
ansamblu. Aveam senzaţia că ceva nu-i în regulă, 
dar nu puteam realiza ce anume. Mi-am spus că 
trebuie că fie una din senzațiile mele stupide, din 
care posed o cantitate substanţială, și am închis 
ușa. Abia atunci am știut ce nu-mi plăcuse și am re- 
intrat în dormitor. M-am oprit în mijlocul camerei 
şi m-am uitat cu luare aminte la covor. Nu-mi plă- 
cea. Și dacă nu-mi plăcea mie, care am simțul este- 
ticului aproape tot atît de dezvoltat ca și scheletul 
dinosaurului expus la muzeul Antipa, trebuia să 
aflu cauza. Nu mi-a trebuit prea mult pentru a-mi 
preciza nemulţumirea. Ornamentul de motive orien- 


195 


tale ale covorului, contrar obișnuitului, era asime- 
tric. Parcă aveam de-a face cu o vulpe fără coadă. 

Am întors capul spre Lupu, care, aterizînd din 
nou în pragul ușii, îmi spunea cu ochii ceva în ge- 
nul: „Ce dracului, mă Nicule, după ce că m-ai băgat 
în porcăria asta gratuită, mai tragi şi de timp?“ În- 
tre timp îşi făcuseră apariţia, în spatele lui, Dan şi 
doamna Tomescu. M-am uitat la ochii ultimei, dar 
erau prea candizi pentru a încerca să aflu de la ei 
ce m-ar fi interesat. M-am decis să apelez la serviciile 
colimatorului meu personal. M-am înfipt lingă pere- 
tele din dreapta și am ridicat marginea covorului. 
Am constatat că podoaba era nouă-nouţă și cineva 
comisese sacrilegiul de a-l fi tăiat exact acolo unde 
arabescurile apar în opoziţie simetrică. Eram edi- 
ficat. Între aspectul covorului şi o bancnotă de zece 
lei tăiată pe centru, acolo unde se află stema Repu- 
blicii, nu existau deosebiri. 

— De ce aţi tăiat covorul? am întrebat, privind 
spre gazdă. 

— Pentru că altfel n-ar fi încăput — a replicat, 
mirată de stupiditatea întrebării. 

— De unde-l aveţi? 

— L-am cumpărat de la o fostă clientă de-a mea, 
doamna Grossu. 

— Adresa, vă rog. 

— Da' să ştiţi că a plecat din ţară — m-a infor- 
mat, după ce Dan şi-a notat adresa ce-o furnizase. 

— De mult? 

— Cred că or fi trei săptămîni. 

— Aveţi şi cealaltă parte a covorului? 

— Sigur. E așternut în cealaltă cameră. 

— Încearcă să le găseşti pe doamna Damian și 
pe Anica. Dacă reușești, invită-le aici! i-am spus lui 
Dan, revenind în hol. 

Am început să deschid cele două uşi din faţa 
celei prin care Dan tocmai ieşea în curte. Îndărătul 
primei se afla o bucătărie, iar cea de-a doua ascundea 
încăperea de baie. Nu mi-a reţinut nimic atenţia și 
am pășit spre cel de-al doilea glasvand. Cînd am 
trecut pragul uşii, am văzut un dormitor vopsit în 
bleu, pentru copii. 

— Cine locuieşte aici? am întrebat. 

— Băieţii mei. 

— Mari? a întrebat Lupu. 

— Unul are unsprezece ani şi celălalt doisprezece 
ani. 

— Unde sînt? 

— l-am trimis să-și petreacă vacanța la ţară, la 
o rudă. 

Bineînţeles că primul lucru pe care l-am făcut a 
fost să-mi sprijin privirea pe pardoseală. Cea de-a 
doua jumătate de covor era prezentă la apel. M-am 
uitat la fereastra din faţa mea, prin care se zărea o 
magazie, şi, închizînd glasvandul, m-am înapoiat în 
hol. 

— Vreau să văd și curtea. Vă rog să mă însoţiţi 
— am zis şi am pornit spre ușă. Cînd am ajuns 
afară, am păşit spre dreapta. În dosul casei, m-am 
uitat la fereastra de.la dormitorul bleu. Sub ea, în 
poziţie orizontală, era chepengul unei pivnițe. M-am 
dus și l-am deschis. Dedesubt se vedeau niște trepte 
din cărămidă. Am coborit opt sau zece trepte și 
m-am oprit în faţa unei deschizături paralelipipe- 


dice. Interiorul se distingea tot atît de bine ca o 
tablă neagră de clasă privită pe întuneric, de un orb. 

Am scos lanterna. Aveam în fața mea cadrul unei 
uși la a cărei montare se renunțase. Pe peretele din 
dreapta am remarcat un întrerupător de lumină. Dar, 
după ce l-am răsucit, am rămas tot la credincioasele 
servicii ale lămpii de buzunar. Fasciculul lanternei 
s-a oprit, la trei-patru metri, pe un perete din că- 
rămizi netencuite și îmbiîscite de praf. Am înaintat 
cu un pas și am luminat spre dreapta, ceea ce mi-a 
permis să admir zece-douăsprezece putini de brînză 
goale. Erau puse una peste alta, cu cercurile meta- 
lice căzute în jurul doagelor, şi camuflau mai mult 
de jumătate din înălțimea peretelui respectiv. Ză- 
ceau acolo de mulți ani, fapt ce demonstra că pro- 
prietara lor nu-i la curent cu campania de recupe- 
rare a deşeurilor și ambalajelor. M-am întors spre 
peretele din stînga. Era căptuşit pe de-a întregul 
cu un raft încărcat cu tot soiul de sticle goale și 
prăfuite. Pardoseala era din pămînt bătătorit. Tava- 
nul, susținut de trei grinzi metalice, lăsa în pendu- 
lare un fasung, fără bec, la capătul a două sîrme. 
Am apreciat, fără părere de rău, că pivniţa în care 
mă aflam n-are haz și m-am întors spre trepte. Cînd 
am ajuns în curte, am întîlnit privirea întrebătoare 
a procurorului și l-am anunţat, tot pe mutește, că 
încă n-am găsit ce căutam. 

În fundul curţii, pe stînga, era o construcţie din 
lemn, rotundă ca o ciupercă și acoperită cu carton 
asfaltat. Fiind unicul loc care apreciam că ar mai 
merita să fie vizitat, n-am vrut să mă lipsesc de 
această bucurie. M-am apropiat și am desclis uşa. 
Era o magazie, fără ferestre, pentru lemne. Mai îna- 


198 


3 


A 


inte de a apela la bunăvoința lămpii de buzunar, am 
învârtit întrerupătorul montat pe tocul uşii şi, pre- 
cum scrie şi la biblie, minunea s-a produs. Deşi be- 
cul nu lumina chiar cît o candelă, de tip economic, 
m-am declarat satisfăcut. Ce să fac, dacă ăsta-i ma- 
rele meu defect? Sînt prea modest! 

Interiorul magaziei, avea aproximativ douăzeci de 
metri patrați. Jos, pămînt bătătorit și acoperit cu 
aşchii din lemn; în stînga, un maldăr consistent de 
cărbuni; la dreapta, o stivă înaltă cu lemne de foc, 
iar la mijloc, precum un jilţ, trona o buturugă mare 
pentru spartul lemnelor. Am privit tavanul, susținut 
cu birne din lemn, şi, explicîindu-mi că n-am de ce 
să-mi pierd timpul pe aici, am pornit spre ieșire. 
Dar n-am ieşit. Instinctu-mi de cusurgiu a fost mai 
puternic. Cînd știam că Lupu abia aștepta să mă 
înșface şi să mă devoreze, precum patrupedul de la 
care şi-a împrumutat numele, n-am găsit altceva 
mai bun de făcut, decît să privesc toporul. De parcă 
ar fi fost treaba mea că stăpina casei, din cauza 
iuţelii de mină și a nebăgării de seamă, a ridicat 
stiva de lemne peste coada instrumentului. Instru- 
ment fără de care, oricum o întorci, nu poţi să sparsi 
lemne. În consecinţă, nu mi-a trebuit prea mult 
timp de gîndire pentru a mă decide să-i fac un ser- 
viciu doamnei Tomescu. E adevărat că, din nepri- 
cepere, în loc să încerc să trag toporul de sub stivă, 
m-am apucat de treabă precum Păcală. Am început 
să dau jos lemnele din virful acesteia. 

Cînd stiva a coborit pînă la umerii mei, îngrijorat 
de faptul că tot eu va trebui să reaşez lemnele la 
loc, m-am înălțat peste ceea ce mai rămăsese în po- 
ziţie verticală și am privit. N-am avut nevoie de un 

binoclu pentru a mă decide să săr de cealaltă parte. 


Am scos în viteză din buzunar facturile găsite în 
locuinţa victimelor şi am verificat seriile de fabri- 
caţie a frigiderului și a aparatului de radio, care tro- 
nau între două geamantane și cîteva boccele făcute 
din cuverturi sau feţe de masă cu colţurile înnodate 
cruciş. 

Cum rezultatul verificării m-a asigurat că nu va 
mai trebui să refac stiva în poziţia iniţială, am vrut 
să mă bucur că am scăpat de o corvoadă suplimen- 
tară. Dar nu mi s-a oferit acest răgaz. 

— Ce faci acolo, Nicule? a vrut să ştie Lupu, 
din cealaltă parte a stivei. 

— Vino şi te uită! i-am propus. 

Luînd în considerare numai a doua parte a pro- 
punerii mele, și-a înălțat capul peste stivă şi a mă- 
turat cu privirea obiectele care mă înconjurau. 

Apoi a zbughit-o pe uşă de parcă şi-ar fi amintit 
că a uitat laptele pe foc. O clipă mai tîrziu, cînd 
a revenit, era însoţit de stimabila noastră amfitri- 
oană. 

— De ce aţi dosit aceste obiecte? s-a interesat el, 
arătîna spre vestigiile stivei ce o demolasem, recu- 
nosc, spre ruşinea mea, fără a mă simţi încercat de 
vreun sentiment de remuşcare, fie el cît de palid. 

— Din motive personale — ne-a comunicat dînsa, 
cu nonşalanţă. 

— Vrem să le cunoaştem şi noi! a anunţat-o 
procurorul, cu indiscreţia ce-i caracterizează pe cei 
de-o profesie cu el, deşi ar fi trebuit să știe că. fe- 
meile au unele mici secrete pe care noi, bărbaţii, 
este bine să le respectăm. 

— Le-am cumpărat de la doamna care mi-a dat 
şi covorul — s-a decis ea, înclinîndu-și capul în di- 
recția casei. 

— Doamna Grossu? 

— Da. 

— Şi de ce le ţineţi aici, ascunse? 

— Pentru că doamna Grossu le-a vindut la trei 
sau. patru cumpărători, pe care i-a anunțat că-și pot 
ridica obiectele în ziua plecării ei. De fapt, ea a 
plecat cu două zile înainte de data ce le-o anunţase. 
Mie însă mi-a spus exact cînd trebuie să le iau pen- 
tru a nu mă întîlni cu ceilalţi. 

— Şi le-aţi dosit pînă se linişteau clienţii trași pe 
sfoară. Nu? am conchis eu. 

— Întocmai — a confirmat, parcă surprinsă de 
istețimea mea. 

— Probabil că le-aţi adus aici odată cu covorul, 
adică acum trei săptămîni. Așa-i? am zis, cu do- 
rinţa expresă de a mă mai ridica un pic în ochii ei. 

Fără nici o reticență, mi-a dat dreptate. 

Auzind tropot de pași în curte, am ieşit să văd 
cine a venit. Era Dan şi cucoanele pe care-l ruga- 
sem să le aducă. 

Pentru a nu abuza prea mult de timpul lor, și 
mai ales de-al nostru, am început prin a le arăta 
semicovoarele din casă şi am terminat cu obiectele 
din magazie. Bineînţeles, avînd grijă să nu le lip- 
sesc de posibilitatea de a privi îmbrăcămintea, len- 
jeria, bibelourile și serviciile de porțelan şi tacî- 
muri, care erau înghesuite, fără prea mult discernă- 
mînt, în geamantane și boccele. 

Cînd n-am mai avut ce le arăta, le-am mulțumit 

pentru colaborare şi i-am spus lui Vartunian să le 
ducă cu maşina de unde le-a luat. 

Revenind în hol, doamna Tomescu și colegii mei 
stăteau în jurul mesei, pe scaune. 

— Aţi auzit ce-au spus martorele? S-a decis Lupu, 
tulburînd atmosfera de calm și pace patriarhală a 
camerei. . 

— Se înșeală! Lucrurile, după cum v-am mai 
spus, nu sint ale Marietei, ci le-am primit de la 
doamna Grossu. | 

— Nu trebuie să mizaţi pe faptul că doamna care 
susțineţi că v-a dat obiectele în discuţie este ple- 
cată din ţară. Nouă nu ne este greu s-o depistăm şi 
s-o interogăm prin intermediul Interpolului! a aver- 
tizat-o Lupu. 

Aşteptind ca Lupu să-și epuizeze repertoriul, 
m-am uitat plictisit în jurul meu. Am remarcat pe 
servantă o geantă mare, ca o sacoşă, din masă plas- 
tică, gri. Cum încă nu venise rîndul recitalului meu, 
m-am ridicat și m-am dus să mă uit la ea. Chestie 
de pierdere de timp. 

Deschizînd-o, am văzut o pînză albă, împăturită. 
Am scos-o și am constatat că era un halat, ca al 
asistentelor medicale. Pe fundul sacoşei se vedeau 
cîteva flacoane cu glicerină și spirt, iar între ele am 
remarcat un carneţel jegos, fără coperţi. L-am răs- 
foit și am revenit la locul meu. 

— Unde aţi fost joi 19 aprilie, între orele şase 
și zece seara? am zis, de parcă atunci îi puneam pen- 
tru prima oară această întrebare. 

— V-am mai spus — m-a compătimit pentru lip- 
sa-mi de memorie. Am fost la doamna Zimnicaru. 


— Carnetul de programări spune că aţi fost la 
doamna Zimnicaru între orele trei şi cinci după 
amiază. lar pentru orele de care. vă tot întrebăm, 
la Marieta Stanciu. Recunoaşteţi? , 
— Nu! Carnetul nu a fost corectat după reprogra- 
marea clientelor mele, respectiv anularea vizitelor ș 
la Marieta Stanciu. 
Își susținea afirmaţiile cu atîta demnitate şi sigu- 
ranţă, încît, dacă mă luam după aparenţe, ar fi tre- 
„* buit să admit că mai degrabă pot fi eu vinovat de 
ce s-a întîmplat în strada General Demostene, nu ea. 
Am simţit cum începe să mi se tripleze volumul j 
„ficatului, fenomen care se manifestă numai atunci 
cînd cineva îmi supraevaluează prostia. 
— Deci, pentru a conchide — am zis, stăpînin- 
du-mă, cum îi stă bine unui anchetator —, frigide- 
rul şi celelalte obiecte au fost achiziţionate de la 
doamna care a plecat din ţară, iar cheile le-aţi găsit. 


Corect? 

— Da. 

Am privit spre Lupu, care, la rîndu-i, se uita la 
maseză, cu acreală. O acreală specifică celor care se 


află în plină criză de ulcer. 
— Tovarăşe procuror  ţinînd seama de probele 
"+ adunate şi atitudinea bănuitei, vă solicit aprobarea 
de-a o aresta sub învinuirea de complicitate la co- 
miterea dublului asasinat din strada General De- 
„ mostene — am zis. 

Vă — Protestez! Asta-i o înscenare! ... 
ă — De acord! a confirmat Lupu, fără să remarce 
că doamna Tomescu și-a ieșit, pentru prima oară, din 

calmul ei imperturbabil. 

Cînd am ajuns în curte, am constatat că mașina 


lui Vartunian încă nu se înapoiase. Precis că se 
oprise pe undeva să măniînce. Nu mai ştiu dacă m-am 
gîndit la această posibilitate cu totul întîmplător sau 
legat de faptul că era şapte seara şi-mi propusesem 
să mă dedau și eu unei operaţii similare, cu cinci 
ore mai înainte. N-am avut prea mult timp să-l 
invidiez pentru iniţiativa lui, deoarece Lupu ne-a 
invitat în mașina procuraturii. 

Eram în biroul nostru şi trecuseră cinci ore de 
cînd încercam s-o convingem să spună adevărul. Noi 
eram epuizați, iar Silvia Tomescu bine mersi, ca 
la început. Nu voia să se îndepărteze de la varianta 
ei nici cu un micron. Susţinea sus și tare că ne 
pretăm la o înscenare. Corpurile delicte descoperite 
în casa ei fuseseră cumpărate, iar cheile găsite în 
curtea victimelor. În ceea ce priveşte seriile de fa- 
bricaţie ale radioului şi frigiderului, aprecia că tre- 
buie să fie vorba de o simplă coincidenţă. 

Cu toate că probele adunate erau îndestulătoare, 
nu puteam s-o incriminez pînă nu vorbea. Pînă nu 
se decidea să spună cine i-au fost complicii. În me- 
seria mea, nu se poate considera elucidat un caz 
decît după ce au fost implicaţi toţi participanţii la 
fărădelege. Iar ea cunoștea această situaţie. Îşi dădea € 
seama că dacă-și ţine gura cusută ne-a încuiat. Şi o 
ținea. O ţinea atit de bine, încît chiar şi un pește 
congelat ar fi putut s-o invidieze pentru discreția 


Mi-am privit colaboratorii. Atît Lupu cît şi Dan 
aveau ochii congestionaţi de oboseală. După cît mă 
simţeam de epuizat, cred că mutra mea putea fi și 
mai şarmantă ca a lor. În pofida extenuării noastre, 
coana Silvia arăta ca o campioană pe zece mii de 
metri plat în aşteptarea startului. 

Mi-am spus că ar fi mai bine să trag obloanele. 
Am chemat subofiţerul de planton şi am expediat-o 
la arestul preventiv. 

— Şi noi care credeam că odată harponată maseza 
avem în palmă şi restul bandei... — a mormăit 
Dan, ridicîndu-se de pe scaun și rotindu-şi umerii 
pentru a se dezmorţi. 

— Nicule, cum ne descurcăm dacă continuă să-și 
păstreze mutismul? a căscat Lupu. 

Mai întîi, am vrut să-i povestesc că tocmai asta aş 
vrea să ailu și eu, dar, mai înainte de a avea timpul 
s-o fac, căscatul lui s-a dovedit molipsitor. 

— O să începem cu martorii... Pe urmă încercăm 
să-i depistăm complicii ... — am îndrugat, cu palma 
la gură, pentru a demonstra colaboratorilor mei că 
nu intenţionez să-i înghit. 

— Cum, dacă nu vrea să-i indice? s-a interesat, 
scîrbit, procurorul. 

— Ne-nvirtim în jurul ei şi-i cercetăm relaţiile. 
La acest gen de agresiune nu te asociezi cu primii 
veniţi, ci numai cu complici pe care-i cunoști bine. 

Întrucît erau prea dărîmaţi pentru a mai fi în 
stare să mă contrazică, ne-am ridicat şi am plecat. 

Cînd mașina de serviciu a pornit să ne semene pe 
la casele noastre, i-am spus lui Dan ce are de făcut 
mîine dimineaţă la prima oră. 

E Rae AA, 3 


Capitolul XX 
MĂRTURISIREA 


La ora opt dimineaţa toată regia era pusă 
la punct, precum scrie în Codul de procedură pe- 
nală. Patru femei avînd semnalmente apropiate de 
ale Silviei Tomescu, au fost introduse împreună cu 
bănuita într-o sală unde aşteptau profesorul de edu- 
„caţie fizică, șoferul ambulanţei şi tocilarul care as- 
cuţise toporul. Acest truc este organizat și se des- 
fășoară ca o paradă a modei, cu două deosebiri: 
lipsește muzica și, în locul modelului, asistența 
indică manechinul. 

După cum am şi scontat, rezultatul a fost exce- 
lent. Martorii, pentru a ne putea ajuta cît mai bine, 
n-au căzut în păcatul de a se asocia, nici chiar la 
nivelul unei perechi, cînd ne-au indicat persoana ce 
considerau că seamănă cu cea văzută în ipostazele 
care ne interesau. Iar, ca încurcătura să fie com- 
letă, toate cele trei femei desemnate de ei făceau 
parte din garnitura grupului în care o amestecasem 
pe bănuita. În concluzie, după opinia martorilor, ar 
fi trebuit s-o eliberăm pe Silvia Tomescu şi să le 
reținem pe cele care au apărut la confruntare ală- 
turi de aceasta. 

În consecință, am spart bilciul și, dezgustaţi, 
ne-am înapoiat în biroul nostru. i 

— Dane, ştii care-i mişcarea următoare? am în- 
trebat, lăsîndu-mă să cad îndărătul mesei de lucru, 
pe scaun. 

— Da — a miriit el. Trecem la audierea tuturor 


vecinilor Silviei Tomescu, pentru a încerca să-i sta- 
bilim legăturile. 

Cum exact acelaşi lucru gîndeam şi eu, am apro- 
bat. Dar, cînd să mă ridic din scaun, m-am răzgîndit. 

— Dane, cheamă arestul şi cere să ne-o trimită 
pe bănuita. 

— lar? s-a mirat el. 

— lar — am confirmat. 

Cîteva minute mai tîrziu, Silvia Tomescu şi sub- 
ofițerul care o însoțea au intrat în cameră. Am aș- 
teptat pînă s-a retras ultimul şi am invitat-o să ia 
loc pe scaunul din faţa biroului meu. 

— A venit momentul să ne spuneţi adevărul! am 
zis. 

— Asta am făcut şi pînă acum. lar dacă vă ima- 
ginaţi că am să recunosc ce doriţi dumneavoastră, 
numai pentru a vă fi pe plac, vă înșelaţi! Sînt nevi- 
novată! mi-a comunicat, parcă mai puţin convinsă 
ca în noaptea precedentă. 

— Toţi martorii care au participat la confruntare 
v-au recunoscut, — am blufat, cu seninătate. 

Ochii ei mici și negri m-au cercetat cu neîncre- 
dere. Am avut impresia că sarcasmul și dîrzenia 
manifestate pînă atunci încep să oscileze, să alunece 
spre dezorientare, ca acul unei busole supusă influ- 
enţei unei surse magnetice străine de cea naturală, 
a globului terestru. Privirea-i atentă și penetrantă 
nu-mi mai căuta cu fixitate ochii, ci se plimba re- 
pede şi alternativ între vîrfurile urechilor mele. 

Cînd mă întrebam dacă schimbarea ei de atitu- 
dine este numai o impresie, s-a prăbușit. S-a pră- 
bușit ca o jartieră întinsă pînă la rupere. Capul i-a 
căzut cu bărbia în piept, iar umerii au alunecat în 


jos, odată cu miinile sprijinite pînă atunci pe rama 
biroului. Metamorfoza ce-o suferise în cîteva clipe, 
și mai ales felul în care-i suspendau mîinile, bălă- 
bănindu-se în apropierea covorului, m-a obligat să-mi 
trimit gîndurile cu cîteva zeci de mii de generaţii 
în urmă, spre strămoşii noștri. 
— Recunosc... Eu le-am omorît... — a bolbo- 
rosit. 
Trebuie să admit că modul în care luase startul 
mărturisirea ei m-a îngrijorat. M-a îngrijorat chiar 
foarte mult! Îmi prevesteam o serie de încurcături 
“a căror lipsă n-o simţeam. Ori dorea să-şi ascundă 
complicii, ori era o psihopată pusă pe fabulaţia 
unor false recunoașteri. Dacă prima variantă nu 
ridica probleme deosebite, a doua, prin compensație, 
o făcea cu prisosinţă! Am mai avut o dată de-a face 
cu un idiot care susținea că el era autorul porcăriei 
ce o anchetam. În loc să-mi concentrez toată atenţia 
asupra hăituirii criminalului, a trebuit să pierd o 
groază de timp pentru a dovedi că aiuritul s-a auto- 
sugestionat că-i imperios necesar să-și ispăşească 
imaginara ispravă în închisoare. Zău, o astfel de 
treabă nu prea mi-ar fi convenit! 

— Vă rog să continuaţi — am zis, bineînţeles, 
disimulîndu-mi panica ce mă încerca. 

— Le-am ucis pentru că erau niște canalii... 

— Nu așa! S-o luăm metodic — am zis, pentru 
a o prinde cu minciuna mai înainte de a mă putea 
induce în eroare. Relataţi-ne ce-aţi făcut în ziua res- 
pectivă, începînd cu dimineața. 

Mi-a înşirat trei cliente cărora le făcuse masaje 
și ajunse la cea de-a patra: 

— După ce mi-am terminat treaba la doamna 
Zimnicaru, am pornit spre Marieta, care era ultima 
clientă în ziua aceea... 

— La ce oră aţi plecat? 

— Ca de obicei, pe la cinci — cinci fără un sfert. 

— Cînd aţi ajuns la ea? 

— La ora şase seara. 

— Aţi avut nevoie de mai bine de o oră, pentru 
a ajunge în Sade General Demostene? a întrebat 

fa Dan. 

— Nu. Am ajuns în jumătate de oră. 

— Şi pînă la ora şase, cînd spuneţi că aţi intrat, 
a ce-aţi făcut? 

— M-am plimbat pe străzile din împrejurime. 

— De ce? Nu era normal să mergeţi la clientă şi 
| să vă terminaţi mai repede treaba? 

— Marieta ţinea foarte mult la punctualitate. Nu 
admitea nici să întîrzii, nici să vin mai devreme. 

— Cine v-a deschis ușa? am întrebat, după ce 
Dan mi-a făcut semn că-i satisfăcut de răspunsurile 
primite. 

— Marieta. 

— Spuneţi-mi tot ce s-a întîmplat după ce vi s-a 
deschis ușa. 

— Am intrat în dormitor. Pe cînd Marieta se 
dezbrăca pentru masaj şi eu îmi puneam halatul, a 
venit şi mama ei să ne privească. Ca de obicei, cînd 
„veneam la ele discutam vrute și nevrute. În ziua 
a aceea mi-a povestit ceva foarte urît... Din această 
- cauză, le-am omorît... — a scrâșnit ea. din dinţi 

ca Ţiă anume ţi-a spus? am cerut, renunțând la. să 
utilizarea pronumelui de reverență. n 
— Că două eleve de-ale ei au comis un fapt imo- 

ral şi a doua zi, adică vineri, era hotărită să sesizeze 
Miliția. Atunci a intervenit şi mama ei, care a în- 
demnat-o să nu le ierte. În clipa aceea le-am urit 
de moarte. Nu ştiu dacă mă înţelegeţi, dar în acel 
moment am simţit că totul se revoltă în mine, în 
sufletul meu de mamă... M-am hotărît să împiedic, 
cu orice chip, necazurile celor două copile nevino- 
vate ... Să le ucid!... 

— Un moment! Nu înţeleg! De ce, ca mamă, te-a 
revoltat faptul că profesoara şi-a propus să aducă pe 
calea bună două eleve, care altfel ar fi putut alu- 
neca spre periferia societăţii?! Dumneata, ca mamă, 
în loc să sprijini această intenţie, din care nu rezulta 
decit înalia conştiinciozitate profesională a unui 
dascăl, o condamni?! am încercat s-o pricep. 

A ridicat capul şi m-a privit, parcă încercînd să 
vadă ce nu mi-a plăcut. 

— Nu, nu m-aţi înţeles. Nu faptul că dorea să le 
reclame la miliţie m-a supărat, ci tonul folosit... 
— a încercat ea să schimbe placa. 

— Să lăsăm asta! Continuă relatarea faptelor. 

— Cînd Marieta s-a aşezat cu faţa în jos, pentru 
a-mi putea începe masajul, i-a spus mamei ei să se 
ducă să ne facă cîte un ceai... Dacă bătrîna nu 
ieşea din cameră nu se întîmpla nimic... — a zis, 
ridicînd din umeri într-un gest care trebuia să mă 
asigure că numai Mioara Panaitescu e vinovată de 
ceea ce a urmat. 

— Continuă relatarea! am repezit-o. 

— Cînd bătrîna a ieşit din cameră, profitîind de 
faptul că Marieta stătea cu faţa în pernă, mi-am pus 
mănuşile şi am scos toporul din servietă... După ce 
am lovit-o, m-am dus în bucătărie şi... 

— Oprește-te! Spune unde, cum și de cîte ori ai 
lovit-o! am întrerupt-o cu bruscheţe, deoarece do- 
ream s-o derutez și s-o prind cu minciuna. 

A răspuns cu o precizie ce dovedea că știe despre 
ce vorbeşte, ceea ce nu m-a împiedicat însă să mai 
am rezerve asupra veridicităţii spuselor ei. 

— Deci, te-ai dus în bucătărie... Şi? am stimu- 
lat-o, dorind s-o prind mai repede cu ocaua mică. 

— Fiind numai în ciorapi, nu m-a auzit decit 
după ce am intrat şi am închis uşa în spatele meu... 

— Ce făcea cînd ai ajuns acolo? 

— Era cu faţa la fereastră. Cred că încerca s-o 
deschidă. Cînd a auzit uşa închizîndu-se, s-a întors 
și m-a văzut. S-a speriat grozav... — a zis, lăsînd 
să-i apară un zîmbet de satisfacţie, dar l-a înlătu- 
rat repede; probabil realizind, după mutra ce-o 
făceam, că exuberanţa nu este adecvată textului. 

— Mai întîi s-a uitat la mine surprinsă — a spus, 
reluîndu-și înfățișarea pocăită —, apoi a făcut ochii 
mari și a rămas cu privirea pironită pe topor... 

Mi-am imaginat scena. Am văzut o femeie bătrînă 
şi neputincioasă privind lama însîngerată a toporului 
şi realizînd care-i va fi soarta. A fost suficient pen- 
tru a-mi simţi îngheţată şira spinării. 

— Nu i-am dat timp să strige după ajutor... 

Meseria mea mă obligă să ascult tot ce mi se 
spune, oricît de înspăimîntătoare ar fi aceste rela- 
tări. Deşi aveam senzaţia că trăiesc un coşmar obse- 
dant, fără de sfîrşit, mi-am făcut datoria. Am înre- 
gistrat toate amănuntele furnizate de fiara din fața 
mea. Cînd a terminat, cu naturaleţea unei mame 
care a spus un basm frumos copilului ei pentru a-l 
âdormi, am constatat, surprins, că prezumțţiile mele 

fuseseră eronate. Precizările ei la întrebările de con- 
trol demonstrau, în mod indubitabil, că ea comisese 
îngrozitorul dublu asasinat. 

— Ce s-a întîmplat după ce-ai pus toporul în 
chiuvetă şi te-ai spălat pe mîini? am cerut cu o voce 
care nu-mi aparţinea. O voce ce-mi părea trasă pe 
glaspapir. 

— M-am dus să văd ce făcea Marieta. Stătea așa 
cum o lăsasem... 

— Firesc! a spus Dan, răgușit, fără s-o privească. 

„Fără să vreau m-am uitat la notesul în care ste- 
nografia declaraţia și am remarcat că mîna dreaptă 
i se albise. Datorită repulsiei ce-l încerca, se răzbuna 
pe stilou, încercînd să-l strivească între degete. 


— ... Dar se văicărea — a continuat impertur- 
babilă. Atunci i-am pus pe cap un halat şi o 
pernă... 

— Pentru ce? Nu puteai să-i suporţi gemetele? 

— Nu asta mă deranja — zise, parcă mirîndu-se 


de stupiditatea întrebării. Mi-a fost teamă să nu se 
audă afară şi să mă trezesc cu cineva peste mine. 

Ascunzîndu-mi amărăciunea, i-am făcut semn să 
continue. 

— Văzând că totul e în ordine, m-am urcat pe un 
scaun şi am luat de pe garderob două geamantane. 
După ce le-am umplut cu obiecte de îmbrăcăminte, 
am plecat spre casă. 

— Cu ce? 

— Cu troleibuzul. După ce-am deșertat geaman- 
tanele, m-am înapoiat. 

— Cînd ai plecat şi cînd te-ai inapoiat la locuința 
victimelor? 

— Am plecat pe la opt şi jumătate şi m-am 
întors, cred, după vreo oră. N-am zăbovit pe nică- 
ieri... Cînd am revenit, am umplut iar geaman- 
tanele ... 

În timp ce povestea ce-a băgat în geamantane, mă 
întrebam de ce nu-mi vorbeşte de complicii ei. În 
mod firesc, după exterminarea victimelor, ar fi tre- 
buit să-i introducă în casă. Dar ea se abţinea să-i 
menţioneze. 

— Vorbește-ne despre complicii tăi! am între- 
rupt-o. Că 
__— Care complici? s-a mirat. 

— Ştii bine! i-a replicat Dan cu asprime. 

— Am fost singură... N-am avut complici... 

„Deci vrea să-i camufleze... Bine, lasă că vom 
ajunge și acolo unde n-o să le mai poată ascunde 
existenţa“ — mi-am zis, cerîndu-i să-mi spună ce-a 
făcut după umplerea geamantanelor pentru a doua 
oară. 

— Am ieşit cu ele pe la nouă şi ceva. Erau foarte 
grele. Abia puteam să le car. Cînd am ajuns în col- 
țul străzii, am văzut o tînără şi am rugat-o să mă 
ajute să le duc. Astfel am pornit amîndouă spre 
Academia Militară ... 

— Numele și adresa fetei? a cerut Dan. 

— Nu le cunosc. Atunci am întîlnit-o pentru 
prima oară. 

— Cum arăta? Descrie-o! a insistat Dan. 

— De fapt, datorită întunericului, nici n-am 
văzut-o prea bine — a spus, după ce ne-a furnizat 
cîteva semnalmente mai mult decît vagi. 

— Bine, continuă — am cerut. 


— Cînd am ajuns în panta care urcă spre şoseaua 
Panduri, am văzut staţionînd un autocamion. M-am 
apropiat de el şi i-am spus șoferului să-mi ducă gea- 
_mantanele acasă. A consimţit, dar mi-a spus că tre- 
buie să mai aştept puţin, deoarece se află în pană 
de benzină. I-am spus că nu sînt grăbită şi am urcat 
geamantanele în autocamion. Apoi, după ce i-am 
dat zece lei fetei care mă ajutase, m-am suit în 
cabină, lîngă șofer. După vreo jumătate de oră de 
aşteptare, a venit o altă maşină şi i-a dat şoferului 
meu cîţiva litri de benzină. Astfel mașina a putut 
să ajungă pînă la pompa de benzină de lîngă Gara 
de Nord, unde și-a făcut plinul. 

Pe drum i-am zis că aș mai avea cîteva lucruri 
de cărat şi a răspuns că-i la dispoziţia mea. Așa 
că, după ce-am lăsat acasă  geamantanele, ne-am 
înapoiat la locuinţa Marietei. 

— Te-ai întîlnit cu cineva în timpul curselor 
făcute de la locuinţa victimelor la a dumitale? 

— Da, cînd am venit cu autocamionul, m-am în- 
tilnit cu un domn înalt și blond, care tocmai se pre- 
gătea să încuie poarta Marietei. Cred că era chiriaşul 
de la mansardă. 

— Cine te-a ajutat să cari lucrurile din casă? 
Şoferul? 

— Nu. Le-am cărat singură, 

— Chiar şi frigiderul? a întrebat Dan, sarcastic. 

— Bineînţeles? Doar nu eram proastă să-l aduc 
în casă. Am împins frigiderul pînă la ușa vestibulu- 
lui și de acolo l-am dus împreună la mașină. 

— Acesta a fost ultimul drum pe care l-ai făcut? 

— Da. 

— Cum se numește şoferul? 


— Nu ştiu. V-am spus, nu-l cunosc. 
— La noi nu ţin astfel de poveşti! am repezit-o. 


Vrei să cred că ai ridicat singură masa din sufra- | 


gerie, care are peste o sută de kilograme, că ai cărat 
singură un covor persan de peste doisprezece metri 
pătraţi şi că ai plimbat prin toată casa un mastodont 
de îrigider?! Cine-ţi sînt complicii?! 

— N-am avut nici un complice... — a șoptit ea, 
intimidată de izbucnirea mea. 

— Cine-i şoferul?! Numele şi adresa?! interveni 
şi Dan. 

— Vă Jur, nu știu cine-i... În seara aceea l-am 
întîlnit pentru prima oară și nu l-am mai revăzut... 

Trebuie să recunosc că atitudinea ei m-a cam pus 
pe ginduri. Din clipa cînd am constrins-o prin pro- 
bele de vinovăţie administrate să vorbească... a 
vorbit. Şi a vorbit fără nici o reţinere. Şi-a depănat 
îngrozitoarea faptă cu o dezinvoltură și o mindrie 
mai ceva ca a primului om care a păşit pe lună şi 
a povestit, la înapoiere, ce-a văzut pe satelitul nostru 
natural. Ei bine, această poziţie venea în totală con- 
tradicție cu incercarea de a-și scoate complicii din 
cauză, Criminalul dovedit începe întotdeauna prin 
a-şi desemna complicii, de multe ori făcînd apel 
chiar şi la colaboratori imaginari, doar-doar va reuși 
să-şi dilueze vinovăția. Iar actuala-mi clientă pre- 
zenta o mentalitate exact inversă celei caracteristice 
indivizilor de-o teapă cu ea. 

—- De ce ai ascuns lucrurile în magazia cu lemne? 
am zis. N 

— Pentru că nu vream să le vadă cineva la mine 
în casă. Ar fi putut să se întrebe de unde am avut 
bani să cumpăr atitea lucruri deodată... 


— Covorul l-ai lăsat totuşi la vedere — a spus 
Dan. 

— Covoarele-s covoare, dacă le păstrezi bine, ori 
că sînt de un an ori de zece tot la fel arată. 

— Te-ai gîndit că va trebui să răspunzi pentru 
ce-ai făcut? 

— Nu. Eram sigură că n-o să mă descoperiţi 
niciodată. Nimeni nu mă cunoștea, am purtat mă- 
nuși... Ba mai mult, pentru că l-am întîlnit la 
poartă pe domnul de la mansardă şi m-am temut 
că ar putea să vă dea descrierea mea, mi-am vopsit 
şi părul. Zău dacă pricep cum aţi reușit să mă 
prindeţi. 

Deşi se uita la mine întrebător, m-am obţinut 
să-i furnizez explicaţiile pe care le dorea. Eram sătul 
pînă peste. cap de mentalitatea descreieraţilor care, 
în ienoranța lor, își imaginează că au descoperit 
piatra filozofică a realizării crimei perfecte. Oricât 
- de genial își construiesc eșafodajele, sfîrșesc întot- 
deauna prin a eşua, ca niște găinari de rînd, în faţa 
„organelor de urmărire penală. 

Gîndurile mi-au fost întrerupte de venirea căpi- 
tanului Maier. 

— Nicule, am ceva pentru tine! m-a anunţat bine 
dispus. 

Printr-un gest reflex, mi-am privit ceasul. Era 
ora două şi un sfert. I-am făcut semn să ocupe un 
scaun și m-am adresat lui Dan: 

— La arest! Reluăm interogatoriul după-amiază. 

Colaboratorul meu s-a ridicat şi a chemat subofi- 
ţerul care aștepta pe culoar. 

— Despre ce-i vorba? am întrebat, după plecarea 
masezei. 


— Felicită-mă! Am reuşit să reconstitui amprenta 
de pe măr. Nu integral, pentru a putea indica cu 
precizie cine-i posesorul ei, dar suficient pentru a 


restrînge aria suspecţilor la un număr rezonabil. 


Pentru orice eventualitate am dat-o și la serviciul 
dactiloscopic. 

— Și? 

Mi-a aruncat pe birou o coală de hîrtie. 

— Dacă posesorul amprentei a mai avut de-a 
face cu noi, se află înregistrat printre aceşti patru- 
zeci şi doi de indivizi, bărbaţi şi femei. 

Am început să privesc înșşiruirea de nume de pe 
lista lui. 

— Cred că merită să puricăm aceste „onorabile“ 
persoane. Nu se știe, poate iese chiar lozul cel 
mare... 

— Ba se ştie! am zis, încercuind cu stiloul un 
nume de pe listă și restituindu-i-o. 

— Ce, oi fi urmaşul lui Mafalda?! a exclamat 
surprins. 


— Silvia Tomescu este femeia pe care ai văzut-o. 


adineauri. Pricepi? 

N-a priceput decît după ce i-am povestit cum o 
dibuisem prin investigația clasică. 

— Felicitări! Dar trebuie să recunoști că şi crimi- 
nalistica a lucrat a-ntîia — a zis cu satisfacţie. Dacă 
n-o harponațţi voi, v-o dădeam noi, pe tavă. Este? 

— Verificarea a patruzeci și ceva de indivizi 
presupune multă alergătură — a constatat Dan, exa- 
minînd cu atenţie lampa din plafon, fără să-și disi- 
muleze ironia. 

— Şi ce altă treabă ai?! Crezi că eşti plătit ca 
să dansezi twist şi să bei scotch on the rocks? se 

supără Maier, aruncîndu-i o privire ce ar fi putut 
să incendieze chiar şi soarele. 

Întrucît mă simţeam răvășşit de o foame de nau- 
fragiat pe o insulă pustie, după o lună de post, deși 
calendarul demonstra că n-au trecut decît cinci zile 
de la deschiderea anchetei, am intervenit. 

— Eugen, te rog să-mi dai o mînă de ajutor. După 
amiază, să zicem pe la ora cinci, aş vrea să facem 
reconstituirea dublului asasinat. Ce părere ai, e posi- 
bil? 

— Da — a zis, după ce l-a mai mitraliat o dată 
pe Dan, cu privirea. 

I-am dat adresa masezei şi cheile de la cele două 
locuinţe. Apoi l-am sfătuit să facă apel la bună- 
voinţa femeii de serviciu a victimelor. 

Mai înainte de a pleca să mîncăm, am telefonat 
procurorului Lupu și i-am relatat stadiul în care 
ajunsese ancheta, precum și ce intenționam să fac 
în continuare. A fost de acord să ne întîlnim în casa 
victimelor. 


Capitolul XXI 
RECONSTITUIREA 


La ora stabilită am ajuns la locuinţa victi- 
_melor. Silvia Tomescu ne însoțea. Procurorul aștepta 
pe terasă. 

Dan a rămas cu protagonista tragediei, iar eu cu 
Lupu am dat o raită prin casă. După indicaţiile 
Anicăi, Maier și echipa secţiei așezaseră obiectele 

jefuite la locul lor. Așa cum le lăsase femeia de 
serviciu cu nouă zile în urmă, cînd o văzuse pentru 
ultima oară în viaţă pe Mioara Panaitescu. 

— Cred că e în regulă —a apreciat Lupu. 

— Şi eu. Să începem! am spus și m-am dus s-o 
aduc în casă pe criminală. 

I-am spus ce dorim de la ea şi ne-a făcut pe plac. 
Chiar mai mult decît ne aşteptam... Și-a dat toată 
silința să-și repete gesturile și mișcările făcute în 
ziua masacrului. Parcă era un elev ce-și etalează 
toate cunoştinţele pentru a-și asigura nota cea mai 
bună. 

A început prin a ne arăta cum a suprimat în 
mod succesiv victimele şi a terminat prin trecerea 
la a doua parte a acțiunii, jaful. 

Trebuie să admit că a reușit să mă uluiască. A 
demonstrat că a putut să împingă frigiderul pînă la 
terasă, de unde, după declaraţia ei, a fost ajutată 
de șofer să-l transporte pînă la autocamion. De ase- 
menea a arătat că şi covorul a putut fi scos, printr-o 
simplă vălurire şi săltare pe rînd a picioarelor masi- 
vei mese așezate pe el. În pofida aparențelor, s-a 
dovedit a fi deosebit de vînjoasă. 

Cind demonstraţia s-a terminat, ne-am aşezat în 
jurul mesei din sufragerie. ; 

— De ce le-ai ucis? a început Lupu. ] 

— Mi-am pierdut cumpătul cînd a spus că vrea 
să reclame două eleve... 

—- Nu minți! am întrerupt-o. Faptul că ai avut 
toporul la tine înlătură orice dubiu asupra preme- 
ditării faptei. 

-— Nu l-am avut!... L-am găsit acolo... — se 
apără ea cu stîngăcie. 


— Nu-i adevărat! I-ai luat de la ascuţit chiar 
în ziua omorului. 

Şi-a plecat capul şi n-a răspuns. 

— Le-ai ucis pentru a le jefui banii obţinuţi din 
vînzarea unui apartament? a întrebat Lupu. 

— Da, dar nu i-am găsit. Atunci m-am decis să 
iau obiectele mai valoroase... . 

— Pentru ce ai păstrat cheile locuinţei în poşetă? 
am spus. 

— Am intenţionat să mai trec şi să mai iau cîte 
ceva, dar prinsă de treburi am tot amînat. Cîteva 
zile mai tîrziu, cînd mi-am făcut special timp, amiî- 
nînd o clientă, am văzut un milițian la poartă și 
am ştiut că nu voi mai putea intra. 

Mă uitam la ea și-mi spuneam că e formidabilă. 
Încă nu mai întîlnisem un astfel de caz. Cu toate 
că se plimbase mai bine de patru ore printre cele 
două femei în agonie, jefuindu-le cu un calm uluitor, 
păstrase cheile și își rezervase timp pentru a putea 
prăda în continuare. Oare de unde atîtea resurse de 
cruzime și lăcomie într-un singur om! Mai mult, o 
femeie! În loc să încerce să uite grozăvia comisă, ea 
a fost în permanenţă obsedată de dorinţa de a reve- 
dea situaţia apocaliptică în care-și adusese victimele. 
I-am privit trăsăturile. Erau tot atît de expresive 
ca cele ale unei pisici negre, pe întuneric. Exceptînd 
buzele foarte subțiri, care după unii indică o rău- 
tate înnăscută, dar eu n-am avut niciodată timp să 
acord credit unei astfel de inepțţii, era imposibil să-i 
reţii figura. În rest, afișa o candoare ce putea servi 
ca model artiștilor specializaţi în crearea picturilor 
cu motive religioase. 


Cum stabilirea discernămîntului, respectiv gradu- 
lui în care putea răspunde în faţa legii pentru fap- 
tele comise, cade în sarcina medicilor psihiatri, am 
revenit la problemele ce mă privesc pe mine. 

— Cine era şoferul care te-a ajutat? am întrebat, 
deoarece încă nu puteam să exclud posibilitatea unei 


complicităţi. 
Și-a menţinut declaraţia iniţială, susţinînd că nu-l 
cunoaște. 
3 — Spuneai că atunci cînd ai văzut autocamionul 
se afla în pană de benzină. Aşa este? 
e — Da — a confirmat, privindu-mă cu nevino- 
văţie. j 


— De ce ai preferat o mașină în pană, fapt care, 
implicit, te obliga să pierzi un timp preţios, şi nu 
ai căutat un altul, fără încurcături? 

— Am remarcat că n-are număr de București şi 
mi-am spus că-i de preferat altora. Dacă mă folo- 
seam de o maşină din capitală exista riscul s-o gă- 
siți şi, astfel, să ajungeţi la mine acasă. Dealtfel, în 
această eventualitate am dosit lucrurile în magazie, 
după lemne... 

— Din ce judeţ era maşina? 

— Nu ştiu. Tot ce rețin este că pe număr nu se 
= afla un „Bi“, ci alte două litere. E: 

—- Ai spus că te-ai suit în cabina autocamionului 

și ai așteptat pînă a venit o mașină care i-a dat 
şoferului cîţiva litri de benzină. Da? 3553 
A confirmat printr-o înclinare a capului. 
— Era un autobuz. 
— Ce fel de autobuz? 1.T.B.? 
— Nu ştiu. N-am remarcat. 
Avea caroseria roșie? 


Nu. 

Erau călători înăuntru? 

Nu, numai şoferul care-l conducea ... În orice 
caz, pot să vă spun că-l cunoştea pe conducătorul 
autocamionului. 

— Adică? 

— Cînd s-au apropiat unul de celălalt, i-am văzut 
îmbrăţișîndu-se și vorbind prieteneşte. 

— Vino cu mine! m-am decis, ridicîndu-mă de 
pe scaun. i 

Cînd am intrat în dormitorul unde fusese ucisă 
Marieta Stanciu, i-am arătat mocheta: 

— Explică-mi de unde provin petele de sînge de 
pe covor, respectiv mozaicul şi cada băii? Doar te 
spălaseşi pe miîini, în bucătărie, după ce ai supri- 
mat-o și pe ce-a de-a doua victimă! 

A rămas un moment îngîndurată, apoi a răspuns 
pe un ton neutru: 

— Da, îmi amintesc... Revenind spre casa Marie- 
tei, după ce-am făcut primul drum cu geamantanele, 
mi-am spus că nu trebuie să uit pătura... 

.— Care pătură? 

— Aceea! a zis, arătîndu-mi, pe un colţ al patu- 
lui, o pătură din lînă bej, cu dungi groase maro, care, 
figurînd pe lista obiectelor jefuite, fusese recupe- 

“rată de Maier din casa inculpatei. 
__— Ce legătură există între pătură şi pete? am 
încercat să pricep. 

—— Se afla pe pat, sub Marieta, și a trebuit s-o 
scot și s-o spăl. 

M-am uitat pe rînd la colegii mei. Erau la fel 
de stupetiaţi ca și mine. N-am mai găsit resurse pen- 


tru a-i comenta îngrozitoarea explicaţie şi am reve- 


nit în sufragerie. 

Întrucît trecuse de opt seara, m-am consultat cu 
Lupu și am decis să amînăm continuarea anchetei. 
După ce am trimis inculpata cu o maşină de ser- 
viciu la arestul miliției, am mai zăbovit pentru a 
stabili ce facem în continuare. 

— Va trebui să-l găsiţi pe şofer — ne-a anunţat 
procurorul. Admiţind că nu-i complice, ne este ne- 
cesar ca martor. 

„Am aprobat. 

— Cum? se sperie Dan. Verificînd conducătorii 
a sute de mii de autocamioane? 

— În nici un caz. Mi se pare mai simplu să-l 
depistăm pe șoferul autobuzului. Dacă excludem 
1.T.B.-ul, întrepriderile care posedă autobuze pot fi 
numărate pe degete. Dane, mîine să ceri sprijinul 
„Circulaţiei“! 

— Miine e duminică. 

— În regulă, luni. 


— Cînd îmi înaintezi dosarul de acuzare? a vrut 


să ştie procurorul. 

— Cînd voi fi complet edificat. 

— Asta ce vrea să însemne? m-a privit intrigat. 

— Că cel mai important scop al misiunii noastre 
era s-o capturăm, pentru a o împiedica să-și mai 
facă de cap. Depășind această fază, nu mai am nici 
un motiv să mă grăbesc. E o pasăre prea rară pen- 
tru a mă grăbi s-o vîr în colivie, mai înainte de-a 
o studia ca un ornitolog conştiincios. 

M-a privit cu luare-aminte, încercînd să-mi ghi- 
cească gîndurile, dar nu i-a mers, deoarece, deosebit 


de cele afirmate, aveam tot atîtea idei cît miez are 
o minge de fotbal. A 

— Bine, da! fără să-mi baţi apa-n piuă! a con- 
simţit. 


* * 


Din goana maşinii care mă ducea acasă, am re- 
marcat forfota de pe bulevarde. Am avut impresia 
că e dominată de perechile de îndrăgostiți ce se 


bucurau de o seară frumoasă de primăvară. Admi-. 


rîndu-le exuberanța, m-am trezit văduvit de gîn- 
durile legate de dedesubturile murdare ale afacerii 
care mă obsedaseră în ultimele zile, ceea ce mi-a 
permis să-mi amintesc că am o logodnică. 


La ora nouă seara, cînd am ajuns acasă, i-am dat 
telefon. Cum mi-a auzit glasul, a început să tragă 
cu toate armele; mai abitir decît au făcut-o nemții 
cînd a început debarcarea aliaţilor în Normandia. 
Mi-a povestit, pe nerăsuflate, că de cinci zile nu 
i-am mai dat nici un telefon, că justificările pe 
seama sarcinilor de serviciu sînt basme perimate 
chiar şi pentru sugaci, adică de ţiţă! a trîntit ea 
un pleonasm, probabil pentru a se asigura că mi-a 
creat suficiente condiţii de-a o pricepe. A adăugat, 
tot în viteză, că după părerea ei, şi a altora, atunci 
cînd un bărbat, care se află trecut provizoriu în 
fragila schemă a logodnicilor, face astfel de figuri, 
nu-i greu de prevăzut cum vor evolua lucrurile 
după punerea pirostriilor. În consecinţă, m-a rugat 
insistent să-i uit numărul de telefon. 

Am ascultat-o fără s-o întrerup, pînă şi-a epuizat 


e 


repertoriul. Pe de-o parte nu-mi era necunoscut, 
deoarece îl mai audiasem eu în nişte situaţii simi- 
lare, iar pe de altă parte încercam să găsesc o stra- 
tagemă adecvată scopului. Cum nu posedam forţa 
de şoc a Aliaților, cînd au atacat frontal Zidurile 
Atlanticului, am apelat la tactica Calului Troian. 
Am emis un oftat, suficient de sonor pentru a-l 
putea recepționa în condiţii optime, şi, cu o voce 
de om suferind, am anunţat-o că sînt de acord să 
n-o mai sun, deoarece admit viabilitatea principiului 
ce susține că dragostea cu sila nu se poate face. Am 
făcut o scurtă pauză, spre a-i da timp să-mi inter- 
preteze „înţelegerea“ printr-o alunecare a sentimen- 
telor către o nouă achiziţie feminină — metoda ser- 
virii unei porţii suplimentare de gelozie avînd întot- 
deauna un efect teribil în grăbirea aplanării conflic- 
tului dintre îndrăgostiţi! Am avut însă grijă să nu 
întind coarda prea mult, deoarece exista și riscul de 
a-mi irînti telefonul în nas. Apoi am rugat-o, ţinînd 
seama de prietenia care ne-a legat, să-mi recomande 
un medic cardiolog. Intrigată, s-a grăbit să mă 
anunţe, ca şi acum eu n-aş fi știut, că exact cu astfel 
de treburi se ocupă și ea. 

-— În condiţiunile date, n-aş vrea să mai profit. de 
ce-a fost între noi — am zis, cu demniţate. | 

—- Lasă asta! Pentru ce-ai nevoie de un cardiolog? 
a replicat și mai intrigată. 

— Nu ştiu ce am, dar de cîteva zile simt braţul 
sting amorţit şi am nişte junghiuri puternice la 
inimă ... — am anunţat-o, fără să roşesc. 

— Nicule, în zece minute sînt la tine cu aparatul 
de luat tensiunea! Stai cuminte în pat pînă vin... 

— Viorica, sînt încă la birou — am minţit din 

nou. Am să iau o mașină de serviciu şi într-o jumă-, 
tate de oră vin la tine. 

La un sfert de oră după ce-am închis telefonul, 
eram dușuit și potriveam cravata la un costum bleu- 
marin. Înainte de a ieşi din casă, am extras din fri- 
gider o sticlă de Kubanskaya Vodka şi, pentru aso- 
ciere, o cutie de suc de portocale. Taximetrul pe 
care am reușit să-l capturez, mai înainte de a ajunge 
la destinaţie, a făcut o haltă la cofetăria „Nestor“, 
ceea ce mi-a permis să achiziţionez niște uscături. Nu 
mi-era foame, dar ştiam că treaba asta vine de la 
sine după ce vom bea sucul de portocale, în prea- 
labil bine dezinfectat cu vodcă. 

Cînd liftul mă ridica spre apartamentul ei, m-am 
gîndit la mutra ce-o va face cînd îl.va vedea pe 
muribundul ei logodnic cu braţele încărcate. Mai 
întîi, mă va invita să fac bancuri proaste cu cine-mi 


merge, apoi va trebui să admită că-i de preferat un 
renghi — utilizat cu unicul scop de a-i dovedi, între 
patru ochi, cît mi-e de dragă —, decît un iubit care 
ar putea suferi un infarct. 

Am privit în oglinda liftului şi m-am surprins 
surîzînd. Era pentru prima oară în ultimele cinci 
zile cînd, uitindu-mi meseria, admiteam că totuşi 


- 


viaţa e frumoasă. 


Capitolul XXII 
INTERMEZZO 


Am fost deşteptat din somn de ciripitul pă- 
sărelelor care-și făceau meseria printre salcîmii în- 
îloriţi din Cişmigiu. Am dat să mă ridic din pat, 


să aflu cauza şi am văzut claia de păr negru şi on- 


dulat al Vioricăi. Stătea cu buzele şi năsucul strivit 


pe pieptul meu. 

Am mîngiiat-o pe cap şi şi-a împins şi mai mult 
obrăjorii în mine. Cînd i-am şoptit la ureche că o 
cam iubesc, a făcut o mişcare de răsfăţ cu umerii, 
gest care nu putea să simbolizeze decît un: „Nici 
nu-mi pasă, mincinosule!“ 

Evident, o astfel de indiferenţă, faţă de mărturi- 
sirea mea, nu a putut rămîne fără urmări. Am scos 
binișor braţul de sub capul ei şi l-am trimis spre 
gheridonul studioului. Cînd mi-am găsit, pe pipăite, 
ceasul, l-am privit. Era ora opt şi jumătate, 

—» Ce faci...? a vrut să ştie, cînd a simţit că 
încep să mă extrag din pat. 

— Nu mai fac nimic! Plec. 

-- Unde? E duminică... a zis, întorcîndu-și spre 
mine năsucul, încreţit ca un burduf de acordeon. 

—- Să-mi caut o logodnică capabilă să-mi preţu- 
iască sentimentele — am anunţat-o, coborînd din 
pat. 

— Nu fii prostuţ! Ai găsit-o. Vino-napoi! 

— Prea tirziu! Prima impresie contează, a doua 
e simulacru! am zis, coborîndu-mi picioarele pe mo- 
chetă şi ridicîndu-mă din pat. 

—— Vino să-ţi spun ceva — m-a invitat, ridicîn- 
du-și braţele spre mine, gest care a atras după el 
alunecarea pledului spre abdomen. 

— Încearcă să fii mai decentă! Altfel mă vei 
obliga să te arestez, pentru amoralitate, ca să nu 


spun streaking! am avertizat-o, cu seriozitate, ară- 


tînd cu bărbia spre sînii ei, tari şi frumoși. 


dar mi-am simţit umărul drept ancorat. Am vrut 


„— Ipocritule! 'Tu vorbeşti? a zis, dispreţuitoare, 
adăugînd încă două cute acordeonului ce stătea pe 
post de năsuc. 

— Condiţii impuse, de anotimp. Viţa de vie încă 
n-a făcut frunze! am aruncat peste umăr, pornind 
spre camera de baie. 

În timp ce apa dușului șiroia pe mine, am simţit 
că am capul mai mare ca de obicei. Probabil că 
vodca de azi noapte nu era străină de această sen- 
zaţie. Cînd am revenit în dormitor și am început să 
mă îmbrac, Viorica m-a anunţat, din hol, că dacă 
nu mă grăbesc voi bea cafeaua frapată. 

Cum cafeaua, mai ales după o noapte dormită 
în felii, e bună fierbinte, m-am grăbit să ţin seama 
de invitaţie. 

Cînd am intrat în hol, Viorica se afla plasată pe 
unul din cele trei fotolii care împresurau măsuţa 
unde -se afla depusă tăviţa cu ceștile de cafea abu- 
rind. Era îmbrăcată cu un robe de chambre, sufi- 
cient de transparent şi de scurt pentru a nu mă 
lipsi de posibilitatea de a-i admira corpul sculptural 
şi picioarele drepte şi lungi, cu genunchii rotunzi. 
De al dracului ce sînt, le-am privit cu interesul ce 
se acordă picioarelor unui scaun şi am telefonat la 
inspectorat, unde am cerut să-mi trimită o mașină. 

— De fapt, unde te duci? a spus, aprinzîndu-și 
un Kent. 

— N-ai ţigări mai tari? 

— Vezi şi tu acolo — mi-a indicat barul biblio- 
tecii. Dacă nu le-ai fumat pe .toate, s-ar putea să 
mai fi rămas ceva din infectele tale de Dunhill! 

— Bineînţeles că nu mai sînt! am revenit spre 

fotoliu. Maltratcază-mă cu una din prăpăditele tale 
de Kent. 

— Mă cam doare capul — a miorlăit. 

— Şi pe mine. Ar trebui să nu mai abuzăm de 
sucul de portocale — am afirmat cu candoare. 

Mi-a aruncat o privire ce ar fi putut pulveriza 
și blindajul unui tanc „Sherman“ și a oftat cu re- 
semnare. : 

-— Apreciezi că anul acesta ne-am mai putea ve- 
dea? a vrut să ştie, cînd am strivit ţigara în scru- 
mieră şi m-am ridicat din fotoliu. 

— Nu-i exclus. 

— Ce vrei să mănînci la prînz? 

— Ai auzit vreodată de Lucreția Borgia? 

— Desigur! O femeie care a intrat în istorie prin 
frumuseţea ei, nu poate fi ignorată de aceea care-i 
va lua locul cinci secole mai tîrziu! s-a mirat ea, 
clipindu-şi cu modestie genele lungi. 

— Deh!... Ce lipsiţi de gust erau italienii seco- 
lului XV... — m-am mirat, după ce am exami- 
nat-o cu ochi de cumpărător de haine vechi. Da' 
în sfîrșit... de gustibus et coloribus non disputan- 
dum! am făcut un gest de toleranţă. 

— Întocmai! Cînd îţi lipsește harul de a putea 
aprecia frumosul, mai bine zi-i ca alții! Altfel, igno- 
ranța ta va provoca o cascadă de ilaritate... Ha! 
Ha! Ha! se forța ea cu dezgust. 

Am ridicat mîna, într-un gest împăciuitor. 

— Lăsînd de-o parte grațiile predecesoarei tale, 
întîmplător, mai știi şi altceva despre ea? 

— Întîmplător? se interesă Viorica dispreţuitoare. 
Ai uitat, probabil, că Grand Larousse e petit față 
de mine! zise, înălțindu-şi năsucul pînă filmă 

_tria ce-a dovedit-o în suprimarea mutrelor care-i 
călcau pe nervi, deși gama otrăvurilor existente în 
epoca ei era restrînsă şi rudimentară. Astăzi e altă 
viaţă... Cu un stropişor de acid cianhidric, e gata! 
Cum se spune: bun, curat şi ieftin! 

— În preţul tacîmului intră și parfumul de mig- 
dale amare — am completat. La ora două vin să 
te iau. Astăzi, mîncăm la Triumf! 

— Ce vrei să spui? a zis, după ce i-am sărutat 
- buzele roșii și cărnoase. 

Cînd am deschis uşa dinspre vestibul, m-am în- 
tors spre ea și, cu modestie, am anunţat-o: 

— Într-adevăr, ești prea erudită pentru a-mi pu- 
tea permite să fiu de acord cu otrăvirea celui mai 
frumos, deştept şi priceput anchetator al Miliției 
române! 

Cînd papucul ei a zburat după mine, mă aflam 
deja de cealaltă parte a uşii. 


+ 


* %* 


Maşina de serviciu se afla la intrarea blocului. 
M-am aşezat pe locul din faţă şi, consultînd carne- 
țelul în care îşi înscrisese Silvia Tomescu clientele, 
i-am spus subofițerului de la volan cu ce adresă 
începem colindul. 

După aproape cinci ore, timp în care am vizitat 
mai bine de jumătate din clientela masezei, m-am 
declarat satisfăcut. Făcîndu-mi bilanţul promenadei 
mele duminicale, .constatasem că inculpata se bu- 
cura de întreaga stimă a femeilor care utilizau ser- 
viciile ei. Nici una din persoanele audiate nu remar- 


cu. narinele tavanul. E de admirat pentru măies- 


caseră lipsa vreunui obiect din casă sau tendinţa de 
a cere relaţii care să lase impresia că ar urmări sco- 
puri ascunse. Pe scurt, avea niște referințe exce- 
lente. | 
Cu toate acestea discuţiile purtate cu două mar- 
tore au condus la formarea opiniei că omorurile au 
fost premeditate, cu două-trei săptămîni înaintea co-. 
miterii lor. 
Una din aceste martore mi-a povestit că, în: urmă 
a cu două săptămîni, exprimîndu-și dorinţa de a cum- 
păra un frigider, inculpata s-a oferit să-i procure 
ca unul. Cind s-a informat asupra tipului, maseza 
a răspuns că nu-i cunoaște modelul şi caracteristi- 
cile, deoarece abia urmează să-l primească din pro- 
vincie, de la o rudă. A precizat însă că este nou- 
nouţ,. Fă e NEIE i 
Cea de-a doua martoră, profesoară la şcoala unde 
învățau băieţii inculpatei, mi-a relatat că, în urmă 
cu vreo trei săptămîni, maseza, auzind-o plingîn- 
du-se că-i rămîne ceasul în urmă, s-a oferit să-i 
procure un ceas „Doxat, de aur. Precizînd că ceasul 
urmează să-i fie trimis din Elveţia, de către o fostă 
clientă de-a ei. Într-adevăr, acum opt zile, căutînd-o 
la şcoală, sub pretextul că vrea să se intereseze de 
felul în care învaţă copiii ei, i-a oferit ceasul pro- 
j mis. Întrebînd-o cît vrea pe el, inculpata a spus că 
i-l oferă cadou. Profesoara a refuzat să-l primească 
5 fără bani, drept care maseza l-a oferit la un preţ 
. derizoriu. În această situaţie, interlocutoarea mea i-a 
i replicat că nu-l va cumpăra decît dacă va fi evaluat 
la Consignaţia. Din acea zi n-a mai văzut-o pe 
maseză. 


VA 


. 


Cum ceasul fusese găsit acasă la inculpată, şi fă- 
cea parte: din obiectele jefuite victimelor, eram 
complet edificat asupra premeditării 'odioasei fapte. 

În timp ce mașina mă ducea înapoi, mi-am spus 
că pentru oricare dintre clintele Silviei Tomescu a 
subzistat pericolul de a fi căsăpite, dar, aproape 
imediat, am realizat că presupunerea mea nu e co- 
rectă. Toate femeile chestionate m-au asigurat că 
familiile lor o cunoşteau pe maseză. Deci aceasta 
a fost conștientă de faptul că agresiunea ei va eşua 
rapid în plasa organelor de anchetă. Spre deosebire 
de situaţia nefavorabilă din celelalte case, în strada 
Creneral Demostene a găsit întrunite toate condiţiile 
necesare pentru a-și dezlănţui ferocitatea, fără să-și 
riște capul. Deşi sînt mulţi ani de cînd meseria mă 
obligă să scormonesc dedesubturile nu tocmai cu- 
rate ale unor semeni de-ai mei, pînă la cazul de 
care mă ocupam acum, încă nu avusesem de-a face 
cu . condiţii atit de ideale pentru comiterea unei 
crime. perfecte. 

Cînd maşina a oprit în faţa blocului Vioricăi, era 
ora două și am ştiut că voi primi un premiu pen- 
tru punctualitate. Ulterior, am avut posibilitatea să 
constat că n-am mizat pe speranțe deșarte. 


4 


a? 


PARTEA A DOUA 


Capitolul XXIII 
CIND SĂ ZIC C-AM TERMINAT ... 


— De ce nu m-ai chemat și pe mine? a în- 
trebat Dan, a doua zi dimineaţa, după ce i-am po- 
vestit rezultatul investigaţiei mele complementare. 

— Dacă ar fi fost o acţiune mai importantă, nu 
te iertam. Aşa însă... Fiind pe deasupra și dumi- 
nică, am vrut să te odihneşti. Ai cerut la Circulaţie 
depistarea şoferului de autobuz? 

A confirmat printr-o înclinare repetată a capului. 

— Mi-au spus că treaba asta poate să dureze 
chiar și două săptămîni. Ce facem în această si- 
tuaţie? 

— Ce propui? 

— Să întocmim actele de trimitere în judecată. 

— Şi dacă şoferul i-a fost complice? 

— Ulterior adăugăm şi pentru el concluzii de în- 
criminare. Oricum, principalul protagonist al ca- 
zului este cunoscut şi-i firesc să ne ocupăm, în pri- 
mul rînd, de Silvia Tomescu. 

— M-am gîndit că are dreptate. Dacă la timpul 
ce-i trebuia procurorului pentru a purica dosarul, 
mai adăugăm și răgazul de care avea nevoie exper- 
tiza psihiatro-judiciară spre a stabili dacă criminala 


233 


ajunge în faţa judecătorilor sau trebuie expediată 

direct într-un sanatoriu de alienaţi, rezulta un res- 
piro apreciabil. 

„— În regulă, Dane. Dă-i drumul! 

Tocmai studiam un dosar mai vechi, cînd am fost 
întrerupt. 

— Şefu', dar cu copiii ce facem? 

— Care copii? am încercat să-l pricep. , 

— Ai inculpatei. 

_— Ce-ai cu ei?... Ah! Te giîndeşti că după is- + 
prava ei nu va mai avea ocazia să se ocupe de “a 
creșterea lor? E 

„A confirmat. 7 

_— Vom cere autorităţii competente să ia minorii a 
sub ocrotire. 

— Parcă spunea că are niște rude. | 

_— Ai dreptate. Poate doreşte ea să numească un 
tutore. Telefonează să ne-o trimită sus. 

Cînd a fost introdusă în birou, am constatat că 
de la ultima discuţie suferise o transformare radi- 
cală. Cinismul și ostentativa-i dirzenie fuseseră în- 
locuite cu o stare de prostraţie. 

l-am făcut semn să se apropie și să ia loc pe 
scaun. f 
a Doamnă 'Tomescu, ştii ce te aşteaptă pentru 

„_ fărădelegea comisă? 

A avut o scurtă contractare a umerilor şi, lăsîn- 
du-şi privirea în jos, a dat din cap, apatică. 

_— Deoarece ai copii minori, trebuie să stabilim 
cine se va ocupa de creşterea şi supravegherea lor. 
Doreşti să preia statul această misiune ori preferi 
să indici dumneata un tutore? 


ai 
Latiă 


Cînd a ridicat privirea spre mine i-am văzut ochii 
înecaţi în lacrimi. 
„— "Ţii mult la ei? am întrebat înduioşat. 
— Ca la lumina ochilor... — s-a grăbit ea, izbuc- 
nind într-un hohot de plins. 


— Ce să-ţi fac...? Singură ai provocat această 


situaţie... 

— Tot ce-am făcut a fost pentru ei... 

— Cum adică?! am întrerupt-o contrariat. 

— Am vrut să le asigur viitorul... pentru ca- 
zul în care n-aş mai fi putut munci. ; 

— De ce să nu mai poţi munci la cei treizeci şi 
nouă de ani ai tăi? 

— Pentru că în ultimul timp m-am simţit slă- 
bită, lipsită de putere.. 

— După vigoarea arătată în timpul agresiunii şi 
jafului, nu s-ar fi putut spune că-i chiar așa „de 
bolnavă, de plăpîndă — a remarcat Dan ironic. 

-— Vrei să cred că devalizarea victimelor de ro- 
chii, capoade, pantofi, cosmetice și așa mai departe, 
a urmărit înzestrarea şi asigurarea copiilor tăi? am 
spus cu asprime. 

A lăsat iar capul în jos şi n-a răspuns. 

— În sfirşit, faptele fiind consumate, discuţia 
aceasta nu mai are sens. Ce facem cu copiii? Îi tri- 
mitem într-un cămin? 

— Vă rog să-l lăsaţi în grija sorei mele . . Are 
o situaţie materială foarte bună şi-i iubește li. 

— Îţi atrag atenţia că tutorele trebuie să prezinte 
și garanții morale! 

— E o femeie cinstită. N-a avut niciodată de-a 
face cu justiţia. 


Dacă sora ta va fi de acord cu dorinţa pe 
care ţi-ai exprimat-o, vom cere să fie numită tu- 
tore. 

— O să fie! N-are copii și ţine mult la ei — 
m-a asigurat ea. 

— Adresa ei, te rog — am cerut. 

După ce Dan și-a notat-o, am vrut să mă ridic 
de pe scaun şi să chem subofiţerul care o aştepta 
pe culoar, dar am renunţat. Mi-am dat seama că 
problema era rezolvată numai pe jumătate. 

— Soarta copiilor poate fi decisă de un părinte 
numai în situația în care al doilea nu există. E 
cazul la dumneata? am întrebat-o. 

M-a privit atît de inteligent, încît mi-am refor- 
mulat întrebarea. TE. mă 

— Eşti văduvă prin deces? 

- A făcut un gest de negaţie. . 

— Unde-l putem găsi? a cerut Dan. 

A ridicat din umeri. 

— Nu-ţi plăteşte pensie alimentară pentru copii? 
Spune-ne unde lucrează și-l găsim noi — s-a oferit 
Dan. i 

— Sînteţi divorțaţi? am întrebat, văzînd că nu se 
prea înghesuie să răspundă. 

Şi-a clătinat din nou capul, bineînţeles, cu pri- 
virea bine lipită de covor. Atitudine care, trebuie 
să recunosc, a cam început să mă exaspereze. 

— Inculpata Silvia Tomescu, ridică. capul și răs- = 
punde la întrebare! am cerut, adoptînd cel mai ofi- 
cial ton cu putinţă, pentru posibilităţile mele. 

A tresărit și s-a uitat temătoare la mine. 

— Ce-i cu soţul dumitale? 

— E arestat... N-am vrut să vă spun. 


gîndeam că face impresie rea... — a biiguit stin- 
gherită. 

— Sub ce inculpare? am întrebat, spunîndu-mi: 
„Asta da familie onorabilă!“ 

— Pentru atentat la securitatea statului... — a 
glăsuit pe un ton de scuză. 

— De mult? 

— De vreo patru ani... 

— La cît a fost condamnat? 

— Nu ştiu precis, cred că la i iaca ani; 

— Poftim? s-a mirat Dan. 

— Ce-i aia „cred“?! N-ai fost de faţă ia jude- 
carea lui? am continuat. 

— Nu. 

— De ce, erai supărată cu el? am glumit. 

— Nu m-a anunţat nimeni cînd și unde trebuie 
să mă prezint, 

— Nu ţi-a trimis scrisori din închisoare? 

— N-am primit nimic. 

— E posibil? m-a privit Dan surprins. 

Mi-am clătinat capul, nedumerit. Era pentru pri- 
ma oară cînd auzeam de o judecare de acest gen, 
fără participarea familiei. 

— La ce închisoare se află, știi? 

—- De unde să şţiu? 

Mai întîi, mi-am spus că nu trebuie să-mi pierd 
timpul cu o problemă care nu mă privea, cînd mai 
aveam încă destule cazuri care-și așteptau rezolva- 
rea, apoi am constatat că n-am de ales. Dacă tatăl 
urma să fie eliberat curînd, tutela copiilor, în mod 
firesc, îi revenea lui. În caz contrar, supravegherea 
minorilor era preluată de sora inculpatei. Cum nu 

a puteam propune justiţiei decit o singură variantă, 
m-am decis s-o stabilesc pe cea mai bună. 

— Cum se numeşte soţul dumitale? am spus, în 
timp ce răsfoiam agenda de birou. 

— Niculae ... Niculae Tomescu. 
i Am ridicat receptorul telefonului și am format 


numărul ce-l găsisem în agendă. 

— Alo! Evidenţa operativă?... Să trăiţi! Căpi- 
tanul Apostolescu din Miliția judiciară ... Mă inte- 
resează situaţia unui cetăţean cu numele Niculae 
Tomescu. Vă mulțumesc, aştept... Sînteţi sigur? 
am întrebat, un minut mai tirziu. Vă mulţumesc 
— am zis, lăsînd receptorul pe iurcă. 

— Nu apare? a întrebat Dan. 

—— Nu. Poate o fi la noi... — am spus, punînd 
iar mîna pe telefon. 

Rezultatul a rămas invariabil. Persoana căutată 
; trecuse într-adevăr pe la noi, dar în urmă cu șase 
a. ani, cînd suferise o condamnare penală de trei luni 
pentru comerţ clandestin cu carne. A fost eliberat 
după ce a executat jumătate din pedeapsă şi de 
atunci nu ne-a mai dat de lucru. 
| — După cum ai auzit, soţul dumitale nu apare 
: nici în evidenţa Securităţii, nici în cea a Miliției. 
Unde se află? am zis. 

— Dacă nu ştiu cei care l-au arestat, de unde 
să ştiu eu? 

Trebuie să admit că ambiguitatea situaţiei reuşise 
să-mi stîrnească curiozitatea. Încă nu întilnisem un 
astfel de caz. 

— Ia s-o luăm de la început — m-am decis. Po- 
vesteşte-ne tot ce ştii despre arestarea soţului du- 
mitale! , 

— Acum patru ani, în dimineaţa zilei de 4 no-o 
iembrie, s-a oprit o maşină în faţa casei noastre 
şi au năvălit peste noi patru bărbaţi... Doi dintre 
ei m-au scos în curte, iar ceilalţi doi au început 
să facă percheziţie în casă. 

— Soţul tău ce făcea în acest timp? 

— Nu ştiu. Rămăsese în casă cu ceilalţi... 

— Bine, continuă. 

— După vreun sfert de oră au ieşit afară. Unul 
dintre ei îl ţinea pe soţul meu de braţ, iar celălalt 
a arătat bărbaţilor care rămăseseră în curte, cu 
mine, o pungă din masă plastică, unde se vedeau 
două pistoale și un teanc de afișe... 

În timp ce făcea o pauză, pentru a-și şterge cu 
batista broboanele de sudoare de pe frunte, mi-am 
zis că au trecut o grămadă de ani de cînd nu se mai 
purtau astfel de delicte, la modă prin anii '50. 

— ... Cînd am văzut că-l urcă în maşină — re- 
luă ea —, i-am întrebat unde-l duc şi unul dintre 
ei mi-a spus să mă uit bine la soţul meu, că n-am 
să-l mai văd niciodată. Şi aşa s-a întîmplat. Nu 
l-am mai văzut... — spuse, reîncepînd să plingă. 

— N-ai încercat să te interesezi de situaţia lui? 
a zis Dan, probabil, încercînd să priceapă cum se 
poate complace o soţie într-o astfel de expectativă. 

— L-am rugat pe naşul meu, care este un om 
cu relaţii, dar n-a putut să afle nimic. 

— Cum se numeşte nașul tău? 

— Vornicu Nicolae. 

— Unde locuieşte? 

— Peste drum de casa mea, la numărul 36. 

— Ia spune-mi — a zis Dan, după ce a consem- 
nat adresa —, cum au dat buzna peste voi cei patru 


„bărbaţi, cînd ai o poartă şi un gard ca de cetate? 
„_.— Poarta rămăsese deschisă, deoarece tocmai ple- 
case nepotul meu, care pe atunci mai locuia la 
“noi. i 
_— La ce oră s-a făcut descinderea? 

— Imediat după ce-a ieşit nepotul meu din casă, 
„adică cîteva minute după cinci jumătate, oră la care 
[E asile pleca în fiecare zi. 

„„— Dacă n-ai fost la judecarea soțului tău, şi nici 
n-ai primit veşti de la el, de unde știi că a fost 
„condamnat la cincisprezece ani de închisoare? am 
întrebat. 

— La vreun an de la arestarea: lui Niculae, a 
trecut pe la mine unul dintre cei care-l luaseră de 
„acasă. El mi-a spus că a fost condamnat la cinci- 
sprezece ani. 

— Altceva ce ţi-a mai spus? 

— Nimic. A zis că a trecut pe la mine numai ca 
să vadă ce-mi mai fac copiii. 

— "Ţi-a spus cum se rasta 

— Nu. 

— Nici unde lucrează? 

"Și-a clătinat capul. 

— După ce s-a interesat de copii tăi, te-a mai 
vizitat? 

— Nu, niciodată. 

— Bine — am zis, deşi gîndeam contrariu —, ne 
vom interesa noi de situaţia soţului tău. 
— Curioasă treabă... — a mormăit Dan, nedu- 

merit, după ce am rămas singuri. 

— Aş zice, chiar stranie! Ceea ce mă intrigă cel 
mai mult e faptul că familia lui Niculae Tomescu 


n-a fost anunţată de soarta rezervată acestuia ... 
Cum a fost posibilă eludarea legilor Republicii? Ia 
hai să ne apucăm de treabă! am decis... 


Capitolul XXIV 
„..,O IAU DE LA-NCEPUT! 


A Mașina a intrat pe strada Maria Hagi Moscu 
| şi, după vreo cincisprezece metri, a oprit lingă tro- 
|:  tuarul din partea dreaptă. Peste drum se afla imo- 
-bilul cu numărul 36, iar trei case mai departe se 


vedea o wgitate Loto-pronosport, chiar pe colţul 
străzii, la intersecţia cu bulevardul Banu Manta. 

Casa care ne interesa era o clădire mică şi co- 
chetă, numai parter. În dreapta imobilului se afla 
o “poartă din zăbrele de oţel şi în spatele ei o 
ei curte mică, asfaltată. i 
î După ce-am apăsat pe butonul soneriei, s-a des- 
sa chis o ușă şi am fost examinat de un bărbat robust, 

“pînă la șaizeci de ani, cu capul descoperit. : 

— Ce doresc domnii? s-a interesat el. - 

__— Am dori să discutăm cu domnul Niculae Vor- 
nicu — am răspuns. 

— Eu sînt ăla! a zis, pornind să străbată cei cinci 
— şase metri care-l despărțeau de poartă. 

În timp ce potrivea cheia în broasca porţii, l-am 
privit. Avea părul încărunţit, pieptănat cu cărare 
într-o parte, iar obrajii, de tip sanguinic, erau -me- 
diaţi de un nas puternic, la rădăcina căruia strălu- 
ceau doi ochi albaştri. : 


16 — Surprizele căpitarului Aposto'escu 


— Sîntem de la miliţie și avem nevoie de citeva 
relaţii despre o cunoştinţă de-a dumneavoastră — 
am Zis, cînd a deschis poarta larg. 

— Dacă vă pot îi de folos, cu plăcere. Vă rog 
să intrați — ne-a pofţit cu un puternic accent 
moldovenesc. 

L-am urmat prin mai multe culoare, am pătruns 
într-un dormitor confortabil, cum se făceau la în- 
ceputul secolului, și am fost invitaţi să intrăm, 
printr-un glasvand deschis, într-o încăpere care 
cumula funcţiile de cameră de lucru și salon de 
primire. Prin fereastra largă se zărea strada şi 
mașina noastră, pe care Vartunian o păzea cu străş- 
nicie, dormind cu capul pe volan. 

Ne-am aşezat, în jurul unei mese roțafide, pe două 
fotolii, iar gazda pe un divan mic; toate erau aco- 
perite cu pluș galben. ră 

— Mii de scuze că v-am ocolit atîta, dar ni s-a 
stricat broasca de la intrarea principală — s-a scuzat. 
Vă rog să-mi spuneţi cu ce vă pot fi de folos. 

— Am dori să ne spuneţi ce ştiţi despre Silvia 
Tomescu? 

— Domnii ...? 

— Căpitanul Apostolescu şi locotenentul Simio- 
nescu din miliție — am, spus. 

— Aţi picat cum nu se poate mai bine, domnule 
Apostolescu. Tocmai vream să mă interesez ce se pe- 
trece în casa lui Niculae? De două zile, văd în per- 
manenţă un dute-vino de milițieni. Lăsînd de-o parte 
faptul că soţii Tomescu îmi sînt fini, mai sînt şi 
responsabilul de stradă... Așa că înţelegeţi, proba- 
bil, curiozitatea mea? 


În timp ce-i priveam cămaşa gri, fără cravată, 
peste care purta o vestă din lînă neagră, i-am satis- 
făcut curiozitatea. 

Pe măsură ce-mi derulam povestirea, ochii săi 
albaștri au ilustrat toate stările emotive care-l în- 
cercau. Din poznașşi au devenit surprinşi, neîncreză- 
tori, îngroziți şi, la sfîrşit, cînd mi-am terminat re- 
latarea, exprimau un amestec de buimăceală şi re- 
pulsie. 

— Vorbiţi serios, domnule...? A putut ea să facă 
așa ceva? 

Deși citeam în privirea lui dorința de a-i spune 
că am făcut o glumă sinistră, am răspuns pozitiv. 
Apoi, pentru că nu mi-a plăcut felul în care roşeaţa 
obrajilor săi a virat-o spre lividitate, am deviat 
discuţia. 

— Iertaţi-mi indiscreţia, ce profesie aveţi, dom- 
nule Vornicu? 

— Am fost inspector în Ministerul Învățămîntu- 
lui, acum sînt pensionar. 

— Se spune că cine se asemănă se adună... — 
am zis, privind semnificativ spre bibioteca înțesată 
cu volume de cărți îmbrăcate în piele, din spatele 
lui. În cazul legăturii dumneavoastră cu familia 'To- 
mescu s-ar părea că regula prezintă o excepţie. 

— Vă referiţi la poziţia socială diferită? 

— Întocmai. Cum aţi ajuns să le fiţi naşi? 

— Asta-i o poveste lungă... 

— Sînt gata să vă ascult. 

— I-am cunoscut, cu mulţi ani în urmă, după 
ce-au deschis o prăvălie cu zarzavaturi la colţul 
străzii. Acolo unde este acum instalată unitatea 
Loto-pronosport. Tot tîrguind la ei, ne-am împriete- 

nit. Cinci-şase ani mai tîrziu, s-au decis să cumpere 
casa de la numărul 15 şi, pentru că n-au putut 
achita toţi banii, m-au rugat să-i girez pentru dife- 
renţă; ceea ce am şi făcut. Astfel, după ce s-au mutat 
cu locuinţa lingă mine, relaţiile noastre s-au strîns 
şi mai mult şi am început să ne vizităm. El era un 
om tare de treabă și pe deasupra moldovean, aşa că, 
înţelegeţi, n-am putut să-l refuz cînd mi-a cerut să-i 
cunun. În acest fel ne-am înrudit. 

— Ce ne puteţi spune despre relaţiile existente 
între soți? 

— Se cam certau, de multe ori şi faţă de mine. 

— Aţi reţinut cauza discuţiilor? 

— Niculae mi se plîngea adesea de Silvia. Spu- 
nea că în loc să facă economii, pentru a asigura pros- 
peritatea comerțului lor, risipea banii prin maga- 
zinele de modă; de multe ori chiar prin sustrageri 
din tejgheaua prăvăliei. În ultimul timp, de teamă 
să nu-l scotocească Silvia prin buzunare, se obiş- 
nuise ca seara, după închiderea prăvăliei, să treacă 
pe la mine şi să-mi lase în păstrare încasările zilei 
respective. 

— Încordarea dintre ei a dăinuit dintotdeauna 
sau a devenit mai pregnantă în ultimul timp? 

— Cred că discordia s-a accentuat după ce şi-au 
cumpărat casa. Mai exact, după ce s-au întocmit 
actele de vînzare-cumpărare. Niculae a făcut actele, 
împotriva sfatului ce i l-am dat, numai pe numele 
lui; fapt care, după cum și prevăzusem, a stîrnit-o 
pe Silvia. 

— Ce l-a determinat să procedeze în acest fel? 

— A susţinut că Silvia este un om imposibil şi 
dacă mai devreme sau mai tîrziu, va trebui să di- 

vorțeze, dorește să aibă complicaţii cît mai puţine. 

—— Domnule Vornicu — am revenit la tema care 
mă adusese în fața lui —, ce ştiţi despre arestarea 
finului dumneavoastră? 

— În urmă cu patru ani, îmi amintesc că era în 
ziua de 4 noiembrie, la ora șase dimineaţa, am fost 
trezit de bătăi puternice în poartă. Era Silvia. Cînd, 
buimăcit de somn, m-am dus să-i deschid, am vă- 
zut-o plîngînd înspăimîntată. Cerîndu-i lămuriri, 
mi-a spus că după plecarea lui Vasile, un nepot de-al 
lor, au năvălit peste ei patru necunoscuţi. Doi au 
scos-o în curte, iar ceilalţi au făcut o percheziţie în 
locuinţă. Cînd au ieșit din casă, unul dintre ei îl 
ținea de guler pe Niculae, iar celălalt a arătat niște 
pistoale bărbaţilor care rămăseseră s-o păzească pe 
ea. Văzînd că-l suie pe Niculae în mașina care 
aștepta în stradă, i-a întrebat unde-i duc soţul şi 
unul dintre necunoscuţi a ameninţat-o că dacă nu-și 
ține gura o ridică şi pe ea. 

Vă daţi seama cît de surprins am rămas? Nu 
puteam să înţeleg ce s-a întîmplat! Îl cunoșteam pe 
Niculae de cincisprezece ani şi știam bine că sin- 
gura lui preocupare era negustoria ... lar acum, aşa 
pe nepusă masă, să aflu că a fost arestat pentru 
deținerea ilegală de arme de foc? 

M-am îmbrăcat repede și, împreună, am plecat 
la ea acasă să mă dumiresc asupra celor întîm- 
plate ... 

— Un moment! l-am întrerupt. Întrucît mă in- 
teresează în mod deosebit acest aspect al relatării 
dumneavoastră, vă rog să nu neglijaţi nici un amă- 
nunt. Încercaţi să vă reamintiţi și să redaţi tot 

ce-ați remarcat din momentul în care aţi intrat în 
locuinţa familiei Tomescu. 

S-a uitat o clipă contrariat la mine, apoi a început 
să precizeze: 

— Cînd am pătruns în hol, i-am văzut pe cei doi 
copii plingînd şi îmbrăcîndu-se. Silvia le-a spus că 
dacă nu termină cu smiorcăiala şi nu pleacă mai 
repede la şcoală, cît este ea de supărată, o să-i 
deznoade în bătaie. Apoi mi-a arătat camera din 
față, adică dormitorul lor. 

— Aţi intrat înăuntru? 

— Nu. Am privit încăperea din pragul ușii. Peste 
tot domnea o dezordine cumplită. Rufe împrăștiate 
prin toată camera, sertare răsturnate odată cu con- 
ținutul lor pe covor... Mă rog, era clar că se făcuse 
o percheziţie fără menajamente. 

— Aţi observat aceeași situaţie şi în hol? 

— În hol...? a rămas el pe gînduri. Nu, n-am 
remarcat nici un deranj. 

— Dar în camera dinspre fundul curţii? 

— Unde locuia nepotul lor? Nu ştiu. Acolo n-am 
intrat. ] 

— Vă rog să continuaţi — l-am îndemnat. 

— Păi... asta-i tot. Neavînd ce să mai fac acolo, 
am plecat. Cînd m-a condus spre poartă, pentru a 
o linişti, deoarece era foarte tulburată, i-am promis 
că mă voi ocupa de soarta soţului ei. Ceea ce, de- 
altfel, am şi făcut... Dar n-am putut să aflu nimic. 

— În ce mod și unde v-aţi interesat? 

— Am rugat cîţiva prieteni de-ai mei, avocaţi, să 
se intereseze la ce tribunal urmează să fie judecat. 
Dar n-au putut să afle nimic. În orice caz, în Capi- 


tală n-a fost judecat. 


„.— Nu vi s-a părut nefirească această situaţie? 
2 —. Cum să vă explic... — a zis el, confuz și 
jenat. Cînd mi-a spus că a fost arestat pentru 
atentat la siguranţa statului şi că este periculos să 

ne amestecăm, n-am ţinut seama de avertismentul 

ei și am continuat să fac demersuri pentru a afla 
unde-i... Dar ulterior mi-am dat seama că are 
dreptate . .. 

— Cum aţi constatat asta? m-am mirat. Cine 

“poate împiedica o rudă sau un prieten să se intere- 

_seze de soarta unei persoane, indiferent de motivele 

i pentru care aceasta este cercetată, arestată sau con- 

damnată? Doar sînteţi un om instruit... 

” _— Aşa ştiam şi eu, dar cîteva luni mai tirziu, 
cred că era în primăvara anului următor arestării, a 
trimis pe unul din băieţii ei să mă cheme. Cînd-am 33 
ajuns la ea acasă, m-a dus în curte şi mi-a spus să : 
mă uit cu grijă înspre gardul vecinului din dreapta. 
După ce i-am urmat îndemnul, am zărit în dosul 
grilajului, pe iarbă, doi bărbaţi care ne urmăreau 
cu privirea. Silvia mi-a explicat, după ce ne-am îna- E 
poiat în casă, că este în permanenţă supraveghiată 4 
de organele de securitate şi că o să dea de bucluc 

: din cauza mea, deoarece nu ţin seama de avertis- 

sa mentul ce i-l dăduseră bărbaţii care-i arestaseră 

Si soţul. 

'Ținînd seama de faptul că pe vremea aceea cir- 

culau destule zvonuri cu privire la cei ce-şi bagă 

nasul unde nu le fierbe oala, dumneavoastră ce-aţi 
fi făcut în locul meu? a zis, şi a continuat, fără 
să-mi aştepte răspunsul. În definitiv, ea era mai în- 
dreptăţită să-și găsească soțul. lar dacă n-o făcea, 
rezultă că ştie mai bine ca oricine motivele pentru 

„care a fost arestat Niculae. Dealtfel, cîteva luni 
tîrziu, mi s-a confirmat supoziţia. 

„— În ce fel? 

— Mi-a spus Silvia că a fost condamnat la cinci- 
sprezece ani muncă silnică... Şi o astfel de pe- 
deapsă nu se dă pe degeaba! 

— Cînd aţi discutat ultima oară cu Niculae To- 
mescu? 

— În ziua de 2 noiembrie, într-o duminică. 

— Vă mai amintiţi despre ce aţi discutat? 

— E greu... Sînt patru ani de atunci — a zis, 
ridicînd din umeri într-un gest de neputinţă. Pro-. 


babil că am discutat, ca de obicei, despre greută- 


țile ce le întîmpină cu aprovizionarea prăvăliei .. . 
Ba nu! Îmi amintesc! spuse repede. 

Am dat din cap încurajator și a continuat. 

— Mi-a povestit că a venit la el Zoiţa Vlase, o 
bătrînă care-l aproviziona cu păsări, şi l-a rugat să-i 
păstreze niște bani. Vreo douăzeci de mii de lei. 

— la auzi, dom'le! Cine spune că găinarii n-au 
parale? a glumit Dan. 

— Păi, de fapt, numai ei au! i-a ţinut isonul 
gazda noastră. Numai că Zoița nu-i avea din „găi- 
nării“, ci din vînzarea unei case de la ţară. 

-— Nu înţeleg! De ce.trebuia să-i lase banii tocmai 
lui Niculae Tomescu? mi-am continuat eu firul în- 
trebărilor. 

— Din două motive: mai întîi Niculae trecea 
drept om cinstit în cartier — și eu pot să vă asigur 

„că se putea toată încrederea în el —, apoi bătrina 
“Zoiţa avea un băiat atit de pușlama, încît, dacă-i 
„găsea banii, era în stare s-a lase mofluză de ei. 

— A încasat banii de la bătrîna? 


- 


— Cînd a discutat cu mine nu-i primise. Bătrîna 
i-a spus că va veni cu ei a doua zi, adică luni, 
cînd el urma să treacă pe la mine și să-mi lase în 


păstrare. 

— Asta-i un adevărat lanţ al slăbiciunilor — am 
TÎs, , 

— Nu vă contrazic — a rîs şi el, moldoveneşte, 


cu capul răsturnat pe spate. Bătrîna se temea c-o 
fură fiul ei, siar Niculae că-i toacă nevasta nişte 
bani străini. Deci despre asta am discutat la ultima 
noastră întrevedere. Apoi, după două zile, am aflat 
de arestarea lui. 

— În consecinţă, nu puteţi şti dacă a luat banii 
de la bătrînă — am constatat. 

— Evident. 

— Aveţi idee pe unde locuieşte Zoiţa Vlase? 

— Da. Pe bulevardul Nicolae Titulescu, dar nu 
știu la ce număr... În orice caz o veţi găsi uşor, 
deoarece locuiește în cea mai dărăpănată casă de pe 
stradă. 

— Despre actualul domiciliu al lui Vasile To- 
mescu, nepotul finului dumneavoastră, ne puteţi 
spune ceva? 

— Nu cunosc adresa la care s-a mutat, dar pot să 
vă spun că lucrează, ca vînzător, la Gostat-ul din 
piaţa Amzei. 

— Mai ştiţi şi altceva în legătură cu arestarea lui 
Niculae Tomescu? am întrebat, înainte de a mă 
ridica din fotoliu. 

— În urmă cu vreun an, l-am întrebat pe Radu, 
unul dintre băieţii lui Niculae, ce mai ştie despre 
taică-său. Mi-a povestit că maică-sa i-a spus că se 

va întoarce acasă „cînd va crește coada ursuluil* 
Asta v-am zis-o ca glumă, doar nu se poate pune 
baza pe vorbele unui copil. 


Cupitolul XXV 
O ARESTARE DIN CE ÎN CE MAI BIZARĂ 


00 Datorită perspicacităţii lui Vartunian, cîteva 
i minute după ce părăsisem locuinţa lui Vornicu, ne 
şi aflam în faţa casei femeii ce mi se năzărise că ar 
trebui să fie chestionată. 

Am intrat într-o curte mare, ca de han, semănată 
pe trei laturi cu căsuțe mici şi prăpădite. După ce 
ne-am informat la un puşti, care călărea un gard 
și învîrtea într-o mînă o pușcă din lemn, mai abitir 
decît John Wayne în filmele care l-au făcut celebru, 
ne-am îndreptat spre una din coșmelii. 

Femeia care ne-a deschis uşa era scundă, slăbuţă 
și părea binișor trecută de şaptezeci de ani. 

— Dumneavoastră sînteţi Zoiţa Vlase? am în- 
trebat. . 

A răspuns afirmativ şi, după ce i-am spus cu ce 
ne ocupăm, ne-a poftit să intrăm în casă. Locuia 
într-o cămăruţă tot atit de sărăcăcios mobilată ca și „4 
straiele de pe ea. ee 

— Îl cunoaşteţi pe Niculae Tomescu? am zis, după 
ce ne-am așezat pe două scaune de bucătărie, după 
aparenţe, reformate încă înainte de războiul de In- 
dependenţă. 


— Da, maică, îl cunosc. Ca doară era negustor, 
colea-n colțu' stradei .. . 

— T-aţi lăsat în păstrare nişte bani? 

— Da, maică! Zău, i-am dat... Şi era toată bru- 
micica mea de avere! Să dea Domnw să-i dea la 
doftor ... Că s-a bucurat la o sărăntoacă bătrină.... 

— Ce sumă i-aţi dat? i-a întrerupt Dan lamenta- 
rea. 

— 'Tot ce-am luat pe căsuţa de-am vîndut-o la 
țară ... Douăzeci şi una de miuţe. 

—- Vă mai amintiţi în ce zi i-ați dat banii? 

—. Nu mai știu maică, că-s bătrînă și n-am ţinere 
de minte. 

— De ce n-aţi reclamat la miliţie? 

— Păi mi-a spus femeia de-i era nevastă că, de 
reclamez, îi dă pedeapsă mai mare la pușcărie. Și 
dacă i-o i-am spus că pă mine nu mă enteresează, 
că-s săracă și n-am alte părăluțe, a zis că rlacă nu 
reclamez o munci ea pe brînci să-mi dea bănu- 
ţii-napoi. Da' neam să-mi dea cevaşilea-ndărăt! Auzi, 
maică, nici un frănculeţ n-am văzut de la ea! De 
cîte ori mă duceam după bănuțţii mei, zicea că nici 
ce da la copii de mîncare n-are, c-a lăsat-o băr- 
bat-su cum-i mai rău. Şi așa m-a tot dus cu vor- 
buliţa, pînă s-a dus de tot pă apa sîmbetei bănișorii 
mei... — s-a înecat bătrîna în plins. 

— Niculae Tomescu v-a scris vreo chitanţă pen- 
tru banii pe care i-ați dat? a întrebat Dan. 

— Nu, maică, că, dacă nu-s știutoare de carte, 
n-am cerut patalama la mînă. Da'vă rog să nu mă 
lăsaţi, domnu” comisar, că-s bătrină și sărmană — 
m-a implorat, prinzindu-mi mîna cu palmele ei 7bîr- 
cite şi bătătorite de muncă. 

Cînd am plecat, pentru a o linişti, i-am promis 
că am să încerc s-o ajut. Deşi, cu părere de rău, îmi 
dădeam seama că-i ofer speranţe deşarte. 

». — Putem face ceva pentru ea? mi-a ghicit Dan 
gîndurile, pe cînd ieșeam în stradă. 

— Nu cred că-i posibil — am miîrîit, sub im- 
presia ce-mi lăsase necazul bătrînei. Legea e clară, 
probarea unei datorii se poate face numai printr-un 
înscris. 

— Bine, dar există un martor! 

— Domnul Vornicu n-a văzut-o pe bătrînă dînd 
banii lui Tomescu. El are cunoștință numai despre 
o intenție, ceea ce-i cu totul altceva. 

-— Și lăsăm ca o femeie săracă să fie jefuită de 
tot ce-a agonisit într-o viaţă de om? a zis, uitîn- 
cu-se la mine neîncrezător. 

— În stadiul actual, cînd habar n-avem unde se 
ascunde Niculae Tomescu, n-avem ce să-i facem. 
După ce-l găsim, o să mai stăm de vorbă! i-am 
scurtat-o, neavînd chef să mă abat de la investiga- 
țiile ce le întreprindeam. 


* * 


Cînd am ajuns în piaţa Amzei, i-am făcut o vi- 
zită responsabilului unităţii Gostat şi astfel, cîteva 
minute mai tîrziu, l-am cunoscut pe nepotul dispă- 
rutului. 

Era un bărbat tînăr, arătos, pînă în douăzeci şi 
cinci de ani, înalt, brunet și cu o figură de om 
isteț. 

După ce responsabilul, băiat subţire, s-a retras, 
scuzîndu-se că mai are niște treburi prin piaţă, 

ne-am recomandat şi l-am rugat să se aşeze pe unul 
din scaune. 

S-a conformat invitaţiei, dar părea speriat. Pro- 
babil se gîndea că sîntem de la Miliția economică, 
care, printre altele, se ocupă de potlogăriile ce se 
fac în comerţ. Pentru a nu-l mai fierbe, i-am spus 
cu ce fel de probleme ne ocupăm şi m-am de- 
clanșat: 

— Ce ştii despre unchiul dumitale, Niculae To- 
mescu? 

— Ştiu că a fost arestat de Securitate, acum cîţiva 
ani. 

— Crezi că securitatea statului ar fi avut motive 
să-l izoleze? 

— Îl ştiam de om cinstit... Da' dacă l-au ares- 
tat?... Probabil că nu era aşa cum îl ştiam eu — 
s-a grăbit să adauge, cu prudenţă. 

— Relatează-ne în ce împrejurări a fost ridicat de 
acasă. 

— După ce-am plecat eu la serviciu, au intrat în 
casă patru tovarăşi de la securitate şi, după ce-au 
făcut percheziţie, au plecat cu unchiu” ... 

— Dacă erai plecat la serviciu, de unde ştii cîţi 
bărbaţi au intrat în casă şi ce-au făcut acolo? 

— Păi cum să nu ştiu, dacă mi-a povestit mătuşa 
mea? 

— Te-ai mutat de mult din locuinţa unchiului 
dumitale? 

— Acum vreun an... M-am însurat şi n-am vrut 
să-mi aduc nevasta acolo. 

— Ce cameră ai ocupat în perioada cînd a fost 
arestat Niculae "Tomescu. 

— Cea din stînga, cînd intraţi în casă. 

— Adică camera care are fereastra spre fundul 
curţii? 3 

— Da. i 

— În ziua arestării unchiului dumitale, cînd ai 
plecat de acasă? . 

-— La şase fără un sfert. Ă 

— Şi cînd te-ai înapoiat? 5 

-— Ca de obicei, la ora cinci după amiază. 

— Se efectuase percheziţie şi în camera dumitale? 

— Nu. Totul era așa cum lăsasem eu diminea- 
ţa... Chiar şi patul nestrîns. 
—- Cînd l-ai văzut ultima oară pe unchiul dumi- 


— Cu o zi înainte de arestarea dînsului. 
— În ce împrejurări? 
— Cînd m-am înapoiat de la serviciu, la cinci 
după amiază, l-am găsit sortînd nişte mere pentru 
prăvălie. Am stat cu el şi l-am ajutat. 
— Despre ce aţi discutat? 
— Mi-a spus că în seara aceea este invitat la 
unchiul Ştefan, care-şi serba cea de-a douăzecea 
aniversare a căsătoriei. L-am întrebat dacă merge. 
cu el și tanti Silvia. Mi-a răspuns că a fost şi dînsa 
„invitată, dar n-o ia cu el, că-i strică tot chetul. 
- Se certau des? 
— e boii tot timpul. Însă nu din vina a dinsu- 
lui... Tot mereu se lua de el. Ba chiar sărea şi la 
bătaie! a 
— L-a amenințat vreodată că-l omoară? £ 
— Parcă numai odată...? Dealtfel şi pe mine a 
„zis că o să mă omoare. 
— Cu dumneata ce-a avut? 


— Păi, după arestare, mi-a zis să mă mut, că 
acolo n-am ce să mai caut! Cînd i-am spus că stau 
în casa unchiului meu, a zis că acum casa-i a ei şi 
să-mi iau tălpășiţa! 

Eu am tot căutat s-o ocolesc, dar nu era chip. 
Mai ales în ultimul timp, mă pîndea pînă veneam 
acasă şi tăbăra cu scandalul pe mine... Iar atunci 
cînd vedea că mă bag-n casă și nu-i răspund, se 
punea să-mi spargă geamurile. Zău — zîmbi el stin- 
gherit —, mă cunoşteau toţi geamgiii ca p-un cal 
breaz... Pînă la urmă, n-am mai avut încotro și 
m-am mutat. 

— Dacă am înţeles bine, după arestarea unchiului 
dumitale ai continuat să locuiești în casa lui încă 
aproape trei ani. Așa-i? 

A confirmat. 

— În această perioadă, ai remarcat prezenţa unor 
bărbaţi în locuinţa mătușii dumitale? ... Înţelegi ce 
vreau să spun? 

„-— Am văzut multe persoane venind la ea, dar 
nu erau iubiţi. Din cîte mi-a spus unchiul, era o 
femeie rece... Din alea care n-au nevoie de băr- 
bat! Eu zic că veneau cu alte treburi... În orice 
caz, nu pentru ce gindiți dumneavoastră! m-a asi- 
gurat el cu multă convingere. 

-— După arestarea lui Niculae Tomescu, ai mai: 
discutat cu mătușa dumitale despre soarta lui? 

— Da, mai ales la început, cînd încă se mai pu- 
tea sta de vorbă cu ea. 

-— Ce ţi-a spus? 

— Mai întîi că a fost condamnat la zece ani de 
închisoare, apoi la cincisprezece. lar anul trecut 
mi-a spus că a fost amnistiat și trebuie să vină 

acasă din zi în zi. Da' eu cred că spunea aşa numa” 
să mă sperie... Ca să mă mut de la ea. 

— Cum adică să te sperie? 

— Păi, mi-a zis că i-a scris lui unchiu, la puşcă- 
rie că vrea să închirieze camera mea, că o duce 
greu cu banii, dar eu nu vreau s-o liberez. Atunci 
el i-a răspuns că, dacă la înapoiere acasă mai dă 
cu ochii de mine, mă face praf. Bineînţeles că i-am 
ris în nas, pentru că ştiam că-i o minciună. Doar 
unchiu' ţinea la mine și nu putea să spună aşa ceva! 
Atunci, ca să-mi dovedească că a spus adevărul, a 
trimis la mine pe unul din băieții ei cu un bilet pe 
care, chipurile, tocmai atunci îl primise. După ce 
l-am citit, l-am dat-napoi copilului şi i-am zis să-i 
spună lui maică-sa că la mine nu se prind șmeche- 
rii d-astea... 

— Îţi mai aminteşti ce scria în bilet? l-am în- 
trerupt. 

— Desigur! Parcă-l văd şi acum. Era un colţ 
dintr-o scrisoare mai veche, deoarece pe dosul lui 
mai era ceva scris, dar n-am înţeles ce. În orice 
caz, pe bilet scria, îmi amintesc perfect: „Dragi co- 
pii, tăticu vă doreşte multă sănătate şi vă sărută 
cu dor“. Dedesubt era semnătura lui nenea Ni- 
culae. 

— După arestarea unchiului dumitale, n-ai dis- 
cutat cu copiii acestuia? N-ai încercat să afli cum 
a decurs percheziţia, respectiv arestarea tatălui lor? 

— Ba da! Dar amindoi mi-au spus că nu știu 
nimic, fiindcă dormeau. Au aflat ce s-a întîmplat 
abia după ce i-a sculat mama lor, ca să se îmbrace 
şi să plece la școală. 


256 


— Ştii cînd s-a înapoiat unchiul dumitale de la 
petrecerea la care fusese invitat? 

— Da, pentru că a lătrat cîinele şi m-a sculat 
din somn. Vrînd să văd cît mai am de dormit pînă 
la ziuă, m-am uitat la ceas. Era două fără cinci 
minute. 

— Care este numele de familie și adresa rudei 
la care fusese invitat? 

— Bine, îţi mulţumesc — am zis, după ce Dan 
a consemnat datele ce ni le-a lurnizat. 

După ce am dat mîna cu el şi a pornit spre uşă, 
mi-a trecut prin cap o idee şi n-am avut tăria s-o 
las în suspensie. 

— Spune-mi, te rog, în zilele care au urmat după 
arestarea unchiului dumitale, ai remarcat unele 
schimbări sau transformări în casă ori prin curte? 

— Nu înţeleg — mi-a comunicat, clătinîndu-și ca- 
pul într-un mod care-i susţinea afirmaţia. 

— Ai văzut unele mobile mutate de la locul lor 
obișnuit sau ai remarcat prezența unor materiale 
de construcţii, cum ar fi: cărămizi, var, ciment, ni- 
sip, scînduri etc.? 

— Nu, absolut nimic! a răspuns surprins. 

— Dar dacă ar fi existat astfel de materiale, crezi 
că le-ai fi remarcat? 

— Desigur! Doar pe vremea aceea umblam prin 
toată casa; fiind responsabil cu spartul lemnelor și 
făcutul focului! a glumit. 

— Cînd a fost asfaltată curtea cu bitum? am in- 
sistat. Chestie de încăpăţinare. Cînd îmi intră mie 
ceva în cap, nu sfătuiesc pe nimeni să-şi piardă 
timpul încercînd să mă convingă că bat cîmpii, 

deoarece meningele meu funcţionează după sistemul 
autolămuririi. 

— La întrebarea asta nu pot să vă răspund, că 
nu ştiu. Timp de zece ani, cît am locuit acolo, nu- 
mai aşa am apucat-o. 

I-am mulțumit şi l-am concediat. 

— E cam încurcată treaba, șefu' — a remarcat 
Dan, în timp ce ieșeam din biroul responsabilului 
magazinului Gostat,. 

— Pentru că, întîmplător, sîntem plătiţi pentru 
a descurca încurcăturile făcute de alţii, să încercăm 
să ne facem datoria! 


La ora trei după amiază, am părăsit locuinţa lui 
Ștefan Tomescu, unchiul aceluia a cărui arestare se 
transformase într-o dispariţie, ce începuse să-mi 
placă din ce în ce mai puţin. 

Tot ce-am aflat de la ultimul meu interlocutor 
se rezuma la atestarea faptului că Niculae Tomescu 
fusese la el în noaptea din ajunul „arestării“. Che- 
fuise pînă la miezul nopţii, cînd a plecat spunînd 
că trebuia să se ducă la piaţă pentru a achiziţiona 
marfa necesară prăvăliei sale. 

Ştefan Tomescu a mai povestit că nepotul lui se 
plingea de multe ori că Silvia da iama prin sertarul 
cu bani al tejghelei sau face datorii pe care tre- 
buie să le achite el pentru a nu se face de rîs faţă 
de creditori. Deci certurile dintre soţi erau generate, 
în principal, de modul în care Silvia Tomescu risi- 
pea banii. 

— Mergem să mîncăm, şefu'? s-a interesat Dan, 
zîmbindu-mi ca un emisar al unui institut american 
pentru stabilirea opiniei publice înaintea alegerilor 
prezidențiale. 

— Sigur că mergem... După ce ne terminăm 
treaba! mi-am dat asentimentul, apoi, făcîndu-mă 
că nu remarc că s-a acrit la faţă de parcă ar fi în- 
ghițit o bobină de sîrmă ghimpată, i-am spus șofe- 
rului să ne ducă în strada Maria Hagi Moscu. 


Capitolul XĂVI 
IMI REIAU PEREGRINĂRILE 


Ajunși în faţa locuinţei masezei, am cobo- 
rît și i-am propus lui Vartunian să se ducă să mă- 
nînce. N-a trebuit să insist prea mult pentru a-l 
convinge. Dan, încă indispus de refuzarea fondatei 
sale propuneri, a început să-şi scormonească buzu- 
narele în căutarea cheilor de la poartă, dar, prin- 
tr-un gest de negaţie, l-am scutit de osteneală. 

— Începem cu vecinii — am zis, pornind spre 
imobilul cu numărul 17, din partea dreaptă. 

Constatînd că poarta e deschisă, am intrat în 
curtea respectivei case. Clădirea era prevăzută nu- 
mai cu un parter înalt, dar accesul se făcea printr-o 
scară exterioară, din ciment. Am urcat cele șapte-opt 
trepte tocite de picioarele înaintaşilor mei și mi-am 
curmat elanul în faţa uşii apartamentului. După 
ce-am manevrat butonul soneriei, mi s-a oferit po- 
sibilitatea de a-l cunoaște pe locatar. Se numea Vir- 

gil Niculcea și cred că mai avea vreo cinci ani pînă 
la pensionare. 

I-am explicat cam ce m-ar interesa și mi-a spus 
tot ce ştia. Din nefericire, pentru mine, nu era prea 
bine informat. 

Ştia că vecinii lui se certau adesea și nu remar- 
case nici un fel de modificări în curtea acestora 
după arestarea domnului Tomescu. 

Cînd ne conducea spre uşă, a vrut să ştie dacă 
e adevărat că domnul Tomescu s-a spînzurat în în- 
chisoare. Pentru a nu-l dezinforma, m-am abținut 
să-i dau vreun răspuns. Ceea ce nu m-a împiedicat 


să-l întreb cum a aflat de sinuciderea vecinului 


său. Mi-a spus că-i spusese Silvia Tomescu, în 
urmă cu doi ani, cînd s-au întîlnit întîmplător pe 
stradă. 


— Pare foarte bine informată pentru o femeie 
care nici nu știe unde se află soţul ei — comentă 
Dan, cînd am ajuns în stradă. 

— Asta cam aşa-i, dar ce folos dacă-i atit de 
rezervată faţă de noi? Cred că dacă i-am populariza 
discreţia, faţă de celelalte urmașe ale Evei, s-ar 
putea reduce în mod substanţial poluarea fonică a 
globului — am zis, intrînd în curtea imobilului de 
la numărul 13. 

Tocmai ajunsesem lingă veranda casei, cînd s-a 
auzit zgomot de pași în urma noastră. 

— Pe cine căutaţi? s-a interesat tînărul care in- 
trase în curte după noi. 

— Locuiţi aici? am întrebat și, după ce a răspuns 
afirmativ, i-am arătat legitimaţia. 

Se numea Jean Matei. I-am spus că doresc rela- 
ţii despre vecinii lor de la numărul 15. S-a grăbit 
să descuie ușa verandei şi să ne poftească în casă. 
Apoi, în timp ce ocupam scaunele oferite, şi-a fă- 
cut apariţia și soția lui Matei, atrasă de vocile 
noastre. 

— Ce ne puteţi spune despre familia Tomescu? 
am început. 

— Dar ce s-a întîmplat? De ce forfotesc milițienii 
în curtea doamnei Silvia? m-a întrebat soția lui. 

Deşi nu intră în obiceiurile noastre să răspundem 
la întrebări, i-am făcut pe plac și le-am povestit 
cum reuşise vecina lor să ne captiveze interesul. 

Cînd am terminat punerea în temă, erau albi la 
faţă și se uitau stupefiaţi unul la celălalt. 

— Şi tu ai mai şi ajutat-o... — a articulat cu 
greutate femeia, privindu-și soţul. 

— În ce fel? am întrebat. 

— Păi acum vreo săptămînă... Pe la unsprezece 
seara, cînd veneam de la uzină... Ştiţi, sînt strun- 
gar la „Vulcan“. Cînd am dat să intru în curte, a 
oprit alături un autocamion și doamna Silvia m-a 
chemat s-o ajut să dea jos niște lucruri... Era și 
un frigider... 

— Cum arăta șoferul? s-a grăbit Dan. 

— Nu i-am reţinut figura... Pot să vă spun că 
era scund și avea o bască pe cap. 

Dan a mai încercat să scoată și alte amănunte, 
dar a trebuit să se lase păgubaș. Martorul i-a spus 
că, după o zi de muncă, era prea obosit pentru a 

putea acorda atenție unor amănunte, cum ar fi de 
exemplu numărul mașinii. 
— Pe Niculae Tomescu l-aţi cunoscut? 

— Cum să nu, era un om de treabă. Am rămas 
foarte surprinşi, atit eu, cît şi soția mea, cînd am 
aflat de arestarea lui. 
— Aţi văzut cînd a fost arestat? 

— Nu. Am aflat abia a doua zi, de la vecini. 
— Vi s-a spus şi care a fost motivul arestării? 
— Se vorbea că ar fi complotat împotriva sigu- 
ranţei statului. 


— Ar fi fost posibil? 


— Altfel nu l-ar fi arestat! a replicat logic Ma- 
tei. 
— Dar dacă este vorba numai de-o înscenare? am 
sondat eu. 


—— Nuuul.... Nici: vorbăt.. -.. 


A fost arestat — 


a intervenit soţia lui Matei, cu o convingere de 
nestrămutat. 
— De unde ştiţi? am întrebat, mirat de fagi 
tea susținerii. 
— Pentru că la vreo săptămînă după i mire 
am asistat la o discuţie edificatoare... 


—- Adică? am zorit-o. 
— Mă aflam la debitul 


atunci la colțul străzii... 
Loto-pronosport-ul? 
Am aprobat disimulindu-mi nerăbdarea. 


— Lângă debitul de tutun, 


de tutun, care era pe 
Ştiţi, unde este acuma 


despărţit doar printr-un 


paravan din scînduri, se afla magazinul de zarza- 


vaturi al familiei Tomescu... 


Adică, de fapt, era 


o singură încăpere despărțită în două compartimente, 

unul ocupat de magazinul familiei Tomescu şi ce- 
lălalt . .. 

— Pricep! i-am scurtat-o. Deci vă aflaţi în de- 
bit. Şi? 

— Da. Tocmai cumpăram niște chibrituri, cînd a 
dat năvală înăuntru doamna Silvia și a început să-i 
facă scandal domnului Mitică Albu, tutungiul. I-a 
zis că să-l ardă focul, pentru că el i-a vîndut soțul 
la Securitate! 

— Ce-a răspuns domnul Albu? 

— Că dacă caută ceartă să vadă de altul, că el 
n-are timp de prostii! 

— Drept care Silvia a plecat trîntind ușa? mi-am 
dat eu cu presupusul. 

— Exact! Așa a fost. De unde ştiţi? m-a privit 
ea admirativ. 

Din modestie nu i-am povestit că dintotdeauna 
am avut o minte genială. Mi-am continuat chestio- 
narea. 

— Soții Tomescu se certau des? 

— În care familii nu sînt discuţii — a filozofat, 
visător, Matei. 

— Chiar și amenințări cu moartea? m-am în- 
doit. 

— Aşa ceva n-am auzit. 

— Nici eu — ne-a asigurat soţia lui. 

— După arestarea soțului ei, Silvia Tomescu pri- 
mea mulţi bărbaţi acasă? 

— Nu numai bărbaţi, ci și femei — a răspuns ea. 
Dealtfel e și firesc dacă ţineţi seama de faptul că 
doamna Silvia, ca fostă soră de caritate, făcea și 
injecții, în afară de masaje. 

— Printre persoanele care o vizitau aţi remarcat 
și figuri cunoscute? 

Femeia clătină capul, dar Matei, după ce se gîndi 
puţin, spuse: 

— L-am văzut mai demult, acum vreo trei ani, 
pe domnul Tănase intrînd cu un pachet mare sub 
braț. 

— Ştiţi unde locuiește acest domn? a întrebat 
Dan. : 

— În colţul străzii, vizavi de Loto-Pronosport. 

— În general aţi fost în relaţii bune cu ei? 

— Da, ca între vecini. Dar fără să ne vizităm. 
Tîrguiam adesea din prăvălia lor, încolo numai _re- 
laţii de bună ziua cînd ne întîlneam pe stradă. 

— O singură dată am avut un diferend. Cîinele 
lor a scăpat în stradă și ne-a mușcat copilul, dar, 
cum ştiam ce poamă bună e Marinică, nu ne-am 
formalizat. După aceea, cîteva zile mai tîrziu, doam- 
na Silvia mi-a strigat peste gard că i-am otrăvit 
cîinele. Neavînd chef de ceartă, m-am făcut că n-o 
aud — a completat doamna Matei. 

— Aţi remarcat dacă în urmă cu patru ani, după 
arestarea lui Niculae Tomescu, s-au făcut modificări 
de construcţii sau săpături în curtea lor? 

Și-au clătinat pe rînd capul. 

Mi-am privit ceasul. Era ora patru. Întrucît gaz= 
dele n-aveau nici o vină că activitatea mea profe- 
sională înclude sportul săririi peste mese, mi-am Zis 
că ar fi cazul să-i las să mănînce. 

— Mai puteţi să ne spuneţi ceva despre familia 
Tomescu? am zis, ridicîindu-mă de pe scaun. 

— Nu știu dacă vă interesează... — a spus ea. 

Doamna Silvia m-a întrebat dacă vreau să cumpăr 
un covor. 

— De mult? 

— Să tot fie vreo săptămînă. 

Mi-am cerut scuze pentru deranj şi, plin de in- 
vidie, le-am urat poftă bună la masă. 


* 
= E 


— Dane, hai să discutăm şi cu cei care locuiesc 
aici! am zis, arătînd spre imobilul situat peste drum 
de casa familiei Tomescu. 

Femeia care ne-a deschis ușa era îmbrăcată în- 
tr-un capod din mătase foarte frumos colorat, nu 
prea înăltuţă, părul roșu, ochii albaștri, nasul cîrn 
şi buzele apetisante. Nu trecuse de treizeci de ani 
și era nurlie. 

Prezentările au fost făcute în acompaniamentul 
protestelor unui căţeluș, corcitură de spiţ cu pechi- 
nez, care mi se învîrtea printre picioare. Cu toată 
larma stîrnită de micul huligan, am priceput că 
amtitrioana se numește Mia Mavrodin. 

— Doamnă Mavrodin — am început, după ce-am 
poposit pe scaunele unei sufragerii cubiste —, ce 
ne puteţi spune despre vecinii dumneavoastră de 
peste drum? 

— Vă referiți la familia Tomescu? 

— Întocmai. 

— Ştiu că au avut un magazin de zarzavaturi, 
mai demult, și adesea mă aprovizionam de la ei. 
Cîteva luni mai tîrziu, după arestarea domnului 
Tomescu, prăvălia a fost desfiinţată. Altceva ce să 
vă spun? mi-a surîs cu cochetărie. 


Am rugat-o să-mi spună care erau relaţiile dintre 
soți. 

M-a privit cîteva clipe, apoi, parcă jenată, s-a 
decis să răspundă: 

— Se cam certau. De multe ori chiar şi în pră- 
vălie. 

— Aţi reuşit să vă daţi seama care era cauza? 

— Da. El o acuza că-i ia bani din tejghea, iar 
ca îi replica că el îi ia pentru a-i da unui frate 
de-al lui. 

— Ce ştiţi despre arestarea lui Niculae Tomescu? 

— Ce ştie toată strada! A fost ridicat într-o di- 
mineață pentru complotare împotriva ordinei sta- 
tului. 

— Cum s-a comportat soţia lui Niculae Tomescu, 
după arestare? 

— Eu ştiu...? a zis, ridicînd din umeri. Ca orice 
femeie care rămîne singură cu doi copii pe cap. Era 
amărită şi cîteva luni mai tîrziu, văzînd-o îmbrăcată 
în doliu, l-am întrebat pe unul dintre copiii ei dacă 
mai au vreo veste de la tatăl lor. Astfel am aflat 
că a fost împușcat. 

Recunosc, fără ipocrizie, că afirmaţia ei mi-a stîr- 
nit interesul. Tare aș fi vrut să aflu dacă întîi s-a 
spînzurat şi pe urmă a fost împușcat sau viceversa. 
În consecinţă, n-am putut rezista tentaţiei de a-mi 
spori bagajul de cunoștințe folositoare. 

— V-aș ruga să încercaţi să-mi relataţi, cît mai , 
fidel posibil, ce-a răspuns copilul la întrebarea dum- 
neavoastră? am zis, în clipa cînd javra de căţel, 
plictisită de indiferența ce-i arătasem, mi-a aterizat 
pe genunchi. 

— Mi-a spus că mama lui ar fi dat o mie de lei la 

cineva pentru a-i ajuta tatăl să fugă din închisoare, 
dar a fost împușcat pe cînd evada — a zis ea, pe 
cînd mă privea extaziată cum mă joc şi mîngii po- 
taia. „Popey! Nu-l necăji pe domnul! Vino la ma- 
ma!“ l-a invitat, dar jăvruţa n-a băgat-o în seamă 
pe „maică-sa“, 

— Trebuie să fiți un om foarte bun — a apreciat 
ea, remarcînd că nici eu nu mă grăbesc să-l cata- 
pultez de pe genunchi. Cine-i iubit de animale, e 
iubit şi de oameni! a constatat, ca la carte. 

Dacă aş fi trimis-o să sondeze opiniile celor pe 
care i-am virît în dosul gratiilor, probabil că şi-ar 
fi schimbat buna-i impresie, însă m-am abținut. 

— Îmi plac animalele — am zis. 

— Şi familia Tomescu a avut un cîine frumos, 
dar l-a otrăvit cineva. Numai un om fără suflet 
poate lua viaţa unui animal atît de credincios... 
— a oftat ea. 

— S-ar părea că avea năravul de-a mușca copii 
— am zis, gindindu-mă la spusele doamnei Matei. 

— Păi cum să se apere sărmanul animal, dacă 
haimanalele de pe stradă îi legau tinichele de coa- 
dă?... Se apăra și el cum putea! În ceea ce pri- 
vește omoriîrea sa, cred că a fost opera vreunui ve- 
cin, deranjat de urletele lui. În loc să-l otrăvească, 
mai bine i-ar fi aruncat ceva de mîncare... că era 
înfometat sărmanul ... 

— Aveţi dreptate, doamnă. Din păcate, mai sînt 


” încă mulţi oameni răi pe lume — am aprobat-o, 


punînd cățelul pe covor și ridicîndu-mă de pe 
scaun. 


* 

La ora patru şi jumătate, mașina noastră era în 


faţa casei eu ziduri de cetate. Am vrut să-i fac semn 
lui Vartunian să aștepte cuminţel, dar am renun- 
țat. Medita atît de adînc asupra misiunii noastre, 


cu capul pe volan, încît oricum nu mă putea ve- 


dea. 


— Ce poate fi mai sublim pe lume decît un somn 


bun, după o masă îndestulătoare! a comentat Dan, 
[x PS > CER . ._x» E Pa, 

fără adresă, după ce a privit şi el spre maşină. 
— Ce n-ar da alţii să aibă meseria noastră.. 


cîteva paie pe foc. 


— Corect. Încă cîteva zile de utilizare a metodei + 


căpitanului Apostolescu și voi arăta, fără cheltuieli 
de îmbălsămare, ca mumia lui Ramses! Apropo, dacă 
vrei să-ți brevetezi sistemul, pentru un referat de 
specialitate poţi conta pe mine!... Cu condiţia să 
te decizi mai curînd, altfel am să-l întocmesc post- 
mortem ... 

— Ce faceţi, tineri domni?! Mi-aţi îndrăgit stra- 
da? ne-a strigat jovial Vornicu, de pe celălalt tro- 
tuar. 

— Încercăm să ne facem datoria — am zis, tra- 
versînd strada spre el. Tocmai îmi spunea și colegul. 
meu că avem 0 muncă plină de satisfacţii — am 
zis, privind cu seriozitate spre Dan, care mustăcea 


de parcă ar fi mîncat chewing gum. Dar bine că.ră A 


v-am întîlnit! Ştiţi pe unde locuiește un oarecare, 
Tănase? st 

— 'Tapiţerul?.... Sigur că ştiu! Ce degeaba sînt 
de două decenii responsabilul străzii? glumi el. Uite 


dă 


a 


colea, taică — mi-a arătat el o casă cu un etaj, pe 


colţul străzii, vizavi de unitatea Loto-pronosport. 


a dai 


Le: 


ti 


Rezumîndu-mă la explicaţiile primite, am refuzat 
oferta prietenosului moldovean de a ne însoţi şi 
ne-am luat la revedere. 

Cînd am ajuns în faţa clădirii indicate, am îm- 
pins poarta unui gard din stinghii şi am intrat în 
curte. Am remarcat scara despre care mi-a vorbit 
Vornicu și am coborit cîteva trepte, spre subsol. 
Ne-am oprit în faţa unei uşi prin care răzbăteau 
cu putere acordurile unui taraf de lăutari. 

A trebuit să bat de mai multe ori, din ce în ce 
mai tare, pînă am văzut ușa deschizindu-se. Tipul 
care își vîrise capul prin uşa întredeschisă avea pă- 
rul ciufulit și ochii umflaţi de somn. 

— Ce doriţi? a articulaţ el buimăcit. 

— Îl căutăm pe domnul Tănase! l-a anunţat Dan. 

— Eu îs! Ce s-a-ntîmplat? De ce nu lăsaţi oa- 
menii să doarmă?! şi-a amintit el să se supere. 

— Dorim să stăm puţin de vorbă. Miliția! 

Surprins, a făcut ochii rotunzi şi a clipit cu re- 
petiție, ca o mitralieră. 

— Poftiţi înăuntru — s-a decis, deschizînd uşa 
larg. 

Era un bărbat de aproximativ treizeci de ani, 
brunet şi scund. Pantalonul și cămașa erau şifonate 
şi nu tocmai curate. Un picior era desculţ, iar ce- 
lălalt era prevăzut cu un ciorap care permitea ae- 
risirea degetului gros. 

__— Vă rog să închideţi radio-ul — am zis, pentru 
a înlătura concurenţa neleală a tarafului, care mă 
făcea să mă simt ca la horă-n sat, duminica. 

S-a conformat. În cămăruţă se simţea un miros 
puternic de igrasie și vin trezit. Dezordinea gene- 

rală a încăperii m-a asigurat că locatarul este un 
burlac care nu disprețuiește băuturica. 

— Ştiţi, după ce-am lăsat lucru' am băut un şpriţ 
cu nişte prieteni — a ţinut să ne explice, învăluin- 
du-ne într-un damf de băutură amestecată. Tocmai 
mă culcasem un pic să mă dreg... 

Întrucît nu-mi terminasem încă misiunea, iar gaz- 
da noastră exala o cantitate de vapori de alcool 
suficientă pentru a pune jos o divizie de finlandezi, 
mi-am zis că trebuie să mă evacuez afară, la aer, 
cît mai repede posibil. 

— Ce legături sînt între dumneata şi Silvia To- 
mescu? m-am grăbit. 

— Silvia Tomescu?! Nu ştiu despre cine vor- 
biți! 


— Fără baliverne! Ştii bine că ne referim la: 


vecina de la numărul 15! l-a înghesuit Dan. 

— Ah! Despre ea vorbiţi...! a părut el să vină 
de-acasă. 

— Exact! Ia spune-ne de cînd ești în concubinaj 
cu ea? 

— Eu... cu ea?! Cum o să trăiesc eu cu urîta 
aia? a protestat adînc jignit. 

— Atunci de ce o vizitezi? am intervenit, utili- 
zînd intenționat timpul prezent. 

— Eu zic că mă confundați. Am fost la cucoana 
despre care-mi vorbiţi o singură dată, acu' vreo trei 
sau patru ani... pentru o chestie de afaceri. Atit! 
De-atunci n-am mai dat p-acolo, că n-aveam de ce! 

— Și cam ce afaceri aţi avut de făcut împreună? 
a întrebat Dan. 

— I-am reparat un studiou... — a răspuns, după 

o scurtă ezitare. Adică, de fapt, i-am schimbat nu- 
mai faţa de ştofă. 

— Asta a fost tot? a zis Dan, încreţind dezamă- 
git nasul. 

— Vă jur că asta a fost tot ce-am făcut la ea. 

— Cînd ai făcut lucrarea, înainte, sau după ares- 
tarea soțului clientei dumitale? am vrut să aflu. 

— După arestare. Îmi amintesc că cucoana mi-a 
tot dat ghes să termin lucru' pînă seara, că i se 
eliberează soțu' şi să nu vadă... Să nu vadă de- 
ranj cînd vine acasă. 

Am remarcat o nouă ezitare la el și m-am decis 
să-mi dau osteneala de a afla ce vrea să ascundă. 

— Domnule Tănase, nu sînteți sincer — am zis. 

A încercat să protesteze, dar nu i-am dat răgaz. 

— Dacă se va dovedi aceasta, şi vă asigur că ade- 
vărul iese întotdeauna la suprafaţă, veţi fi pedepsit 
pentru mărturie mincinoasă! Gîndiţi-vă puţin — am 
adăugat persuasiv — în ce implicaţii intraţi încer- 
cînd să acoperiţi o criminală ... 

— Criminală?! a sărit el uluit. 

— Ai auzit bine! a confirmat Dan. 

— Da nu se poate! Nu-i posibil... 

— Lasă pe seama noastră aprecierea faptelor 
dumneata limitează-te numai la relatarea lor! 

— Cum să vă spun...? M-a chemat la dinsa și 
mi-a spus că vrea să-și renoveze studioul. După ce 
ne-am învoit la preţ, eu m-am apucat să-l desfac, 
iar ea s-a dus să cumpere stofa pentru faţă. De 
fapt, stofa studioului era bună și dacă ar fi spălat-o 
se făcea ca nouă. 

Cînd am dat jos stofa de pe studio şi m-am apu- 
cat să scot pînza de sac pentru a aduna lîna, s-a 

înapoiat şi ea acasă. Mi-a arătat materialul ce-l cum- 
părase. Era îngrozitor de urît, dar i-am spus că-i 
foarte frumos... De ce să-i stric chefu, dacă așa-i a 
era gustu'? ne-a luat el drept martori ai diplomaţiei 
sale. 

Am făcut un gest de aprobare și, totodată, de în- 
demnare la continuarea relatării. 

— În timp ce adunam lîna de pe arcuri am văzut i 
că, pe anumite porţiuni, este roşcată. Cînd m-am 
uitat mai bine, mi-am dat seama că este pătată de 
sînge. Atunci cucoana, care privise tot timpul cum 
lucrez, mi-a spus să aştept, deoarece vrea să înlo- : 
cuiască o parte din lină. Revenind după cîteva mi- 
nute, a adus o faţă de pernă plină cu lînă curată. 
Cînd mi-a dat-o, mi-a spus că a provocat un avort 
la o pacientă şi nu vrea s-o afle soţul ei, că face 
scandal. Atunci am întrebat-o cînd îi eliberează so- 
țul și mi-a zis că în ziua aceea chiar, la ora șapte 
seara. 

— În ce zonă era lina îmbibată cu sînge? 

— Jos, cam acolo de unde încep picioarele unui. 
om întins în pat. 

— De ce aţi încercat să ascundeţi faptul că patul 
era pătat cu sînge? l-am verificat, deşi nu sînt re- 
vizor contabil. î 

— Pentru că m-a rugat clienta mea să-mi țin. 
gura. Eu sînt om serios şi nu umblu să fac rău ni- 
mănui... În definitiv, ce treabă aveam eu c-a făcut 
avort unei femei? Că, acu' să rămînă între noi, şi 
eu am dus-o o dată pe nevastă-mea să dea plodu 
afară... Asta mai demult, cînd încă nu m-a pă- 
răsit ca să se-ncurce cu-n tîmpit de cizmar... De- 


tă 

altfel, dacă nu mă puneaţi dumneavoastră să-mi 
amintesc eu şi uitasem de toată povestea asta. 

Dacă n-ar fi mirosit atît de tare a doagă de bu- 
toi, zău că mi-ar fi fost foarte simpatic. Îmi plăcea 
mai ales felul în care, stingherit, încerca să aco- 
pere cu piciorul drept, prin al cărui ciorap evada 
degetul gros, laba goală a celuilalt. Unde era Char- 
lot să-nveţe un truc a-ntiia! 

— Spuneţi-mi, aţi schimbat toată lina studioului? 

— Aş! Cum o să schimb toată lîna patului numai 
cu două kile? Am schimbat-o numai pe aia de la 
suprafaţă, unde se vedea mai mult. 

— Era pătată şi lemnăria studioului? 

— Da, da' am răzuit-o cu rindeaua. 

Mi s-a făcut milă de manevrele ce le făcea cu pi- 
ciorul desculţ. Dacă se alegea cu un guturai, ar fi 
fost în stare să se dreagă cu ţuică fiartă. 

— Vă rog să vă îmbrăcaţi. Trebuie să facem o 
mică plimbare. 

— Unde? s-a speriat el. 

— Îmbracă-te, ia-ţi sculele şi nu te neliniști. Vii 
repede înapoi! l-a domolit Dan. 

Un sfert de oră mai tîrziu, am intrat în sufra- 
geria masezei și l-am dus spre camera copiilor, din 
stînga. 

— Ăsta-i studioul pe care l-aţi refăcut? am zis, 
pentru a-i verifica seriozitatea, arătîndu-i patul 
vopsit în bleu. 

— Nuuu! Era umu furniruit. 

— O fi ăsta? l-am consultat, arătîndu-i studioul 
din camera cu fereastra spre stradă. 

— Asta-i! a zis, după ce a înlăturat husa din 
mătase şi a privit stofa. 

— În regulă. Vă rog să-i scoateţi faţa! 

— Cum, adică să stric patu'? a protestat surprins. 

I-am explicat că nu avem altă soluţie, iar în ceea 
ce priveşte deteriorarea mobilei, îmi asum întreaga 
răspundere. 

Cîteva minute mai tîrziu, cînd stofa era înlătu- 
rată, m-am apropiat şi am examinat lîna. Am înde- 
părtat stratul de deasupra și am prelevat cîteva 
mostre, pe care le-am virit într-o pungă din masă 
plastică. , 

— E în regulă. Putem pleca! am stabilit, apreci- 
ind că mi-am atins scopul propus. 

Li 
* * 


— Treci mîine dimineaţă pe aici şi-ţi dau rezul- 
tatul — mi-a spus locotenentul Şerban Cocea, șeful 
laboratorului nostru de chimie, după ce i-am po- 
vestit cam ce-ar trebui să facă cu săculețul de lînă. 


— Perfect! Deci aştept să mi-l dai acum — am 
făcut pe prostul. 

— Fie! Vino peste două ore... — a consimţit el, 
oftiînd dezgustat. 

— Hura! E recreaţie şi — în sfîrșit! — putem 


“mînca o fripturică cu cartofi prăjiţi — s-a înveselit 
Dan. 
— De acord! am aprobat spontan. 


* 
* i N - d 


274 


i i 


e 


— Cum e, Şerbănică? am întrebat, cu foamea po- 
tolită. 

— Vechimea sîngelui este de patru-cinci, ani, 
aşa că să nu-mi ceri să-ți spun prea multe — m-a 
avertizat, dar, fiind băiat bun, s-a abținut să-mi 
arate cartonaşul galben. 

— De ce natură? Menstrual sau arterial? 

— Arterial. 

— Grupa sanguină? 

— Nu mai poate fi determinată! Recoltarea-i 


prea veche. 

— Multe mulţumiri. Oricum mi-ai spus esenţialul. 

— Hai să ne punem pe treabă! a zis Dan, entu- 
ziasmat, după ce-am părăsit laboratorul. 

— E aproape nouă seara — i-am reamintit. Cum 
nu sîntem prevăzuţi cu vedere de pisică, s-o lăsăm 


pe mîine. 


Capitolul XXVII 
INCERCĂM SĂ-L DIBUIM PE ARESTAT 


A doua zi dimineaţa, m-am înfiinţat la In- 
spectorat. Ieri seară, cînd m-am despărțit de Dan, 
stabilisem că n-ar strica să mai discutăm un pic cu 
Silvia Tomescu, înainte de a aprofunda dispariţia 


soțului ei. 
— 'Telefonez să ne-o trimită? a întrebat Dan, cînd 


m-a văzut intrînd în birou. 
Am aprobat. > 


275 


Mai înainte de a apuca să formez numărul de 
telefon al arestului, s-a auzit o bătaie în ușă. 

— Să trăiţi! ne-a salutat un subofițer de la Cir- 
culaţie. Am primit ordin să-l aduc la dumneavoastră 
pe șoferul Gheorghe Rădoi. 

M-am uitat la Dan întrebător şi el mi-a răspuns 
în același fel. 

— Ăsta cine o mai fi? 

— Nu ştiu. Tovarăşul colonel Iordache mi-a or- 
donat să-l aduc la dumneavoastră şi m-am confor- 
mat — a spus subofițerul, ridicînd din umeri ca un 
elev prins cu lecţia neînvăţată ... 

— Adu-l!... Poate aflăm... — am glumit, 

Bărbatul care a fost introdus în birou era corpo- 
lent, avea în jur de patruzeci și cinci de ani și ochii 
de culoare deschisă. După ce şi-a scos pălăria vînă- 
torească, și a început s-o învîrtească stingherit între 
miini, am văzut că era chel ca un bec. 

—— Cu ce ocazie la noi? 

— Ştiţi sînt șoferul autobuzului ... . 

— Luaţi loc — l-am invitat, reamintindu-mi de 
solicitarea ce-o făcusem Circulaţiei. Deci dumnea- 
voastră sînteţi şoferul care a alimentat cu benzină 
autocamionul staționat, în noaptea de 19 aprilie, 
în fața Academiei militare? 

A aprobat, clipind emoţionat. 

— Cine era șoferul pe care l-aţi scos din impas? 

— Nu ştiu! Mi-a făcut semn să opresc și mi-a 
cerut să-i dau cîţiva litri de benzină... Asta a fost 
tot! Noi, șoferii, ne ajutăm întotdeauna... 

— Sînteţi sigur că nu-l cunoaşteţi? a intervenit 
Man, ; - 

— Bineînţeles, altfel ce interes aș avea să nu vă 
spun... 

— N-am intenţia să vă întreb de unde aveţi atît 
de multă benzină, încît s-o puteţi ceda și altora, 
dar nu-i exclus să mă răzgîndesc! Însă nu despre 
asta e vorba — am spus, făcînd cu palma întoarsă . 
un gest de îngăduinţă. La întîlnirea dintre dumnea- 
voastră și șoferul autocamionului a mai asistat o 
persoană. Înţelegeţi? 

Și-a clătinat capul. 

— Persoana menţionată ne-a relatat că v-aţi 
strîns în braţe și vă tutuiaţi — am adăugat. 

A tăcut şi a coborit privirea. 

— Tovarăşe căpitan, poate că are o eclipsă de 
memorie. Pînă la trecerea amneziei, n-ar fi cazul 
să-i lăsăm un răgaz de gîndire... la arest? m-a 
consultat Dan, cu bunăvoință. 

— Vă spun adevărul! s-a precipitat şoferul. Știţi 
solidaritatea șoferilor ... . 

— Cunoaştem, cunoaștem povestea! i-am scur- 
tat-o. Cum se numeşte și unde lucrează? 

— Se numeşte Gogu Ilie și lucrează la baza de 
aprovizionare din Cluj. 

— De unde vă cunoaşteţi? 

— Păi am fost colegi... că şi eu am lucrat la 
Cluj, înainte de a mă stabili în Capitală. 

— La ce oră v-aţi întîlnit? 

— În jurul orei zece. 

— Cine mai era cu el în maşină? 


— Cred că o femeie... Ştiţi, cabina nu era lu- 
minată, iar strada și mai puţin. ... 
— Puteţi pleca —_l-a* concediat Dan, după ce 


am răspuns afirmativ la întrebarea privirii lui. Dar, 

dacă nu aţi spus adevărul, veţi reveni... și nu 
veţi pleca atît de repede! 
— Zău că v-am spus adevărul — a zis, ridicîn- 


du-se de pe scaun și pornind spre uşă. Mai înainte 
de a pune mîna pe clanţă s-a întors şi a întrebat: 
Ce-a făcut de-l urmăriţi? Un accident? 

— Vrem să-i cerem nişte relații — l-am liniștit, 
deşi nu eram sigur că rolul jucat de şoferul autoca- 
mionului îi va conferi numai calitatea de martor. 


— Dane, să vină inculpata — am spus cînd am 
rămas singuri. Apoi, în timp ce el chema arestul, 
am sunat şi eu la Circulaţie. I-am rugat să mi-l 
găsească pe Gogu Ilie. 

Cînd a intrat în birou, am remarcat că starea de 
apatie şi nelinişte se accentuaseră. Mi-am spus că 
mustrările de conștiință au început să-i tulbure 
somnul. 

— Vreau să discutăm situaţia soţului dumitale 
— am anunţat-o. Te rog să ne relatezi din nou fe- 
lul în care a fost arestat. 

Şi-a repetat povestea, fără să se abată nici cu 
o iotă de la precedenta depoziţie. 

—Acum te rog să ne spui ce s-a întîmplat cu 
o zi mai înainte de producerea arestării. 

— Am stat la prăvălie pînă la șapte seara, cînd 
am închis-o şi m-am întors acasă. O oră mai tîrziu, 
Niculae a spus că pleacă la piaţă pentru a cum- 
păra marfa ce ne trebuia a doua zi. Cînd l-am în- 
trebat de ce pleacă atît de devreme mi-a zis că, 

mai înainte de a se duce la piaţă, trebuie să treacă 
și pe la unchiul lui... 

— Numele acestuia? 

— Ştefan Tomescu. 

Am aprobat. Îl audiasem deja. 

— ...S-a înapoiat pe la două noaptea și s-a cul- 
cat — a continuat. A doua zi dimineaţa, așa cum 
v-am spus, au dat buzna peste noi tovarășii care 
l-au arestat. . 

— Ai avut vreo discuţie cu soţul tău cînd a 
venit acasă? 

— Nu, deşi venise tirziu și mirosea a băutură. 
Nu i-am spus nimic, deoarece mă temeam să nu-mi 
trezesc copiii. 

— Nu te-ai gîndit că și-ar fi putut petrece noap- 
tea cu o femeie? am tatonat. 

— Nu sînt geloasă, ca alte femei... Dacă se du- 
cea la alta, cu atît mai bine pentru mine... mă 
lăsa în pace. 

Mi-am spus că raţionamentul ei este în concor- 
danţă cu declaraţia nepotului soţului ei. Era fri- 
gidă. 

— Ce-ai făcut după ce l-ai adus pe nașul dumi- 
tale, Niculae Vornicu, acasă? 

— Am plecat la prăvălie şi mi-am văzut de ne- 
gustorie pînă la ora cinci după amiază, cînd am 
închis și am revenit acasă. 

— După ce te-ai înapoiat acasă, ai mai ieşit în 
oraș? 

— Nu. Am pus casa în ordine, după deranjul ce-l 
făcuseră tovarășii, și m-am ocupat de copii. 

— Vasile, nepotul dumitale, cînd a venit acasă? 

— Imediat după ora cinci, ca de obicei. 

— Dacă am reţinut bine, din discuţia noastră an- 
terioară, temîndu-te să nu împărtășeşti soarta so- 
țului dumitale, n-ai mai făcut demersuri pentru 
a afla ce s-a întîmplat cu el. Așa este? 

M-a aprobat. 


— În această situaţie, este firesc să nu cunoas-. 


că durata condamnării şi locul de detenţie al so- 
țului ei — o scuză Dan, dovedindu-se, ca întotdea- 
una, a fi un băiat bun și săritor la nevoie. 

— Așa-i — confirmă ea. Deşi poate gîndiţi că 
a fost urît din partea mea, să știți că n-am avut 
încotro. Pe de-o parte intervenţia mea n-ar fi pu- 
tut să-l scoată din închisoare, iar pe de alta nu 
puteam să risc şi libertatea mea. Nu puteam să-mi 
las copiii pe drumuri. 

Am făcut un gest din care rezulta că am terminat 
audierea. Cînd a dat să se ridice de pe scaun, am 
întrebat cu autoritate: 

— Atunci cum ai putut să-i organizezi evadarea 
de pe urma căreia a fost împușcat de paznicii în- 
chisorii? 

S-a reaşezat pe scaun, avînd grijă să refuze un 
rendez-vous între privirile noastre. 

— De unde ştii că a fost condamnat la cincispre- 
zece ani?! 

— Cum ai aflat că s-a spînzurat în închisoare?! 
m-a completat Dan. 

S-a uitat la noi cu o privire iscoditoare şi, jenată, 
a explicat: 

— Mi-a fost teamă de birfa vecinilor mei... 
N-am vrut să se clevetească că mi-am abandonat 
soţul... Cînd mă întrebau ce mai știu despre el, le 

spuneam tot ce-mi trecea prin cap, numai să mă 
lase în pace... 

Ar fi fost cazul să-i trag un oftat de ciudă, dar 
m-am stăpînit. Mi-am amintit la timp că am mai 
întîlnit eu criminali care ştiau să evite cursele, să 
găsească răspunsuri şi explicaţii ce le permiteau 
să-mi alunece din mînă ca peștii prin apă, ceea ce 
nu m-a împiedicat ca pînă la urmă să-i expediez 
acolo unde le era locul. 

— Cînd au venit cei patru bărbați care l-au ares- 
tat pe soţul dumitale, v-au găsit în dormitor? 

— Da. Ne-am trezit cînd băteau cu pumnii în uşă 
şi ne strigau să deschidem că altfel o sparg. 

— Cine a descuiat uşa? 

— Eu, deoarece n-a trebuit decît să iau capodul 
pe mine. Niculae, de spaimă, nici nu mai reuşea să 
nimerească în pantaloni. 

— Au început percheziţia de îndată ce-au intrat 
ori mai întîi au explicat ce vor? 

— Nu ştiu. Pe mine m-au scos imediat în curte. 

— A durat mult? 

— Nu pot aprecia. Datorită faptului că eram îm- 
brăcată subţire și afară era rece, mi s-a părut că 
au trecut ore întregi — se eschivă ea. 

— Cum explici faptul că s-au limitat numai la 
percheziționarea camerei voastre? 

— Eu ştiu...? s-a mirat ea. Probabil că descope- 
rind ce căutau în dormitorul nostru, n-au mai avut 
de ce să-și piardă timpul prin celelalte încăperi. 

Am dat din cap pentru a-i dovedi că apreciez cum 
se cuvine logica presupunerii ei. Am lăsat să se 
scurgă o pauză mai mare, pentru a-i da impresia 
că m-a făcut knock out, şi am întrebat: 

— Dacă dumneata ai fost scoasă din casă, de ce 
n-au făcut acelaşi lucru și cu copiii?! 

M-a privit dezorientată şi, cu o pudoare pe care 

n-am bănuit-o, a început să-și întindă fusta peste 


genunchi. 
— Probabil, văzîndu-i cum dorm, le-o fi fost milă 
să-i deștepte din somn — a spus, după ce a avut 


grijă să se gîndească bine. 

— Cum vine asta? Năvălesc patru oameni în casă, 
după ce în prealabil au bătut în ușă de s-o spargă, 
și copiii continuă totuși să mai doarmă?! Nu ţi se 
pare că-i prea neverosimil? 

— Ce să vă spun?... Aşa s-au petrecut lucru- 
rile... I-am deșteptat cînd am plecat să-l chem pe 
naşul nostru. 

— Ce-ai făcut cu cei douăzeci de mii de lei pri- 
miți de soţul dumitale de la Zoița Vlase? 

— După arestarea lui Niculae, n-am găsit nici un 
ban în casă. 

— Atunci de ce te-ai angajat să-i restitui bătri- 
nei banii? 

— M-am temut că, dacă reclamă la miliţie, Ni- 
culae va primi o pedeapsă suplimentară. 


— Ascultă... — am spus, făcînd o pauză — de 
ce ţi-ai ucis soțul?! 

— Eu?! Vai de păcatele mele... Dar cum v-aţi 
gîndit la așa ceva? ...Eu să-l omor pe tatăl copii- 


lor mei?! a protestat, izbucnind într-un hohot de 
plîns foarte convingător. 

— Fără teatru! Răspunde! 

— Nu-i adevărat! Nu l-am omorit eu, ci ăia care 
l-au arestat... Acum vreţi să mă scoateţi pe mine 

vinovată de ce-au făcut ăia! a ridicat tonul irtle 
nată. 

— Ia uită-te, dom'le ce tupeu?! s-a revoltat pi 

I-am făcut semn să-și păstreze calmul și am con- 
tinuat. 

— Degeaba negi, Ştim că l-ai omorit! De ce-ai 
făcut-o? 

— E o minciună! Nu l-am omorît! s-a enervat 
ea. 

— De ce a fost scăldat în sînge patul în care 
dormea soțul tău? 


să — Ah! V-a povestit tapiţerul... — păru ea să 

» “se dumirească. S-a pătat cu sînge cînd am provocat 

un chiuretaj... După avortare, pacienta a avut o 
hemoragie. 


— Cine-i femeia căreia i-ai făcut chiuretajul? 

— Ce-s proastă să vă spun? N-am chef să mă las 
înfundată și mai mult! 

— Şi dacă am să-ţi spun că am stabilit aparte- 
nența sîngelui care a pătat patul? Nu provenea de 
la un avort, ci din circulaţia arterială! 

— Nu-i adevărat! E o minci... — a început ener- 
vată. 

— Ajunge! am oprit-o şi i-am făcut semn lui 
Dan s-o predea subofițerului de la arest. 

— Are un tupeu formidabil! a bombănit mînios 
4 «Dan. 

— Să ne facem meseria! am zis dezgustat, săl- 
tîndu-mă din scaun. 


În timp ce Dan descuia broasca, am privit cu gîn- 
dul aiurea firmulița „Atenţiune! Cîine rău!“, prinsă 
pe poartă. 

— De unde începem? m-a readus Dan pe pămînt, 
cînd am intrat în curte. 

— De unde ne aflăm... — am zis, începînd să 
privesc cu atenţie pavajul curții. 

Operația privirii la asfalt s-a terminat repede. 
Culoarea uniformă a căptușelii de bitum indica cu 
certitudine că după turnarea acesteia nu s-au mai 
făcut săpături, respectiv refaceri ale pavajului. 

Ajungînd în dosul casei, m-am uitat la chepengul 
pivniței şi m-am dus spre magazia unde fuseseră 
dosite obiectele jefuite. Din pragul uşii, am măturat 
cu privirea acoperişul și pereţii din scînduri. N-am 
insistat prea mult asupra lor. Erau prea subțiri pen- 
tru a merita să-i bag în seamă. Dealtfel, recunosc, 
venisem cu idei preconcepute. Atît eu, cît şi Dan 
ne-am concentrat toată “atenţia asupra pămîntului 
bătătorit şi plin de așchii de lemn. După ce-am cer- 
cetat terenul palmă cu palmă, inclusiv cel acoperit 
cu lemne de foc, şi cărbuni, am ieşit în curte. 

Pentru că tot mă aflam lîngă pivniță, n-am re- 
zistat tentaţiei de a-i mai face o vizită. Am aprins 
lanterna și m-am uitat în mod special la zidurile 
din cărămidă și la treptele scării. 

— Acum putem trece la cercetarea locuinţei! am 
decis, cînd am revenit în curte. 

După ce-am intrat în casă, mai bine de două ore 
am cercetat fiecare centimetru patrat de suprafaţă, 
de la acoperișul din tablă şi pînă la pardoseala de 
scînduri a locuinţei. N-am descoperit nici o ascun- 
zătoare, fie în pereţi, fie sub dușumea. 


284 


ri i mld 


> 


Descurajaţi, ne-am oprit în camera unde se afla 
studioul desfăcut de tapiţer. Eu m-am aşezat pe un 
colţ al acestuia, iar Dan pe toaletă. Îngînduraţi, ne 
priveam unul pe celălalt, ca prin geam, fără să ne 
vedem! 

— Dacă nu găsim cadavrul lui Tomescu, sîntem 
la fel ca înainte de a fi aflat de bizara lui dispa- 
riție... — a mormăit Dan, 

Am dat din cap. Ca să poţi acuza pe cineva de 
un omor, în primul rînd ai nevoie de subiectul în- 
criminării, adică cadavrul victimei. 

— Va trebui să-l găsim, Dane. 

— Şi dacă imaginaţia ne joacă o festă? În afara 
presupunerilor, singura probă materială ne este fur- 
nizată de urmele de sînge din somiera studioului, 
dar şi acest element este discutabil! De îndată ce 
nu s-a putut stabili grupa sanguină, cu derivatele 
ei, nu putem demonstra că a aparţinut dispărutu- 
lui! a zis, jucîndu-se plictisit cu nişte fiole scoase 
dintr-un sertar al toaletei pe care stătea. 

— Dane, aş vrea să fii convins că nu batem 
cîmpii. Deși n-avem dovezi pentru incriminare, po- 
sedăm nişte informaţii care întăresc, care justifică 
pe deplin prezumţiile noastre. Unu la mînă, deși 
autorii percheziţiei au făcut o hărmălaie teribilă, 
conform spuselor Silviei Tomescu, vecinii n-au au- 
zit nimic, iar copiii au continuat să-şi vadă de somn. 
Doi la mînă, toată povestea s-a petrecut între orele 
şase fără un sfert, cînd a plecat de acasă nepotul 
dispărutului, şi șase, cînd a fost sculat din somn 
Nicolae Vornicu. Dacă necunoscuţii care l-au ridi- 
cat pe Niculae Tomescu au năvălit în casă la cinci 
minute după plecarea nepotului, iar inculpatei i-au 

trebuit încă cinci minute pentru a se îmbrăca și 
a-şi deştepta copiii din somn, şi alte cinci minute 
pentru a se duce la nașul ei să-i anunţe evenimen- 
tul, rezultă că am intrat în criza de timp. Prin ur- 
mare, cînd s-a putut produce descinderea? Chiar 
dacă s-ar îi descoperit din primul moment corpul 
delict, percheziția trebuia continuată pînă la capăt, 
pentru a se stabili dacă nu mai există şi altele, si- 
milare. Dacă ai uitat că o astfel de acţiune se în- 
cheie printr-un proces verbal, îți reamintesc eu! Așa 
cum reamintesc şi faptul că o descindere, oricît ar 
fi ea de superficială, necesită cel puţin o jumătate 
de oră. Deci? 

M-a aprobat şi am continuat: 

— Trei la mînă — și de fapt aici apare esenţialul! 
—, de îndată ce acţiunea n-a fost consemnată nici 
în evidenţele noastre, nici ale Securităţii, e clar că 
n-a existat! Patru la mînă, acum ești liber să adaugi 
şi celelalte elemente. Cum ar fi dispariţia lui Nicu- 
lae 'Tomescu, dispariţia banilor Zoiţei Vlase şi, even- 
tual, urmele de sînge din somieră — am zis, bătînd 
cu mîna studioul pe care eram așezat. 

Foarte atent la fiolele pe care le arunca cu o 
mînă şi le prindea cu cealaltă, a catadixit să spună: 

— Dacă Bobby Fischer ar afla cîte mofturi, cîte 
nazuri știu judecătorii noştri să facă ..., de invidie, 
ar fi în stare să-și mănînce pumnii, pînă la umeri... 
Crezi că ai să-i poţi convinge să digere raţiona- 
mente, în locul probelor materiale? 

— Crezi că ești plătit pentru a da reprezentații 
de circ?!... Lasă dracului fiolele alea nenorocite! 
am zis, ridicîndu-mă și smucindu-i-le furios din 
mină. 

— Hei! Înăbuși critica de jos în sus? s-a mirat, 
„ țintuindu-mă cu azurul ochilor săi șireţi. 

i — Trebuie să-l găsim Dane. Sînt convins că a 
fost ucis — mi-am revenit. 

— Unde? În casă, ai văzut, nu poate fi. Dacă l-a 
îndepărtat din casă, după patru ani, nu văd cum 
l-am mai putea găsi. 

— Unde putea să-l ducă...? Și mai ales, cum? 
Omorul s-a petrecut între orele două noaptea, cînd 

„victima a venit acasă, şi șase dimineaţa, cînd l-a 
adus la ea pe Vornicu. Într-un astfel de interval, 
cînd străzile sînt goale, ar fi fost imposibil să nu 
atragă atenţia vreunui subofițer de la Pază. 

— Dacă-l înfășura într-un covor? 

— Cu atît mai mult ar fi stîrnit curiozitatea... 
Nu-i o oră cînd se cumpără sau se duc la curăţat 
covoare. Și apoi, admiţind o astfel de ipoteză, cine 
a ajutat-o? 

— Un complice... Să zicem un concubin. S-au 
mai văzut cazuri de astea! 

— Nu se lipește! E frigidă. 

— Eu am mai cunoscut niște situaţii cu femei fri- 
_gide, care, în afară de soț, aveau pe lingă casă și 
niscaiva amanți! 

— Modul de operare din strada General Demos- 
tene demonstrează că preferă să „lucreze“ singură. 
„— Ceea ce n-a împiedicat-o să-şi găsească un 
complice, fie și involuntar. Să zicem involuntar, de- 
oarece încă n-am, stabilit cu precizie rolul șofe- 
rului de autocamion. 

— Să admitem că ai dreptate. Cum s-a debarasat 
de cadavru? 

— Mai întîi victima a fost transportată lîngă 
poartă, apoi complicele și-a adus vehicolul în faţa 
casei. Au verificat să nu fie nimeni pe stradă şi 
zdup cu el în mașină. În rest, o groapă săpată în 
prealabil, o fîntînă părăsită, un lac... Ce ştiu eu? 

M-am uitat la el, încercînd să-mi imaginez scena. 

— Dacă nu-ţi convine povestea cu complicele- 
concubin, ia-o în considerare pe cea a complicelui- 
plătit, doar avea la dispoziţie banii Zoiţei Vlase — 
a adăugat, cu indiferența unui șofer de autobuz, 
care pleacă din staţie deși călătorii continuă să se 
urce şi maşina-i goală. 

— Nu pot admite varianta ta, Dane — m-am de- 
cis. Ai ales-o pe cea mai nefavorabilă! Dacă o acre- 
dităm, trebuie să sistăm cercetarea... Şi încă 
n-avem motive să ne dăm bătuţi! ... 

— Şefw, aici nu-i vorba de ce ne. convine ori nu. 
Un fapt împlinit e un fapt împlinit! Dacă victima 
a fost scoasă din casă, nu ne mai rămîne decît să 
cercetăm lista cadavrelor neidentificate în perioada 
respectivă. Această pistă ar putea conduce la un 
rezultat, dar numai cu condiţia ca victima să fi fost 
abandonată la vedere. Ceea ce mi se pare puţin 


probabil. Pentru orice eventualitate, eu zic că ama 


putea încerca. 

— De acord, dar mai la urmă — am spus, mai 
înainte de a avea timp să-l aprob, deoarece am sim- 
țit că-mi intră în funcţiune creierul auxiliar, de 
detectiv. Cred că victima se află aici. 

— O luăm de la început? a oftat. 

— N-a avut cînd să-l scoată din casă... 

— La această afirmaţie s-ar putea vulcaniza și 
cîteva argumente? 

— Omorul nu s-a putut comite mai înainte cu 
victima să fi adormit, altfel, în stare de veghe fiind, 
nu s-ar fi lăsat ucis ca o muscă. 

— Ar fi absurd să gîndim altfel. Dar ce-i cu 
asta? 

— Deci după ora două şi jumătate, să zicem 
trei. 

— Să admitem ora trei. 

„— După cît sînge s-a îmbibat în studio, cît timp 
m o fi zăcut victima? 

su — E greu de spus, deoarece avem de-a face cu o 
funcţie de funcţie. Nu cunoaștem nici natura armei, 
> «nici a rănii. Dacă i s-au secționat carotidele, ajun- 
--gea şi jumătate de oră. Dacă a fost înjunghiat, şi 
„decesul sau fenomenul de coagulare s-au instalat cu 
- întârziere, chiar și patruzeci şi opt de ore. Așa că...? 
a ridicat din umeri. 

— În ceea ce privește arma, aş merge pe varianta 
toporului că prea l-a mînuit bine dincolo, în strada 
General Demostene. 

— Exclus! Punctul central al petei se află în a 

doua treime. În consecinţă, ar fi mai corect să vor- 
bim de o înjunghiere în regiunea abdominală! a 
spus cu convingere. 
„Acest amănunt îmi scăpase. Deși nu-l văzusem 
niciodată pe Niculae Tomescu, mi l-am imaginat nu- 
mai în situaţia în care se aflase profesoara Marieta 
Stanciu. Ideea sugerată de Dan, deşi logică, nu con- 
corda cu modul în care vedeam eu lucrurile. 

— Ajută-mă să întorc studioul — am zis, ridi- 
cîndu-mă și trăgîndu-l afară din stațivul său. 
Cînd l-am întors atît cît să pot privi latura dinspre 
perete, i-am făcut semn să-mi urmeze exemplul. 

— Pricepi? , 7 
— Ai dreptate! Studioul are două fețe laterale. $ 
Dacă se așează invers, partea inferioară poate de- i 
semna locul unde a stat capul victimei — a apro- 
bat. | 

— În regulă. Acum, admiţind că a primit aceleași > 
lovituri ca și celelalte două victime, cît crezi că a a 
zăcut Niculae Tomescu în pat? 

— Cel puţin două ore. sie il 

— Perfect. Așa apreciez și eu. În concluzie, vie- “2 
tima este ucisă la ora trei dimineaţa și zace în pat 
pînă la ora cinci... “A 

— La cinci se scoală nepotul și la șase fără un? 
sfert pleacă. Între şase fără un sfert şi şase, ur- 
mează regizarea percheziţiei, deșteptarea copiilor şi 
aducerea lui Vornicu. Așa-i? îmi prinse el raţio- 
namentul. 

— Întocmai! N-a avut cînd și cum să se debara- 
seze de victimă! 

— După cum ai așezat mozaicul, înainte de ora 
cinci cu atit mai puţin ar fi putut să deplaseze vic- 3 
tima, deoarece şi-ar fi asumat riscul de a-l deștepta | 

4 
- 
4 

pe nepot. Raționamentul e corect, recunosc. Recu- 
_nosc, însă nu mă pot împiedica să-ţi atrag atenţia  - 
asupra unei omisiuni. Una singură, dar capabilă 
să-ţi demoleze tot eșafodajul. 

— Te înșeli, Dane! Vasile Tomescu n-a putut să-i j 
fie complice! Disputa care s-a declarat între ei, *- | 
aproape imediat după „arestare“, exclude posibili- 
tatea unei convenţii anterioare, de genul celor care . 
apar între făptașii la comiterea unui omor. Ca să nu 
mai vorbim de faptul că nepotul n-ar fi beneficiat 
în nici un fel de dispariţia victimei, din contră, 

— Admiţind că prezumţiile tale sînt corecte, re- 
zultă că victima a continuat să zacă în pat pînă la 
ora şase fără un sfert, cînd a plecat nepotul Şi? 

— În sfertul de oră care a urmat, pînă l-a che- 
mat pe Vornicu, l-a dosit undeva... În pivniţă, în 
magazie, într-un garderob ... 

— Deci a obţinut un răgaz de maximum trei zile, 
care i-a permis să găsească posibilitatea de a-l în- 
depărta definitiv din casă. 

— Exclus! După ce a atras asupra ei atenţia în- 
tregii străzi, prin povestea pe care a lansat-o, nu-și 
mai putea asuma riscul de a se lăsa văzută cărînd 
un cufăr sau un balot mare. 

— Bine. Fie, e aici! Da' unde? 

Nu i-am răspuns. Reîncepusem, pentru a nu ştiu 
cita oară, să mă transpun în situaţia criminalei, în- 
cercînd să stabilesc cum aș fi procedat eu în situaţia 
ei. Habar n-am cît timp mi-am stors creierii, jucîn- 
du-mă cu fiolele luate de la Dan. 

Am ridicat privirea de la el. Se uita la mine amu- 
zat. Pentru a nu-i da satisfacția de a mă fi prins 
pe picior greșit, m-am apucat, cu toată seriozitatea 
să mă prefac că descifrez inscripţiile de pe fiole. 

— Morfină! am strigat, zvicnind în picioare. De 


“ unde le-ai scos?! 


Mai întîi i-a înţepenit zîmbetul, apoi a sărit şi a 
început să tragă de sertarele toaletei. Pe al treilea 
l-a scos complet şi l-a pus pe masă. 

În afară de două seringi și a unor medicamente 
fără regim special, am numărat șaizeci și două de 
fiole cu morfină. 

Marea şansă a nasului meu a fost că era instalat 
într-o poziţie prea inabordabilă pentru a-l putea 
prinde cu dinţii. Altfel, zău, mi-l mîncam de necaz. 
După cîtă bătaie de cap aveam, numai o afacere cu 
stupefiante îmi mai lipsea! 

— Consum propriu sau trafic? a întrebat Dan. 

L-am privit cu atîta bunăvoință, încît a priceput 
că-i mai sănătos să mă lase în pace. Şi m-a lăsat. 
Dar nu prea mult. 

— Hai să apelăm la un cîine poliţist — a pro- 
pus. 

— Felicitări! am exclamat disprețuitor. Unde ai 
mai auzit ca un cîine de serviciu să poată adulmeca 
urme cu o vechime de patru ani?! 

— Hm... Câine! am gîndit indignat. Ce chestie! 
Cîine?... Cine, cîine... Brusc, am simțit cum mi 
se înfierbîntă creierul. - 

— Ce s-a întîmplat? a zis Dan, sesizînd probabil 
o schimbare în fizionomia mea. 

— Dane, rămii aici! Mă întorc imediat... — am 
spus zbughind-o pe ușă, afară. 

Am traversat strada şi am sunat la ușa Miei Ma- 
vrodin. Cînd mi-a deschis ușa, s-a arătat foarte bu- 
buroasă de vizita mea. La fel şi spiţo-pechinezul ei, 
după cum sărea și dădea din coadă. N-am remarcat 
nici că avea pleoapele cu mult mai albastre decît 
ochii, și nu-i stătea deloc rău, şi nici că purta un 
capod suficient de transparent pentru a-şi putea 
reliefa în cele mai bune condițiuni geografia anato- 
mică. Deşi trebuie să admit că silueta ei era proiec- 
tată și construită după standardul utilizat ia con- 
cursurile de Miss-Univers. 

— Doamnă Mavrodin, vă rog să mă scuzaţi că vă 
deranjez din nou... 

— De ce vă scuzaţi? Vizita dumneavoastră îmi 
face multă plăcere. Vă rog să poftiţi în casă — m-a 
întrerupt, cu faţa numai zîmbet, deschizînd ușa 
larg. 

— Sînt dezolat că nu pot sta mai mult cu dum- 
neavoastră. Sînt deosebit de grăbit... Ştiţi servi- 
Gia! . 

— Şi tocmai primisem o sticlă de coniac Meta- 
xa... — s-a arătat dezamăgită. 

— Sînteţi prea amabilă... Cu cea mai mare plă- 
cere, la proxima ocazie — am spus pentru anu o 
vexa cu un refuz net. 

Constatind că angajamentul meu i-a readus buna 
dispoziţie, am trecut la subiect. 

— Cu privire la cîinele familiei Tomescu, aţi pu- 
tea să-mi precizaţi cînd a fost otrăvit? s 

— La vreo săptămînă după arestarea domnului 
Tomescu. 

— Era un cîine gălăgios? Obișnuia să urle? 

— Nu, era cuminţel săracul... A început să urle 
pentru că era neglijat. Sărmanul, era înfometat. 

— S-a mai întîmplat să-și manifeste foamea prin 
urlete și înainte de arestarea vecinului dumnea- 
voastră? 

— Nuuu... Niciodată! 

Cum aflasem ce mă interesa, i-am mulțumit și 


„am plecat. 


leşind în stradă, am făcut o vizită şi vecinei al 
cărui copil fusese mușcat de javra care-mi reţinuse 
atenţia. 

I-am pus cam aceleaşi întrebări ca și doamnei 
Mavrodin, iar răspunsurile ei n-au diferit de ale 
frumoasei de peste drum. 

Revenind în casa familiei Tomescu, i-am spus lui 
Dan să încuie și să vină cu mine. 


E 


Vasile Tomescu vindea fructe în faţa unei to- 


nete. 

L-am luat de-o parte şi i-am explicat ce aș vrea 
să ştiu. 

— E adevărat. După arestarea unchiului meu, cîi- 
nele a refuzat să mai mănînce, iar noaptea urla de 
să-ţi iei lumea-n cap. Cred că din cauza asta a fost 
otrăvit de vecini. 

— A mai urlat și înainte? 

__ În nici un caz așa cum a făcut-o în ultimele 
zile. 

— Urla prin toată curtea sau avea un loc de 
predilecție? 

_ Pe dracu! Parcă avea ceva cu mine. Mi se 
proptea sub fereastră şi urla pînă mă scula din 
somn. Eu îl goneam și el revenea. Dacă n-aş fi 
ştiut că unchiul meu ţinea mult la el, cred că l-aş 
fi otrăvit chiar eu... Vă daţi seama ce înseamnă 
să nu fii lăsat să dormi după o zi de muncă? 

_—— Stătea chiar sub fereastra dumitale? 

— Da. Pe chepengul de lemn al pivniţei. Probabil 
că nu-i plăcea.umezeala . . . 

Aflasem tot ce mă interesa. 

Capitolul XXVIII 
„DISPĂRUTUL“ 


Mai înainte de a cobori în pivniță, am scos 
un bec de la o lampă din casă. 

După ce Dan l-a înșurubat în fasungul care atîrna 
din tavan, am răsucit întrerupătorul și pivnița s-a 
luminat cu mult mai bine decît am fi putut noi 
s-o facem cu ajutorul lanternelor. 

Ne-am apucat de treabă. Am început cu peretele 


„din stînga. Am aruncat o privire asupra raftului cu 


sticle goale şi am început să examinez scoabele 
care-l ancorau în perete. 

— După rugina şi mucegaiul adunat pe ele, n-au 
mai fost mișcate din loc de zeci de ani — a zis 
Dan. 

L-am aprobat şi am trecut la peretele din faţa 
ușii. Am privit cu atenţie cărămizile. Uniformitatea 
culorii mortarului excludea posibilitatea unei rezi- 


diri în ultimele decenii. 

M-am dus către peretele din dreapta. Am privit 
putinile goale care-l sprijineau. 

— Să le mutăm la peretele opus — am propus, 
punînd mîna pe cea din virful stivei. 

Cînd am terminat transbordarea lor, am privit 
cărămizile peretelui. La fel ca şi celelalte exami- 
nate mai înainte, nu suferise nici o violare. Am co- 
boriît ochii spre baza zidului. M-am uitat la pămîn- 
tul acoperit cu așchii de lemn și l-am răzuit cu 
virful pantofului. 

— Dane — m-am decis — în magazie, lîngă căr- 
buni, sînt două lopeţi. 

S-a întors şi a pornit spre scara pivniţei. 

Un minut mai tîrziu, revenind cu sculele, ne-am 
scos hainele şi ne-am pus pe săpat. 

Abia după ce-am depăşit adîncimea de jumătate 
de metru, am auzit lopata lovindu-se de un corp 
dur. Am început să scot pămîntul cu atenţie mai 
mare şi, curînd, am văzut un calcaneu îngălbenit, 
apoi toată partea osoasă a unei gambe de adult. 
M-am oprit. Eram editicat. 

Cînd am ajuns în stradă, am deschis ușa maşinii 
şi, fără să-i cer scuze lui Vartunian că-l scol din 
somn, am transmis trei mesaje prin radio-telefon: 
procurorului, medicului legist și miliției. 

Cei chemaţi au venit în ordinea inversă ape- 
lului ce-l făcusem. 

După ce-am arătat oamenilor trimiși de secţie 
ce vreau de la ei, și s-au apucat să continue opera 
noastră de exhumare a rămășițelor victimei, a venit 
şi doctorul Capolide. Cînd i-am spus despre ce-i 
vorba, a coborit şi el în pivniță pentru a asista 
munca subofiţerilor. 

Curînd a apărut şi procurorul Lupu. 

— Cum de ai deprins atît de bine obiceiul de 
a-mi căuta de lucru exact cu cinci minute înainte 
de ora trei şi jumătate, cînd îmi termin programul? 
s-a interesat el, afișind o mutră de parcă tocmai ar 
fi terminat de băut un litru de oţet, pe nerăsuflate. 

— Prin perseverenţă şi stoicism, deși nu sînt 
adeptul curentului Yoga — am zîmbit cu seninătate. 

— De ce m-ai chemat? lar ţi s-a năzărit ceva? 
m-a repezit. 

— Cam așa ceva. Hai în casă să stăm puţin de 
vorbă — am propus. 5 

— Te ascult! m-a anunţat, pe un ton ce trebuia 
; să demonstreze că n-are chef de glumă, pe cînd 

„ne aşezam în jurul mesei din sufragerie. 

Am început să-i povestesc ce s-a întîmplat din 
momentul în care am vrut să stabilim cine va prelua 
tutela copiilor. Am continuat cu basmul arestării 
soțului criminalei și am terminat prin a-i spune cu 
ce se ocupă în momentul de faţă doctorul Capolide 
și subofițerii de la secția de miliţie. 

Din momentul în care am început să vorbesc, fi- 
gura lui uscăţivă, străjuită de un nas lung şi sub- 
7 fire, ca un far maritim, a ilustrat în mod succesiv 

„ce-i trecea prin cap în timp ce-mi depănam rela- 
„tarea. De unde la început dădea semne de nerăb- 

- “dare şi a încercat de mai multe ori să mă întrerupă, 

dar fără să aibă spor, a devenit atent, apoi s-a ară- 
tat intrigat. Cînd am terminat, părea mai groggy 
decît dacă i-ar fi proptit Joe Frazier o dreaptă în 
bărbie. 
„Am tăcut amîndoi, dar din motive diferite. Eu, 
terminîndu-mi programul de știri, încheiasem emi- 
 siunea, iar el nu putea s-o înceapă pe a sa, deoarece 
„se părea că nu-și mai aminteşte unde a pus instruc- 
țiunile pentru utilizarea coardelor vocale. 

— E fantastic! a constatat, un minut sau două 

mai tîrziu, holbîndu-se la mine îngrozit. 
„_— La cruzimea ei, de fiară dezlănţuită, trebuie 
„să ţinem seama şi de perversitatea diabolică utilizată 
în acoperirea monstruoasei fapte. Dacă în dublul 
„asasinat comis în strada General Demostene a be- 
neficiat în primul rînd de o condiţie favorabilă, 
aceea că nu era cunoscută de nimeni, în cazul asa- 
'sinării soţului ei a știut să și-o creeze singură. A 

început prin a colporta versiunea arestării lui Nicu- 
lae 'Tomescu, și a continuat s-o întreţină atît prin 
anunţarea omoriîrii acestuia în închisoare, cît şi prin 
scandalul făcut unui tutungiu din vecinătate, chi- 
purile acesta fiind autorul denunţului. Prin aceste 
manevre a reuşit să convingă întreaga stradă de 
autenticitatea versiunii ei. A reuşit atît de bine, încît 
toţi vecinii au crezut în arestarea victimei, deşi nu 
asistase nimeni la ea. În această situaţie, era și 
firesc să nu sesizeze nimeni faptul că în realitate 
era vorba de o dispariţie. 

— Nu cred că băieţii de la Securitate or să facă 
prea mult haz cînd or afla cum au fost împroşcaţi 
cu noroi — a zis Dan. 

— Întrucît n-ar fi pentru prima oară cînd se în- 
cearcă denigrarea activităţii de siguranţă a statului, 
probabil că vor ridica din umeri cu disprețul ce-l 
merită această calomniere mîrșavă. 

— Aș vrea să văd victima — a biiguit Lupu, 
încă înspăimântat. 

Deşi cred că ar fi preferat să-i spun că am făcut 
o glumă sinistră, n-am putut să-i fac pe plac. M-am 
ridicat de pe scaun şi i-am cerut să mă urmeze. 

Cind am coborit în pivniţă, putinele pe care le 
deplasasem lîngă raftul de la peretele din stinga 
erau acoperite cu pămîntul escavat de la baza zi- 
dului opus. Subofiţerii se retrăseseră lîngă scară, 
iar doctorul Capolide stătea pe movila de pămînt 
şi privea un craniu. După felul în care-l examina, 
dacă ar mai fi spus şi „to be or not to be, that is 
the question“ aș fi putut să jur că recită primul 
vers al monologului lui Hamlet. 

M-am apropiat cu Lupu de groapă şi am privit 
scheletul care zăcea pe fundul ei. 

— A fost aruncat cu faţa în jos, de aceea are 
poziţia chincită, cu picioarele mai sus decît umerii 
— a zis Capolide, din spatele nostru. 

— Cauza? am întrebat, întorcîndu-mă spre el. 

A oftat şi mi-a făcut semn să mă apropii. 

— Fractură craniană! a zis arătîndu-mi, deasu- 
pra urechii drepte, o spărtură lungă de circa cinci- 
:  sprezece centimetri și lată de vreo șapte. A fost 

“provocată prin aplicarea unor lovituri multiple, cu 
o armă tăioasă şi grea. Mai precis, un topor. 

— Modul în care a fost cauzată moartea victimei 
îți aminteşte de vreun caz recent? a întrebat Lupu. 

— Chiar ai nevoie de această precizare? i-a re- 
plicat Capolide, dezgustat. 

— Cît de vechi ar putea fi omorul? am interve- 
nit, chestie de tactică, pentru a-i împiedica să se ia 
„la harţă. 

-. — Aproximativ, cinci ani. O dată mai exactă am 
să-ţi pot furniza numai după examinarea ştiinți- 
fică, 

Îmi era suficient. Cinci ani puteau să fie şi patru, 
» ceea ce însemna că am de-a face cu scheletul per- 
„„ soanei „arestate“, nu cu vreun alt omor comis cine 
„Ştie cînd, de cine ştie cine! 

— Cînd vrei să începem interogatoriul? m-am 
adresat lui Lupu. 

— Ce întrebare e asta?! Acum, imediat! Să mer- 
gem! a strigat la mine, de parcă eu aș fi fost auto- 
rul asasinatului. 

Capitolul XXIX 
ELUCIDAREA AFACERII i 


La ora cinci și jumătate după amiază, in- 
culpata stăteu pe scaunul din faţa noastră. În ciuda 
faptului că părea surmenată, avea pupilele foarte 
dilatate. Acum însă, după ce descoperisem fiolele 
cu morfină, știam care _este adevărata cauză a an- 
xietăţii ei. Începuse să-şi facă efectul şocul de dezin- | 
toxicare la care o obliga detenţia. ter: 

— Probabil că ştii de ce te-am chemat? a ata- ț 
cat-o procurorul. 

— Nu — a zis, ridicînd din umeri. 

— Unde ţi-e soţul? 

— Nu ştiu! A fost arestat în urmă cu aproape 
patru ani şi de atunci... 

Am stat cuminţel și am lăsat-o să-şi depene bas- 
mul pe care ni-l plasase şi nouă, mie şi lui Dan. 
Avea o memorie formidabilă! Şi-a repetat povestea 
ad litteram cu depoziţiile anterioare, inclusiv into- 
nația şi mimica. Dacă fabricile cu renume în pro- 
ducţia de magnetofoane s-ar fi decis să realizeze o 
aparatură superioară, într- adevăr de high fidelity, 
aş fi fost gata să-i ajut, sugerîndu-le ideea de AP 
trece pe la mine pentru a audia performanţele 
atinse de clienta noastră. 

— Nu minţi! a zis Dan, întrerupîndu-mi medi-e 
taţia, ceea ce a influenţat negativ buna-mi intenţie i 
de-a contribui la realizarea unei revoluţii în tebă 
nica înregistrării și redării sunetelor pe bandă mag- 
netică. 

— Dar nu mint... V-am spus cu exactitate ce 
s-a întîmplat în ziua aceea, cînd a fost arestat Ni- 
culae . . . 

— Vreau adevărul! a cerut şi Lupu. 

— Dar v-am povestit... 

— Multe... numai adevărul ba! am zis și eu, 
doar nu se putea să fac notă discordantă în corul 
colegilor mei. 

— Ce vreţi de la mine? Am spus totul... — a 
replicat cu stridenţă și a început să plîngă. 

— Lasă smiorcăiala! Unde ţi-e soţul? a cerut in- 
flexibil Lupu. 

— Nu știu... 

— De ce l-ai ucis? 

-— Eu?! Vai de păcatele mele, cum puteţi spune 
așa ceva...? s-a revoltat ea deznădăjduită. 

— Lasă teatrul! am avertizat-o. Ştii la fel de bine 
ca şi noi că Niculae Tomescu se află în pivniţa lo- 
cuinţei tale! 

Precizînd locul unde-şi îngropase victima, am fă- 
cut-o praf. Mai întîi s-a holbat la mine surprinsă, 
apoi s-a prăbușit ca un sac gol. Şi-a lăsat bărbia 
în piept şi a început să tremure de parcă ar fi intrat 
într-o criză de delirium tremens. În acompaniamen- 
tul unui plîns nervos, cu sughiţuri, s-a apucat cu 
nădejde să-şi frîngă mîinile în poală. 

— Da, e adevărat... L-am omorît... Recunosc... 
— s-a pornit, vorbind cu întreruperi scurte și dese. 
Nu ştiu ce-a fost cu mine... Îmi pare rău... Re- 
gret sincer... 

Știind că regreta tot atît de sincer, ca și pisica 
după ce a mîncat canarul, n-am cruţat-o. 

— Cum l-ai ucis? Spune tot ce s-a întîmplat în 
noaptea aceea. 

— Daţi-mi un pic de apă, vă rog... | 

Dan s-a ridicat și a ieşit din birou. Cînd i-a adus 
paharul, l-a sorbit dintr-o înghiţitură. Înapoindu-l, 

a început să povestească, cu un glas fără modulații 
şi privirea pierdută. 

— Așa cum v-am spus, în noaptea aceea a venit 
acasă în jurul orei două dimineaţa. După ce s-a 
dezbrăcat și a venit în pat, lîngă mine, am simţit 
că miroase a băutură. L-am întrebat dacă a fost 
după marfă, în piaţă, și mi-a răspuns să-l las în 
pace că vrea să doarmă. Indiferenţa lui m-a revol- 
tat atît de mult, încît m-am hotărît să-l omor... * 

Cîteva minute mai tîrziu, după ce a adormit, m-am 
strecurat din pat şi am ieşit în curte, unde am stat 
vreo oră. Cînd am revenit în casă aveam toporul 
în mînă şi am început să-l lovesc... 

— Toporul abandonat, patru ani mai tîrziu, în 
strada General Demostene? 

— Da. 

— Ce-ai făcut după ce l-ai ucis? am strunit-o. 

— M-am suit în pat şi am început să mă gîndesc | 
cum să-l scot din casă... 


— Cum adică te-ai suit în pat?! Tot studioul 
trebuie să fi fost... — sări Lupu, apoi, lăsîndu-și | 
fraza neterminată, privi buimăcit cînd spre mine, 
cînd spre Dan. - 

Cred că voia să ne roage să-l ajutăm să priceapă 
situaţia, dar nu nimerise cei mai potriviţi oameni. 
Eram la fel de uluiţi ca și el. 

— Nu, nu chiar tot patul...! a contestat ea, cu 
indiferenţă. 

— Continuă! a cerut Lupu, în timp ce, îngrozit, 
şi-a scuturat umerii, încercînd parcă să se lepede 
de coșmarul în care ne aruncase relatarea ei. 

— Am rămas în pat pînă ce a plecat nepotul meu 
la serviciu. Cînd l-am auzit trîntind poarta, m-am 
apucat să răscolesc camera pentru a lăsa impresia 
că s-a făcut o percheziţie și m-am dus să scol 
copiii . . 

— Un moment! Nu ne-ai spus unde ai dosit 


a o Fi Lage Ş 

corpul soţului tău! am întrerupt-o, deoarece acest 
"aspect al afacerii continuă să-mi fie complet inex- 
„__ plicabil. 

> 


— Unde să-l dosesc? s-a mirat. L-am lăsat în pat 
și am tras plapuma peste el... 

— Vrei să spui că, atunci cînd l-ai adus pe dom- 
nul Vornicu... soţul tău continua să zacă în pat? 
am spus, cu speranţa că voi fi contrazis. 

Mi-a anihilat speranţele, printr-o înclinare a capu- 
lui. 

— Bine, dar ce se întimpla dacă domnul Vornicu 

„în loc să privească încăperea din pragul ușii, se 
apropia de pat şi ridica un colţ al plapumei? s-a în- 
trebat cu glas tare Lupu. : 

3 — Cum ce s-ar fi putut întimpla? Mai nimic! 

4 Domnul Vornicu n-ar mai fi avut niciodată ocazia să 

povestească ce-a văzut! i-am răspuns iritat. 

— Vai!... Cum puteţi spune așa ceva...! a pro- 
testat, fără convingere. 

— Nu pricep! De ce l-ai adus în casă, mai înainte 
de a-ţi fi ascuns soţul? a vrut să știe Lupu. 

— Deosebit de faptul că încă nu mă hotărîsem 
ce am să fac cu el, erau şi copiii acasă... Iar pen- 
tru a face povestea cît mai veridică, aveam nevoie 

de mărturia lui... Era cunoscut ca om serios şi spu- 
sele lui, așa cum s-a și întîmplat, au întărit versiu- 
nea percheziţionării casei şi arestării lui Niculae de 
către Securitate. 

— Deci spuneai că ai sculat copiii din somn. Și? 

— Povestindu-le că tatăl lor a fost arestat, le-am 
spus să se îmbrace și să plece la şcoală. 

— I-ai dus și pe ei să vadă răvășeala din dormi- | 
tor? a întrebat Dan. abat] 

— N-a mai fost necesar. Văzuseră talmneș-balme- i 
şul cînd i-am deşteptat din somn. 

— Ce vrei să spui? am zis, cu dorinţa de a mi se i. 
spune că am imaginaţia avariată. Copiii dormeau în. 2258 
dormitor, în încăperea unde ţi-ai ucis soţul? | ta 

Cînd a aprobat printr-o înclinare a capului, dato- 
rită surprizei, am avut senzaţia că a dat peste mine 
un tren expres. Nu știu cît timp mi-a trebuit pen- 
tru a-mi veni în fire. 

— Şi nu s-au trezit din somn cînd...? am bolbo- 
rosit, simţindu-mi limba anchilozată, de parcă ar fi 
fost din sugativă. 

— Nu, au dormit foarte liniștiți — a spus cu con- 

vingere. | 
i — I-ai narcotizat! am realizat. 

— Nu, de ce să-i adorm? 

— Vă rog să ţineţi seama de faptul că omorul n-a. 
fost comis ca urmare a unui impuls afectiv, a uni ee 
demenţe de moment, cum încearcă inculpata să sus- Și 
țină, spre a-și diminua responsabilitatea, ci în mod. 
deliberat — am spus către Lupu. i 

— Nu-i adevărat! a protestat. 

a Am continuat, fără s-o bag în seamă: 

— Atit aprinderea luminii, pentru a-și putea con- 
centra agresiunea, cît şi multiplele lovituri aplicate 
victimei ar fi trebuit, în mod obligatoriu, să-i scoale 
din somn! Prevăzînd însă şi acest risc, cînd i-a 
culcat, deci cu multe ore înainte de declanșarea 
agresiunii, probabil că le-a dat soporifice: 

„— Nu le-am dat nimic, zău... 

— Ce-ai făcut după plecarea domnului Vornicu? 
a întrerupt-o cu asprime Lupu. 

— Am plecat la prăvălie, unde, după ce-am des- 
chis, am început să vînd ca de obicei. Spre ora 
unsprezece am auzit un ţigan strigînd în stradă: 
„tai lemne, taie lemne!“. L-am chemat și i-am spus 
că vreau să-mi sape o groapă pentru cartofi. După 
ce ne-am învoit la preţ, l-am dus acasă, în pivniţă, 
şi i-am arătat ce are de făcut. 

Jumătate de oră mai tîrziu, cînd și-a terminat 
treaba, m-am întors la prăvălie și am continuat să-mi 
vind marfa. Știind că nepotul meu se înapoiază la 
ora cinci după amiaza, am închis prăvălia cu o oră 
mai devreme şi m-am dus acasă... Puteţi să-mi 
mai daţi un pahar cu apă? 

A băut apa adusă de Dan și, fără alt îndemn, și-a 
reluat relatarea ... 

— Cînd am ajuns acasă, l-am tîrît pe Niculae, 
prin curte, pînă în pivniţă. După ce l-am îngropat, 
am pus deasupra niște putini vechi. Mă temeam să 
nu vadă Vasile pămîntul răvăşit... — și-a terminat 
relatarea, adoptînd o atitudine de pocăință. 

— Copiii tăi unde se aflau în după amiaza aceea? 

— La sora mea. Le-am spus că după terminarea 
programului la școală să se ducă la sora mea, unde 

să rămînă. pînă vin eu după ei. l-am adus acasă la 
ora şapte seara. 

— Cum au fost vînzările în ziua aceea? am între- 
bat, în dorința de a stabili ce-a simţit după comite- 
rea odioasei fapte. 

— Slabe, ca de obicei — a zis, făcînd un gest 
de nemulțumire, care venea în distonanţă cu căinţa 
ce-o afișase mai înainte. De aceea, cîteva luni mai 
tîrziu, am şi închis-o, ocupîndu-mă numai de ma- 
saje. Aprovizionarea se făcea din ce în ce mai greu, 
o bună parte din marfă se strica pînă s-o vînd... 
Creditorii pretindeau mai mult decît încasam, deoa- 
rece eram obligată să cumpăr marfa de la precu- 
peţi ... Dealtfel, chiar în ziua aceea a venit unul 
să-mi ceară 700 de lei pentru nişte ouă... N-am 
avut încotro și a trebuit să-l duc acasă, pentru că 
la prăvălie n-aveam atîţia bani . 

— La ce oră l-ai dus acasă? a treba Lupu. 

— Pe la douăsprezece și jumătate sau poate unu. 

— L-ai chemat în casă sau te-a așteptat afară 
pînă i-ai adus banii? 

— Îi povestisem încă de la prăvălie despre ares- 


tarea lui Niculae și m-am gîndit că nu strică dacă-i 


arăt şi lui casa răvăşită de ăia de la Securitate. 
— L-ai băgat în dormitor? 
— Nu, a privit din pragul ușii... Ca şi naşu” 
Vornicu. 
— A stat mult la tine? 
— Numai atît cît mi-a trebuit să scot banii din 


haina lui Niculae, care rămăsese pe spătarul scau- 


nului. 
— Şi după aceea? 
— Am plecat. Eu la prăvălie şi el la treaba lui. 

— Cum se numește și unde locuiește persoana 
care a venit la tine? a întrebat Dan. 

— Pînă la ora patru după amiază, cînd te-ai dus 
să-ţi ascunzi crima, ai mai trecut pe acasă? am în- 
trebat, după ce Dan a primit datele cerute. 

— Nu. M-am ocupat numai de prăvălie. 

— Deci soțul tău a zăcut în pat, de la ora trei 
dimineaţa pînă la ora patru după amiază? Ceea 


_ce înseamnă, una peste alta, circa treisprezece ore... 


Așa-i? a întrebat procurorul, cu vădita speranţă de a 
fi contrazis. Ar fi dorit, la fel ca şi noi, ca tot ce 
auzise ptiză atunci să fi fost numai produsele unui 
vis halucinat, a unui coșmar cauzat de un vis uriît, 
dar numai vis. 

— Da, așa este. M-am gîndit că numai aşa pot 
să scap de el, fără riscuri... — a zis cu ură, apoi, 
dîndu-și seama că afirmaţia ei nu-i tocmai potrivită 
cu regretul pe care încerca să-l afişeze, a virat-o 
iar spre atitudinea de căinţă. Nu ştiu ce s-a petrecut 
cu mine în noaptea aceea... Am fost întotdeauna 
un om bun, liniştit... Cred că l-am omorît într-o 
criză de gelozie. 

Am priceput că manevrează pentru a-şi asigura 
circumstanţele atenuante ale crimei pasionale, şi, 
făcîndu-mă că nu-i aud noua motivare, am întrebat: 

— Ce-ai făcut cu banii pe care-i avea Niculaie la 
el? 

__— Care bani? 

— Douăzeci şi una de mii de lei! 

— l-am mîncat cu copiii. Ce puteam să mai fac 
dacă am rămas singură, fără nici un sprijin...? 

— Deci pentru bani 1-ai ucis? 

— Nu-i adevărat! Pină seara,-cind am luat haina 
de pe scaun, nici n-am ştiut de existenţa lor. : 

— Minţi! s-a înfuriat Dan. N-ai spus adineauri 
că banii daţi creditorului adus acasă, la amiază, i-ai 
scos din haina care era aşezată pe scaun? 

Fără a-i mai da timp să protesteze, m-am adresat. : 
lui Lupu: Fi 

— Tovarăşe procuror, probabil că după ce Nicu- 
laie Tomescu a adormit, inculpata i-a controlat. 
buzunarele. Descoperind astfel suma luată de victimă 
de la. Zoiţa Vlase, a ieșit în curte pentru a medita 
asupra modului în care ar putea să şi-o,buşească. 
Rezultatul acestei „mature“ chibzuinţe îl cunoaştem. 
La fel ca şi în cazul cercetat.în strada General "— 
Demostene, singurul mobil al inculpatei rămîne 
jaful! 

— Nu, nu-i adevărat! m-a contrazis ea cu glasul 
ridicat. Acum pot să vă spun de ce am omoriît-o pe 
Marieta Stanciu ... Pentru că, pentru că mă şantaja! 
Asta e! Mă şantaja! 

— Bxplică-te, fără să ridici tonul! am cerut, des- 
cumpănit de întorsătura pe care o prezenta. 

— În timp ce-i făceam masaj stăteam întotdeauna N 
de vorbă şi ne povesteam necazurile... O dată, E 
cred că era anul trecut, a început să-mi facă niște 
confidenţe de ordin intim... Nu ştiu ce m-a apucat, . 
dar m-am trezit povestindu-i ce-am făcut cu băr- ie “adi 
batul meu. Din acel moment a Pee Aut să mă şanta- 
jeze! P 

— Sub ce formă îl PR pă: 

— Nu-mi mai plătea şedinţele și-mi pretindea să-i 
fac masaje din ce în ce mai des... Vă daţi seama 

„că în acest fel pierdeam şi posibilitatea de a mă 
ocupa de alte cliente... De a-mi cîştiga pîinea... 
„În clipa aceea am auzit la dreapta mea un hohot 
puternic de ris. M-am întors indignat spre Dan, 
pentru a-l întreba dacă nu putea găsi un moment 
mai potrivit pentru ilaritatea sa. Am renunţat însă 
să-l aduc la ordine. Era evident, cedase unui rîs 
nervos, provocat de tensiunea şi ritmul epuizant ce 
„ne-am impus pentru capturarea criminalei ... . 
Întîlnind figura încruntată a lui Lupu, a reuşit 
„să se domine și a spus: 
__— 'Tovarăşe procuror, noua motivare a inculpatei 
„este puerilă şi în totală opoziție cu adevărul. Iată 
__— continuă el, întinzîndu-i un carneţel —, aveţi aici 
„ notesul în care inculpata a consemnat numele clien- 
telor ei şi orele cînd le vizita. Vă rog să-l deschideţi 
„şi să constataţi că victima Marieta Stanciu era pro- 
gramată o singură dată pe săptămînă, în ziua de joi. 
Deci susținerea ei, că ar fi fost obligată prin șantaj 
“să presteze şedinţe suplimentare, nu poate îi luat 
în considerare, deoarece n-ar fi avut cînd să le facă, 
fără a încurca programarea celorlalte cliente. Situa- 
ție neevidenţiată în discuţiile avute cu clientele ei 
„  — a zis, bătînd cu mîna în carneţele. Dealtfel, chiar 
i dacă am admite omorul ca o necesitate, cum încearcă 
„ inculpata să-l prezinte, consecinţa lui rămîne una 
„singură: jaful! Şi încă ce jaf! Dacă ar fi putut, în 
lăcomia ei ar fi încercat să fure chiar și fundaţia 
casei din strada General Demostene. În ceea ce pri- 
„veşte uciderea lui Niculaie Tomescu, suprimarea 
“acestuia n-a fost decisă într-un moment de furie, 
cum a susținut inculpata, ci din dorinţa de a-l jefui. 
Faptul că omorul s-a comis în unica noapte în care 

Li 
victima, din neglijenţă sau comoditate, a comis im- 
prudenţa de a păstra asupra ei o sumă mare de 
bani, poate fi considerată numai ca o simplă coinci- 
dență? 

L-am văzut pe Lupu dînd aprobator din cap și 
m-am adresat inculpatei, care, ascultînd argumentele 
lui Dan, se pleoştise din nou. 

— Ce venit lunar îţi aducea profesia de maseză? 

— O sută şi ceva pe zi, adică vreo patru mii pe 


lună... Asta înseamnă — se învioră ea — că 
aveam un cîştig destul de mare pentru a nu fi ne- 
voită să jefuiesc... aşa cum susțineţi . „dumnea- 
voastră! a 

— Da, e adevărat... — m-am prefăcui că "şovăi. 


Ţinînd seama atit de venitul ce-l aveai, rît şi de 
cheltuielile modice necesitate de întreţinerea casei 
şi copiilor, cred că puteai să trăieşti foarte comod 
din cîștizul tău. 

S-a 'erăbit să mă aprobe. 

— Apropo, ce rezerve de bani ai, în casă sau 
la CEC? 

— Numai cele cîteva sute de lei, pe care i-aţi 
găsit în poşeta mea... Zău.. 

— Ai putea să-mi spui cum reuşeai să cheltuieşti 
patru mii de lei pe lună? 

— Păi... miîncarea, hainele copiilor . . 

— Nu te mai osteni că tot n-ajungi la patru mii 
de lei. Întrucît cheltuielile pentru întreţinerea fami- 
liei tale nu depăşeau jumătate din venitul lunar, cu 
diferenţa ce făceai? 

— N-am putut să fac economii. Cheltuiam între- 
gul meu câștig pe copii... Le dădeam tot ce era mai 
bun pentru a creşte mari și sănătoși. 

_— Cît plăteai fiola de morfină? i-am scurtat, 
tirada. : 

S-a uitat la mine, cu ochii rotunzi, de parcă eu 
aş fi fost poarta nouă și ea viţelul dintr-o anumită 
poveste. Constatînd că şi Lupu îmi acordă același 
interes ca şi inculpata, am scos dintr-un sertar al 
biroului cutia cu fiolele confiscate și am împins-o 
spre el. 

— Le comercializai? a întrebat Dan. - 

A plecat capul și n-a răspuns. 

— 'Ţi le injectai? a zis procurorul. 

Constatînd că se cramponează de proverbul „tă- 
cerea-i de aur...*, m-am ridicat, am ocolit biroul 
şi m-am Gus lîngă ea. 

— Suflecă bluza și arată-mi braţul drept! 

Cînd mi-a executat ordinul, fără prea multă plă- 
cere, am văzut pe antebraţ cîteva urme lăsate de 
înțepătura acelor de seringă. Erau suficiente pentru 
a pricepe că folosea morfină. 

___— Pentru asta avea nevoie de bani! a constatat 
procurorul. 

— Cum îţi procurai morfina? am spus, reocupîn- 
du-mi scaunul. 


E — Printr-o cunoştinţă de-a mea... un fost client 
"al prăvăliei noastre... 
— Eu sînt edificat — am zis către procuror. 
Dumneavoastră? 


A făcut un gest de aprobare şi i-am spus lui Dan 
s-o expedieze la arest. 

— Deci — a comentat Lupu, ginditor, cînd am 
rămas singuri — a ucis sub influenţa stupefiante- 
lor..,! 


— Nici gînd de aşa ceva! am protestat. Stupe- 


fiantele, şi mai cu seamă morfina, fiind tranchili- 


zante, nu pot aţiţa porniri spre fapte reprobabile,. 
bestiale. Evident, cu excepţia L.S.D.-ului, care este . 
halucinogen prin excelenţă. În consecinţă, n-a acţio- 


nat sub directa influenţă a stupefiantelor, ci a toxico- 


maniei ... Pentru a-şi obţine drogul avea nevoie de 


bani, iar pentru a-și procura bani, din ce în ce mai 


mulţi, a pornit pe calea jafului, respectiv a omuci- 


derilor pe care le-am anchetat. Asta-i! 


— Ba e laie, ba-i bălaie! Nu-i de vină stupefian- 


tul... ci stupefiantul! Cum vine asta? 


— Mihai, încerc să subliniez o deosebire calita- 
tivă. Dacă tu, ca reprezentant al Procurățurii, ad- 


miţi, în fața judecătorilor, că inculpata a acţionat 
sub influența unui narcotic, ar putea beneficia de 
circumstanţele atenuante oferite de iresponsabili- 
tate... şi nu le merită! Faptele ei au fost comise 
conştient, premeditat și cu singe rece... 


— Şi încă ce sînge rece! a zis Dan. Ferocitatea 


şi dezinvoltura dovedite de inculpată pun în umbră 
chiar şi modul de comitere a quadruplului asasinat 
descris de Truman Capote, în cartea „Cu _ sînge 
rece. “ 

— Într-adevăr — l-a susținut Lupu, — perechea 


de descreeraţi care au suprimat familia Clutter, nu 
numai că au acţionat mai puţin brutal, dar s-au și 


grăbit să dispară de la locul faptei; spre deosebire 


de maseza „noastră“, care s-a plimbat printre victi- 


me aşa cum se plimbă un pensionar în parcul 
Herestrău într-o zi însorită de primăvară. 


— E alienată! a zis Dan scîrbit. 

— Nu cred — am spus. Felul în care şi-a calculat 
şi a ştiut să-și ascundă faptele, după părerea mea, 
demonstrează contrariul... Dar, ca de obicei în si- 
tuaţii de acest gen, înainte de a o înainta tribunalu- 
lui, vom cere o expertiză psihiatro-judiciară. 

— Dar în prealabil, adică mîine dimineaţă vom 
face reconstituirea omorului din strada Maria Hagi 
Moscu — a zis Lupu, ridicîndu-se. 

În timp ce ne strîngea grăbit mîinile, s-a auzit 
o bătaie în ușă. 


Capitolul XXX 
ȘI*TOTUȘI... MAI AVEM O SURPRIZĂ! 


După ce Dan a făcut invitaţia de rigoare, au 
intrat în birou un plutonier de miliţie şi un civil 
cu haine ponosite şi o bască în mînă. 

— 'Tovarăşe căpitan, vă rog să-mi permiteţi să 
raportez —a spus subofiţerul, luînd poziţie de drepţi. 

— Te ascult — am zis, pe cînd examinam necu- 
noscutul. Era de talie mijlocie — mică şi atît de 
slăbuţ încît ar fi putut constitui un exemplar ideal 
pentru studierea scheletului uman de către cursanţii 
anului întîi ai Facultăţii de Medicină. Avea chipul 
lunguieţ și obrajii supţi și stafidiţi. Părul lung şi 
roșu se asortau atît de bine cu faţa lui pistruiată, 
încât nu m-am putut împiedica să nu mă gîndesc la 
locuitorii Irlandei. Constatînd, dintr-o privire, că 
n-ar avea unde să ascundă niscaiva mitraliere, ma- 
șini infernale sau tunuri Bazooka m-am liniștit. 

— Sînt comandantul patrulei-auto 106 şi, în timp 
ce-mi făceam rondul, am fost chemat printr-un post 
portativ de radio-telefon în strada Maria Hagi Moscu 
15 de către un coleg care supraveghea casa respectivă. 
Cînd am ajuns la destinaţie, subofiţerul care ne che- 
mase mi-a spus să-l aduc aici pe dumnealui. Mai ra- 
portez că, în conformitate cu cele comunicate de co- 


legul meu, dînsul — a zis, arătînd spre roșcat, care, - 


admirînd preocupat covorul nostru, uzat şi prăfuit, 


își schimba din ce în ce mai des greutatea corpului . 


de pe un picior pe celălalt — a avut o atitudine sus- 
pectă. A sunat la poarta casei supraveghiate și, cînd 


colegul l-a întrebat pe cine căuta, a rupt-o la fugă. - 


— Explicaţi-vă — l-am invitat pe necunoscut, 
după ce l-am concediat pe subofițer. sira 

— Să vedeţi... E o neînţelegere...Eu am greșit 
adresa... Adică căutam pe altcineva... a început 


el să îndruge, în timp ce-și învîrtea intimidat basca - 


între degete, de parcă ar fi fost un şirag de mătănii. 

— Pe cine anume căutaţi? am întrebat. 

— Pe o doamnă, o cunoștință de-a mea... 

— Cum se numește? 

— Silvia... Doamna Silvia... 

— Asta înseamnă că n-aţi greşit adresa! am re- 
marcat, renunţind să mă mai amuz de stinghereala 
lui. 

— Aşa cred şi eu... — a admis, confuz şi evi- 
tîndu-mi privirea. 

— Atunci lămureșşte-ne 'de ce ai încercat să 
dispari? 

— Pentru că mi-a fost teamă să nu-mi rupă 
oasele tovarășul subofițer! Doamna care m-a invitat 

s-o vizitez mi-a zis că stă singură... aşa că ne 
înțelegeţi? 

Am recunoscut că nu-l înțeleg, chiar deloc, și 
l-am poftit să nu mă lase în ignoranță. 

— Doamna Silvia mi-a zis că e căsătorită cu un 
tovarăș de la miliţie, adică că este în divorţ cu 
dinsu'... lar eu dac-am văzut Cine-mi descuie 
poarta, mi-am zis că-i mai bine să plec... Că doar 
nu puteam să spun că o caut pe soţia lui... 

— De unde o cunoști pe doamna Silvia? 

— Am întâlnit-o într-o zi... pe stradă — a bii- 


i guit el. 


— Cînd și în ce împrejurare? a intervenit Dan. 

-- Ştiţi... — s-a arătat el speriat. I-am făcut 
un serviciu... 

— Ce serviciu? s-a interesat Lupu, care, renun- 
țînd să mai plece, își reocupase scaunul. 

— Pune basca pe birou, ia loc pe scaun și uită-te 
la mine! am ordonat. 

După ce s-a executat, l-am avertizat cu severitate: 

— Să spui numai adevărul! Pentru început, nu- 
mele, adresa şi ocupaţia! 

Cînd mi-a răspuns era să cad din scaun. Roşcatul 
era exact persoana pe care o cerusem, în cursul 
dimineţii, miliției din Cluj. Adică şoferul autocamio- 
nului care transportase obiectele jefuite din strada 
General Demostene. Singurul dintre noi care a rămas 
impasibil a fost procurorul. Motivat, deoarece nu 


avusese de unde să afle de numele lui Gogu Ilie. 


— Gogule — am spus, privindu-i ochii mici, căprui 
și cu o căutătură zbanghie — serviciul făcut doam- 
nei Silvia nu se referea cumva la transportul unor 
obiecte casnice ...? 

— Nuuuu...! 

— ..„luate din strada general Demostene, într-o 
noapte, acum vreo zece zile? am spus, fără să-i aud 
contestaţia. 

Procurorul a tresărit şi a devenit atent, iar Gogu, 
clătinînd din cap, s-a înroşit și mai mult la faţă. 

— Să fiu al dracului dacă știu despre ce vorbiţi? 
m-a anunțat. 


— Ce-ai făcut în noaptea de 19 aprilie, în jurul 


orei zece seara? am spus. : 
— 19 aprilie?... Aha, da! Îmi amintesc... Am 


adus niște materiale de la Cluj și le-am predat bazei . 


noastre din București. 
— Și n-ai rămas cumva în pană de benzină? 
— Ba da! Şi-mi amintesc și de transportul obiec- 


telor de care-mi vorbeaţi... — s-a decis să recu- 


noască, cu bucuria unui braconier prins cu vînatul 
în tolbă. Da, e adevărat! Am făcut un transport în 
interes personal, un mic ciubuc... Da' care şofer nu 
se-nvârteşte cînd are posibilitatea? Dacă vreţi să mă 
amendaţi, amendaţi-mă... Da' să ştiţi că-s om 
sărac... Ș 

Am ridicat o mînă, aşa,cum fac agenţii de circu- 
laţie pentru a opri o mașină prea zorită şi l-am 
rugat să-mi povestească ce s-a întîmplat din mo- 
mentul în care şi-a întîlnit pasagera şi pînă s-a des- 
părţit de ea. 


Zece minute mai tîrziu, am constatat că versiunea 


lui era aidoma cu cea furnizată de criminală. 

— Cînd aţi luat covorul din sufragerie, cine a ri- 
dicat masa de pe el, dumneata? l-am sondat, un pic, 
chestie de deformare profesională. . 

„casă. 

„— Despre ce aţi discutat în timpul transportului? 
„.— Mi-a povestit că are o soacră rea, că bărbat-su 
„beţiv şi-o bate mereu... Că e fericită că-și ia 
urile și scapă din balamucu” lor... 

— Deci relaţiile voastre s-au limitat numai la un 


M-a aprobat. 
— În acest caz, ce-ai căutat la pasagera dumitale 
ă şi de ce ai încercat să dispari?l-am luat 


— - Ştiţi, aranjasem să mai trec pe la dînsa, pe 
( să, că-i singură şi n-are pe nimeni... lar cînd 
-am văzut pe tovarășu' de la poartă, mi-am zis că-i 
mai bine să-mi iau tălpăşița ... Că ce ştiu eu, poate 
„s-o fi împăcat cu bărbat-su?... 

„_— De ce trebuia să mai treci pe la ea? a întrebat 
Lupu intrigat. 

— Păi cum să vă zic... În seara aceea, cînd 
am dus lucrurile acasă, n-am putut... Ştiţi ve- 
em de la Cluj cu soţia mea-n cabină și, cînd 
am ajuns în București, mai întîi și întîi am lăsat- -0 
pe ea acasă, la socri. Abia după aia m-am dus să 
duc marfa. Pînă am predat-o, cît amstatîn pană de 
nzină și pînă am transportat lucrurile doamnei se 
făcuse foarte tîrziu. .. Şi așa mi-a făcut scandal neva- 
tă-mea, că p-unde am întîrziat atita... Da'dacă mai 
imîneam și pe la doamnă... Deaiaam aranjat s-o 
izitez cînd mai vin prin București, singur... Eu 

De unde, în prima parte a audierii, felul în care 
vorbea și gesticula m-a distrat, deoarece mi-l amin- 
tea pe actorul Jerry Lewis, între timp, pe măsură 
ce-și debita povestea, am început să mă gîndesc 


e 


la altceva, la altceva care nu conţinea nimic amu- 


zant. 
— Cînd anume ai mai fost la ea acasă? a zis Dan. 


O căutase sîmbătă seara, la două ore după ce-o. 


arestasem. 


— Gogule — am început —, te rog să-mi explici, 


de fapt, de ce trebuia s-o mai cauţi pe acasă? 
— Ei, așa... ca bărbat. 
— l-ai propus dumneata să vă mai vedeţi? 
— Da... Adică mai de grabă ea... 
— În ce mod? 
— Păi, în timp ce-i duceam lucrurile spre casă, 


mi-a spus că-i mai bine de un an de cînd n-a mai! 


avut de-a face cu bărbat-su, că o neglija. Ne-am și 
sărutat în maşină — mi-a răspuns. 

— Iniţiativa a fost a dumitale? am întrebat, deoa- 
rece n-aveam de unde să-i ofer o decorație pentru 
succesul avut. 

— Nu, a ei... că zicea că-i plac şi ar vrea să 
devenim preteni intimi. Ce mai vorbă! Mi-a zis pe 
românește, că vrea să se iubească cu mine. 

— Şi v-aţi iubit în seara aceea? 

— Nu. Ea a vrut, da' n-am putut să mai întîr- 
zii... că mă-nebunea nevastă-mea, că-i geloasă- 
iiloe a 3 

— Ea a insistat să rămii peste noapte acolo? 

— Da, da' pormă, după ce i-am esplicat cum 
merg lucrurile, mi-a dat dreptate. Așa că a rămas 
să trec pe la diînsa cînd am să vin iar în Bucu- 

eu zic că dumneavoastră nu m-aţi adus aici pentru 
c-am făcut un transport în interes personal; că 
prea mă-ntrebaţi multe despre dînsa. Așa-i? 


Am aprobat. 
-— Doar n-or fi fost de furat lucrurile pe care i 
le-am transportat — s-a făcut el maroniu. 


_— Cam aşa ceva. 

 — Hii! Acu-nţeleg! M-am mirat eu cît-îi de ga- 
A lantoană ... 

— Adică? 
„_— Păi, cînd ne-am despărţit, mi-a zis că data vii- 
toare, cînd vin la diînsa, îmi dă cadou butelia de 
aragaz pe care am transportat-o, că zicea că mai are 
două şi n-are ce face cu atitea. 

— "Ţi-a mai spus ceva în legătură cu următoarea 
vizită? 
î — Da, că o s-o facem lată rău... Şi că d-aia e 
bine să nu fiu văzut cînd intru la ea... Ştiţi, ea 
 era-n divorţ şi se temea că dacă o afla soţuei că 
1 primeşte acasă un bărbat riscă să piardă copiii la 
- procest. 


+ 


„_ — Te-a rugat să vii fără autocamion? 
Ș  — Aşa-i! Da de unde ştiţi? s-a mirat el. 

— O păsărică, care tocmai trecea pe acolo, a auzit 
7 


“convorbirea voastră şi mi-a povestit-o ... Dane, con- 
dul pe tovarășul în biroul de alături şi dă-i cele 
trebuincioase pentru a-şi scrie declaraţia. 

— Şi p'ormă pot pleca? a întrebat temător. 


— Da. 
SI — Și cu ciubucuw' care l-am făcut cum rămîne? 
ia _—— Dacă se mai întîmplă încă o dată, s-a zis cu 

dumneata! Ai să răspunzi și pentru cel discutat 
astăzi! 


Recunoscător, a început să facă temenele ca la gim- 


nastica suedeză. 

— Nicule, crezi că a vrut să-l ucidă şi pe şofer? 
a zis Lupu, cînd am rămas numai noi doi. 

— Bineînţeles, Mihai. O femeie care ani de zile 
a fost frigidă, nu se poate încinge aşa, deodată! Și 


încă cu cine? De o mîndreţe de bărbat ca Gogu Ilie! 


În mod cert, scopul ei a fost suprimarea şoferului, 


deoarece, după mintea ei, era singura persoană care, 


aflînd despre drama consumată în strada General 


Demostene, ne-ar fi putut furniza adresa unde au - 


fost duse lucrurile jefuite. 

— Avînd în vedere acest pericol, iminent, de ce 
l-a mai lăsat să plece? 

— Din două motive. Primo, pericolul nu era chiar 
atît de imediat, deoarece şoferul, urmînd să pără- 
sească a doua zi Capitala, n-ar fi putut să afle ce 
s-a petrecut în locuinţa de unde a transportat obiec- 
tele ştiute. Ceea ce, dealtfel, s-a şi întîmplat. 
Secundo, și-a dat seama că dacă-l omora chiar din 
prima noapte își riscă capul. Autocamionul rămas 
fără stăpîn, în faţa casei ei, ar fi ridicat suficiente 
probleme pentru a fi suspectată.... Şi, precis, o ast- 
fel de situaţie nu putea s-o tenteze. 


— Da, cred că ai dreptate... — m-a aprobat 


23 

Lupu. Așa se' explică și promisiunea că-i va da 


cadou o butelie de aragaz. 

— Evident. Contravaloarea buteliei reprezenta o 
momeală sigură pentru lar viitoarei victime 
în capcană, 

— Și acum, după ce-am terminat cu porcăria asta 
de afacere, n-ar fi cazul să ne premiem cu un coniac 
 multiinstelat? ne-a ispitit Dan, care revenise între 
> timp în birou. 

Mi-am privit ceasul. Era ora unsprezece fără un 
sfert. 

— Fără mine! ne-a avertizat Lupu. N-am nevoie 
de probleme cu nevastă-mea. 

— Pas şi eu. E tîrziu. 


EPILOG 


Ei Ca urmare a expertizei psihopatologice, s-a 
"stabilit că acuzata este responsabilă de faptele co- 
mise. 

Tribunalul Capitalei, prin sentinţa penală din 24 
septembrie 1962 a condamnat-o pe inculpata S.T. 
la muncă silnică pe viaţă. Recursul fiind respins, 
sentinţa a rămas definitivă! 

Cînd să zic c-am terminat... . 

